
André  P.  Brink 

Op  pad  na  2000:  Afrikaans  in  ’n  (post)koloniale 
situasie^ 

1 

Die  enigste  manier  om  die  toekoms  tegemoet  te  gaan,  dit  het  die  ou  Grieke  al 
geweet,  is  agterstevoor.  Daarom  klim  ek  die  holrug  perd  genaamd  “Afri- 
kaans  in  die  jaar  2000”  vandag  andersom  as  gewoonlik  op  (al  loop  mens 
daarmee  die  risiko  waarteen  Langenhoven  gewaarsku  het:  “Moet  nooit 
agterstevoor  na  iemand  toe  aankom  nie:  hy  sal  dink  jy  lyk  rondom  so”),  in  die 
oortuiging  dat  ons  gewoon  nie  kan  weet  wat  ons  is  of  vorentoe  sou  kon  wees, 
tensy  ons  ’n  benul  het  van  wat  ons  was,  van  waarvandaan  ons  kom  nie.  Dit 
geld  in  die  huidige  omstandighede  des  te  meer  omdat  Afrikaans  — die  taal 
sowel  as  die  literatuur  — op  hierdie  oomblik  op  fassinerende  wyse  besig  is 
om  sy  eie  beginpunte  na  te  teken. 

Daardie  beginpunte,  en  ook  vandag,  staan  in  die  teken  van  verskillende 
belewenisse  van  mag,  en  sonder  ’n  begrip  daarvan  kan  die  pad  na  2000  nie 
gesnap  word  nie.  Die  verbintenis  van  taal  en  politieke  mag  is  al  deur  een  van 
die  eerste  moderne  grammatici,  ’n  Spanjaard,  in  die  jaar  1 494  geformuleer; 
in  Engelse  vertaling:  “Language  is  the  perfect  instrument  of  Empire.”  Laat  in 
die  1 9de  eeu  was  dit  ’n  besef  van  onmag,  en  van  die  verhouding  tussen  daar- 
die  onmag  en  die  Britse  koloniale  mag  (plus  wat  oorgebly  het  van  Neder- 
landse  koloniale  mag  op  kulturele  en  godsdienstige  terrein)  wat  die  Eerste 
Taalbeweging  geïnspireer  het:  en  wat  die  Boererepublieke  nie  met  geweld 
kon  uitrig  nie,  is  mettertyd  deur  die  taal  vermag  — veral  nadat  Milner  se 
pogings  tot  gedwonge  anglisering  die  militante  taalbewustheid  onder  sy 
sprekers  onberekenbaar  verskerp  en  verdiep  het. 

Vanuit  dié  situasie  het  ’n  merkwaardige  proses  van  dekolonisering  in  Afri- 
kaans  ontwikkel.  Merkwaardig,  omdat  dit  op  die  gebied  van  taal  en  literatuur 
teen  die  hele  geskiedenis  van  dekolonisering  in  Suid-Amerika  en  later  ook 
Afrika  en  elders  in  die  Derde  Wêreld  in  beweeg  het:  kulturele  ontvoogding 
het  daar  gewoonlik  (minstens  in  sy  vroeë  stadia)  in  en  deur  die  taal  van  die 
koloniseerder,  die  taal  van  die  metropolis,  geskied:  hier  het  kulturele  ont- 
voogding  nog  voor  politieke  emansipasie  begin,  en  dit  juis  deur  die  taal  van  ’n 
onderdrukte  minderheidsgroep,  die  geminagte  kombuistaaltjie  Afrikaans. 
Daarvandaan  kan  die  kenmerkende  stadia  van  literêre  dekolonisering  wat 
mense  soos  Amuta  (1989),  Ashcroft  et  al  (1989)  aandui,  een  vir  een  in 
Afrikaans  aangestip  word,  en  m.i.  bied  dit  ’n  meer  verhelderende  begrip  van 
ons  letterkunde  as  die  kunsmatige  proses  van  dekadisering  waarin  ons  al  so 
lank  vasgevang  is.  Vereenvoudig  en  geskematiseer,  is  daar  drie  sulke  stadia 
waarneembaar  (wat  nie  noodwendig  chronologies  presies  afgebaken  is 
nie): 

1.1  Ontvoogding  deur  ’n  toeëiening  (“appropriasie”)  van  die  dominante 
kultuur  se  vorme  en  tradisies.  Natuurlik  was  daar  uit  die  staanspoor  in 
Afrikaans  ook  ’n  vooropstelling  van  “eie”,  inheemse  vorme  (vgl  die  fraai  lied- 
jies  van  die  Eerste  Taalbeweging  wat  later  in  Louw  se  “Klipwerk”,  in  Opper- 
man,  in  Krog  e.a.  met  ’n  veel  groter  lading  sal  terugklink):  maar  vir  ’n  baie  lang 
tyd  is  die  “peil”  van  die  Afrikaanse  literatuur  eintlik  gemeet  aan  vergelyk- 
baarheid  met  Europese  norme  en  vorme.  En  dit  behels  nie  net  sulke  uiteen- 
lopende  manifestasies  soos  Celliers  se  appropriasie  van  Perk  (en  Shelley)  in 
“Die  Vlakte”,  Toon  van  den  Heever  se  bybring  van  Grieks-klassieke  beeld- 
spraak,  die  Dertigers  se  naarstige  herdigting  van  Nederlandse,  Duitse, 
Engelse  of  Franse  modelle,  of  Opperman  se  intertekstuele  gesprekke  met 
Sinte  Brandaan  bf  Marco  Polo  nie,  maar  die  hele  drif  van  Sestig  om  die 
Afrikaanse  prosa  “op  datum”  te  bring  met  die  eksistensialisme;  en  dalk  selfs 
sommige  skrywers  van  Tagtig  se  Little  Jack  Horner-sindroom  (“See  v>/hat  a 
clever  boy  am  I”)  in  hul  aangryp  van  die  Postmodernisme.  Skuil  daar  nie  nog 
iets  van  hierdie  koloniale  selfbewustheid  selfs  in  die  demonstratiewe  manier 
van  Afrikaanse  kritici  om  nou  nog  mekaar  stof  in  die  oë  te  skop  met  desperate 
demonstrasies  van  hoe  “byderwets”  hulle  is  met  (veral)  Duitse  of  Ameri- 
kaanse  variante  van  resepsieteorie,  dekonstruksie,  ideologiekritiek  en  dies 
meer  nie? 

Wat  natuurlik  nie  noodwendig  ’n  negatiewe  of  geïnhibeerde  aktiwiteit  hoef  te 
wees  nie!  — en  net  soos  skrywers  in  Suid-Amerika  en  Afrika  al  hul  kreatiwiteit 
gedemonstreer  het  deur  vorme  uit  die  meesterkanon  van  hul  gewese  kolo- 
niale  meesters  oor  te  neem  en  op  verstommende  maniere  te  herskep  en  te 
vernuwe  (die  hele  romangenre  is  daar  bowenal  getuie  van),  is  daar  Afri- 
kaanse  skrywers/kritici  wat  ditook  metvrug,  en  soms  metgenialiteit,  gedoen 
het.  Veral  binne  die  opset  van  Afrikaans,  wat  ewe  seer — en  dalk  nog  meer  — 
Europese  wortels  as  wortels  in  Afrika  het,  is  die  fenomeen  begryplik:  dit  sou 
vreemd,  selfs  “onnatuurlik”,  gewees  het  as  dit  nie  so  was  nie.  Dit  gaan  dus  nie 
om  die  verskynsel  as  sodanig  nie,  maar  die  wyse  waarop  — en  die  gesindheid 
waarmee,  die  konteks  waarbinne  — dit  in  elke  individuele  teks,  of  in  die  werk 
van  elke  individuele  skrywer,  neerslag  kry.  Hoe  volledig  Afrikaans  (in  die  sin 
van:  “van  Afrika”)  modelle  uit  die  wêreld  van  die  koloniale  maghebber  kan 
herskryf,  blyk  byvoorbeeld,  om  maar  één  voorbeeld  te  noem,  uit  Antjie  Krog 
se  Lady  Anne.  Ek  sou  wou  sê  dat  juis  in  ’n  laat  stadium  van  dekolonisering 
sulke  “herbesoeke”  aan  die  kanon,  aan  die  geskrewe  geskiedenis,  nood- 
saaklik  — én  ’n  teken  van  ontvoogding  — word.  (Hieroor  later  meer.) 

1 .2  ’n  Tweede  fase  in  die  dekolonisering  van  literatuur  is  gewoonlik  dié  van 
uitdagende  nasionalisme,  waarmee  die  “eie”  afgebaken  word  teenoor  die 
eertydse  maghebber  s’n  met  dieselfde  territoriale  aggressiwiteit  waarmee  ’n 
hond  sy  gebied  afstraal.  In  dié  verband  moet  mens  nie  net  dink  aan  die  vroeë 
gebral  van  die  Genootskappers  en  hul  aanhangers  nie  (“Engels,  Engels, 
alles  Engels . . .1”),  maar  veral  aan  die  kultus  van  nasionalisme  in  die  jare  Der- 

tig,  spesifiek  in  die  werk  van  die  gebroeders  Louw.  Ook  (en  soms  juis)  Van 
Wyk  Louw  se  “breë”  of  “liberale”  ontginnings  van  nasionalisme  is  hierby  ter 
sake.  Dat  heelwat  omtrent  die  psigologiese  en  filosofiese  ondergrond  van 
hierdie  fase  verhelder  sou  kan  word  uit  Freud,  hoef  niemand  te  verbaas  nie. 
(En  deur  dit  te  karakteriseer  as  die  oedipale  fase  van  die  literatuur,  verhelder 
mens  dalk  ook  vir  jouself  die  heftige  seksuaiiteit  van  latere  dekades  in 
Afrikaans.) 

As  verskynsel  is  dit  maar  alte  begryplik.  Maar  met  die  filosofiese  afstand  wat 
heelparty  postkoloniale  literature  al  t.o.v.  hulself  bereik  het  (Kanada,  Aus- 
tralië,  verskeie  skrywers  uit  Afrika,  soos  die  latere  Ngugi,  Achebe,  Soyinka; 
ook,  metenkelevoorbehoude,  Nkosi),  wordookdieintrinsiekegevaarin  hier- 
die  “nasionale”  fase  duidelik:  dit,  naamlik,  dat  dit  ironies  genoeg  juis  deur  die 
kwaai  verwerping  van  die  gewese  metropool,  die  metodes  en  praktyke  van 
daardie  metropolitaanse  kultuur  bestendig  —-  spesifiek  deur  die  vervanging 
van  een  “sentrum”  deur  ’n  ander;  en  deur  die  volgehoue  vooropstelling  — en 
die  viering  ■—  van  fallokratiese  en  fallosentriese  aggressie.  In  sy  wese 
beteken  ontvoogding  (en  kom  ons  sê  maar  die  woord:  revolusie)  immers  nie 
die  vervanging  van  een  dominante  groep  deur  ’n  ander  nie,  hoe  bedrukkend 
hierdie  patroon  ook  al  in  die  geskiedenis  herhaal  is.  Revolusie  kan  eers 
werklik  kwalif  iseer  as  revolusie  wanneer  dit  die  onderliggende  denkstrukture 
van  die  oorspronklike  bewind  vernietig  het.  Dit  baat  nie  dat  die  sentrum  (me- 
tropool)  en  die  marge  (kolonie)  net  plekke  omruil  nie:  die  hele  denkwyse 
waarvolgens  “sentrum”  en  “marge”  moontlik  gemaak  word,  moet  hersien 
word.  Dit  is  hierdie  dimensie  in  die  Afrikaanse  literatuursituasie  wat  veral 
boeiend  en  bedenklik  is,  soos  hopelik  nog  hierna  sal  duidelik  word. 

1.3  ’n  Derdefasevan  minof  meervolledigeontvoogdingworddan  binnedie 
gewone  model  van  literêre  dekolonisering  bereik  wanneer  daar  soveel 
sekerheid  oor  die  verworwe  identiteit  is  dat  dit  nie  meer  angsvallig  beskerm 
hoef  te  word  nie:  gewoonlik  gaan  dit  gepaard  met  vorme  van  sinkretisme,  ’n 
vrye  en  avontuurlike  en  kreatiewe  ophef  van  die  vroeëre  benoude  “myn-en- 
dyn”.  Nou  is  dit  nie  meer  nodig  om  die  ek  so  militant  af  te  baken,  in  te  perk  en 
te  bevestig  nie:  in  ’n  vrye  omgang  met  die  ander  — met  a/  wat  “ander”  is  — 
word  die  verhouding  sentrum/marge  nie  maar  omgekeer  nie,  maar  oop- 
gemaak,  en  vrygestel  van  prekondisionering.  Hier  word  dit  ’n  geval,  soos 
Ashcroft  et  al  (1989:  33)  dit  stel,  van  “restructuring  European  ‘realities’  in 
post-colonial  terms,  not  simply  by  reversing  the  hierarchical  order,  but  by 
interrogating  the  philosophical  assumptions  on  which  that  order  was 
based”.  Dit  is  daardie  paradoks  van  individuasie  wat  Freud  en  Jung  en  Lacan 
elk  op  sy  eie  manier  omskrywe  het  en  waartoe  Henry  van  Eeden  aan  die 
einde  van  Sewe  dae  by  die  Silbersteins  ontwikkel:  die  situasie  waar  die 
individu  so  volledig  “ek”  geword  het  dat  dit  juis  nie  meer  skeidslyne  teenoor 
die  “ander”  oorhet  nie.  Elke  “ek”  is  immers  meteen  ook  sy  “ander”,  so  seker 
as  wat  die  maan  ’n  ligkant  én  ’n  Blumiaanse  gatkant  het.  Dit  is  die  insig  waar- 

toe  Montaigne  al  gekom  het  in  sy  uitspraak:  “Je  ne  dis  les  autres  pour  d’au- 
tant  plus  me  dire”  (“Ek  sê  net  ‘ander’  omdat  ek  daardeur  des  te  beter  my  ‘self’ 
gesê  kry”). 

Op  politieke  terrein  wil-wil  dit  voorkom  asof  die  Afrikaner  na  hierdie  begrip 
begin  tas:  in  die  literatuur  het  dit,  soos  gewoonlik  gebeur,  heelwat  vroeër 
begin  deurslaan.  Dalk  al  so  vroeg  as  Leipoldt  se  oorwoë  vergewensgesind- 
heid?  Sekerlik  in  Van  Wyk  Louw  se  later  werk,  waarin  hy  besin  op  “ironies 
lewe”.  En  in  die  prosa  het  dit,  dink  ek,  by  Sestig  begin:  nie  in  die  eerste  aandrif 
van  die  beweging  wat  nog  so  sterk  Eurosentries  was  nie,  maar  in  die  opvolg- 
aksie  van  die  jare  Sewentig  (by  Jan  Rabie  wel  heelwat  vroeër  as  by  die 
meeste  ander,  op  sy  onmiskenbaarste  in  Bolandia). 

Wat  in  hierdie  stadium  gebeur,  is  eintlik  die  verwerwing  van  kennis  en 
selfkennis  betrokke  by  “begrip”  (“compréhension”)  wat  Tzvetan  Todorov  in 
sy  jongste  werk,  Les  morales  de  l’histoire  so  opsom:  “Die  kennis  van  die 
ander  word  bepaal  deur  my  eie  identiteit.  Maar  hierdie  kennis  van  die  ander 
bepaal  op  sy  beurt  my  kennis  van  myself.  Selfkennis  transformeer  egter  die 
identiteit  van  hierdie  self,  sodat  die  hele  proses  van  voor  af  kan  begin” 
(Todorov  1991:  39:  my  vrye  vertaling). 

Kortom,  in  hierdie  fase  word  Afrika  en  Europa  uiteindelik  in  Afrikaans  ver- 
soen:  en  die  literêre  neerslag  daarvan  is  so  uiteenlopend  soos,  sê,  Jeanne 
Goosen  se  Louoond,  Etienne  van  Heerden  se  Toorberg,  Antjie  Krog  se  Lady 
Anne,  of  Wilma  Stockenstróm  se  Kremetartekspedisie.  (Dit  is  ook  nie  toe- 
vallig  dat  ek  hier  veral  vroue  vermeld  nie,  ofskoon  verskeie  ander  name  van 
mans  én  vroue  nog  genoem  sou  kon  word:  want  in  hierdie  fase  van  die 
literatuur  leen  die  feminisme  se  deurbreek  van  fallokratiese  sisteme  sig  daar- 
toe  dat  vroue  by  uitnemendheid  toegerus  is  vir  die  volle  aanvaarding  van  die 
nuwe  soort  uitdaging  en  die  nuwe  soort  verantwoordelikheid.  Ook  in  die 
postkoloniale  literature  van  Kanada  en  Australië  staan  vroue  voorop;  en  ook 
in  Afrika  word  dié  stemme  al  dwingender  gehoor.) 

Maar  hierdie  toepassing  van  die  postkoloniale  model  is,  letterlik,  een-sydig. 
Die  Afrikaanse  literatuur,  taal  en  kultuur  is  naamlik  nie  sonder  meer  vergelyk- 
baar  met  byvoorbeeld  die  Kanadese  of  Australiese  situasie  enersyds  (waar 
gewese  “setlaars”  hulle  van  die  metropool  losgeskryf  het)  of  die  Afrika- 
situasie  andersyds  (waar  inheemse  kulture  hulle  van  buitelandse  koloniseer- 
ders  bevry  het  deur  eers  die  koloniale  taal  te  onteien  en  daarna  die  inheemse 
te  bevorder)  nie;  ook  nie  sonder  meer  met  die  Suid-Amerikaanse,  waar  ’n  veel 
groterkulturelevermenging  plaasgevind  hetsodatdieliteratuur,  inSpaansof 
Portugees,  mettertyd  volledig  geënt  kon  word  op  inheemse  tale  en  kul- 
ture  nie. 

As  die  (blanke)  Afrikaner  hom  enersyds  — o.a.  juis  in  sy  literatuur  — moes 
ontvoog  van  imperiale  beheer  van  “buite”,  het  hy  op  sy  beurt  koloniserend 
opgetree  t.o.v.  inheemse  swart  kulture  en  “orature”.  Daarmee  het  Alteriteit  in 

die  Afrikaanse  konteks  ’n  veel  verwikkelder  vorm  aangeneem  as  wat  Lacan 
ooit  sou  kon  gedroom  het.  Die  unieke  situasie  het  immers  hier  ontstaan  dat 
die  term  “Afrikaner”  self  aanvanklik  gebruik  is  om  diegene  wat  hier  te  lande 
gebore  is  (insluitende,  en  dikwels  juis,  halfbloede),  te  onderskei  van  aan- 
komelinge  van  buite  (selfs  al  is  daardie  “buite”,  daardie  Ander,  nog  lank  op 
ironiese  en  onnadenkende  wyse  “Patria”  genoem);  en  die  taal  Afrikaans,  so 
word  vandag  taamlik  algemeen  aanvaar,  het  ontstaan  in  die  mond  van  nie- 
sprekers  van  die  taal:  dus  veral  slawe  en  inheemse  mense.  Die  stigma  van 
“kombuistaal”  en  “patois”  het  in  die  tweede  helfte  van  die  1 9de  eeu  aan  die 
taal  gekleef  omdat  die  gewone  sprekers  daarvan  in  die  eerste  plaas  sg. 
“kleurlinge”  was. 

Om  dus  van  dié  taal  te  maak  wat  Langenhoven  wou,  te  wete  “die  enigste  wit- 
manstaal  van  Afrika”  (en  presies  dit  hét  gebeur:  vir  veels  te  lank  was  die  taal 
nie  net  blank  nie,  maar  fallokraties),  moes  dit  gespeen  word  van  wat  sy  mees 
voedende  wortelstok  was. 

En  terwyl  die  literatuur  hom  ontworstel  het  aan  sy  gewese  koloniale  mees- 
ters,  het  dit  hom  tegelyk  as  uiting  van  die  nuwe  dominante  kultuur  afgedwing 
op  dié  wat  in  die  eerste  plaas  die  taal  se  skeppers  en  skeppings  was.  Verar- 
mend  moes  dit  noodwendig  op  die  duur  inwerk.  Wat  my  boei,  is  nie  sonder 
meer  die  “beeld”  van  die  “nie”-gedeelte  van  die  bevolking  in  ons  literatuur 
(soos  wat  Gerwel  bv.  op  openbare  wyse  aangedui  het)  nie,  maar  eerder  die 
stiltes  wat  daar  in  die  literatuur  ontstaan  het  rondom  die  ongesegde,  die 
onsegbare.  Nie  die  eksplisiete  rassisme  van  baie  van  ons  gekanoniseerde 
tekste  is  m.i.  die  mees  opvallende  aspek  van  hierdie  dimensie  van  ons 
literatuur  nie  (Bart  Nel  is  byvoorbeeld  minstens  eerlik  omtrent  die  rasse- 
hiërargie  en  die  arbeidsverhoudinge  op  die  plaas  wat  betekenisvol  “Kaf- 
ferkraal”  heet);  maar  dit  wat  in  die  literatuur  verswyg  word. 

’n  Lukraak  voorbeeld:  ’n  plaasnovelle  soos  Anna  M.  Louw  se  Onverdeelde 
uur — waarin  die  situasie  in  al  sy  besonderhede  bestem  word  deur  die  arbeid 
wat  die  bestaan  op  die  plaas  moontlik  geinaak  het  — is  in  sy  geheel  geskryf 
sonder  ’n  enkele  swart  of  bruin  figuur  in  die  landskap  (daar  is  hoogstens,  op 
twee  plekke,  ’n  terloopse  verwysing  na  ’n  binnenshuise  bediende).  Swye 
weergalm  nog  luider  in  Louw  se  poging  om  op  die  eerste  bladsy  ’n  raspe- 
joratief  uit  te  wis,  vermoedelik  vir  skoolgebruik:  in  vroeë  uitgawes  word  die 
plaaslandskap  beskryf  as  bestippel  met  bossies,  “yl  soos  die  peperkorrels 
op  ’n  Boesman  se  kop”.  In  later  uitgawes  word  dit  geneutraliseer  tot:  “Karoo- 
wêreld,  skaapwêreld,  met  eina  reën”.  Maar  in  haar  gretigheid  om  die  ras- 
sisme  uit  te  werk,  vergeet  die  skryfster  in  die  hersieningsproses  dat  daar  op 
dié  plaas  nie  met  skaap  geboer  word  nie,  wel  met  koring  en  mielies.  G’n  won- 
der  die  arme  donners  boer  agteruit  nie!  Deur  die  neerhalende  blik  op  ’n 
swartmens  (wat  hoeka  net  in  ’n  vergelyking  bestaan  het),  spreek  die  swye 
nou,  met  die  daarmee  gepaard  gaande  teenstrydighede  op  die  vlak  van  die 
voorgestelde  ruimte,  opvallender  as  tevore.^  (Stiltes  van  dié  aard  is  natuurlik 
nie  ’n  prerogatief  van  die  Afrikaanse  prosa  alleen  nie!  So  in  die  verbygaan 

onthou  mens  byvoorbeeld  dat  een  van  die  sleutelromans  van  die  Engelse 
literatuur  in  die  1 9de  eeu,  George  Elliot  se  Middlemarch,  wat  pertinent  inge- 
stel  is  op  die  sosiale  misstande  van  die  pre-Victoriaanse  era  en  die  koms  van 
die  eerste  Reform  Bill,  in  haas  geen  binnenshuise  toneel  die  bestaan  van 
bediendes  vermeld  nie:  ofskoon  hul  afwesige  teenwoordigheid  geteken 
word  deur  verwysings,  in  die  lydende  vorm,  na  tafels  wat  gedek  of  afgedek 
word,  teekoppies  wat  aangedra  of  weggeneem  word.) 

Australiërs  en  Kanadese  het  in  die  vroeër  jare  van  hul  koloniale'bestaan  hul 
rasseprobleme  opgelos  deur  die  inheemse  bevolkings  grootliks  uit  te  roei:  in 
Suid-Afrika,  sekerlik  in  die  Afrikaanse  literatuur,  het  dalk  iets  ergers  gebeur: 
daardie  bevolkings  is  eenvoudig  grootliks  weggedink  uit  ons  bestaan  uit. 
’n  Leser  uit  die  21  ste  eeu  wat  Karel  Schoeman  se  ’n  Ander  land  lees  om  iets 
omtrent  die  Suid-Afrikaanse  samelewing  van  die  1 9de  eeu  te  wete  te  kom  (en 
ek  kies  hier  bewustelik  ’n  roman  wat  deur  sommige  bestempel  is  as  een  van 
die  “grootste”  prosawerke  in  ons  literatuur),  sou  kon  aflei  dat  die  Vrystaat 
naasteby  uitsluitlik  deur  blankes  bevolk  was.  Selfs  ’n  bediende  wat  koffie  bin- 
nedra,  word  net  waargeneem  in  terme  van  “die  smetlose  wit  van  haar  kop- 
doek  en  voorskoot”  (58):  sy  sélf  bly  ’n  tekstuele  afwesigheid. 

Dit  is  ter  sake  om  sulke  stiltes  te  lees  met  J.M.  Coetzee  (1 988: 9)  se  uitspraak 
in  gedagte:  “The  literature  of  the  empty  landscape  . . . is  thus  a literature  of 
failure,  of  thefailureof  the  historical  imagination.”  Nog  meerspesifiek  kan  die 
implikasies  van  die  verskynsel  vertolk  word  in  die  lig  van  Macherey  (1 978: 
85)  se  oortuiging  dat  “The  speech  of  the  book  comes  f rom  a certain  silence,  a 
matter  which  it  endows  with  form,  a ground  on  which  it  traces  a figure.  Thus, 
the  book  is  not  self-sufficient;  it  is  necessarily  accompanied  by  a certain 
absence,  without  which  it  would  not  exist”;  en  Derrida  (1976: 1 64)  se  opvat- 
ting  van  ’n  teks  as  “the  system  of  a writing  and  of  a reading  which  we  know  is 
ordered  around  its  own  blind  spot”  (in  ons  geval:  byna  ’n  hele  literatuur 
georganiseer  rondom  ’n  blinde  kol). 

Maar  wat  die  situasie  oor  die  afgelope  paar  dekades  so  besonder  boeiend  en 
selfs  onstuimig  maak  (na  ’n  vroeë  aanloop  wat  mens  ook  nie  sonder  meer 
mag  miskyk  nie,  hoe  patroniserend  die  pogings  van  ’n  Mikro,  ’n  Venter,  ’n 
vroeë  Joubert  e.a.  ook  al  mag  gewees  het),  is  die  manier  waarop  ’n  her- 
toeëiening  van  Afrikaans  begin  het  onder  diegene  wat  sedert  die  Eerste 
Beweging  daarvan  beroof  is:  eers  Petersen  e.a.  wat  op  hul  beurt  die  “mees- 
tertaal”  begin  beset;  daarna  — interessant  genoeg  voorafgegaan  deur  ’n 
“buitelander”,  Blum!  — Adam  Small  wat  volledig  die  Kaapse  taal  terugneem 
en  ’n  volwaardige  literêre  instrument  daarvan  maak;  nog  later  die  groot 
verskeidenheid  minder  of  meer  militante  digters  en  dramaturge  wat  Afri- 
kaans  gebruik  as  “instrument  in  die  ‘struggle’  ” en  — dit  bowenal  — - die  taal 
terugbring  na  sy  beginpunte:  létterlik  ’n  soort  re-ligio.  En  in  samehang  daar- 
mee,  die  wyse  waarop  sprekers  vanuit  die  magsdimensie  in  die  taal  self  (dus: 
blankes)  ook  die  taal  en  sy  literatuur  begin  radikaliseer  en  revolusioniseer 
deur  dit  opnuut  in  verband  te  bring  met  sy  ontstaansgeskiedenis. 

Dit  is  in  dié  verband  dat  skrywers  so  uiteenlopend  soos  die  Elsa  Joubert  van 
Poppie  Nongena,  of  Etiennevan  Heerden,  Jeanne  Goosen,  Emma  Huismans 
e.a.  so  besonder  beduidend  is:  die  nuwe  leeftog  wat  hulle  in  die  taal  en  sy 
literatuur  ingebring  het,  is  letterlik  proviand  verskaf  deur  die  eerste  ekspo- 
nente  daarvan. 

Hier  geskied  dekolonisering  met  ander  woorde  nie  net  binne  daardie  ge- 
deelte  van  die  bevolking  wat  hul  taal  as  ’t  ware  “terugneem”  van  ’n  oorheer- 
ser  nie:  vanuit  ’n  situasie  van  sosiopolitieke  bevoorregting  word  hier  aktief 
empatie  met  die  gekoloniseerde  gedemonstreer.  Hier  is  dan  sprake  van  ’n 
proses  wat  weerskante  toe  werk  — en  wat  bowendien  nie  sonder  meer  oor 
en  weer  “appropieer”  nie,  maar  ook  oor  en  weer  begin  deel,  en  gee.  Van  so  ’n 
soort  ontvoogdings-proses  weet  ek  in  geen  ander  literatuur  nie. 

Waar  ons  nou  begin  uitkom,  is  ’n  komplisering  van  die  situasie  wat  Ashcroft 
ef  a/  (1 989: 77)  so  beskryf:  “Strategies  of  appropriation . . . seize  the  language, 
re-place  it  in  a specific  cultural  location,  and  yet  maintain  the  integrity  of  that 
Otherness,  which  historically  has  been  employed  to  keep  the  post-colonial  at 
the  margins  of  power,  of  ‘authenticity’,  and  even  of  reality  itself.” 

3 

Alleen  as  ’n  mens  hierdie  historiese  situasie  in  ag  neem,  kan  daar  behoed- 
saam  vooruit  gekyk  word.  Want  dit  behoort  nou  duidelik  te  wees  dat  ons 
voorstellings  van  wat  op  pad  na  2000  kan  gebeur,  onder  meer  voorsiening 
moet  maak  vir  die  voortsetting  van  die  historiese  prosesse  wat  hierbo  vlugtig 
geteken  is. 

Maar  die  situasie  word  gekompliseer  deur  ander  oorwegings  wat  die  huidige 
— en  daarom  ook  die  toekomstige  — moontlikhede  van  ons  literatuur  beïn- 
vloed.  Ek  wil  vlugtig  net  by  twee  van  hulle  vertoef. 

3.1  Ten  eerste  is  daar  die  toenemende  besef  dat  heelparty  vorme  van  die 
Postmodernisme  besig  is  om  hul  grens  te  bereik,  of  dit  selfs  al  bereik  het.  ’n 
Terloopse  simptoom  hiervan  is  dat  in  ’n  onlangse  romanwedstryd,  met  van 
die  grootste  prysgeld  wat  nog  in  Afrikaans  uitgeloof  is,  ’n  roman  soos  Alexan- 
der  Strachan  se  Jakkalsjagter  bekroon  is.  Dit  is  seer  sekerlik  ’n  verdienstelike 
roman;  in  vele  opsigte  hoogs  vernuftig  gedaan.  Maar  die  grense  van  self- 
ingenomenheid  met  oppervlaktespeletjies  wat  hierin  bereik  word,  is  klaar  ’n 
gevaarteken.  Mens  sou  nog  kon  redeneer  dat  dit  geen  deurslaggewende 
toets  is  nie:  hierdie  teks  was  hoogstens,  na  die  mening  van  ’n  spesifieke 
groep  beoordelaars,  die  “beste”  van  die  romans  wat  in  die  betrokke  wed- 
stryd  ingeskryf  was.  Maar  selfs  sonder  hierdie  simptoom  bestaan  daar  in  die 
wêreldliteratuur  vandag  ’n  malaise  t.o.v.  die  Postmodernisme  (of  dan:  t.o.v. 
sekere  vorme  daarvan)  en  ’n  breë  gevoel  dat  die  dekadente  dimensie  daar- 
van  nou  al  so  ver,  of  verder,  gegaan  het  as  die  fin  de  s/éc/e-simptome  van  die 
laat  1 9de  eeu.  En  dus  ook  dat  daar  ’n  intense  behoefte  aan  ’n  radikale  ver- 
nuwing  bestaan.  Sulke  vernuwings  is  nooit  voorspelbaar  nie:  op  ’n  dag 

verskyn  daar  gewoon  êrens  ’n  teks  wat  jou  laat  besef;  dit  is  die  nuwe;  en  die 
opwinding  van  die  ontdekking  lê  presies  daarin  dat  dit  (vooruit  altans,  want 
agterna  is  almal  baie  slim)  presies  die  nuwe  is  wat  nodig  was. 

Maaras  dit  moontlik  sou  wees  om  ’n  voorspelling  te  waag,  sou  mens  miskien 
moet  terugkyk  na  party  van  die  wortels  van  die  Postmodern  isme  self:  ’n  kom- 
pleks  van  vorme  wat  onder  meer  ontstaan  het  uit  die  samevloeiing  van  twee 
vroeër  teenoorgestelde  strominge  — - die  Modernisme  (wat  in  die  Franse 
nouveau  roman  tegelyk  ’n  hoogtepunt  bereik  het  én  drasties  van  koers 
verander  het),  en  die  sg  “betrokke  literatuur”.  Deur  diétweete  “rym”,  deurdie 
roman  terug  te  gee  aan  ’n  breë  publiek  (dink  maar  aan  Marquez,  Calvino, 
Kundera,  Eco,  wie  se  werk  in  hul  miljoene  gelees  word)  is  ’n  verbysterende 
vernuwing  bewerkstellig.  Maar  die  grondslae  waarop  daardie  appél  berus, 
het  inmiddels  verskuif;  en  soos  die  Modernisme  (soos,  trouens,  vroeër,  elk  op 
sy  eie  manier,  die  Romantiek  of  die  Naturalisme)  het  die  Postmodernisme 
begin  versand  — enersyds  omdat  sy  eksesse  te  veel  geword  het  vir  die  intrin- 
sieke  energie  van  die  beweging;  andersyds  eenvoudig  as  gevolg  van  sy 
appropriasie  deur  die  bourgeoisie  wat  dit  so  vinnig  tot  kitsch  gebanali- 
seer  het. 

Spesifiek  gesproke,  het  die  vertel  van  die  storie,  geinspireer  deur  die  vorme 
van  1 8de-eeuse  roman,  heeltemal  die  storie  self  begin  oorwoeker.  En  dit  was 
nog  altyd  die  storie  wat  die  oorlewing  van  die  roman  gewaarborg  het,  omdat 
dit  voldoen  aan  die  drang  in  die  mens  wat  sê:  Ek  is  omdat  ek  ’n  storie  vertel;  ek 
is omdat ek storie  is.  Daarom  mag  dit  net wees  dat die  roman  nou  weer op  die 
vooraand  van  ’n  verskuiwing  staan  na  terreine  waar  ander  aspekte  en  vorme 
van  storie  gaan  domineer.  Onder  die  oppervlak  van  die  literatuur  is  daar 
voortdurend  groot  sikliese  bewegings  aan  die  gang;  en  ’n  nuwe  kolk  mag 
nou  begin  wat  onverwagte  dimensies  van  ánder  vroeë  momente  uit  die  ver- 
telkuns  na  vore  bring. 

3.2  Ten  tweede  is  daar  ’n  oorweging  wat  die  keuse  van  hierdie  “vroeër” 
momente  mag  help  bepaal:  en  dit  is  die  oorweging  dat  ons  in  Suid-Afrika  nie 
met  ’n  gewone  postkoloniale  situasie  te  doene  het  nie,  sodat  dit  nie  sonder 
meer  uit  ander  postkoloniale  “modelle”  verklaar  kan  word  nie.  Die  prosesse 
van  dekolonisering  is  naamlik  (nog)  nie  end-uit  gevoer  nie.  Ons  bevind  ons 
nie  in  ’n  postrevolusionêre  situasie  nie  (nie  in  die  politiek  nie  en  ook  nie  in  die 
literatuur  nie),  maar  in  ’n  situasie  van  ’n  “gekeerde”  (“gearresteerde”)  revo- 
lusie.  Dit  beteken  dat  baie  magte  wat  hulle  histories  in  so  ’n  ontwikkelende 
situasie  sou  uitgewoed  het  en  hul  eie  logika  sou  deurgevoer  het,  nou  (voor- 
lopig?)  gestuit  is.  In  die  literatuur  mag  dié  soort  frustrasie  heilsaam  wees, 
deurdat  daardie  opgegaarde  energie  in  onverwagte  vorme  kan  uiting  kry. 
Maar  omdat  die  literatuur  nooit  in  ’n  lugleegte  bestaan  nie  maar  in  intensiewe 
wisselwerking  met  sy  hele  konteks,  kan  minder  gelukkige  verwikkelinge  in 
daardie  konteks  juis  ook  die  literatuur  inhibeer.  Letterlik  enigiets  is  op  die 
oomblik  moontlik:  daarin  lê  sowel  die  avontuurlike  as  die  bedenklike  van 

die  situasie. 

Tog  skemer  iets  van  die  moontlikhede  deur,  onder  andere  in  die  verbasend 
heftige  debat  wat  Albie  Sachs  se  “Preparing  ourselves  for  freedom”  (op- 
geneem  in  De  Kock  en  Press  1 990)  sedert  die  begin  van  1 990  dwarsdeur  die 
Suid-Afrikaanse  kulturele  situasie  ontlok  het.  Ek  wil  nie  hier  nogeens  die  baie 
argumente  vir  en  teen  Sachs  herkou  nie:  te  veel  daarvan  het  die  konteks 
skoon  misgelees  (die  feit  naamlik  dat  dit  van  binne  die  ANC,  en  vir  die  ANC, 
geskryf  is  op  ’n  tydstip  toe  die  organisasie  nog  verbode  en  aktief  militant 
was);  ander  het  dit  gewoon  as  voorwendsel  gebruik  om  hul  eie  beuel  te  blaas 
of  ’n  benouende  kultuur  van  kommissare  te  bestendig.  Wat  verblydend 
omtrent  die  debat  was/is,  is  die  feit  van  die  debat  self:  dat  dit  moontlik  is;  dat 
dit  toegelig  het  hoe  seer  “the  old  false  oppositions  needed  to  be  subjected  to 
more  rigorous  analysis”  (De  Kock  en  Press  1990:  16);  dat  soveel  energie 
daarby  betrokke  is;  en  dat  daar  deur  die  heftige  woordewisseling  die  besef 
skemer  van  ’n  wêreld  wat  kan  verander  en  waarbinne  die  nodigheid  erken 
word  van  die  literatuur  as  ’n  “oop  sisteem”,  as  ’n  ontmoetplek  vir  die  volle 
sosiale  spektrum,  as  ’n  kommunikasieproses  waarby  die  ganse  menslikheid 
van  enkeling  én  gemeenskap  op  die  spel  staan.  In  so  ’n  situasie  /s 
avonture  moontlik. 

4 

In  die  lig  van  ditalles  mag  mensjou  ditveroorloof  om,  metgrootomsigtigheid, 
enkele  moontlikhede  uit  te  stippel  omtrent  wat  ons  sou  kon  verwag: 

4.1  ’n  Verskerpte  ontginning  — eerder  ’n  herwaardering  en  herformulering 

— van  die  gegewe  Ek/Ander:  waar  die  Afrikaanse  literatuur  in  die  verlede 
nogal  behep  was  met  die  toutologiese  nosie  van  “eie  identiteit”  (asof  iden- 
titeit  iets  anders  as  “eie”  sou  kon  wees!),  voorsien  mens  vorentoe  in  die 
literatuur  ’n  hersiening  — ’n  verbreding  en  komplisering  — van  die  begrip  wat 
aan  ’n  groter  besef  van  Suid-Afrikaansheid  sou  kon  uiting  gee.  Dus  nie  so 
seer  die  afbaken  van  “ek”  teenoor  “ander”  nie  as  die  herkénning  van  die  self 
in  die  ander,  en  omgekeerd. 

Wanneer  Afrikaans  nie  meer  ’n  amptelike  taal  is  nie  — ’n  verskuiwing  wat  nie 
net  ’n  verlies  van  mag  impliseer  nie,  maar  ook  ’n  bevryding  uit  baie  inperkings 

— sal  hy  m.i.  veel  natuurliker  en  veelduidiger  uitdrukking  aan  so  ’n  breër 
begrip  van  identiteit  kan  gee.  Ontwikkelings  in  hierdie  rigting  is  al  aangekon- 
dig  deur  Jeanne  Goosen  in  Louoond  (vgl.  al  die  vroulike  wesens  in  terme 
waarvan  die  verteller  haarself  algaande  omskryf),  en  in  Ons  is  nie  almal  so 
nle,  waar  die  bekkige  jong  verteller  juis  die  brandsiek  van  die  “so”  wat  haar 
tydgenootlike  Afrikaners  van  die  jare  Vyftig  kenmerk,  probeer  verbystreef;  of 
deur  Van  Heerden  se  vereenselwiging  van  ek  en  ander  in  “My  Kubaan”;  of 
die  merkwaardige  verwikkelinge  in  dié  identifikasieproses  wat  aan  Krog  se 
LadyAnne  ten  grondslag  lê,  in  die  bewustheid  dat  “agter  ons  onder  ons  langs 
ons/  stort  met  die  sagte  geluid  van  as/  strukture  wat  ons  soort  in  stand  hou/  in 
hulle  maai”. 

4.2  In  aansluiting  by  hierdie visionêre  besef,  sal  mens  ook verskuiwinge  kan 
verwag  in  die  soort  apokaliptiese  literatuur  wat  die  afgelope  dekades  so  in 
Afrikaans  gedy  het.  Oorspronklik  het  apokaliptiese  geskrifte  ontstaan  in 
klein  bedreigde  gemeenskappe  wat  die  ondraaglikheid  van  hul  situasie  pro- 
beer  oorkom  het  deur  hul  huidige  lyding  af  te  teken  teenoor  ’n  Nuwe  Jeru- 
salem  wat  kom.  Maar  soos  In  die  tragedie,  waar  die  dood  van  die  oorspronk- 
like  bok  (die  tragos)  mettertyd  benadruk  is  ten  kóste  van  die  herlewing  van 
die  god  waarop  dit  ingestei  was,  het  apokaliptiese  literatuur,  veral  in  Afri- 
kaans,  hom  so  blind  begin  staar  teen  die  ondergang  van  die  bestaande  be- 
stel  (twee  voortreflike  voorbeelde;  Karel  Schoeman  se  Na  die  geliefde  land  en 
Elsa  Joubert  se  Die  laaste  Sondag)  dat  die  blik  op  die  Nuwe  Jerusalem  skoon 
verduister  is.  En  dit  is  in  hierdie  opsig  dat  ek  ’n  verskuiwing  sou  verwag. 
Trouens,  dit  is  nie  ondenkbaar  nie  dat  die  Afrikaanse  literatuur  sy  hele 
beheptheid  met  eindes  en  ondergange,  met  “closure”,  mag  verplaas  deur 
die  ooptes  van  ’n  nuwe  Genesis. 

4.3  ’n  Andersoortverkenningvandieverhoudingtussen  mensen  konteksis 
denkbaar,  selfs  noodsaaklik.  Die  soek  na  wortels  en  beginpunte  was  nog 
altyd  kenmerkend  van  (post)koloniale  literature,  hetsy  in  ’n  poging  om  reg- 
verdiging  vir  die  gebrek  aan  identiteit  te  vind  in  ’n  aansluiting  by  primordiale 
wortels  (wat  so  verskillend  uitgedruk  kon  word  as  bv  White  se  A fringe  of 
leaves  of  Atwood  se  Surfacing  of  Kroetsch  se  Badlands),  of  in  ’n  hardnekkige 
viering  van  wat  Atwood  in  ’n  insiggewende  studie  “survival”  genoem  het:  hier 
is  die  uitgangspunt  dié  van  die  slagoffer,  en  daarop  is  daar  volgens  haar  vier 
reaksies  denkbaar^:  “to  deny  the  fact  that  you  are  a victim”  (Van  Melle  se  Bart 
Nel7)  — “to  acknowledge  the  fact  that  you  are  a victim,  but  to  explain  this  as 
an  act  of  Fate,  the  Will  of  God  . . . or  any  other  large  general  powerful  idea” 
(Anna  Louw  se  Kroniek  van  Perdepooií?)  — “to  acknowledge  the  fact  that 
you  are  a victim  but  to  refuse  to  accept  the  assumption  that  the  role  is  inevit- 
able”  (Miles  se  Blaaskans?,  Goosen  se  Louoond?)  — en  “to  be  a creative 
non-victim”  (“You  don’t  even  have  to  concentrate  on  rejecting  the  role  of  Vic- 
tim,  because  the  role  is  no  longer  a temptation  for  you”  (Atwood  1972: 
36-39).  Dit  lyk  my  asof  ons  — met  ’n  knypie  genade  — ’n  kardinale  verskui- 
wing  in  die  rigting  van  hierdie  laaste  affirmatiewe  instelling  te  wagte  sou 
kon  wees. 

4.4  ’n  Her-skryf  van  die  geskiedenis,  in  fiksie,  word  onvermydelik,  onder 
andere — maar  nie  uitsluitlik  nie  — in  die  lig  van  Amuta  1 989: 89  se  aandrang 
op  “the  need  to  historicize  that  literature,  to  re-establish  that  organic  link  be- 
tween  literature  and  its  informing  and  sustaining  historical  milieu  which 
bourgeois  criticism  in  its  purely  formalistic  manifestations  constantly  obfus- 
cates.”  Veral  die  herontginning  van  die  geskiedenis  deur  die  oë  en  die  lewe 
van  wat  tradisioneel  die  Ander  was,  sou  ’n  ryk  --  en  nodige  — inspirasiebron 
in  die  nuwe  literatuur  kan  word.  Veels  te  veel  van  die  historiese  bewussyn  in 

ons  bestaande  literatuur  kry  sy  beslag  in  ’n  gewone  bevestiging  van  gekano- 
niseerde  (wit)  geskiedenis,  sonder  om  ooit  in  ag  te  neem  dat  elke  ge- 
skiedenis  per  definisie  ’n  “geskiedenis-v/r”  is.  Herbesoeke  aan  ons  geskie- 
denis  is  al  afgelê,  o.a.  deur  Krog  en  Stockenstróm,  deur  Anna  Louw  en 
Etienne  van  Heerden  en  Koos  Prinsloo,  en  waarskynlik  op  sy  indruk- 
wekkendste  deur  Etienne  Leroux  in  Magersfontein,  o Magersfontein'^;  maar 
dit  sou  nie  onrealisties  wees  om  te  verwag  dat  die  praktyk  in  die  toekoms  veel 
verder  sal  gaan  en  veel  radikaler  — en  ook  veel  meer  verbeeldingryke  — 
vorme  sal  aanneem  nie. 

4.5  Een  opsig  waarin  daar  op  die  pad  na  2000  stellig  belangrike  ontwikke- 
ling  sal  kom,  behels  die  verbreding  van  die  spektrum  tekste  wat  aan  die 
leserspubliek  beskikbaar  gestel  sal  word,  met  ’n  meer  geredelike  osmose 
onderling  tussen  grade  van  “literêre”  en  “populêre”  prosa.  Die  potensiële  uit- 
breiding  van  die  leserspubliek  in  die  “nuwe”  Suid-Afrika  maak  so  ’n  ontwik- 
k^ling  eintlik  onvermydelik.  Wat  nie  beteken  dat  daar  ’n  nivellering  tot  ’n  nuwe 
soort  gemoedelike  lokale  realisme  sal  plaasvind  nie;  eerder  dat  Amuta 
(1989: 11 1 ) se  stelling  bevestig  sal  word:  “In  every  literary  culture,  there  will 
exist  literary  works  whose  differing  levels  of  accessibility  also  serve  as  active 
indicators  of  the  class  structure  and  differing  world  views  in  the  society  in 
question”.  Wat  wel  voorsienbaar  is,  omdat  dit  reeds  deur  die  Postmoder- 
nisme  aan  bod  gebring  is,  is  ’n  toenemende  vervaging  van  (grootliks  kuns- 
matige,  tradisionele)  grense  tussen  genres  (geskiedenis,  biografie,  outobio- 
grafie,  roman,  drama)  en  ’n  opwindende  ontginning  van  die  nuwe  moont- 
likhede  meegebring  deur  die  meer  aktiewe  wisselwerking  tussen  verskil- 
lende  tradisies  in  Suid-Afrika. 

4.6  In  die  lig  van  wat  reeds  in  ons  literatuur  aan  die  gebeur  is,  sou  dit  vir  my 
aanvaarbaar  lyk  dat  ’n  toenemende  rol  deur  feministiese  beskouings  en 
praktyke  gespeel  sal  word.  Die  feminisme  se  uitwissing  van  sentristiese 
denke,  die  groter  oopheid  t.o.v.  die  wisselwerking  tussen  teks  en  konteks,  en 
die  intensiewe  ontginning  (en  herdink  van)  die  psigologiese  grondslae  van 
die  skryfproses,  rus  dié  “rigting”  beter  as  die  meeste  ander  toe  vir  die  taak 
wat  voorlê.  Dit  gaan  hier  nie  om  wat  Opperman  so  onbedoeld  neerhalend  die 
“vroulike  aanvulling”  genoem  het  nie,  maar  om  ’n  ingrypende  koers-  en 
begripsverlegging  wat  sowel  die  literatuur  as  ons  beskouing  daarvan 
bepaal. 

5 

Voorspelling  op  sigself  kan,  tensy  mens  Nostradamus  is,  ’n  steriele  of  nar- 
cissistiese  bedryf  wees.  Eerder  as  om  die  toekoms  in  besonderhede  te  pro- 
beer  uitspel  en  ’n  gat  van  myself  te  maak,  volstaan  ek  liewer  met  wat  m.i.  die 
essensie  van  die  huidige  onderwerp  is,  naamlik:  dat  ons  op  pad  na  2000  is; 
dat  ons  literatuur  oor  ’n  ryk  en  opwindende  toerusting  beskik  om  daardie  pad 

aan  te  durf;  ook,  gewis,  dat  daar  yslike  gevare  op  daardie  pad  skuil  wat  selfs 
die  einde  van  die  literatuur  sou  kon  beteken;  maar  dat,  as  die  literatuur  waar- 
dig  is  aan  die  eise  en  die  morele  en  literêre  keuses  wat  die  oopheid,  die 
wisselwerkinge  en  die  bedreigings  van  ons  ontwikkelende  situasie  aan  hom 
stel,  Van  Wyk  Louw  se  oorwerkte  frase,  “oorlewing  met  gehalte”,  met  nuwe 
betekenis  gelaai  kan  word. 


Voetnote 

1.  D.F.  Malherbe-gedenklesing,  UOVS. 

2.  Ek  dank  hierdie  raaklees  aan  Marésa  de  Beer. 

3.  ’n  Vroeë  reaksie  wat  Atwood  nie  vermeld  nie,  maar  wat  sekerlik  in  Afrikaans  ter  sake  sou 
wees,  is;  om  te  bevestig  dat  jy  ’n  slagoffer  is  en  jou  hele  bestaansreg  daarvan  af  te  lei  (’n  “lyn” 
wat  sou  loop  van  Leipoldt  se  oorlogspoësie  en  Totius  se  “Waar  is  ’n  lot  wat  soos  my  lot  so 
swaar  is?”,  oor  Die  dieper  reg  en  dies  meer  tot  Die  onterfdes  en  “afwykende”  vorme  soos 
Aiskeid  en  vertrek.  “Hoe  raak  ek  ontslae/  van  hierdie  eksklusiewe  smet?”  vra  Antjie 
Krog. 

4.  Interessante  voorbeelde  uit  die  Engelse  Suid-Afrikaanse  literatuur  sou  J.M.  Coetzee  se 
Dusklands  en  John  Conyngham  se  Arrowing  of  the  cane  insluit. 

Chris  Pelser 

By  die  dood  van  Roy  Campbell  3* 


Dit  kon  ook  só  gebeur  het:** 

Niemand  het  hom  seker  werklik  aan  die  klein  kennisgewing  in  dié  dag  se 
koerant  gesteur  nie.  Net  ’n  windswael  het  deur  die  oop  glasskuifdeur  sy 
studeerkamer  binnegevlieg  en  kon  toe  nie  weer  uitkom  nie.  Die  koerant  het 
oop  op  sy  lessenaar  gelê: 

Die  verassing  van  M,  voorheen  van  Namibië,  vindplaas  Donderdag  om  1 5:00. 
Daar  sal  geen  diens  wees  nie.  Vriende  sal  gedigte  voorlees. 

Van  al  die  dode  wat  sy  gesterf  het,  was  dié  een  vir  die  doel  van  die  sto- 
rie  die  belangrikste: 

Hy  wou  nie  werklik  na  ’n  stiergeveg  gaan  kyk  nie,  maar  daar  was  die  meisie 
uit  Namibië,  en  dié  het  hom  na  die  arena  in  Madrid  gesleep.  Hy  het  haar  Nam- 
bie  genoem. 

Hy  het  die  vorige  dag  op  haar  afgekom  terwyl  sy  op  ’n  sementbankie  onder  ’n 
laning  sipresse  in  die  tuin  van  die  Generalife  in  Granada  besig  was  om  ’n 
granaat  te  eet.  Langs  haar  was  ’n  oop  eksemplaar  van  Washington  Irving  se 
Tales  of  the  Alhambra.  En  oral  was  die  geluid  van  druppende  water. 

Die  bulle  in  die  arena  die  volgende  dag.  Hy  het  ’n  beuel  deur  alles  heen  hoor 
blêr.  Toe  skuif  die  houtafskortdeure  oop. 

Eers  later  sou  hy  die  bulle  op  die  bulplase  buite  Madrid  sien:  uit  die  bus  op 
pad  na  T oledo,  Aranjuez  en  die  Vallei  van  die  Gevallenes.Dáár  wei  hulle  heup 
teen  heup  langs  die  res  van  die  kudde  op  kosmosvelde  tussen  waterpanne 
en  berge. 

Maar  in  die  arena  self  was  dit  gans  en  al  ’n  ander  storie.  Die  eerste  bul  van  die 
middag  het  deur  die  afskorting  die  arena  binnegestorm,  toe  kop  omlaag  aan 
die  skoon  sand  voor  sy  voete  gesnuif.  Dit  was  duidelik  dat  hy  nie  geweet  het 
waar  hy  was  nie.  Daar  was  die  reuk  van  vars  perdemis,  afkomstig  van  die 
alguacil  se  hings  wat  kort  tevore  die  optog  gelei  het  wat  die  binnekoms  van 
die  eerste  bul  in  die  arena  voorafgegaan  het. 

“Verlang  jyterug  na  Namibië?’’(Die  geurvan  dieAlhambraen  die  Generalife 
se  rose  en  katjiepierings  nog  skerp  in  sy  geheue  terwyl  die  vlieënier  van  Air 
Iberia  se  binnelandse  redery  die  DC-9  se  neus  op  die  regte  koers  plaas.  Regs 
lê  die  Sierra  Nevada  met  sy  sneeubedekte  kruin.) 


* Die  eerste  poetiese  optekening  van  Roy  Campbell  se  dood  is  te  vind  in  die  gelyknamige 
gedig  van  DJ  Opperman  in  Dolosse.  ’n  Tweede,  minder  juiste  beskrywing  staan  in  hoofstuk  7 
van  Chris  Pelser  se  Don  de  Ridder.  Hierdie  is  die  korrekte  weergawe  van  die  oorlye  van  die 
digter,  en  die  daaropvolgende  dood  van  ’n  windswael. 

**  Die  waarskynlikste  is  egter  dat  sy  soos  Maria  Callas  aan  verdriet  gesterf  het. 

“In  die  Namib  is  daar  duine  hoër  as  dié  berge,”  oordryf  Nambie,  “en  hulle  is 
geel  van  die  baie  son,  en  in  die  aand  vlieg  duikertjies  oor  al  die  duine  see  toe. 
Maar  móre  vat  ek  jou  eers  na  ’n  stiergeveg  in  Madrid.  Dit  is  goed  vir  jou 
opvoeding  en  eendag  sal  jy  dit  nodig  kry.  Dalk  kan  ons  ook  vanaand  na  ’n  ver- 
toning  van  Spaanse  danse  gaan  kyk.” 

“Ai,”  sê  hy  toe  die  Sierra  Nevada  buite  sy  sig  verdwyn,  “ai,  ai.”  En  hy  snuif  so 
hard  dat  Nambie  wonder  of  hy  heimwee  na  die  Soo-oo-oopwa  se  droë 
lug  het. 

Die  bolero  dieselfde  aand.  ’n  Aanhoudende  opeenstapeling  van  klanke  en 
ritme  wat  vreemd  op  sy  oor  geval  het.  Hy  kon  gek  word  van  die  eentonigheid 
daarvan.  Maar  dan  die  dansers  in  wit  wat  voortdurend  in  altyd  wyer  wor- 
dende  sirkels  uitbeweeg  en  weer  op  die  onmoontlikste  tye  nouer  gekronkel 
het.  Soos  een  van  die  slangdanse  wat  die  jong  meidjies  met  volmaan  dans. 
Die  krimpende  wiel  van  die  bolero  soos  die  kronkels  van  ’n  luislang  wat 
opeens  uitbars  in  die  baldadige  spronge  van  ’n  voordanser. 

Maar  toe  die  stiergeveg  in  Madrid. 

Die  soutreuk  in  die  arena  nadat  die  eerste  bul  se  skof  vol  banderillas  geplant 
is.  ’n  Kleurryke  skouspel,  maar  oor  alles  hang  die  reuk  van  die  dood. 

Die  derde  bul  van  die  middag,  ’n  halsstarrige  swarte  afkomstig  uit  dieselfde 
Andalusiese  stoetery  watdie  legendariese  Impulsivo***  geteel  het,  skep  pro- 
bleme.  Die  pikador  wat  die  bul  met  sy  lans  moet  verwond  om  sy  nek-  en 
skouerspierete  verswak,  begaan  ’n  oordeelsfouten  steekte  laag  in  die  bul  se 
rug  af.  Toe  die  matador,  ’n  jong  knaap  van  skaars  1 7,  die  eerste  paar  ban- 
derillas  self  in  die  bul  se  skof  druk,  swenk  die  bul  dwars  en  ruk  sy  kop 
omhoog. 

“My  God!”  gil  Nambie,  haar  gesig  in  haar  hande  toe  die  bul  Impulsivo  die 
Derde  die  matador  voor  sy  pote  gaffel.  Hy  is  vier  jaar  gelede  onder  ’n 
paradysboom  op  ’n  bulplaas  van  Don  José  Benítez  Cubero  gebore  om  vir 
hierdie  groot  oomblik  in  sy  lewe  voorberei  te  word.  “Hy  gaan  hom  dood- 
maak!” 

“Goed  so  ook.  Ek  is  aan  die  bul  se  kant.” 

“Jy  weet  nie  waarvan  jy  praat  nie.  Een  van  sy  voorsate  het  byna  die  lewe  van 
El  Cordobés  gekos.  En  dié  man  is  nog  ’n  kind.” 

Weinig  meer  as  ’n  kind  . . . en  reeds  deel  van  ’n  spel  met  die  dood  self.  Die 
einde  is  onafwendbaar,  voorspelbaar  byna.  Altyd  die  bul;  soms  die  matador 
(deur  sy  dood  oornag  in  ’n  nasionale  held  verander)  . . . maar  altyd  die 
bul. 

Die  ergste  van  alles  was  miskien  toe  hy  dié  aand  by  die  arena  uitgestap  en  die 
karkasse  van  die  middag  se  bulle  aan  die  slagtershake  in  die  foyer  sien 
hang. 

Maar  toe,  in  daardie  paar  oomblikke  toe  die  bul  die  matador  gaffel,  en  ook 


Sien  El  Cordobés  se  outobiografie,  Or  /7/  dress  you  in  mourning. 

later  toe  muile  Impulsivo  die  Derde  se  karkas  deur  die  sand  die  arena  uitsleep 
en  net  die  reuk  van  sout  en  bloed  en  mis,  en  die  spierwit  angeliere  met  die 
vars,  rooi  bloed  van  die  laaste  bul  van  dié  Sondag  oorbly,  toe  het  hy  geweet: 
ook  vir  hulle  is  daar  op  die  duur  geen  ontsnapkans  nie;  daarvoor  was  die  rooi 
vlekke  op  die  wit  blomme  té  voor  die  hand  liggend. 

Oor  die  arena  het  twee  windswaels  gesirkel. 

Die  windswael  het  reeds  vroegoggend  die  huis  binnegevlieg.  Hy  het  aanvan- 
klik  verwilderd  in  die  eng  ruimte  van  die  studeerkamer  rondgefladder,  teen 
die  mure  met  hul  talle  boekrakke  verby,  bo-oor  die  skilderye,  oor  die  oop 
koerant  wat  op  sy  lessenaar  gelê  het.  Hy  het  aanhoudend  gevlieg.  Die  lig  het 
die  bruin  en  blou  vlekke  op  sy  rug  en  vlerke  gevang  en  nooit  het  eens  die 
fynste  piepgeluid  uit  sy  blink  borsie  gekom  nie.  En  daar  was  ’n  sekere 
doelgerigtheid  in  die  manier  waarop  hy  van  muur  na  muurgevlieg  en  uitkoms 
gesoek  het. 

Hulle  het  gevaarlik  geleef. 

Daarvan  getuig  daardie  eerste,  fatale  ontmoeting  van  nou  al  hoeveel  jaar 
gelede  te  deeglik. 

Sy  het  dié  aand  kerse  aangesteek  en  dit  in  geelkoperblakers  op  die  tafeltjies 
in  die  sitkamer  laat  brand.  Dié  op  die  tafeltjie  met  sy  damaswerk  was  die 
opvallendste:  dit  het  die  okkerneuthout  van  die  klavier  belig  en  in  vreemde 
kleure  teruggekaats.  Bokant  die  klavier  het  ’n  Herero-vrou  van  Aschenborn 
blou-en-bruin  in  haar  raam  geglimlag.  Hulle  het  oor  Griekeland  gepraat. 
“Kom  saam  met  my  as  ek  weer  gaan,”  het  hy  op  die  ingewing  van  die  oomblik 
genooi  en  haar  wêreld  ingekleur  met  landskappe  van  blou  en  wit  en  huisies 
met  pergolas  vol  kruike  met  blommende  rooi  malvas.  “Dáár  word  dit  nooit 
donker  nie.  Nie  regtig  nie.”  Hy  het  rose  geruik.  Die  wêreld  buite  was  verlate. 
Enkele  straatlampe  het  bleek  gebrand.  Hulle  het  verder  oor  Griekeland 
gepraat. 

Hy  kan  nog  die  geur  van  haar  parfuum  onthou  toe  hy  die  boonste  knoop  van 
haar  bloese  losmaak.  Daarna  het  sy  hele  wêreld  verander. 

Sy  het  weer  begin  gedigte  skryf.  Aanvanklik  het  dit  nie  maklik  gegaan  nie, 
want  ná  ’n  stilswye  van  tien  jaar,  teweeggebring  deur  een  enkele  sin  van  ’n 
onbedagsame  resensent,  was  sy  nie  lus  daarvoor  nie. 

Maar  nou  het  sy  verse  soos  die  volgende  geskryf: 

Die  herfs  moet  kom  met  sy  akkerblare  en  appels 
met  die  eerste  tendense  van  kaalstroop 
met  kiltes  sonder  teerheid 

pleks  word  die  aarde  wakker  soos  in  lentespeelsheid 
tel  die  ledemate  en  die  sinne  'n  nuwe  onverwagte  loute  op 
word  wakker  uit  'n  buite-seisoense  slaap 
langs  gebluste  kole 

word  die  omumborombongastompe  nader  gesleep 
vir  die  aanpak  van  'n  nuwe  heilige  vuur 
dat  alles  blom  en  vlam  en  brand 
hemelse  somerse  son,  buite-seisoen. 

Sy  het  dié  vers  “21  April”  genoem  omdat  dit  die  dag  was  waarop  hul 
verhouding  begin  het.  Die  jaar  was  1 984.  Die  mineurtoon  is  toe  te  skryf  aan 
die  feit  dat  hy  getroud  was. 

Hy  het  in  ’n  noodtoestand  geleef  en  geskryf.  Dit  het  begin  lank  voordat  PW 
Botha  een  middag  sy  wysvinger  gelig  en  ’n  noodtoestand  oor  die  land 
uitgeroep  het.  En  dit  het  voortgeduur  lank  nadat  FW  de  Klerk  op  TV  verskyn 
en  die  noodtoestand  feitlik  heeltemal  opgehef  het.  Mandela  is  ná  27  jaar  uit 
die  tronk  vrygelaat,  die  ANC,  PAC  en  SAKP  is  saam  met  ’n  menigte  ander 
organisasies  ontban  en  glasnost,  Pretoriastroika  en  Die  Nuwe  Suid-Afrika  het 
dawerend  aangebreek. 

Hy  het  in  dié  dae  een  middag  saam  met  M in  haar  bad  gesit.  Vanweë  sy  mor- 
biditeit  het  sy  op  die  prop  gesit. 

Toe  besluit  hulle  om  Spanje  toe  te  gaan.  Dit  was  herfs  en  die  ontbindende 
blare  op  die  grond  het  soet  geruik. 

Hulle  kon  ook  vroeër  daar  gewees  het,  maar  die  woude  in  die  omgewing  van 
Aranjuez  bly  dieselfde.  In  die  herfs  val  die  blare  een-een  van  die  plataan-  en 
beukebome  af  en  bly  in  ’n  dik  mat  op  die  grond  lê.  Wanneer  mens  daarop 
trap,  gaan  alle  geluid  verlore  en  is  jy  uitsluitlik  bewus  van  die  klammigheid 
rondom  jou.  En  die  woud  ruik  muf. 

Oor  alles  heen  het  ’n  nagtegaal,  plotseling,  aan  die  sing  gegaan. 

“Dis  snaaks,”  het  M nog  gesê,  “gewoonlik  sing  hulle  net  in  die  aand.  Dis  die 
eerste  keer  dat  ek  ’n  nag^egaal  in  die  middag  hoor  sing.” 

Die  vaal  voëltjie  het  iewers  tussen  die  blare  van  een  van  die  bome  wegge- 
kruip  en  hulle  kon  hom  nie  sien  nie.  Net  sy  akkoorde  het  soet  deur  die  oopte 
waar  hulle  gestaan  het,  gerol. 

Hulle  het  nog  ’n  ruk  lank  vergeefs  na  die  nagtegaal  in  die  bome  gesoek.  Toe 
gewaar  hulle,  byna  asof  in  ’n  waas,  ’n  vrou  in  swart  klere  dieper  in  die  woud. 
Die  vrou  was  ver  en  hulle  het  haar  net  ’n  oomblik  lank  skrams  gesien.  T oe  is  sy 
weg.  Later  was  hulle  ook  nie  eens  seker  of  hulle  haar  werklik  gesien  het 
nie. 

In  die  bome  het  die  nagtegaal  opgehou  sing. 

Dis  alles  net  ’n  voorspel,  het  hy  nog  gedink.  Binnekort  gaan  iets  of 
iemand  sterf. 

Sy  wou  hom  nie  werklik  na  die  stiervegtersarena  neem  nie,  maar  daar  was  ’n 
onbeholpenheid  en  onskuld  aan  hom  wat  sy  nie  kon  kleinkry  nie.  Miskien  het 
dit  iets  met  sy  streng  Calvinistiese  opvoeding  te  doen,  het  sy  dikwels 
gedink. 

Nogtans,  het  sy  gemeen,  behoort  hy  met  d ie  dood  in  een  van  sy  vele  bloed  ige 
vorms  in  aanraking  te  kom.  Laas  toe  hy  met  die  dood  gekonfronteer  was,  het 
hy  self  gesê,  was  toe  sy  kinderlose  ta’  Betta  een  mooi  dag  in  Bloemfontein  in 
haar  bed  geklim  en  nooit  weer  daaruit  opgestaan  het  nie:  ’n  regte  oumatjie,  sy 
met  haar  skete  en  leë  skoot  en  al  wat  maande  lank  ekstaties  op  die  dood  lê  en 
wag  het.  Haar  belangrikste  tydverdryf  in  die  dae  voor  haar  beddevaart  was 
om  Sondae  in  die  ou  begraafplaas  van  die  stad  rond  te  dool  op  soek  na  die 

grafte  van  gestorwe  familie,  vriende  en  ander  geliefdes.  Dié  het  sy  gereeld 
opgespoor  en  versier  met  blomme  uit  haar  voorstedelike  tuin.  Totdat  haar 
eggenoot,twaalf  jaarjongeras  syen  nog  heel  hups,  ditnie  meerkon  verduur 
nie  en  haar  beperk  het  tot  haar  leunstoel  en  sy  sonkolletjie  op  hul  toegeboude 
stoep.  In  dié  dae  het  sy  ook  plastiekpoppies  in  groot  maat  gekoop  en  vir  hulle 
kleertjies  gebrei.  Sommiges  het  sy  tot  toiletpapieroortreksels  omskep  wat  in 
al  haar  susters  en  dié  se  kinders  se  huise  diens  gedoen  het.  Hoe  dit  ook  al  sy, 
sy  ta’  Betta  is  stil  in  haar  slaap  dood  en  dit  was  die  laaste  wat  hy  met  die  dood 
in  aanraking  was. 

Haar  begrafnis  is  op  erg  Calvinistiese  wyse  afgehandel.  Daarna  het  drie 
swart  grafgrawers  die  graf  toegegooi. 

In  dié  dae  het  H se  boesemvriendin  Hannelize  op  Hartenbos  gebly.  Sy  het 
haar  dae  verwyl  deur  haar  man  tot  raserny  te  dryf,  landskappe  van  die 
omgewing  te  skilder,  populêre  liefdesromans  te  skryf,  haar  vyf  kinders  te 
soog  en  briewe  soos  die  volgende  aan  H te  skryf: 

Liewe  H 

Dankie  vir  jou  vorige  briewe.  Ek  is  bekommerd  oor  jou.  Jy  was  altyd  so  ’n 
opgeruimde  mens,  maarnou  is  dit  asof  daar  ’n  moedeloosheid  oor  jou  gekom 
het  wat  ek  nie  kan  peil  nie.  Die  ding  met  C is  ’n  verskriklike  meule  waardeur  jy 
gaan.  Jong,  mans  is  bliksems.  Glo  my,  ons  hetalmal  ons  probleme.  Elke  man 
reken  hy  is  die  Goeie  Gewer  se  gawe  aan  die  mensdom.  Byt  net  vas  en  moenie 
hom  ’n  egskeiding  gee  nie.  Ek  weet  dit  sal  erg  op  jou  wees,  maar  kan  jy jouself 
die  eensaamheid  voorstel  as  julle  moet  skei?Hy  was  reeds  selfsugtig  genoeg 
om  jou  nie  ’n  kind  te  gun  nie.  In  die  verlede  het  ek  altyd  gesé:  skei  hom!  Nou 
dink  ek  anders.  Waarom  moet mens  alles  weggooi  waaraan  jy  gebou  en  waar- 
van  jy  gedroom  het  net  omdat  hy  wil  rondloop  soos  ’n  straatkat?  Hy  skuld  jou 
’n  toekoms  en  ’n  gelukkige  huis  en  ek  sal  aanhou  bid  daarvoor. 

Hy  het  per  ongeluk  op  dié  brief  afgekom  en  dit  gelees.  Hy  het  gelag  oor  die 
eienaardige  logika. 

Die  aand  voor  Ernest  Hemmingway  se  selfmoord  het  hy  voor  sy  kleindogter 
Margeaux  se  bed  kom  sit  en  haar  hand  vasgehou  terwyl  sy  geslaap  het. 
Hoe  heel,  het  die  ou  man  nog  gedink  toe  hy  na  sy  slapende  kleinkind  kyk, 
byna  soos  ’n  rivierklippie  wat  pas  uit  die  water  gehaal  is:  so  mooi  en 
glad. 

Sy  het  haar  oë  oopgemaak  en  dit  was  skemer,  het  Margeaux  jare  later  tydens 
’n  onderhoud  aan  Le  Monde  onthul.  Hy  het  op  ’n  eenvoudige  houtstoel  gesit 
en  daar  was  trane  op  sy  wange  tussen  die  wit  baard.  Só  sou  sy  hom  daarna 
altyd  onthou. 

Die  mite  wou  dit  hê  dat  hy  vir  haar  ’n  eksemplaar  van  sy  Death  in  the  afternoon 
op  haar  bedkassie  agtergelaat  het,  maar  dit  kon  niemand  later  bevestig 
nie. 

In  1 957  sterf  Roy  Campbell  in  ’n  motorongeluk  in  ’n  bergpas  in  Portugal.  Hy 
is  net  56  jaar  oud.  Niemand  weet  wat  sy  laaste  gedagtes  was  nie.  Dalk  het  hy 
gedink  aan  die  laaste  stiergeveg  wat  hy  bygewoon  het,  want  hy  het  pas  uit 

Spanje  teruggekeer.  Miskien  het  hy  ook  swaels  in  die  bergpas  gesien. 
Opperman  skryf  ’n  gedig  oor  sy  dood  wat  in  Dolosse  opgeneem  word  en 
waarin  die  digter  hulde  bring  aan  Campbell  se  lewensdrif,  dinamiek  en  durf 
aan  die  hand  van  ’n  beskrywing  van  ’n  stiergeveg  met  die  bul  as  dramatiese 
spreker.  Campbell  laat  al  sy  besittings,  onder  meer  sy  skilderye  en  ’n  handvol 
boeke,  aan  sy  vrou  na.  Aldus  erf  Mary,  tien  jaar  ouer  as  Roy,  ’n  konink- 
ryk  aan  woorde. 

Drie  en  dertig  jaar  later  sit  hulle  in  die  stiervegtersarena  in  Madrid.  Dit  is  Son- 
dag  en  vyfuur  die  middag. 

M bewe.  Die  eerste  bul  van  die  middag  het  pas  deur  die  houtafskorting  die 
arena  binnegestorm,  toe  kop  ornlaag  aan  die  skoon  sand  voor  sy  voete  ge- 
snuif.  Daar  is  iets  pateties  aan  hom.  Hy  weet  duidelik  nie  waar  hy  is  nie. 
Verlang  hy  na  die  res  van  die  kudde  wat  heup  teen  heup  tussen  die  water- 
panne  en  berge  wei?  dink  sy  nog.  Boonop  ontstel  die  reuk  van  die  perdemis 
in  die  arena  haar.  Dit  is  afkomstig  van  die  hings  van  die  alguacil  wat  kort 
tevore  die  optog  in  die  arena  gelei  het. 

Die  soutreuk  in  die  arena  nadat  die  eerste  bul  se  skof  vol  banderillas  geplant 
is.  Kleurryk  met  al  die  vlaggies,  maar  oor  alles  hang  die  reuk  van  die 
dood. 

In  die  lug,  hoog  bokant  die  arena,  sirkel  twee  windswaels.  Sy  sien  hulle  raak 
en  dink  daaraan  dat  hulle  dalk  besig  is  om  die  pad  na  Suid-Afrika  te  koers. 
lewers  moet  daar  nog  lewe  wees. 

Die  derde  bul  van  die  middag  skep  probleme.  Die  pikador  begaan  ’n  oor- 
deelsfout  en  steek  te  laag  in  die  bul  se  rug  af.  Toe  die  matador  self  die  eerste 
paar  banderillas  in  die  bul  se  skof  druk,  swenk  die  bul  dwars  en  ruk  sy 
kop  omhoog. 

“My  God!”  gil  M,  haar  gesig  in  haar  hande  toe  die  bul  die  matador  voor  sy 
pote  gaffel.  “Hy  gaan  hom  doodmaak!” 

’n  Neger  uit  Ohio  is  langs  hulle  besig  om  ’n  video-opname  van  die  stiergeveg 
te  maak.  Toe  hy  M hoor  gil,  superponeer  hy  haar  gesig-tussen-die-hande 
voordat  hy  weer  sy  videokamera  op  die  beeld  in  die  arena  fokus. 

Die  ergste  vir  haar  was  later  dié  aand  toe  hulle  by  die  arena  uitstap  en  die 
karkasse  van  die  middag  aan  slagtershake  in  die  foyer  sien  hang.  Dit  was  die 
eerste,  miskien  selfs  die  laaste  dood  wat  sy  gesterf  het.  Toe  die  bul  die 
matador  gaffel,  en  ook  later  toe  muile  die  bul  se  karkas  by  die  arena  uitsleep 
en  net  die  reuk  van  sout  en  bloed  en  mis  oorbly,  wis  sy:  ook  vir  hulle  is  daar 
geen  toekoms  nie;  daarvoor  was  die  rooi  vlekke  bloed  wat  op  die  wit  ange- 
liere  in  die  arena  agtergebly  het,  te  opvallend. 

Dié  aand  toe  hy  haar  in  sy  arms  neem,  sê  hy:  “Ek  het  vanmiddag  iemand  hoor 
sê:  ‘Jy  weet  natuurlik  in  ’n  stiergeveg  gaan  dit  om  die  lewe  te  vier  — nie  die 
dood  nie.  Die  dood  is  toevallig  die  offer,  ’n  deurgang  na  die  lewe.’  ” 
Voorlopige  notas,  in  drie  kolomme  op  sy  rekenaarskerm  gegroepeer,  vir  ’n 
latere  selfmoordbrief: 

Maria 

Macbeth  (Lady) 

Mary  (Highland) 

Marié 

M is  ook  ’n  omgekeerde 
W.  (Miskien  staan  dit 
vir  Windswael) 

Verder  ook: 

Martel  (Karel) 

Madrid 

Marx 


Martha 

Margeaux 

Mary  Queen  of  Scots 
M 

Madonna 


Mathilda 

Mary 

Marie-Antoinette 
Mare  (Soos  in  See) 


Martelaar 

Matador 

Mordechai 


Martellus 
Muleta 
Masochis  (?) 


Hy  was  sy  hele  lewe  lank  op  soek  na  sy  anima. 

M was  die  naaste  wat  hy  ooit  volledig  daaraan  gekom  het. 

Dit  is  waarskynlik  hoe  die  windswael  sy  huis  binnegekom  het.  In  die  vroeg- 
oggend,  met  die  hele  huis  nog  stil  en  almal  aan  die  slaap,  was  die  windswaels 
reeds  in  die  lug  doenig.  Hy  ken  hulle:  twee  het  onder  die  oorhang  van  sy 
motorhuis  se  dak  nes  gebou  en  gebroei,  later  was  hulle  vier  in  die  nes. 
Soggens  vlieg  hulle  saam  met  die  ander  swaels  van  die  buurt  en  jag  insekte. 
Hulle  skeer  ook  laag  oor  die  swembad  en  swiep  in  die  verbyvlug  bekkevol 
water  op.  Dit  moes  tydens  hierdie  vlieëry  gewees  het  dat  een  nie  sy  draai  kon 
kry  nie  en  by  die  oop  glasskuifdeur  van  sy  studeerkamer  die  huis  bin- 
negevlieg  het. 

Hy  is  eers  nie  van  die  swael  bewus  nie.  Later  hoor  hy  die  geruis  van  vlerke  en 
gewaar  hy  die  voël.  Dié  vlieg  net  onderkant  die  plafon  heen  en  weer  in  die 
studeerkamer.  Hy  is  aanvanklik  verwilderd,  maar  dit  is  fassinerend  hoe  hy 
alles  in  die  vertrek  tog  mis  vlieg:  die  mure  met  die  skilderye,  die  rakke  vol 
boeke,  die  gordyne,  selfs  die  lig  wat  van  die  plafon  af  hang.  Die  lig  vang  die 
bruin  en  blou  vlekke  op  sy  rug  en  vlerke  en  nie  eens  die  fynste  piepgeluidjie 
kom  uit  sy  blink  borsie  nie.  En  daar  is  ’n  sekere  doelgerigtheid  in  die  manier 
waarop  hy  van  muur  na  muur  vlieg  en  uitkoms  soek. 

Hy  hou  die  windswael  ’n  ruk  lank  dop,  besef  dis  nodeloos  om  hom  uit  die  ver- 
trek  te  probeer  verwilder.  Die  swael  sal  mettertyd  self  sy  pad  na  die  oop 
deur  vind. 

By  sy  lessenaar  staar  hy  weer  na  die  oop  oggendkoerant. 

Die  verassing  van  M,  voorheen  van  Namibië,  vindplaas  Donderdag  om  1 5:00. 
Daar  sal  geen  diens  wees  nie.  Vriende  sal  gedigte  voorlees. 

Die  telefoon  het  gelui.  Dit  was  L,  ’n  vriendin  van  M. 

Sy  was  saaklik. 

“M  is  laasnag  dood.  Ek  het  gedink  iemand  behoort  jou  te  sê.” 

Hy  kon  geen  geluid  uitkry  nie.  Hy  het  die  gehoorbuis  laat  val,  toe  in  sirkels  in 
die  eng  ruimte  van  sy  studeerkamer  begin  loop.  Hy  weet  nie  hoe  lank  hy  so 
aangehou  het  nie;  die  telefoon  was  lankal  dood,  toe  loop  hy  nog.  En  hy  het 
aan  niks  gedink  nie. 


19 


Later  het  hy  buitetoe  gestap.  Die  son  was  al  op  en  in  die  straat  voor  sy  huis  het 
die  melkafleweringslorrie  verbygesjor.  Die  straat  se  honde  het  op  ’n  streep  af 
gekef.  Daar  was  voëls  in  die  lug.  Die  swaels  was  die  opvallendste.  Miskien 
het  hulle  gereed  gemaak  om  te  trek,  want  hulle  het  ook  in  rye  en  rye  op  die 
telefoondrade  versamel. 

Hy  het  na  die  windswaels  se  nes  by  die  motorhuis  gestap.  Die  nes  was  weg. 
Op  die  grond  het  stukkies  harde  klei  en  vere  gelê. 

(Uit  Soveel  nagte  plotseling  wat  eersdaags  by  die  nuwe  uitgewery  Quiel- 
lerie  verskyn.) 

Elize  Botha 

Afrikaanse  literatuur  as  Afrikaliteratuur* 


Ds  S.J.  du  Toit  het  gemeen  dat  hy  vir  sy  lesers  van  1 896  kon  bewys  dat  die 
Paradys,  die  Tuin  van  Eden  self,  in  alle  waarskynlikheid  in  Afrika  was.  Ons 
kan  hom  vandag  nog  in  die  argumentasie  volg:  die  ou  Koningin,  die  “his- 
toriese  roman,  met  prente”,  Die  koningin  van  Skeba,  van  1 896  tot  1 898  ver- 
volgverhaal  in  die  Genootskap  van  Regte  Afrikaners  se  tydskrif  Ons  Klyntji, 
uitgegee  in  boekvorm  in  1 898,  is  nog  in  verkorte  maar  herkenbare  vorm  as  ’n 
uitgawe  van  Tafelberg-uitgewers  metons  in  1 990.  Miskien  isdieverhaal  nog 
bekend:  ds  S.J.  skep  in  sy  roman  ’n  klein  reisgeselskap  na  die  model  van  die 
groepie  wat  saam  met  hom  in  1 894  deur  “heel  Matabeleland  en  Masjo- 
naland”  gereis  en  die  ou  mynwerke  en  bouvalle  daar  besoek  het.  In  die 
roman  laat  hy  hulle  by  die  Zimbabwe-ruïnes  en  ’n  fiktiewe  berg  Afur  (Fura? 
Ofura?  Ofir?)  grafkelders  en  ou  perkamentrolle  ontdek,  onder  gevaarvolle  en 
avontuurlike  omstandighede.  Die  leier  van  die  reisgeselskap  is  ene  “Me- 
neer”  du  Toit  (en  “Meneer”  moet  ons  hier  verstaan  as  toentertydse  aan- 
spreekvorm  vir  ’n  Hollandse  predikant).  Hy  tree  in  die  volste  sin  van  die 
woorde  as  hul  herder  en  leraar  in  die  wildernis  op.  Hy  besit  uit  al  sy  reiserva- 
ring  die  kundigheid  om  hulle,  deur  allerlei  aanvegtinge  van  die  reis,  veilig  te 
stuur;  hy  vertaal  en  verklaar  die  perkamentrolle,  met  behulp,  weliswaar,  van 
’n  paar  boeke  wat  hy  aan  die  “sendingstasie”  Morgenster  op  verbasend 
slinkse  wyse  ontvreem,  en  waarlik  láát  in  die  19e  eeu,  te  koop  kon  kry  in 
Buiawayo . . . Merkwaardiger  is  nog  die  boeke  wat  hy  by  wyse  van  spreke  in 
sy  kop  saamdra.  Die  Boek  der  boeke  vanselfsprekend,  soos  ons  van  ’n 
dominee  sou  verwag;  maar  daarby:  boeke  oor  die  argeologie,  die  Egip- 
tologie,  en  veral,  die  boeke  van  die  beroemde  ontdekkingsreisigers  van  die 
1 9e  eeu;  met  In  darkest  Africa  van  Sir  Henry  Morton  Stanley  as  waarskynlik 
die  prominentste  daarvan. 

So  bewerk  Meneer  du  Toit  se  outeur  S.J.  du  Toit  geloofwaardigheid  vir  sy 
verhaal,  en  vir  sy  verklarings.  So  laat  hy  ons  vandag  nog  deel  in  die  magtige 
bekoring  wat  Afrika  vir  die  reisiger  in  vroeër  eeue  gehad  het,  en  in  die 
wetenskap  wat  daaruit  gegroei  het. 

“Bo-op  die  hoogland,  onder  die  lyn  van  die  son,  lê  drie  groot  mere”  — so  laat 
S.J.  du  Toit  die  ou,  half-verrotte,  vermufte  perkamentrolle  klink.  “Daar  verhef 
hom  die  Hor-Lebanna  (of  Maanberg)  die  Wolkkoning,  na  die  hemel,  met 
ewige  sneeu  op  sy  toppe  en  met  ewige  lente  aan  sy  voet.  Daar  neem  die  vier 
groot  riviere  hulle  oorsprong  (die  Zambezi,  die  Nyl,  die  Niger  en  die  Kongo) 


* Deel  van  ’n  paneelbespreking  by  geleentheid  van  ’n  letterkunde-seminaar  aan  die  Universiteit 
van  Port  Elizabeth. 

. . . In  die  oostelike  deel  van  die  hoogland  lê  die  vrugbare  vlakte  Eden,  waar 
die  son  nooit  verskroei  en  die  koue  nooit  verteer  nie,  waar  alle  soorte  vrugte 
groei  en  allerhande  diere  lewe.  Daar  het  Jahwe  Elohim  (die  Here  God)  die 
lushof  geplant,  en  daarin  het  hy  die  eerste  mense,  Adam  en  Hawwa,  die  vader 
en  moeder  van  alle  mense,  geplaas,  en  daarvandaan  is  al  die  geslagte  van 
mense  afkomstig.” 

Waar  S.J.  du  Toit  skatte  van  kennis  aangaande  die  Boek  der  boeken  uit 
Afrika  wou  haal,  en  sy  roman  daarvan  vandag  nog  sulke  merkwaardige 
getuienis  lewer,  bewaar  die  Afrikaanse  poësie  reste,  tekens,  van  soektogte 
na  gans  ander  skatte.  (Daarvan  vertel  D/e  koningin  van  Skeba  trouens  ook: 
die  ongelowige  Thomas  in  die  geselskap  is  Hennie,  die  wadrywer  en  tolk,  vir 
wie  die  ou  perkamentrolle  en  hulle  inhoud  aanvanklik  net  “vullis  en  bog”  is  — 
hy  soek  na  skatte  waarmee  hy  sy  wa  swáár  kan  laai:  goud,  versiersels, 
kunswerke.) 

D.J.  Opperman  se  poësie  bewaar  baie  van  hierdie  reste  — die  legendes  van 
die  goudstad  Vigiti  Magna,  van  die  magtige  ryk  van  Monomotapa  met  sy 
goud-  en  silwermyne,  êrens  diep  in  die  hart  van  Afrika.  Ek  dink  aan  die  gedig 
“Vigiti  Magna”  in  Negester  oor  Ninevé  (1 947)  waarin  soveel  temas  van  Joer- 
naal  van  Jorik  (1 949)  reeds  beslote  lê.  Die  seevaarders  van  weleer,  Diaz  en 
diesyne,  kom  met  die  Kruis  na  Afrika,  maar  ook 

. . . met  die  vermoede: 
agter  die  berge  en  agter  die  woede 
van  hierdie  land  loop  êrens  ’n  pad  na 
’n  ou  goudstad,  Vigiti  Magna. 

Dié  tema,  ’n  tema  van  ’n  skrikwekkende  Judasverraad,  dat  die  ontdekkers, 
die  reisigers,  die  pioniers,  die  vasteland  binnegetrek  het  om  “die  nuwe  aarde 
in  Sy  naam”,  in  Gods  naam,  te  ontdek,  maar  dat  dit  uiteindelik  vir  hulle  om  die 
loon  gegaan  het  — om  handel  dryf,  om  “goud,  silwerlinge”,  uitbuiting  van  die 
land  — word  in  Joernaal  van  Jorik  uitgebou,  en  eindelik  saamgetrek  in 
die  strofe: 

Dan  het  ek  Hom  van  die  begin  verloën: 
want  voor  die  boorlinge  metaal  en  doek 
op  vreemde  strande  sku  aan  my  kon  toon, 
het  ek  die  Goue  Stad  alreeds  gesoek. 

Gustav  Preller  skryf  in  die  meer  as  honderd  bladsye  inleiding  by  sy  Voor- 
trekkereeufees-uitgawe  in  1 938  van  die  Dagboek  van  Louis  Trichardt:  “Die 
voorste  Voortrekkers  is  die  wildernis  ingegaan  om  die  Vryheid  te  soek  en  die 
See”  (Cll).  “Vryheid”  en  “See”  word  met  hoofletters  geskryf,  word  aldus  tot 
idee  verhef  in  tipies  Romantiese  tradisie.  Wanneer  D.J.  Opperman  oor 
T regardt  se  trek  skryf  in  die  gedig  “Clat  boek”  (Blom  en  Baaierd,  1 956),  bring 
hy  reeds  heel  aan  die  begin  as  ’n  moontlike  motief  vir  die  onvoorstelbaar 
moeitevolle  en  droewige  trek,  die  soektog  na  die  legendariese  ryk  “Mo- 

nomatapa”  die  situasie  binne; 

“ . . . 200  beeste/9  perde ...  1 000  skape”  — so  begin  die  gedig  in  die  trant 
van  die  aantekeninge  waaruit  die  Dagboek  ten  aanvang  bestaan,  en  dan 
volg; 

Ons  vertrek  . . . 

. . . Monomotapa 

In  die  drama  Voëlvry  het  Opperman  dit  ook  ingebring,  al  is  dit  nie  swaar 
beklemtoon  nie;  dat  dit  vir  die  Tregardt-trek  óók  om  handel  dryf  gegaan  het 
— Opperman  gebruik  Tregardt  se  brief  van  7 Maart  1 837  vir  hierdie  motief 
{Voëlvry,  1 958,  p.  51 );  “Aan  de  Weled.  Heeren  en  Vrinden  tot  Relegoa  of 
Delagoa  Baaij”  . . . “Wij  ben  met  zeven  huishoudings  en  zeven  en  veertig 
zielen  en  niet  meer  als  negen  weerbaare  schuts.  En  daar  wij  groot  gebrek  lij 
aan  negosie  goederen  en  amenietie . . . versoeke  wij  gunstiglijk  ons  met  een 
brief  te  melden,  of  wij  voor  produk  mag  bringen  slag  osse,  kouijen,  hamels, 
olivants  tanden,  wol,  Beeste  en  wilt  huijten  . . .”  Sekerlik;  vir  die  Trekker 
Tregardt  was  oorlewing  hier  op  die  spel.  Maar  tog;  die  inventaris  van  han- 
delsware  verdwerg  die  groot  idees  van  die  Romantiek,  ondermyn  die  motief 
van  ’n  volk  wat  in  afsondering  geroepe  is  en  gevorm  word. 

Monomotapa . . . ook  vir  Elsa  Joubert  was  dit  ’n  leimotief  in  háár  twintigste- 
eeuse  ontdekkingstogte  — miskien  moet  ’n  mens  presieser  sê;  her-ontdek- 
kingstogte,  Afrika  in.  In  1964  verskyn  haar  “reisjoernaal  oor  Mosambiek”, 
Die  staf  van  Monomotapa.  Dit  is  haar  vierde  reisboek;  daar  vóór  het  verskyn; 
Water  en  woestyn  (1 956),  Die  verste  reis  (1 959),  Suid  van  die  winde  (1 962). 
En  in  al  hierdie  boeke  was  dit  die  saambestaan  van  mense,  van  mense  van 
groot,  onoorsienbare  verskeidenheid,  wat  haar  geboei  het.  Die  motto  van  Die 
verste  reis,  waaraan  die  boek  sy  titel  ontleen,  is  “Die  verste  reis  wat  ’n  mens 
kan  maak,  is  die  reis  van  mens  tot  mens,  deur  die  hart.” 

Vir  Die  staf  van  Monomotapa  het  sy  ’n  motto,  een  van  twee  in  Van  Riebeek  se 
Dagh  Register  gevind,  ’n  inskrywing  van  1 1 November  1660;  “’s  morgens 
stil,  doncher,  nattigh  weer.  Hebben  die  lantreysers  hun  voyagie  na  Mo- 
nomotapatusschen  1 1 en  1 2 uyren  in  den  naemedes  Heeren  aangevangen 
met  de  navolgende  provisien,  amunitie  ende  cramerijen,  geladen  op  drie 
draegossen.” 

Ook  Elsa  en  haar  geselskap  gaan  in  Mosambiek  op  soek  na  Monomotapa, 
en  vind,  enersyds,  nugter  en  saaklike  inligting  oor  dié  ryk,  en  sy  regeerders  — 
wat  eintlik  die  naam  Monomotapa  gedra  het,  en  wat  reeds  sedert  die  1 6e  eeu 
vrywel  betroubaar  beskryf  is.  Andersyds  verneem  sy  van  die  staf  (van  Mo- 
nomotapa)  wat  deur  die  mediums  van  die  groot  koning  Monomotapa  vas- 
gehou  is  wanneer  hulle  in  ’n  beswyming  gegaan  het  om  voorspellings  te 
doen  of  die  verlede  aan  hom  uit  te  lê  (1 26).  ’n  Replika  daarvan  word  aan  Elsa 
geskenk,  en  só  peins  sy  daaroor;  “Dit  word  nou  hier  in  die  nag  vir  my  ’n  sin- 
nebeeld  van  die  geskiedenis  van  die  witman  in  Afrika.  ’n  Verhaaltjie  wat  ek  as 
kind  gehoor  het,  kom  in  my  gedagte  op.  ’n  Vader  het  op  sterwe  gelê  en  vir  sy 
seuns  gesê;  Daar  is  ’n  skat  op  my  erf  begrawe,  soek  dit.  Die  seuns  het  die  erf 

omgedolwe,  niks  gekry  nie,  maar  begin  saai,  en  die  oes  wat  hulle  gewen  het, 
was  die  skat.  So  het  die  witman  na  die  skat  van  Monomotapa  gesoek,  en  in 
diesoektogdieland. . .laatproduseeren  ’n  beterskatgekry. . .”(131).  Want, 
so  verloop  haar  betoog  hier,  hierdie  ontginning  van  die  land  het  uiteindelik  ál 
sy  bewoners  gedien;  deel  van  die  skat  wat  só  gewen  is,  is  medemens- 
likheid. 

Dit  is  bekend  dat  die  reisboek  van  Elsa  Joubert  in  baie  opsigte  die  voorwerk 
vorm  van  haar  romans.  En  in  haar  romans  neem  die  motief  van  medemens- 
likheid  ook  ’n  sentrale  plek  in,  en  daarmee  saam,  die  inspanning,  die  offers 
wat  geverg  word  om  dit  te  verwerf.  Die  geskiedenis  van  Ana-Paula  in  Ons 
wagopdiekaptein  laatditsien:  hoedievrou  uit  Portugal,  uitEuropa,  haarteen 
die  stuk  Afrika  wat  Angola  is,  verset,  en  teen  sy  mense.  Hierdie  weersin  word 
saamgetrek  in  haar  afkeer  teen  die  kind  van  haar  man  by  sy  swart  minnares. 
Maar  as  die  kind  sterf  in  dieopstand  op  die  plantasie,  en  daar ’n  dreigement  is 
dat  sy  lyk  geskend  word,  breek  dit  tot  Ana-Paula  deur:  “Maar  hy  was  ’n 
mens!”  — Die  worsteling  om  die  religie  van  Afrika  en  Europa  te  versoen,  kry 
gestalte  in  die  wit  vrou  Inacia  Maria  en  haar  liefde  vir  die  halfbloed  Bonga  in 
die  roman  Bonga  (1 971 ).  Aart  van  der  Lingen,  brose  missionaris  in  sy  sukkel- 
gang  deur  ’n  skrikwekkende  stuk  Afrika-binneland  wat  vir  hom  siekte,  ont- 
bering,  en  alte  dikwels  dwarsboming  van  sy  verlange  om  Christus  te  ver- 
kondig,  sou  beteken  — as  hy  die  meisie  met  pokke  in  die  voetpaadjie  sien  lê, 
tussen  brokke  miershoop,  as  offer  vir  die  héling  van  die  kraal  waaruit  sy  kom, 
vlug  hy  daarvandaan  weg,  al  weet  hy:  “Dit  is  nie die  Hottentotmeisie  nie . . . dit 
is  sy  Here,  Jesus  Christus,  wat  op  die  voetpaadjie,  vuil  en  veretter  en  ont- 
mens,  daar  voor  hom  lê.  Dit  is  waarvoor  hy  na  Afrika  moes  kom:  Om  die  ster- 
wende  liggaam  van  die  Here  in  sy  arms  te  neem  en  te  versorg”  (228).  Wat  van 
hom  gevra  is,is  “’n  iewe-veilhebbende  liefde”;  wat  van  hom  gevra  is,  dit  weet 
hy aan  die einde  van  sy  iewe,  is:  “. . . die sagte  vee van  my  hand  oor die  gelaat, 
en  ’n  kus,  mond  op  mond”  (320). 

Ds  S.J.  du  Toit  het  gemeen  dat  hy  vir  sy  lesers  van  1 896  kon  bewys  dat  die 
Paradys,  die  T uin  van  Eden,  in  alle  waarskynlikheid  in  Afrika  was.  Sy  ware  en 
tegelyk  verbeelde  reis  na  “Salomo’s  ouwe  Goudmijnen”  en  die  ryk  van  die 
koningin  van  Skeba  was  vir  hom  grondstof  vir  Woordverkondiging  in  die 
wildernis.  Die  soeke  na  ’n  skat  in  Afrika,  met  al  die  bowetone  van  eie  gewin  en 
uitbuiting  en  hebsug  wat  daarmee  verbind  is,  het  in  Elsa  Joubert  se  bood- 
skap  van  naasteliefde  dié  soort  skat  geword  waaroor  daar  geskryf  staan  in 
die  gelykenis:  “Verder  is  die  koninkryk  van  die  hemele  soos  ’n  skat  wat  ver- 
borge  is  in  ’n  saailand,  en  wat  ’n  man  kry  en  wegsteek;  en  uit  blydskap 
daaroor  gaan  hy  en  verkoop  alles  wat  hy  het,  en  koop  daardie  saailand  . . .” 
(Mat.  13:44). 

Die  koninkryk  van  die  hemele:  iets  hemels  wat  op  aarde  ontdek  word  — so  lui 
prof  E.P.  Groenewald  se  verkiaring;  en  later:  “alles  wat  God  aan  genade  en 
liefde  die  mens  deelagtig  maak”.  (/n  gelykenisse  het  Hy  geleer,  1963,  p. 
58,  59). 

Pieter  Paul  Fourie 
Minnaars  en  kadawers 


(i) 

Die  lektor  en  sy  vrou  gaan  stap  ’n  laaste  keer  in  die  groot  dodeakker  — byna 
’n  park  — naby  die  hoë  kompleks  waar  hulle  ’n  woonstel  op  die  sewentiende 
verdieping  besit. 

Buite  die  donker,  vogtige  tuine  druis  die  stadsverkeer  onsigbaar. 

Die  simmetriese  rye  grafte  (FINAAL  GEPREDESTINEER)  lê  in  ’n  rookvuil 
amber  gloed  gehul. 

“Luister,”  sê  hy.  “Die  wind.” 

Sy  loop  ’n  oomblik  alleen  aan;  wag  dan.  (WAT  NOU  WEER?)  Haar  rooi  serp 
flikker  onrustig. 

“Hoor  jy  nie?”  vra  hy. 

(DIS  NET  DIE  WIND;  SKEEFGEWAAIDE  DENNE,  OU  BLOEKOMS  EN 
DIE  WIND) 

“Luister  hoe  kreun  die  dooies  in  die  sipresse.” 

Later  sit  hulle  op  ’n  betonbank. 

Veraf,  in  brandende  newels,  is  ’n  teraardebestelling  aan  die  gang.  Sommige 
roubeklaers  dra  die  donker  uniforms  en  koperinstrumente  van  die  Heils- 
leër. 

“Al  óóit  gedink  — ?” 

(HIER  GAAT  ONS  ALWEER  — ) 

“Nee,  dink.  Die  kis  in  die  graf.  Roosblare  en  kluite. 

Daarna?  Bedroefdes  en  andere  terug  na  die  feesmaal.” 

(. . . ROLL  ME  OVER,  ROLL  ME  OVER,  LAY  ME  DOWN  AND  DO  IT  AGAIN 
AGAIN  AGAIN) 

“Maar  hier?  Graaf-  na  graafvol  sand  op  die  boks,  totdat  dit  bo-oor  bult, 
sorgvuldig  platgeslaan,  genommer  en  geboekstaaf  word.  ’n  Steen  volg 
onvermydelik.” 

(THIS  IS  NUMBER  ONE,  THE  FUN  HAS  JUST  BEGUN  . . .) 

“Onder  egter,  in  die  — dalk  — witgepleisterde  graf,  begin  die  metamor- 
fose.” 

(RÁÁK  TOG  NET  AAN  MY) 

“Ontbinding.  Eers  binne,  gaandeweg  buite.  Die  polis  waarborg  géén  on- 
verganklikheid  nie.” 

(VEE  MY  HARE  UIT  MY  OË,  AAI  MY  VOORKOP,  MY  LIPPE) 

“Dit  wat  mens  was,  begin  deursypel  na  die  omringende  moer.  Dink  net:  al  die 
oerelemente  wat  jy  was,  kalsium,  water,  vuur,  yster  — genoeg  glo  vir  ’n 
spyker . . .” 

(SOEN  DIE  HOEKE  VAN  MY  MOND,  JOU  ASEM  FEL,  OË  DONKER) 

“Alles  word  geabsorbeer,  nee,  keer  as’t  ware  terug  na  die  skoot  van  moeder- 
tjie  aarde  wie  se  tet  jy  eers  hartstogtelik  gesuig  het . . 

(GEE  M Y JOU  VINGERS,  MYTONG  TEEN  DIE  SKERPTE  VAN  JOU  NAELS, 
TUSSEN  JOU  KNEUKELS) 

“Wat  jóú  nou  moedersmelk  laat  word;  stof  tot  stof — hubristot  kompos.  Want 
dink:  jou  koherente  ek  versprei  deur  omringende  fonteintjies  . . .’’ 

(LAAT  MY  JÓÚ  MOND  DRINK;  WEEG  MY  BORSTE  IN  JOU  HANDE, 
DRINGEND) 

“Jy  begin  na  die  oppervlakte  styg;  jy  word  deur  talle  fyn  worteltjies  opgesuig: 
bloureën,  katjiepiering,  wildemalva,  aalwyn  — miskien  ook  ’n  kakiebos  of 
twee,  heelwat  later . . .’’ 

(LÊ  VAS  MY  LYF,  DRIFTIG  OOR  DIE  KOUE,  HOEKIGE  BANK,  HYGEND;  — 
WAG,  SÊ  EK,  WAG) 

“Hang  af  hóé  en  óf  jou  geliefdes  die  herinnering  na  jare  nog  troetel,  né?’’ 
(KNIEL  EERS  WEER  TUSSEN  MY  KNIEË;  EK  KYK  AF  OP  JOU  DONKER 
WINDVERWARDE  KOP,  VINGERPUNTE  TEEN  JOU  SKEDEL) 

“Dan  styg  jy  op  in  die  stamme,  bogronds  weer,  wel  molekulêr,  maar  bó- 
gronds,  in  die  son  . . .’’ 

(. . . WEGKRUIPERTJIE  ONDER  JOU  TONG,  WIL GEVANG  WORD:  OTHIS 
IS  NUMBER  SEVEN,  I THOUGHT  I WAS  IN  HEAVEN) 

“In  takke,  blare;  selfs  onkruid,  duiwel-in-die-bos!  — maar  God  weet,  wéér  in 
die  son  . . .’’ 

(KOM,  JA:  DIÉP  IN  MY  IN  — KREUN  SAAM  MET  MY:  ’N  TAK  WAT 
SKEUR) 

“Christus  het  opgestaan  — ’’ 

(BLOEI  WIT,  BLOM  SKROEIWIT  IN  MY  IN:  SKRÉÉ) 

“Ja,  Christus  het  waarlik  opgestaanl’’ 

Die  brons  skittering  verdig  tot  die  hortende  lyksang  van  ’n  koperorkes. 
Laatlig  kwyn  bynaonmerkbaar;  maardie  bomesmeul  nog:  groen  vuur — wat 
stadig  uitdoof,  groeiende  skaduwees  in  eie  hart  binne. 

’n  Laaste  taptoe. 

(. ..  ROLLE  ME  OVER,  LAY  ME  DOWN  AND  DO  IT  AGAIN  AGAIN 
AGAIN  . . .) 

“Jy  weet  tog,”  sê  die  vrou:  “Ek  glo  nie  meer  nie.” 

Die  orkeslede  pak  hulle  instrumente  weg.  Enkele  treurendes  vertoef  nog. 
“Kom  nou.”  Sy  staan  op.  “Dis  koud.” 

Die  lektor  en  sy  vrou  stap  terug  na  die  woonstel  op  die  sewentiende  ver- 
dieping. 

Om  hulle,  in  die  skeefgewaaide  denne,  ou  bloekoms,  in  verwronge  sipresse, 
hang  stilte,  slierte  grys. 

(ii) 

Een  aand  net  voor  Paasfees  sê  Ouboet  vir  sy  broer,  klim. 

Daar  gaan  hulle,  Ouboet  kasueel  deftig,  Kleinboet  protesterend  in  jeans  en  T- 

shirt. 

Seepunt  krioel  soos  Babilon,  vol  lig,  vuurvliegies. 

Ek  het  vir  ons  meisies  gekry,  sê  Ouboet.  Alles  ruik  vars  na  see. 

Die  blonde  een  is  blou  en  wit,  ’n  mini  asof  sy  tamboernooientjie  speel.  Sy 
glimlag  giftig,  soos  rooi  sampioene.  Haar  glimmende  bene  ritsel. 

Die  tweede,  Kleinboet  s’n,  diep  aknee-merke  op  die  donker  gesig,  ’n  litteken 
op  haar  dy,  steek  die  sigaret  met  ’n  kaapse  thênks  aan.  Sy  lyk  ’n  bietjie  soos 
Julia  Roberts. 

Kleinboet  se  oë  blink  soos  ’n  kind  s’n  tydens  ’n  ramp. 

Hier’s  ons,  sê  Ouboet,  dis  ’n  pal  se  woonstel.  Naai  julle? 

Hy  lag. 

Who  the  fuck  do  you  think  you  are?  Die  tamboernooientjie  klap  Ouboet  se 
vingers  van  haar  nipple  af.  Hy  lag  weer,  gooi  ’n  pakkie  rooies  op  die  glas-en- 
chroom  koffietafel. 

Vodka,  ’n  Bloody  Shame  is  ’n  Bloody  Mary  — sonder  die  vodka. 

’n  Tape  speel. 

Sigaret?  vra  Kleinboet. 

A real  slow  boat,  sê  die  kaapse  meisie  met  ’n  knipoog  vir  haar  vennoot.  Sy 
maak  asof  sy  die  sigaret  masturbeer.  Ouboet  en  die  tamboernooientjie 
dans. 

Dionysos!  skreeu  Ouboet. 

Wie?  vra  die  Blonde.  Haar  tong  is  in  sy  oor.  Hoe’s  joune?  vra  Ouboet. 

Ek  voel  lus  vir  ’n  hamburger,  sê  Kleinboet.  Kom. 

Terwyl  die  ander  histeries  lag,  trek  hy  die  buitedeur  agter  hulle  toe.  Die 
kaapse  meisie  se  hand  is  tussen  sy  bene. 

Ek  wou  jou  nog  vra,  sê  Kleinboet  steierend  op  pad  hyser  toe,  ken  jy  vir 
Jesus? 

Ek  meng  nie  met  weirdos  nie,  sê  sy.  Die  hand  en  die  meisie  verdwyn  in 
die  nag. 

Hy’s  ’n  ou  pal  van  julle!  roep  Kleinboet  agterna.  Hy  lag  — maar  verlang 
onmiddellik  na  haar. 

’n  Uur  later  keer  hy  terug  na  die  woonstel  toe.  Ouboet,  onberispelik  geklee,  sit 
en  kyk  laataand-TV. 

All  yours,  sê  hy,  knik  in  die  rigting  van  ’n  toe  deur. 

Luister,  sê  hy,  beduie  met  sy  hand,  this  and  that  turns  her  on. 

Die  meisie  op  die  bed  se  pubic  hair  is  nie  blond  nie.  Sy  huil,  of  maak  asof  sy 
huil.'Die  bleek  daklig  ruik  na  Bloody  Mary  en  rook. 

Who  the  fuck  does  he  think  he  is? 

Haar  kop  leun  teen  sy  T-shirt. 

I’ve  been  in  this  game  a long  time.  Easy  money.  I take  those  Jap  seamen 
home,  they’re  drunk,  I do  what  I want.  Easy.  I’ve  got  a whole  family  to  support. 
Not  so  easy  to  get  rid  of  them  the  next  morning,  nevertheless. 

Maar  hy  daarbinne. 

Sy’t  ’n  vlekvrye  staal  clit  — maar  hy.  Weer  en  weer,  teen  haar  beginsels,  tot  op 

die  rand.  Dit  was  haar  afaand,  dis  al  hoekom.  Sy’t  gerelax,  dis  al.  Maar  weer 
en  weer  net  tot  op  die  rand,  god. 

Voel,  sê  sy.  Sy’s  nat  en  baie  warm. 

Help  me,  sê  sy.  Please.  Don’t  be  like  him.  Help  me.  Sy  ruik  na  haarsprei 
en  ammoniak. 

Kleinboet  help  haar. 

Drie-uur  die  oggend  huil  sy  teen  sy  T-shirt. 

Sy  oë  blink  soos  bloed. 

(iii) 

PAR  #1 : Sonder  om  nou  soos  ’n  lanie  te  wil  witgatspreeu,  die  girl  is  plein 
vreklelik,  ’strue’s  God,  my  bra. 

PAR  #2:  Verder  sleep  sy  voet,  buk-buk,  pal  asof  sy  klip  soek,  sodat  baster- 
brakke  tjank,  straataf  gatskoonmaak. 

PAR  #3:  Sedert  kindsbeen  unemployed,  gooi  sy  dan  en  wan  nog  fits  5k, 
bytie  tong,  skym  ommie  mond,  gil  op  God  toe,  vir  wat. 

PAR  #4:  BUT  THESE  ARE  THE  DAYS  OF  MIRACLE  AND  WONDER:  ’n 
Laaitie,  nou  reeds  moerland,  chaff  haar,  op  28  nog  steeds  ’n  virgin;  hy  die 
eerste  steun  en  kom;  het  sy  ooit. 

PAR  #5:  Die  tsotsi  gee  haar  toe  ACQUIRED  IMMUNO-DEFICIENCY  SYN- 
DROME  — Djesas,  man. 

PAR  #6:  Haar  naam  is  Patience  K,  gebaar  op  1 4/4/62  in  ’n  black  spot  te 
Eersterivier,  net  voorlat  Group  Areas  haar  mense  hiernatoe  gebulldoze 
het. 

PAR  #7:  Hell  sucks,  my  bra. 

JC  Steyn 

Politieke  redes  vir  die  verbod  op  ’n  paar  Afrikaanse 
boeke 


Moet  ’n  regering  polities  gevaarlike  boeke  verbied  — boeke  wat  byvoorbeeld 
die  een  bevolkingsgroep  in  ’n  etnies  heterogene  land  teen  die  ander  in  die 
harnas  kan  jaag?  Dit  is  veral  ’n  netelige  vraag  wanneer  ’n  land  in  oorlog 
verkeer  waaroor  die  bevolking  verdeeld  is.  Die  Suid-Afrikaanse  regering  het 
in  die  Tweede  Wêreldoorlog  enkele  Afrikaanse  boeke  verbied  en  die  redes 
wat  daarvoor  en  daarteen  aangevoer  is,  is  steeds  aktueel. 

Die  woorde  onreg  en  onderdrukking  word  dikwels  (dalk  meestal)  so  gebruik 
dat  hulle  niksseggend  is  en  meer  openbaar  oor  die  lewenshouding  en 
politieke  gesindheid  van  die  gebruikers  daarvan  as  oor  die  sake  waarna  hulle 
veronderstel  is  om  te  verwys,  maar:  baie  Afrikaners  het  in  die  vroeë  jare  veer- 
tig  gevoel  dat  hulle  slagoffers  van  onreg  en  verdrukking  is. 

Die  Vaderland  wat  die  invloedrykste  Afrikaans-nasionale  propagandis  vir 
samewerking  met  die  Engelssprekendes  was,  het  in  1 941  geskryf:  “Na  jare 
van  gestadige  opgang  wat  al  byna  as  vanselfsprekend  aanvaar  en  dus  mis- 
kien  nie  meer  na  waarde  geag  is  nie,  begin  die  slinger  nou  weer  teen 
Afrikaans  keer”.  Die  blad  skryf  dat  daar  ’n  “taamlik  algemene  en  toenemende 
gees”  is  wat  “skyn  te  meen  dat,  onder  die  omstandighede  wat  die  oorlog 
meegebring  het,  die  grondwetlike  regte  van  Afrikaans  minstens  opgeskort 
mag  word,  min  of  meer  soos  stadsraadverkiesings”  (D/e  Vaderland,  18 
Oktober  1941). 

Dit  was  meer  as  taalafskeping  wat  bitterheid  veroorsaak  het.  Daar  was 
aanhouding  en  internering  sonder  verhoor  reeds  voordat  die  Stormjaers 
enige  sabotasiedade  gepleeg  het.  Dit  is  byna  sonder  uitsondering  Afrikaans- 
sprekendes  wat  “vir  internering  aangekeer  word”,  het  Die  Vaderland  gesk'iyf 
in  ’n  hoofartikel  oor  “die  agteruitboerdery  van  die  Afrikanerdom”  (Die  Vader- 
land,  28  Januarie  1 942). 

Die  verhouding  tussen  Afrikaans-  en  Engelssprekendes  was  swak.  Engels- 
sprekende  soldate  en  Afrikaanssprekende  burgerlikes  het  mekaar  soms 
aangerand.  (Die  meerderheid  soldate  wat  aan  die  oorlog  deelgeneem  het, 
was  weliswaar  Afrikaanssprekend.)  Aanvalle  is  soms  op  Afrikaanse  instel- 
lings  gedoen.  Bekendste  was  dié  van  soldate  op  die  geboue  van  Die  Trans- 
valeren  Die  Vaderland  in  Johannesburg  op  Saterdagaand  1 Februarie  1 941 . 
Die  Vaderland  het  dit  die  grootste  onluste  in  Johannesburg  sedert  die  1 922- 
staking  genoem.  Etlike  duisende  soldate  het  die  kantore  van  Die  Vaderland 
onder  leiding  van  twee  offisiere  in  puin  gelê.  Manuskripte  van  persklaar- 
gemaakte  romans,  toneelstukke,  gedigte  en  artikels  wat  in  die  volgende  paar 
maande  in  die  populêre  weekblad  Die  Brandwag  sou  verskyn,  is  flenters  ge- 

skeur  en  by  die  vensters  uitgesmyt.  Daaronder  was  bydraes  van  proff  A.C. 
Cilliers  en  H.M.  van  der  Westhuysen,  asook  Kootjie  van  den  Heever,  A.J. 
Coetzee,  J.  Albert  Coetzee  en  M.P.O.  Burgers.  Alle  manuskripte  van  die 
Afrikaanse  Pers  Beperk  se  uitgewersafdeling  was  vermis,  onder  meer  van 
A.M.  van  Schoor,  S.  Ignatius  Mocke  en  die  speurverhaalskrywer  Johann  van 
der  Post.  Die  Vaderland  het  in  ’n  hoofartikel  geskryf:  “ ‘Die  Vaderland’  moes 
Saterdagnag  sy  Afrikanerskap  ontgelde.  Dit  is  sy  een  sonde’’  (3  Februa- 
rie  1941). 

Dat  ’n  deel  van  die  Afrikaanse  skryfwerk  by  die  owerheid  onder  verdenking 
was,  het  kort  na  die  uitbreek  van  die  oorlog  duidelik  geword.  Speurders  het 
ná  ’n  Heldedagviering  op  28  Oktober  1 939  op  Vryburg  die  kultuurvereniging 
gevra  om  ’n  kopie  van  die  gedig  “Voor  in  die  wapad  brand  ’n  lig’’  van  A.G. 
Visser  wat  die  aand  voorgedra  is.  Die  ondervoorsitter  (mnr  J.H.P.  Louw) 
fnoes  ’n  eksemplaar  van  die  program  van  die  aand  vir  ondersoek  inlewer. 
Aanleiding  tot  die  ondersoek  was  blykbaar  ’n  “simboliese  voorstelling  van 
moedersmart  in  die  konsentrasiekampe”.  Daar  was  ’n  silhoeëtvoorstelling 
van  twee  vroue  in  Voortrekkerdrag  wat  kniel  by  ’n  hopie  grond  met  ’n  kruisie 
daarop  wat  ’n  graf  voorstel,  terwyl  ’n  koor  “Slaap  rustig,  dapper  helde”  sing 
(D/e  Burger,  10.11.1939). 

Die  eerste  Afrikaanse  boek  wat  deur  die  oorlog  getref  is,  is  Ek  rebelleer!  deur 
J.A.  Smith,  destyds  assistent-kommandant-generaal  van  die  Ossewabrand- 
wag.^  Dit  handel  oor die ervarings  van  Smith  as  Kaaplandse  skoolseun  wat  in 
die  Engelse  Oorlog  gerebelleer  het.  In  1 939  is  nog  berig  dat  dit  gul  ontvang 
en  bestellings  daarvoor  daagliks  geplaas  is.  “Jonk  en  oud  lees  die  boek  met 
lus”  (D/e  Burger,  1 8 Mei  1 939). 

Dit  was  uit  koerantberigte  onduidelik  wie  die  boek  verbied  het.  Aanvanklik  is 
berig  dat  die  sekretaris  van  die  Port  Elizabethse  skoolraad,  mnr  P.  Arm- 
strong,  ’n  omsendbrief  aan  Port  Elizabethse  skole  gestuur  het  waarin  hulle 
aangesê  is  om  alle  eksemplare  van  Ek  rebelleer!  so  gou  as  moontlik  aan  hom 
te  besorg.  Volgens  hom  het  die  militêre  owerheid  opdrag  gegee  dat  die  werk 
uit  alle  skoolbiblioteke  verwyder  moes  word  kragtens  ’n  regulasie  dat  boeke 
wat  aan  enige  dee!  van  die  gemeenskap  aanstoot  mag  gee,  nie  aangekoop 
mag  word  nie  (D/e  Burger,  4.2.1941). 

Volgens  ’n  latere  berig  het  die  voorsitter  van  die  skoolraad,  mnr  Albert  Jack- 
son,  geweier  om  te  sê  of  die  militêre  owerheid  hom  opdrag  tot  die  verbod 
gegee  het.  “Ek  het  die  boek  self  gelees  en  beskou  dit  nie  as  ’n  boek  wat  in 
skoolbiblioteke  behoort  te  wees  in  hierdie  tyd  nie.”  Op  ’n  vraag  of  hy  ook  die 
dosyne  ander  boeke  oor  die  Tweede  Vryheidsoorlog  uit  skoolbiblioteke  wil 
verban,  het  hy  geantwoord:  “Ek  weier  om  die  saak  te  bespreek.  Moenie  my 
tyd  langer  mors  nie”  (D/e  Oosterlig,  10  Februarie  1941).  Op  vrae  in  die 
Volksraad  het  dit  naderhand  geblyk  dat  die  voorsitter  van  die  skoolraad 
inderdaad  uit  eie  beweging  die  omsendbrief  aan  skole  gestuur  het.  Nóg  die 
militêre  owerheid  nóg  die  Minister  van  Verdediging  het  hom  opdrag  ge- 
gee.2 

Die  Oosterlig  het  ’n  paar  maande  daarna  berig  dat  speurders  na  een  skool 
gestuur  is  om  vas  te  stel  of  Ek  rebelleer!  daar  aan  wesig  is.  D it  het  egter  geblyk 
dat  die  skool  geen  eksemplaar  het  nie,  hoewel  die  boek  onder  die  leerlinge 
die  ronde  gedoen  het. 

Toe  dit  naderhand  blyk  dat  dit  nie  die  Regering  was  wat  verantwoordelik  vir 
die  omsendbrief  is  nie,  het  verskeie  skoolhoofde  eksemplare  van  Ek  rebel- 
leer!  as  geskenk  vir  hul  skoolbiblioteke  ontvang.  Die  skoolkomitees  het 
besluit  om  die  boek  met  dank  in  ontvangs  te  neem  en  geen  notisie  van  die 
omsendbrief  te  neem  nie  (Die  Oosterlig,  19  Mei  1941). 

Die  amateuragtige  verbod-poging  was  dus  teenproduktief.  Daar  was  egter 
twee  werklike  verbiedings.  In  die  eerste  geval  was  dit  op  ’n  boek  van  genl 
Manie  Maritz,  in  die  tweede  geval  op  twee  boeke  wat  handel  oor  die 
Engelse  Oorlog. 

1.  My  lewe  en  strewe,  deur  genl  Manie  Maritz 

In  Maart  1 941  is  die  boek  My  lewe  en  strewe^  van  genl  Manie  Maritz  (watop 
1 9 Desember  1 940  net  buite  Pretoria  in  ’n  motorbotsing  gedood  is)  kragtens 
die  noodregulasies  vir  die  duur  van  die  oorlog  in  die  ban  gedoen  omdat  dit 
“een  deel  van  die  bevolking  teen  die  ander  ophits”.  Die  eerste  oplaag  was  toe 
reeds  uitverkoop  en  ’n  Johannesburgse  drukkery  was  besig  met  dietweede 
oplaag  (D/e  Burger,  14  Maart  1941).  Die  berig  oor  die  verbod  is  deur  die 
meeste  koerante  geïgnoreer.  Alleen  die  Nasionale  koerante  het  berigte  daar- 
oor  gehad.  Hulle  het  geen  kommentaar  gelewer  nie,  wat  opmerklik  is.  Mens 
sou  verwag  dat  die  verbod  op  ’n  Boeregeneraal  se  werk  ten  minste  ’n  optrede 
was  wat  polities  uitgebuit  kon  word. 

Daar  was  egter  waarskynlik  ’n  goeie  rede  vir  die  feit  dat  die  verbod  n ie  polities 
benut  is  nie.  ’n  Groot  deel  van  die  boek  is  deur  en  deur  anti-Semities.  Maritz 
was  byvoorbeeld  daarvan  oortuig  dat  die  “verborge  hand  van  die  Jode”'*  die 
werklike  oorsaak  van  die  Tweede  Vryheidsoorlog  was.  Hy  maak  gebruik  van 
die  berugte  vervalste  “Protokolle”  van  die  “Geleerdes  Oues  van  Zion”  (sy 
benaming)  om  sommige  van  sy  stellings  toe  te  lig  en  te  motiveer.^ 

Die  strekking  van  die  boek  het  reeds  aan  die  vooraand  van  die  Tweede 
Wêreldoorlog  tot  ’n  hofsaak  teen  Maritz  in  Windhoek  gelei. 

Die  63-jarige  genl  Manie  Maritz  het  van  Vrydag  18  Augustus  1939  in  die 
Hooggeregshof  in  Windhoek  verskyn  op  aanklag  dat  hy  die  Strafwet- 
wysigingsordonnansie  oortree  het  deur  gevoelens  van  vyandskap  tussen 
die  verskillende  “rasse”  van  die  gemeenskap  aan  te  wakker.  Die  staat  het 
aangevoer  dat  Maritz  in  Maart  1 939  sy  boek  My  lewe  en  strewe  versprei  het 
met  die  doel  om  so  ’n  vyandskap  aan  te  wakker,  veral  tussen  Afrikaners  en 
Jode.  Daar  is  beweer  dat  die  boek  ’n  heftige  aanval  op  die  Jode  bevat  en  dat 
die  Jood  oor  die  algemeen  voorgestel  word  as  oneerlik,  onwelvoeglik,  onbe- 
troubaar,  moorddadig,  uiters  veragtelik,  ’n  bevorderaar  van  oorlog  en  revo- 
lusie  en  ’n  parasiet  op  die  gemeenskap,  die  oorsaak  van  armoede  en  lyding 

en  die  geheime  heerser  van  die  hele  wêreld.  Verder  is  beweer  dat  daar  in  die 
boek  ’n  beroep  op  die  Afrikaner  gedoen  word  om  die  Jood  met  wortel  en  tak 
uit  te  roei  (D/e  Burger  en  Rand  Daily  Mail,  1 9 Augustus  1 939). 

Mnr  Gustav  Saron,  hoofsekretaris  van  die  Suid-Afrikaanse  Joodse  Raad  van 
Afgevaardigdes,  het  gesê  dat  hy  oortuig  is  ’n  aansienlike  deel  van  die  boek  is 
oorgeneem  uit  ’n  anti-Semitiese  pamflet  wat  onder  die  naam  Key  to  mystery 
in  Kanada  versprei  is.  Maritz  het  self  ook  getuig  (op  Dinsdag  22  Augustus 
1 939),  onder  meer  oor  sy  woorde:  “Laat  ons  die  kanker  wat  aan  ons  volks- 
lewe  vreet  — naamlik  die  Jood  — verwyder”.  Maritz  het  getuig  dat  hy  nie 
meen  dat  die  Jode  deur  middel  van  geweld  magtelods  gemaak  moet  word 
nie,  maar  dat  hulle  magteloos  gemaak  word  en  dat  dit  nie  weer  nodig  sal 
wees  dat  27  000  Afrikanervroue  en  -kinders  die  lewe  moet  verloor  as  gevolg 
van  die  knoeiery  van  die  Jode  nie.  Maritz  het  ontken  dat  Christus  of  sy  dis- 
sipels  Jode  was  — behalwe  Judas  Iskariot.  “Beskou  u die  Jood  as  ’n  mede- 
mens?”  het  regter  Hoexter  gevra.  “Nee”,  het  Maritz  geantwoord  (D/e  Burger, 
23  Augustus  1 939). 

Maritz  se  getu  ien  is  was  soos  sy  boek  on  misken  baar  anti-Semities.  D ie  regter 
het  op  24  Augustus  in  sy  uitspraak  gesê  die  boek  is  “’n  uitstekende  voor- 
beeld  van  veragtelike  en  venynige  rassepropaganda  en  die  hof  twyfel  daar 
nie  aan  nie  dat  dit  doelbewus  geskryf  is  om  ’n  slegte  gevoel  teenoor  die  Jode 
aan  te  moedig”.  Maritz  het  ter  versagting  getuig,  maar  wat  hy  te  sê  gehad  het, 
het  op  die  ou  end  sy  vonnis  verswaar.  Die  Prokureur-generaal,  mnr  E.E.J. 
Rossouw,  het  die  aanmerkings  voorgelees  wat  regter  Gardiner  in  1924 
gemaak  het  toe  Maritz  op  aanklag  van  hoogverraad  skuldig  bevind  is  en  tot 
driejaartronkstraf  veroordeel  is.  (Dit  was  naaanleiding  van  sy  deelnameaan 
die  rebellie  en  samewerking  met  die  Duitsers.)  Regter  Gardiner  het  gesê  dat 
Maritz  ’n  man  met  groot  invloed  is  maar  dat  hy  groot  skade  gedoen  het.  Hy 
het  hom  gevra  om  in  die  toekoms  sy  invloed  te  gebruik  vir  die  bevordering 
van  ’n  beter  gees  tussen  Afrikaans-  en  Engelssprekendes. 

Maritz  het  gesê:  “Regter  Gardiner  het  gesê  dat  ek  veel  skade  gedoen  het. 
Nou  sien  ons  dat  ek  as  misdadiger  aangekla  word  omdat  ek  die  vyand  van 
die  Christendom  aangetoon  het.” 

Die  regter  het  tussenbeide  getree  en  gesê  dat  die  beskuldigde  nie  sy  saak  sal 
bevorder  deur  in  dié  trant  voort  te  gaan  nie. 

Genl  Maritz:  “Ek  wil  die  hof  nie  om  genade  vra  nie  en  ek  wil  geen  versagting 
van  vonnis  hê  nie.  Ek  het  geprobeer  om  reg  en  billikheid  te  handhaaf.  Ek  het 
die  boek  nie  geskryf  om  rassehaat  aan  te  wakker  nie  en  ek  het  nie  aan  die 
hand  gedoen  dat  daar  na  geweld  gegryp  moet  word  nie.” 

Regter  Hoexter:  “Ek  moet  u weer  waarsku  dat  vir  u dit  nie  verstandig  sal  wees 
om  iets  meer  te  sê  nie.” 

Daarop  het  daar  ’n  uitbarsting  van  genl  Maritz  gevolg.  Hy  het  opgewonde 
uitgeroep:  “Is  dit  nie  my  plig  as  ’n  burger  van  die  land  om  in  te  gryp  as  daar 
dinge  om  my  aangaan  wat  moontlik  tot  bloedvergieting  by  my  volk  sal 
lei  nie?” 

Regter  Hoexter  het  gesê  dat  die  hof  in  aanmerking  geneem  het  dat  die 
publikasie  van  die  boek  tot  in  daardie  stadium  geen  wanorde  tot  gevolg 
gehad  het  nie.  As  die  verspreiding  van  dergelike  propaganda  nie  voorkom 
kan  word  nie,  kan  dit  aanleiding  gee  tot  vyandige  dade.  “Met  die  oog  op  u 
houding  in  die  beskuldigdebank  het  die  hof  besluit  om  die  straf  wat  hy  voor- 
nemens  was  om  op  te  lê,  ietwat  te  verhoog.  U het  skynbaar  nie  verstaan  dat 
die  hof  u boek  beskryf  het  as  ’n  uitstekende  voorbeeld  van  veragtelike  en 
venynige  propaganda  nie.  U is  ’n  burger  van  die  land  en  moet  leer  om  die 
wette  van  die  land  te  gehoorsaam.  In  die  getuiebank  het  u nou  weer  die 
wet  geminag”. 

Die  beskuldigde  is  daarop  veroordeel  tot  75  pond  boete  of  nege  maande 
gevangenisstraf.  Nadat  die  vonnis  uitgespreek  is,  het  verbasende  tonele  in 
die  hof  gevolg.  Onmiddellik  het  ’n  skare  om  genl  Maritz  toegeloop,  en  ’n  jong 
man  het  na  hom  gegaan  en  hom  op  die  voorkop  gesoen.  Maritz  se  eggenote 
het  na  die  prokureur-generaal  gestap  en  gesê:  “Dankie  vir  u moedige  daad” 
(D/e  Vaderland,  24  Augustus  1 939). 

Die  boete  is  nie  betaal  nie,  ’n  lasbrief  is  uitgereik  vir  die  gevangesetting  van 
genl  Maritz  en  hy  is  na  die  gevangenis  begelei  (D/e  Burger,  25  Augustus 
1 939).  Teen  die  middag  het  mnr  W.G.  Kirsten,  ’n  prokureur  van  Mariental  wat 
namens  Maritz  in  die  hof  verskyn  het,  by  die  tronk  aangekom  en  die  boete 
betaal  (Rand  Daily  Mail,  26  Augustus  1 939). 

2.  Só  het  hulle  gesterf!  en  Helkampe 

Sowat  ’n  jaar  na  die  Maritz-boek  se  verbod  het  twee  boeke  in  die  slag  gebly: 
Helkampe  deur  Ewald  Steenkamp  en  Só  het  hulle  gesterfl,  ’n  vertaling  van 
Hoe  zij  stierven  deur  G.  Jordaan.  Die  eerste  berig  daaroor  het  op  Woensdag 
25  Maart  1 942  in  ’n  enkelkolom-raam  op  die  voorblad  van  D/e  Transvaler 
verskyn.  Volgens  die  berig  het  die  owerheid  op  alle  beskikbare  eksemplare 
van  die  twee  boeke  beslag  gelê.  Albei  het  betrekking  gehad  op  die  Tweede 
Vryheidsoorlog:  laasgenoemde  bevat  hoofsaaklik  getuienisse  van  ’n  aantal 
Kaapse  rebelle  wat  tereggestel  is,®  terwyl  Helkampe  “die  onbetwisbare, 
waaragtige  koue  waarheid”,^  gegrond  op  navorsing,  oor  die  konsen- 
trasiekampe  in  verhaalvorm  aangebied  het.  Die  boek  het  in  1 941  verskyn  en 
was  volgens  D/e  Transvaler  (25  Maart  1 942)  “baie  gewild  onder  die  Afri- 
kaanslesende  publiek”.  Albei  boeke  is  verbied  kragtens  ’n  noodregulasie 
oor  “beslaglegging  op  boeke  of  dokumente  waarin  informasie  wat  gebruik 
mag  word  om  die  landsverdediging  te  strem,  vervat  is”  (D/e  Burger,  31  Maart 
1942).  (Later  in  die  Tweede  Wêreldoorlog  is  Tant  Alie  van  Transvaal,  die 
dagboek  van  mev  Alida  Badenhorst,  volgens  I.  Sorgdrager  ’n  tyd  lank  ver- 
bied,  maar  na  volgehoue  proteste  weer  ontban.®) 

’n  Opvallende  kenmerk  van  die  aanbieding  van  die  nuus  oor  die  destydse 
boekverbiedings  was  die  min  aandag  wat  dit  getrek  het.  Die  Engelse  koe- 
rante  het  dit  feitlik  geïgnoreer,  behalwe  toe  dit  naderhand  in  die  Volksraad  ter 


34 


sprake  gekom  het.  Die  Rand  Daily  Mail  het  in  sy  verslag  die  titel  van  Só  het 
hulle  gesterf!  aangegee  as  Hoe  sy  sterwe  (klaarblyklik  ’n  poging  om  Hoe  zij 
stierven  te  vertaal)  (Rand  Daily  Mail,  3 April  1 942). 

Die  verbod  van  eersgenoemde  t\A/ee  boeke  het  ’n  interessante  nasleep 
gehad.  In  die  Volksraad  het  mnr  J.G.  Strijdom,  NP-lid  vir  Waterberg  en  van 
1 954  tot  1 958  Eerste  Minister,  ’n  paar  vrae  gestel  na  aanleiding  van  die  ver- 
bod.  Hy  het  gevra  of  die  Regering  voornemens  is  om  ook  genl  J.C.  Smuts  se 
hoogs  anti-Britse  werk  ’n  Eeu  van  onreg  in  die  ban  te  doen.  Namens  die 
Minister  van  Binnelandse  Sake  is  geantwoord:  “Hierdie  boek  is  nog  nie 
onder  my  aandag  gebring  nie’’.® 

Van  ’n  Eeu  van  onreg  kon  genl  Smuts  se  vyande  nog  altyd  dankbaar  gebruik 
maak,  ook  die  Duitse  omroep,  radio  Zeesen  (wat  onder  meer  na  Suid-Afrika 
uitgesaai  het),  na  die  uitbreek  van  die  Tweede  Wêreldoorlog.^°  In  ’n  Volks- 
raaddebat  op  2 April  1 942  het  genl  Jan  Kemp  verwys  na  die  boek  “wat  ge- 
skryf  is  deur  die  agb.  Eerste  Minister  van  vandag,  wat  baie  erger  die  waarheid 
gee  en  baie  sterker  die  posisie  van  die  Engelse  veroordeel”.  Die  boek  is  nog 
in  omloop,  maar  nou  sê  die  Regering  op  oneerlike  wyse  dat  dit  nog  nie  onder ' 
die  Regering  se  aandag  gekom  het  nie  “net  omdat  die  boek  deur  die  Eerste 
Minister  geskryf  is”.’^ 

Die  Minister  van  Binnelandse  Sake,  adv  H.G.  Lawrence,  het  in  dieselfde 
debat  redes  vir  die  verbod  aangevoer.  (Vir  die  relaas  oor  die  debat  word  ver- 
volgens  van  die  Hansard-verslag  van  die  verrigtinge  in  die  Volksraad  gebruik 
gemaak.)  Die  oorspronklike  boek  is  in  Nederlands  gepubliseer  en  is  nie  in  die 
ban  gedoen  nie,  het  hy  oor  Só  het  hulle  gesterf!  gesê. 

Op  ’n  vraag  van  mnr  C.R.  Swart,  NP-Volksraadslid  vir  Winburg,  het  die  minis- 
ter  gesê  dat  die  verbode  boek  ’n  uitgawe  is  “wat  onlangs  in  Afrikaans  gedruk 
is  met  sekere  byvoegings  in  verband  met  Jopie  Fourie”.  (D/e  Transvaler  het 
daarna  in  sy  kommentaar  (6  April  1942)  daarop  gewys  dat  die  minister 
gefouteer  het:  in  die  herdruk  van  Hoe  zijstierven  het  die  skrywer  (G.  Jordaan) 
twee  stukke  oor  die  lewens  van  genl  F.W.  Beyers  en  kmdt  Jopie  Fourie 
bygevoeg.  Die  herdruk  het  meer  as  twintig  jaar  tevore  verskyn.) 

Mnr  Swart:  “Is  hierdie  uitgawe  die  geskiedenis  van  Jopie  Fourie?” 

Die  Minister:  “Sover  ek  bewus  is,  is  dit  die  geval.  Hierdie  boek  is  nie  bloot  ’n 
historiese  dokument  wat  met  die  Boere-oorlog  as  sulks  te  doen  het  nie,  maar 
die  doel  van  die  publikasie  van  die  boek  op  hierdie  tydstip  is  om  te  probeer 
om  kwaad  bloed  te  set  tussen  die  twee  seksies  van  die  bevolking.  Hoe  kan 
my  agb.  vriend  hom  verblind  vir  die  feit  dat  boeke  van  hierdie  aard  meteen 
herdruk  word  in  ’n  tyd  soos  hierdie?  Hierdie  uitgewers  wag  al  die  jare  totdat 
daar  ’n  oorlogstoestand  ontstaan  waarin  die  mense  verdeeld  geraak  het,  en 
dan  publiseer  hulle  weer  hierdie  boeke.  Dit  is  ’n  aanduiding  dat  hulle  nie 
suiwer  uit  hoofde  van  historiese  belang  gepubliseer  word  nie.  As  enigeen 
begerig  is  om  hulle  te  lees  suiwer  uit  ’n  historiese  standpunt,  dan  kan  hulle  die 
oorspronklike  uitgawe  in  die  biblioteek  vind,  maar  die  publikasie  van  sulke 
boeke  op  die  huidige  tydstip  is  bloot  ’n  gesmous  met  rassedrifte  en  met  die 

rassegevoel  in  die  land,  en  die  Regering  is  nie  bereid  om  toe  te  laat  dat  dit 
plaasvind  nie.  Hy  is  nie  bereid  om  toe  te  laat  dat  uitgewers  voordeei  trek  as 
gevolg  van  die  gesmous  van  sekere  seksies  van  die  bevolking  wat  nie  met 
die  Regering  se  oorlogspoging  saamstem  nie.” 

Op  ’n  vraag  van  mnr  C.R.  Swart  het  min.  Lawrence  gesê  dat  hy  die  boek  nie 
“persoonlik”  gelees  het  nie.  Sy  aandag  is  wel  gevestig  op  “sekere  dele  wat 
na  bewering  in  hierdie  tyd  aanstoot  gee”. 

Mnr  C.R.  Swart:  “Die  geskiedenis  behoort  nooit  aanstoot  te  gee  nie”. 

Min.  Lawrence:  “My  agb.  vriend  sê  dat  geskiedenis  behoort  nie  aanstoot  te 
gee  nie,  maar  al  gaan  ons  selfs  van  die  veronderstelling  uit  dat  dit  alles  feite  is 
wat  in  die  boek  opgeneem  is  — vir  die  doeleindes  van  die  argument  veron- 
derstel  ek  dat  die  feite  juis  is  — maar  is  dit  nou  in  belang  van  nasionale 
eenheid  en  eensgesindheid  dat  boeke  wat  in  ’n  bepaalde  atmosfeer  40  jaar 
gelede  gepubliseer  is  nou  weer  gepubliseer  en  gedruk  word  in  ’n  tyd  van 
oorlog  en  wanneer  drifte  maklik  kan  gaande  gemaak  word?” 

Na  nog  ’n  bietjie  geredekawel  het  mnr  Lawrence  gesê  dat  die  regering  nie 
bereid  is  om  ’n  goedkoop  publikasie  toe  te  laat  wat  in  der  haas  uitgegee  is  en 
net  die  een  kant  van  gebeurtenisse  uit  die  verlede  stel  nie.  Publikasies  van 
hierdie  aard  is  bereken  om  gevoelens  seer  te  maak  en  om  die  drifte  van 
mense  gaande  te  maak.^^ 

Die  argumente  teen  die  verbod  is  te  vinde  in  die  kommentaar  van  ’n  paar 
Afrikaanse  koerante.  Die  Transvaler  het  aangevoer  die  verbod  openbaar  hoe 
min  die  Regering  omgee  vir  Suid-Afrika  en  sy  verlede.  Hy  het  ook  betoog: 
“Die  Afrikaner  het  nog  nooit  gepleit  dat  Engelse  werke  wat  probeer  om  die 
konsentrasiekamplyding,  of  die  verantwoordelikheid  daarvoor,  anders  voor 
te  stel  as  wat  hy  glo,  verban  moet  word.  Inteendeel,  die  waarheid  van  die  ge- 
skiedenis  kan  alleen  uitkom  as  elkeen,  vanuit  watter  hoek  ook  al,  die  volle 
vryheid  het  om  sy  gegewens  te  bring  en  sy  afleiding  daaruit  te  stel.” 

Die  Transvaler  het  voorts  geskryf  dat  wat  “spesiaal  onaangenaam  aandoen, 
die  feit  is  dat  die  eerste  verbod  van  ’n  paar  Afrikaanse  boeke  voorkom  juis 
wanneer  meer  vryheid  toegeken  word  aan  die  verspreiding  van  werklike 
volkskadelike  lektuur,  naamlik  oor  die  kommunisme  (26  Maart  1942). 

In  ’n  latere  hoofartikel  het  Die  Transvaler  geskryf  dat  indien  sekere  dade  van 
die  Britte  nie  die  lig  van  behoorlike  teboekstelling  kan  verduur  nie,  Lawrence 
nie  die  fout  by  die  Afrikaners  of  die  Afrikaanse  uitgewers  moet  soek  nie.  Die 
fussilering  van  onskuldige  Kaapse  Afrikaners  en  die  behandeling  van  T rans- 
vaalse  en  Vrystaatse  vroue  en  kinders  in  die  konsentrasiekampe  behoort  tot 
die  skandelikste  dade  wat  ooit  gepleeg  is.  “Dit  sal  die  nasate  van  hierdie 
mense  tot  oneer  strek  om  so  iets  te  vergeet.  Net  so  min  as  wat  die  Britse  volk 
vandag  nog  kan  of  behoort  te  vergeet  dat  ’n  Oosterse  potentaat  eenmaal  iets 
meer  as  honderd  Britte  in  ’n  kamertjie  in  Calcutta  laat  versmoor  het,  sal  die 
Afrikaanse  volk  ooit  vergeet,  of  mag  vergeet,  wat  imperialistiese  gewelde- 
naars  aan  hom  gedoen  het”.  Min.  Lawrence  sal  nie  sy  doel  met  die  verbod 
bereik  nie.  “Die  Afrikanergees  word  nie  gesmoor  nie.  Die  Afrikanergeheue 

word  nie  afgestomp  nie.”  (D/e  Transvaler,  6 April  1942). 

In  ’n  hoofartikel  het  D/e  Burger  geskryf  dis  nie  moeilik  om  die  motief  agter  die 
beslaglegging  vas  te  stel  nie.  “Brittanje  se  dade  in  die  Tweede  Vryheids- 
oorlog  staan  swart  as  ’n  ewige  aanklag  teen  hom  aangeteken,  en  ons  huidige 
Britse  imperialiste  gaan  gebukkend  onder  die  verdoemende  erfenis . . . Ons 
begryp  dit . . . goed  dat  dit  maar  moeilik  gaan  om  steun  en  geesdrif  vir  ’n 
Empire  te  werf  wat  presies  dié  gruweldade  begaan  het  waarvan  hy  sy  vyande 
vandag  beskuldig.  As  daar  vandag  van  die  afbrand  van  kerke  en  huise,  van 
onmenslike  behandeling  van  vroue  en  kinders  en  van  Brittanje  se  stryd  vir  die 
Christelike  beskawing  berig  word,  dan  wek  dit  herinneringe  by  die  Afrikaner 
op  wat  dié  propaganda  dadelik  minder  doeltreffend  maak.”  Die  Regering  sal 
nie  die  herinneringe  daaraan  kan  uitroei  nie,  want  die  verset  teen  die  Britse 
imperialisme  “leef  voort  in  die  hart  van  elke  Afrikaner”.  Daar  is  ook  meer  as  ’n 
boek  op  die  spel.  Die  minister  moet  sê  of  dit  regeringsbeleid  geword  het  om 
die  Afrikanervolk  se  geskiedenis  dood  te  swyg  terwyl  kommunistiese  lektuur 
vryelik  die  land  mag  inkom  (D/e  Burger,  31  Maart  1942). 

D/e  Volksblad  het  geskryf  dat  daar  al  die  jare,  ook  in  die  Eerste  Wêreldoorlog, 
geen  besware  was  teen  Hoe  zijstierven  nie.  Nou  eers,  “tydens  die  oorlog  wat 
Engeland  sogenaamd  vir  vryheid,  waarheid  en  Christendom  voer,  word  die 
vryheid  van  die  Suid-Afrikaanse  burgery  en  die  waarheid  van  die  geskiede- 
nis  aangetas  deur  boeke  te  onderdruk  wat  eenvoudig  weergee  wat  hier  in 
1 899-1 902  gebeur  het.  Op  watter  grond  word  hulle  onderdruk?  Omdat  dit 
‘die  oorlogspoging  strem’.  As  die  volk  die  Britse  oorlogsdade  van  veertig  jaar 
gelede  te  wete  kom,  sal  hy  die  Britse  oorlog  van  vandag  teëgaan  — dit  is  blyk- 
baar  die  redenasie.  Dit  bewys  in  ieder  geval  ’n  uiters  slegte  gewete.  As  Brit- 
tanje  se  dade  nie  die  lig  kan  verdra  nie,  dan  reik  hy  homself  omtrent  die 
slegste  getuigskrif  uit  wat  denkbaar  is”  (D/e  Volksblad,  31  Maart  1942). 
Hoe  geldig  was  hierdie  redes  vir  hierdie  verbiedinge?  Enigiemand  wat  boeke 
verbied,  kan  redes  wat  vir  homself  aanneemlik  is,  aanvoer.  En  enigiemand 
wat  ’n  boek  skryf  en  uitgee,  kan  redes  wat  vir  homself  aanneemlik  is,  aanvoer. 
Daar  is  waarskynlik  vandag  min  Suid-Afrikaners  wat  vandag  openlik  be- 
swaar  sal  maak  teen  die  verbod  op  Maritz  se  My  lewe  en  strewe.  Die  boek  is 
anti-Jood  en  dit  het  verskyn  toe  die  Jode  in  baie  lande  van  die  wêreld  nie- 
offisieel  feitlik  voëlvry  verklaar  is.  Ook  Suid-Afrika  het  destyds  ’n  mate  van 
anti-Semitisme  beleef.  Oor  ’n  boek  wat  ewe  duidelik  anti-swart  of  anti- 
Kleurling  is,  sal  vandag  dieselfde  oordeel  geld.  Dit  behoort  verbied  te  word. 
Maar  ’n  boek  wat  anti-Boer  of  anti-blank  is? 

Nog  moeiliker  is  dit  om  te  oordeel  oor  die  verbod  op  boeke  oor  die  verlede.  Dit 
is  moontlik  om  die  geskiedenis  te  vervals,  om  dit  goed  te  doen,  opspraak- 
wekkend  goed,  en  om  met  so  ’n  vervalsing,  of  met  die  waarheid,  die  bevolk- 
ing  in  beroering  te  bring.  Moet  ’n  owerheid  dit  alles  maar  toelaat,  en  hoop  op 
’n  korrektief,  wat  miskien  eers  oor  baie  jare  kan  kom  nadat  die  skade  al 
gedoen  is?  Aan  die  ander  kant:  Mag  ’n  owerheid  ingryp  in  ’n  gemeenskap  se 
ondersoek  na  en  bevindings  oor  sy  geskiedenis?  Dis  maklik  om  antwoorde 

vir  ’n  geïdealiseerde  samelewing  te  gee,  maar  dié  bestaan  nêrens. 


1.  J.A.  Smith:  Ek  rebelleer!  1939  (Kaapstad:  Nasionale  Pers). 

2.  Die  Minister  van  Verdediging  het  geantwoord  op  vrae  van  mnr  Paul  Sauer  op  21  Februarie 
en  7 Maart  1941  (Debatte  van  die  Volksraad,  deel  41,  kolom  3366  en  4093). 

3.  Manie  Maritz,  1 939.  My  lewe  en  strewe.  (Pretoria:  Manie  Maritz).  (Agter  in  die  boek  word  ver- 
meld:  “Gepubliseer  en  Uitgegee  deur  Generaal  Manie  Maritz,  Posbus  1397,  Pretoria,  en 
Gedruk  deur  “L”.) 

4.  MANIE  MARITZ,  My  lewe  en  strewe  (Johannesburg,  1938),  p.  97. 

5.  MANIE  MARITZ,  Mylewe  en  strewe  (Johannesburg,  1 938),  p.  1 1 2 en  verder.  Die  Protokolle 
van  die  Wyses  van  Sion  word  algemeen  beskou  as  ’n  mistifikasie  wat  as  anti-Semitiese  pro- 
pagandaskrif  bedoel  is.  Die  oorsprong  daarvan  is  ’n  dokument  wat  omstreeks  1900  in 
Russiese  diplomatekringe  versprei  en  in  1 905  as  aanhangsel  tot  ’n  Russiese  werk  gepubli- 
seer  is.  Die  dokument  sou  die  verslag  (die  protokolle)  bevat  van  ’n  vergadering  wat  Joodse 
leiers  in  1 897  in  Basel  sou  gehou  het  waarin  planne  uiteengesit  is  vir  die  omverwerping  van 
die  Christelike  maatskappy  en  die  vestiging  van  ’n  Joodse  wêreldheerskappy.  Die  geskrif  is 
herhaaldelik  herdruk  en  na  die  Eerste  Wêreldoorlog  in  verskeie  Europese  tale  vertaal.  In 
1921  het  Philip  Graves  bewys  dat  die  protokolle  ’n  aangepaste  weergawe  is  van  ’n  satire 
teen  Napoleon  III  wat  ’n  nie-Joodse  advokaat  en  joernalis,  Maurice  Joly,  in  1 864  in  Brussel 
gepubliseer  het.  Die  onegtheid  van  die  protokolle  is  in  verskillende  hofsake  in  die  jare  dertig 
vasgestel.  Hulle  is  nogtans  deur  die  Nazi’s,  en  daarna  deur  Arabiere  en  Oos-Europeërs,  vir 
anti-Semitiese  propaganda  misbruik.  (Grote  Winkler  Prins,  sewende  druk,  deel  15,  p.  730: 
“Protocollen  van  de  Wijzen  van  Zion”). 

6.  Die  eerste  druk  van  Hoe  zij  stierven  (sonder  datum)  het  kort  na  die  oorlog  by  De  Stem- 
Drukkerij  op  Burgersdorp  verskyn.  Op  die  voorblad  word  Andreas  Coetsee  as  “drukker  en 
uitgever”  genoem.  Die  werk  wat  verbied  is,  is  die  vertaling  daarvan  deur  M.  Constansz  Hut- 
ten  wat  in  1 940  verskyn  het:  Só  het  hulle  gesterf!  Laaste  ure  van  diegene  oor  wie  die  dood- 
vonnis  uitgespreek  en  voltrek  is  in  die  Kaapkolonie  gedurende  die  oorlog  van  1899-1902. 
Kaapstad/Pretoria:  HAUM/J.H.  de  Bussy. 

7.  EWALD  STEENKAMP,  Helkampe  (Johannesburg:  1 941 ),  p.  1 2. 

8.  I.  SORGDRAGER.  Badenhorst,  Alida  Margaretha  Jacoba  in  Suid-Afrikaanse  Bibliografiese 
Woordeboek,  deel  IV  (red.  C.J.  Beyers),  p.  1 2. 

9.  Debatte  van  die  Volksraad,  deel  44,  kolom  4874.  Adv.  C.R.  Swart  het  die  vrae  namens  miir 
Strijdom  gestel. 

10.  Genl  Smuts  het  in  1939  in  ’n  persoonlike  verklaring  (uitgereik  deur  die  Unie  se  inligtings- 
beampte)  gesê  dat  die  woorde  wat  hy  veertig  jaartevore  (dit  wil  sê  in  die  Tweede  Vryheids- 
oorlog)  geskryf  het,  volkome  gepas  was  by  die  omstandighede  wat  destyds  geheers  het. 
“Maar  ek  is  trots  daarop  dat  ek  in  staat  was  om  sindsdien  by  te  dra  tot  ’n  toestand  van  sake  in 
hierdie  land  wat  volkome  getrou  is  aan  die  ideale  wat  ek  destyds  verkondig  het.”  Suid-Afrika 
is  vry,  ’n  soewereine  onafhanklike  staat  wat  sy  eie  sake  bestuur  en  volslae  en  onbetwisbare 
beheer  oor  sy  eie  lot  het.  “Ons  het  ’n  verenigde  Suid-Afrika  geskep  en  daar  is  verder  die 
vooruitsig  dat  ons  ’n  verenigde  volk  sal  opbou.  Ons  geniet  ook  die  waardevolle  toege- 
neentheid  en  vriendskap  van  die  hele  Britse  Gemenebes  . . . Niks  waarvoor  ons  geveg  en 
gely  het,  het  op  die  ou  end  verlore  gegaan  nie,  maar  ons  het  selfs  meer  gewen  as  ons  gehoop 
het”  (D/e  Burger,  1 6.1 1 .1 939). 

1 1 . Debatte  van  dle  Volksraad,  deel  44,  kolom  5206. 

1 2.  Debatte  van  die  Volksraad,  deel  44,  kolom  5220-5223. 

Dolf  van  Coller 
Gewoond  daaraan 


Dit  is  in  die  na-nag  van  die  sesde  dag  wat  die  wind  so  stoei  met  alles  wat  in  sy 
pad  kom.  Ek  kan  nie  slaap  nie.  My  gedagtes  fladder-fladder.  Ek  is  so 
móég. 

Daar  ís  redding.  Ek  weet  dit  maar  te  goed.  Die  wit  pilletjie  in  die  plastiese 
buisie  met  die  watteproppie,  wat  soos  ’n  stuipstilstofsuier  alles  uitsuig:  alles. 
Tot  selfs  die  klembus  skiet  gee  en  ek  uitgezonk,  wegraak  in  ’n  droom- 
lose  ruimte. 

Dan  móreoggend,  met  die  son  se  hoë  strale  wat  my  klepel  nog  droër  bak,  sal 
ek  nog  steeds  moeg,  ’n  geel  pilletjie  sluk,  vir  die  skop. 

Nee!  Dit  is  dan  juis  die  bedoeling  met  hierdie  vakansie  by  die  see.  Om  te  rus, 
te  ontspan,  om  weer  mens  te  word,  onsself  te  vind. 

Dit  is  die  sesde  nag.  Die  wind  waai  en  waai.  Dit  ruk  en  pluk  en  skreeu.  Alles 
vibreer.  Ek  voel  haar  roer.  Sy  draai  om  en  kruip  teen  my  aan,  haar  arm  gaan 
oor  my  bors;  haar  hare  streel  my  keel;  ek  ruik  haar  baba-asem;  ek  proe 
haar  nagsweet. 

Ons  het  wanneer?  gister?  uitgery  met  die  bergpad  langs  en  by  Vishoek  ’n 
draai  gemaak.  Oor  die  treinspoor  het  ons  gery  en  stilgehou  by  die  parkeer- 
gebied,  naas  die  speelparkie  waar  ma’s  en  kleintjies  mekaar,  binne  sig,  op  ’n 
afstand  gehou  het.  Ons  het  gestap,  skoene  en  kouse  in  ons  hande,  in  die 
eerste  skuim. 

Miskien  is  dit  nóu  die  keerpunt  het  ek  gedink.  Sy  het  ook  gelukkig  gelyk  en 
gelag  en  gesels.  Tot  ons  by  die  klompie  bruinmense  in  die  water  gekom 
het. 

Daar  was  so  tien  van  hulle,  in  ’n  halfmaan  in  die  water.  Die  water  het  om  hulle 
skouers  geklots.  Eers  toe  ons  regoor  hulle  kom  het  ek  bewus  geword  daar- 
van  dat  hulle  iets  trek.  Nader  en  nader  het  hulle  gekom  na  waar  ons  gestaan 
het,  maar  ook  nader  na  mekaar. 

Hulle  het  die  net  tot  buite  die  water  getreil.  Ons  het  nou  agter  die  vissers  en 
die  slepende  net  geloop.  In  die  net,  wat  al  stywer  gebol  het,  rol  en  maal  die 
blink  massa.  Van  die  kleiner  buit  wat  uit  die  gate  geval  het,  wriemel  en  plap  in 
die  sleepsel.  Veelpotige  skaaldiertjies  het  sywaarts  geskarrel;  vingerlinge 
het  wanhopig  en  slibberig  tussen  die  klein  drilvissies,  gorries  en  slym- 
slakkies  probeer  terugflap  water  toe.  Smaaklike  flenterkossies  vir  die  honger 
seemeeue,  so  luidkeels  en  astrant.  Sommige  het  selfs  probeer  om  van  die 
harders,  wat  halflyf  uit  die  net  steek,  uit  te  ruk.  Een  het  dit  tog  reggekry  en  met 
’n  geskal  weggevlieg.  In  die  lug  het  die  kaper  sy  snawel  oopgemaak  vir  ’n 
beter  greep;  dalk  wou  hy  al  begin  eet  het  aan  die  silwer  vissie.  Vier,  vyf,  ses 
voëls  het  in  midvlug  vlerkgedraai  en  saam  met  die  spartelende  proesel 

grondwaarts  getuimel. 

Die  slepers,  maer  en  seningrig,  met  net  baaibroeke  aan,  het  die  net  oopge- 
trek,  seekant  die  rooi  dobbers  en  landkant  die  dollies.  Die  vangs  het  hulle  laat 
lag,  tandeloos  in  die  wind.  In  die  slymloog  het  skubbe,  seevadoeke  en 
bloublasies,  glasagtig  geglim. 

’n  Klompie  seuns,  móre  se  treilmanne,  het  op  die  vissies  toegesak.  Die 
vissers  het  eenkant,  bibberend,  hul  hemde  en  broeke  wat  daar  in  hopies  gelê 
het  aangetrek.  ’n  Bottel,  eintlik  ’n  halwe  karba,  het  lippesmak  die  rondte 
gedoen. 

Ons  het  nadergestaan  om  te  sien  wat  die  knape  besig  is  om  te  doen.  Hulle 
hande  het  soos  klein  bruin  muisies  gewerk  en  bossies  van  tien  gemaak. 
Elkeen  het  ’n  skerpgemaakte  draadjie  met  ’n  ogie  in  sy  hand  gehad.  In  die 
ogie  het  ’n  toutjie  gelê. 

Hulle  het  die  gladde  naalde  deur  die  ogies  gesteek  en  die  toutjies  deurgeryg. 
Vinnig,  vinnig,  totdat  daar  tien  was,  om  dan  die  toutjie  deur  die  oog  van  die 
naald  te  trek,  die  twee  punte  te  knoop.  Gou  was  daar  heelwat  bondeltjies  wat 
in  die  son  lê  en  ruk  het.  Die  kieue  het  onstuimig,  in  tyd  met  die  bekkies,  oop  en 
toe  gesnak.  Ekkon  niein  haaroë  kyknie.  Sy  het  my  hand  gelos  en  virdie  een 
wat  die  vinnigste  die  ogies  se  blink  weggevat  het,  gevra:  “Wat  doen  julle?” 
Haar  stem  het  verlore  geklink,  “wat  doen  julle?” 

“Ons  maak  bossies,  Nói.”  Hy  kyk  nie  op  nie.  Hy  vroetel  en  gryp  en 
priem  en  ryg. 

“Maar  waarom  so  wreed?  dink  julle  nie  daaraan  dat  hulle  pyn  voel,  dat  hulle 
seerkry  nie?” 

Hy  kyk  op  na  haar,  maar  sy  hande  hou  nie  op  werk  nie;  sy  beleë  oë  is  sy  lyf  jare 
vooruit.  “Hulle  is  gewend  daaraan,  Nói.  Ons  stekie  die  oegies  yt  en  makie 
bossies  baie  jare  al  só.  Hulle  is  nou  se  tyd  al  gewend  daaraan.” 

Dit  sou  ’n  werkvakansie  ook  gewees  het.  Ek  sou  kortverhale  skryf  en  ons  sou 
onsself,  en  mekaar,  weer  vind.  Ek  sou  rus  en  gesond  word  en  ek  sou 
skryf. 

Ek  ís  besig  met  ’n  storie,  maar  dit  vlot  nie.  Die  storie  weef  ek  rondom  die 
verhaal  van  die  man  wie  se  dienskneg  beangs  by  die  huis  aangekom 
het. 

“Meneer,  Meneer,”  het  die  Dienskneg  gesê,  sy  oë  wild  in  sy  kop.  “Ek  was  by 
die  mark  en  het  die  voorrade  aangekoop,  soos  u my  beveel  het  om  te  doen. 
Terwyl  ek  besig  was  het  ek  Dood  tussen  die  mense  sien  beweeg.  Ek  het  ge- 
skrik  en  dit  het  gelyk  of  hy  my  herken.  Hy  het  effens  verbaas  gelyk.  Toe  het  hy 
sy  swart  lepaai  stywer  om  sy  skouers  getrek,  my  ’n  laaste  kyk  gegee  en 
tussen  die  mense  verdwyn.  Meneer,  ek  is  so  bang!  Leen  my  asseblief  jou  vin- 
nigste  perd  dat  ek  kan  vlug.” 

“Waarheen  sal  jy  vlug?”  het  die  Dienaar  sy  Kneg  gevra. 

“Na  Samaria,  Meneer.” 

Die  Dienaar  het  sy  vinnigste  perd  vir  sy  Dienskneg  geleen  en  dié  het,  vinnig 
soos  die  wind,  op  vlug  geslaan. 

Toe  het  hy  self  mark  toe  gegaan  en  tussen  die  mense  rondbeweeg  en  Dood 
gesoek.  Hy  het  hom  gekry  daar  waar  die  visverkopers  aan’t  smous  was. 
Dood  het  by  die  gerygde  palings  gestaan  en  hulle  in  die  lug  laat  wieg.  Die 
man  het  Dood  aangespreek.  “My  Dienskneg  was  netnou  hier.  Hy  is  baie 
ontsteld.  Hy  het  my  vertel  hy  het  jou  gesien  en  jy  het  hom  laat  skrik.  Hy  sê  jy 
het  self  verbaas  gelyk.” 

Dood  sê  toe:  “Ek  wás  verbaas  om  hom  hier  te  sien,  want  ek  het  ’n  afspraak 
vannag  met  hom  in  Samaria.” 

Om  hierdie  verhaaltjie  sou  ek  my  storie  bou.  Dood  sou  onverwags  kom  ten 
spyte  daarvan  dat  die  verteller  dit  al  so  lank  verwag  het.  Soos  Kirst  in  Chris 
Barnard  se  “Bos”,  Ritter  in  Mahala.  Maar  daar  moes  ook  ’n  storie  binne  die 
storie  wees.  De  Vries  se  wenstyl.  Soos  in  ’n  fliek,  soos  hy  self  sê.  Een  storie 
wat  by  die  ander  invou,  ’n  vervlegting,  ’n  deureenmaak  wat  by  die  slot  die 
punte  mooi  bymekaar  vat. 

Dit  is  juis  dáár  waar  my  probleem  lê.  Die  tegniek,  dit  skort.  Ek  is  só 
móég! 

Ek  voel  haar  woorde  op  my  borshare.  “Wat  dink  jy  doen  hulle  as  die 
wind  so  waai?” 

“Wie?”  hoor  ek  myself  sê. 

“Die  mense,  daar  in  Cross  Roads,  Guguletu,  Langa,  jy  weet  waarvan  ek 
praat.”  Ek  voel  haar  ooghare  oop  en  toe  maak  en  toe  weer  oop. 

Ja  ek  weet  goed  waarvan  sy  praat.  Die  sink  en  kartonkrotte  in  die  sand  op  die 
Kaapse  Flats.  Jy  sien  dit,  soms  as  jy  vinnig  kyk,  vanuit  jou  motor  op  die 
snelweg.  Jy  rek  effens  om  beter  te  kan  sien,  maar  dan  daal  die  pad  en  jy  wag 
vir  die  volgende  bultjie,  weer  vir  ’n  vinnige  kykie.  Jy  besef  jy  moet  iets  voel, 
maar  daar  gebeur  niks  nie.  Jy  wíl  nie  iets  voel  nie. 

Nog  voor  die  woorde  uit  is  weet  ek  dat  ek  dit  nie  moet  sê  nie.  “Hulle  is 
gewoond  daaraan.  Al  jare  lank  waai  die  wind  en  die  sand  so  deur  hulle.  Hulle 
is  gewoond  daaraan,”  sê  ek. 

Sy  staan  op,  trek  haar  japon  aan  en  gaan  sit  op  die  stoep.  Ek  kry  haar  daar  en 
sit  langs  haar  op  die  bankie.  Ons  staar  die  nag  in,  luister  na  die  see  en  die 
wind.  Twee  skepe  in  die  nag,  op  die  kim. 

HJ  Schutte 

Van  Wyk  Louw  se  besoek  aan  Nederland  en  Vlaandere 
gedurende  1948-1949 


1 . Agtergrond  en  aanleídinge  tot  die  besoek 

Virdie  beskouer  van  vandag  kan  dit  voorkom  of  die  impulstot  Van  Wyk  Lou\a/ 
se  buitelandse  besoek  van  Julie  1948  tot  Februarie  1949  die  gebeurtenis 
van  die  eredoktoraat  was  wat  die  digter  aangebied  is  deur  die  Rijksuniver- 
siteit  van  Utrecht.  Op  1 7 Desember  1 947  is  hy  per  brief  daarvan  verwittig. 
Maar  dat  dié  tyding  nie  die  direkte  aanleiding  tot  sy  besoek  was  nie,  blyk 
alreeds  hieruit  dat  die  toekenning  van  die  graad  aanvanklik  beplan  was  vir  1 9 
Maart  1 948.  Waarskynlik  is  op  Van  Wyk  Louw  se  versoek  van  hierdie  datum 
afgesien  toe  daar  op  15  Januarie  1948  deur  die  Universiteit  voorgestel  is 
“Uw  erepromotie  te  doen  plaats  vinden  ter  gelegenheid  van  de  rectoraats- 
overdracht  op  20  September  1948”.^ 

Kyk  ’n  mens  verder  na  ’n  brief  wat  Van  Wyk  Louw  op  29  April  1 947  aan  J.H. 
Broekman  van  die  N.Z.A.V.  in  Amsterdam  geskryf  het,  kom  hiermee  aan  die 
lig  dat  die  digter  reeds  in  1 946  uitgenooi  is  “om  ’n  reeks  voorlesings  vir  die 
N.Z.A.V.  te  hou’’.  Dit  beteken  dat  Van  Wyk  Louw  “eers  van  plan  (was)  om  in 
1 947  na  Europa  te  gaan”  (my  kursivering),  soos  dit  weer  blyk  uit  sy  brief  van  4 
Maart  1947  aan  mnr  Middelberg  van  die  Gezantschap  der  Nederlanden  te 
Pretoria.  Uit  sy  skrywe  aan  mnr  Broekman  word  dit  dan  duidelik  dat  die 
datum  van  sy  voorgenome  “reis  na  Europa”  reeds  in  1 947  bepaal  kon  word 
as  “tussen  Julie  1 948  en  Februarie  1 949”.^  Dít  verklaar  waarom  die  datum 
vir  die  ontvangs  van  die  eredoktoraat  verskuif  moes  word  na  20  September 
1948.  En  die  redes  waarom  hy  en  sy  eggenote  nie  uitvoering  kon  gee  aan 
hulle  aanvanklike  plan  om  Europa  in  1 947  te  besoek  nie,  het  verband  gehou 
met  die  “geboorte  van  ’n  dogter”  op  1 2 Desember  1 946  (sien  ook  die  brief 
van  10  Jan.  1 947  aan  Jan  Greshoff)éndiedigterseonsekerheid  oordiedes- 
tydse  wisselvallige  skeepsverkeer  tussen  Europa  en  Suid-Afrika.^ 

Hierdie  briefwisseling  illustreer  dat  daar  tussen  Van  Wyk  Louw  en  verskeie 
persone  en  organisasies  in  Nederland  ’n  noue  betrokkenheid  besig  was  om 
te  ontwikkel.^  Die  vraag  is  watter  agtergrondsfaktore  bygedra  het  tot  die 
realisering  van  sy  oorsese  reis. 

Van  Wyk  Louw  se  bewuste  aansluiting  by  die  Nederlandse  literatuur  en 
geesteslewe  gaan  sover  terug  as  Berigte  te  velde,  1 939,  met  die  opstel 
“Willem  Kloos  1 859-1938”.  Daarin  het  die  digter  hom  tydens  die  dertiger- 
jare  vereenselwig  met  Kloos  se  opvatting  van  die  “persoonlikheid  van  die 
estetiese  mens  binne  ’n  meer  as  gewoon  dowwe  gemeenskap”  (p.  8).  Voort- 
bouend  daarop  is  die  besinning  “’n  Gesprek  — waarin  niks  beslis  word  nie”, 
’n  gespreksituasie  wat  plaasgevind  het  na  aanleiding  van  die  oorlye  van 

Kloos.  In  Ig.  opstel  word  daar  ook  binne  die  verband  van  Kloos  se  bydrae 
gekom  tot  die  formulering  van  Louw  se  destydse  credo:  “Die  poësie  is  die 
konsentrasie  van  ’n  eeu  se  geestelike  lewe  . . . Ek  glo  dat  dit  poësie  is 
waaraan  die  hoogte  van  ’n  literatuur  gemeet  word’’  (p.  79). 

Gedurende  die  laat  dertiger-  en  veertigerjare  was  daar  in  die  geesteslewe 
aan  die  Kaap  ’n  aantal  faktore  wat  bevorderlik  was  vir  Afrikaans-Nederlandse 
betrekkinge.  Word  dit  in  verband  gesien  met  Opperman  (1967:  49)  se 
opmerking  dat  daar  in  die  Afrikaanse  letterkunde  met  die  Dertigers  “’n  eerste 
tydgenootlike  belangstelling  in  die  Nederlandse  poësie’’  plaasgevind  het, 
dink  ’n  mens  onmiddellik  aan  die  stimulerende  invloed  wat  uitgegaan  het  van 
die  boekhandelaar  Gerrit  Bakker.  Hy  het  die  Kaapse  groep  gereeld  in  aan- 
raking  gebring  met  tydgenootlike  Nederlandse  literatuur,  waaronder  Coster 
se  Nieuwe  geluiden  as  ’n  baken  uitgestaan  het.^  En  vanaf  1 936-1 939  was 
Van  Wyk  Louw  se  gesprek  met  sy  broer,  W.E.G.  Louw,  veral  ook  van  belang 
vir  die  bereiking  van  ’n  noue  aansluiting.  Eerstens  wil  dit  sê  dat  W.E.G.  Louw 
in  die  laat  dertigerjare  intens  gemoeid  was  met  die  Nederlandse  literatuur 
vanweë  die  aard  van  sy  doktorale  studie  en  verblyf  in  Nederland.  Deur  sy 
monografie  De  nieuwere  Afrikaanse  poëzie  (1939)  kon  die  waarde  van  sy 
geslag  se  poësie  onder  die  aandag  van  die  Nederlandse  publiek  gebring 
word;  vgl.  wat  hy  op  1 4 Mei  1 939  aan  Van  Wyk  Louw  daaroor  skryf:  “Ek  glo 
nie  dat  ek  daar  iets  nuuts  in  sê  nie,  maar  in  Nederland  is  die  oudste  nuus  oor 
die  Afr.  literatuur  nog  weer  vreemd.’’ 

Tydens  W.E.G.  Louw  se  Nederlandse  verblyf  is  daar  dus  bewustelik  probeer 
om  wedersydse  verkeer  te  bewerkstellig.  In  die  eerste  plek  raak  dit  sy 
verhouding  met  sy  Amsterdamse  dosent,  prof  N.A.  Donkersloot.  In  die 
Louws  se  briefwisseling  is  daar  verwysings  na  enkele  ander  persone  wat 
W.E.G.  Louw  ontmoet  het.  Op  1 4 Mei  1 939  meld  hy  bv.  van  ’n  vlugtige  ken- 
nismaking  met  Nijhoff,  “een  van  die  laaste  grotes”.  Daarop  reageer  Van  Wyk 
Louw  in  ’n  brief  van  27  Julie:  “As  ons  kulturele  kontakte  moet  hê,  dan  moet  dit 
met  die  werklik  grotes  wees.  Niks  anders  sal  vir  ons  van  betekenis  wees  nie.” 
In  ’n  brief  van  25  Julie  is  dit  dan  van  besondere  belang  om  te  let  op  die  ver- 
melding  van  sy  kennismaking  met  Jan  Greshoff  in  Kaapstad.®  In  die  daarop- 
volgende  veertigerjare  sou  dit  deur  bemiddeling  van  Greshoff  wees  dat  Van 
Wyk  Louw  met  talle  Nederlandse  persoonlikhede  in  aanraking  kon  kom.  So 
ook  t.o.v.  sy  reis  na  Nederland  en  België  sou  Greshoff  ’n  deurslaggewende 
rol  speel. 

Mede  deur  Greshoff  se  toedoen  is  in  1 940  Tussen  die  engtes,  ’n  Afrikaanse 
versameling  ten  behoewe  van  Nederlandse  skrywers  uitgegee.  Met  hierdie 
publikasie  is  vanuit  Afrikaanse  kant  ’n  helpende  hand  uitgereik  na  die  nood 
van  die  taalverwante  mede-skrywer  in  Nederland  gedurende  die  oorlog.  ’n 
Fonds  wat  op  hierdie  wyse  byeengebring  kon  word,  het  in  1946  en  1947 
bygedra  tot  die  uitnodiging  en  besoek  van  A.  Roland  Holst  en  J.C.  Bloem  na 
Suid-Afrika.^  Greshoff  was  ook  as  mede-redakteur  betrokke  by  die  reeks 
Nederlandse  boekerij  by  die  uitgewer  J.L.  van  Schaik.  Teen  die  agtergrond 

van  die  bedreiging  wat  die  Tweede  Wêreldoorlog  vir  Nederland  ingehou  het, 
was  die  idee  met  hierdie  Suid-Afrikaanse  reeks  dat  dit  sou  help  verseker  dat 
kontemporêre  Nederlandse  literatuur  in  sirkulasie  bly.  Op  uitnodiging  van 
Greshoff  het  Van  Wyk  Louw  ’n  bydrae  in  hierdie  reeks  gelewer  metsy  Poëz/e 
en  proza  van  H.  Marsman  in  1 943. 

Deur  hulle  uitgebreide  briefwisseling  gedurende  die  veertigerjare  kan  ’n 
beeld  gevorm  word  van  hoe  die  beoogde  reis  mettertyd  verwerklik  is.  Weer 
eens  sou  Greshoff  ’n  bemiddelende  rol  vervul.®  In  sy  hoë  waardering  vir  Van 
Wyk  Louw  se  digterskap  het  Greshoff  daarvoor  gesorg  dat  dit  onder  die  aan- 
dag  van  die  Nederlandse  skrywers  kom.  Terwyl  Holst  nog  in  Suid-Afrika  was 
en  pas  na  sy  terugkeer  in  Nederland,^  bevind  Greshoff  hom  in  Nederland  en 
België  gedurende  Desember  1 946  tot  Mei  1 947.  Dit  is  veral  deur  hulle  brief- 
wisseling  gedurende  hierdie  tyd  dat  gesien  kan  word  hoe  die  idee  van  ’n 
Nederlandse  besoek  beslag  gekry  het. 

In  sy  briewe  van  6 en  1 6 April  1 947  skryf  Greshoff  dat  P.N.  van  Eyck  waarde- 
ring  het  vir  die  digterskap  van  Van  Wyk  Louw,  in  die  besonder  Gestaltes  en 
diere  en  Raka.  Op  18  April  meld  hy  dat  Holst  ’n  radiopraatjie  oor  Van  Wyk 
Louw  gehou  het.  Hy  skryf  verder  dat  dit  in  Nederland  “langzamerhand” 
duidelik  word  dat  “N.P.v.W.L.  het  hoogtepunt  der  ZAfr  letterkunde”  verteen- 
woordig.  Daarop  vervolg  hy: 

Ik  heb  van  enige  lichamen  het  verzoek  gekregen  een  combinatie  te  vormen  met  het  doel 

een  fondsje  bijeen  te  brengen  om  jouw  reis  naar  Nederland  te  financieren. 

Uit  Van  Wyk  Louw  se  briewe  gedurende  hierdie  tyd  kan  gesien  word  hoe  hy 
hom  ook  beywer  het  vir  nouer  betrekkinge  — reeds  in  sy  besef  van  die 
waardevan  Nederlandse  bydraesvirSfandpuntemetGreshoffasdieskakel- 
persoon  om  dit  te  verkry  (sien  briewe  van  28  Januarie  en  27  Maart  1 947). 
Verder,  deur  kort  mededelings  is  Greshoff  gereeld  op  die  hoogte  gehou  van 
sy  vriend  “Jany”  (Holst)  se  reis  in  S.A.  Op  27  Maart  maak  Van  Wyk  Louw 
melding  van  “sowat  10”  briewe  wat  hy  na  Nederland  moet  stuur.  N.a.v. 
Greshoff  se  bemiddelende  rol  sê  hy:  “En  jou  vriendelike  propaganda  vir  Afr. 
laat  ’n  nuwe  stroom  briewe  kom  waarvan  — helaas  — heelparty  bloot  weens 
gebrek  aan  tyd  onbeantwoord  sal  moet  b//.1 1 Hierdie  brief  sluit  hy  só  af: 
“Hartlike  groete  aan  Aty  en  Nini,  en  ek  voel  byna  asof  ek  dit  moet  stuur  aan  die 
baie  mense  daar  wat  ek  deur  julle  al  byna  so  te  sê  as  vriende  beskou:  Bloem, 
Van  Eyck  en  ander.”  En  op  1 5 Mei:  “In  my  week  se  vakansie  het  ek  darem  ’n 
hele  aantal  briewe  na  Nederland  klaar  gekry;  trouens  dit  was  die  hoof-  en 
enigste  werksaamheid  van  dié  week.”  Oor  Standpunte  sê  hy:  “Ek  kry  die 
afgelope  tyd  nogal-navraag  en  bestellings  uit  Nederland”.  Na  Greshoff  se 
woorde  hierbo  word  só  verwys: 

jy  het  iets  gesê  van  ’n  komitee  van  verenigings  wat  iets  met  my  reis  in  Nedl.  te  doen  sou  hê. 

Dit  het  my  effens  ontstel.  Ek  het  eintlik  gemeen  om  te  rus  en  lyf  bietjie  uit  te  rek.  Die 

amptelike  kant  van  Jany  se  reis  stel  my  nie  erg  gerus  nie  . . . 

Hierdie  gedagtewisseling  oor  Louw  se  voorgenome  besoek  moet  gesien 
word  teen  dié  agtergrond  dat  die  instelling  van  ’n  kulturele  verdrag  tussen 
Suid-Afrika  en  Nederland  dikwels  ter  sprake  gekom  het  in  die  veertigerjare. 
Die  N.Z.A.V.  het  hom  gedurende  1947-1949  beywer  vir  die  hervatting  van 
die  leerstoel  in  die  Suid-Afrikaanse  taal,  letterkunde  en  geskiedenis,  wat  in 
1 939  gestaak  moes  word.  Reeds  in  Desember  1 947  is  ’n  lang  brief  aan  die 
Nederlandse  minister  van  Onderwys,  Kuns  en  Wetenskap  voorgelê,  waar- 
mee  gewys  is  op  die  wenslikheid  van  die  herinstelling  van  hierdie  leerstoel 
aan  die  Gemeentelike  Universiteit  te  Amsterdam.^°  Die  liggaam  wat  hom 
spesifiek  daarvoor  beywer  het,  nl.  die  Stichting  tot  Bevordering  van  de  Studie 
van  Taal,  Letterkunde,  Cultuur  en  Geschiedenis  van  Zuid-Afrika,  het  eindelik 
’n  kultuurverdrag  indieoog  gehad.Ditblyk  bv.  waarBroekman  insybriefvan 
22  April  1 948  aan  Van  Wyk  Louw  skryf  dat  sy  reis  “geregeld  wordt  in  het 
kader  van  het  te  sluiten  cultureel  accoord  tussen  Zuid-Afrika  en  Neder- 
land’’. 

Die  waardering  vir  Louw  se  digterskap  deur  Nederlandse  mede-digters  en 
kultuurorganisasies  is  aangevul  deur  ’n  geleerde,  prof  W.A.P.  Smit,  wat  in 
hierdie  tyd  besig  was  om  ’n  intensiewe  studie  van  sy  poësie  te  maak.” 
Alles  in  aanmerking  geneem,  kan  terugskouend  gesê  word  dat  die  wyer 
bekendmaking  van  en  waardering  vir  Van  Wyk  Louw  se  digterskap  in  Neder- 
land,  op  ’n  geleë  tydstip  gekom  het.  In  1 948  was  die  politieke  verwydering 
tussen  Nederland  en  Suid-Afrika  maar  nog  net  op  die  horison,  sodat  Van 
Wyk  Louw  se  besoek  allerweë  gunstig  bejeën  is.^^  Ook  vanuit  Suid-Afri- 
kaanse  kant  is  Louw  met  die  nuus  van  sy  eredoktoraat  gelukgewens  en 
vereer.  Hy  het  bv.  talle  briewe  en  telegramme  ontvang  van  persone  soos  prof 
G.  Dekker,  Totiusen  dr  D.F.  Malan  (Ig.  nog  nie  in  die  hoedanigheid  van  Eerste 
Minister  nie).  Die  volgende  woorde,  komende  uit  ’n  brief  van  5 Januarie  1 948 
deur  die  Kaapse  tak  van  die  Algemeen  Nederlands  Verbond,  vat  die  beteke- 
nis  van  hierdie  gebeurtenis  kernagtig  saam: 

Dat  die  onderskeiding  ten  volle  verdien  is  ly  nie  die  minste  twyfel  nie.  Hierdie  besluit  van 
die  vermaarde  Universiteit  sal  nog  verder  daartoe  bydra  om  die  kultuurbelange  van  die 
Dietse  stam  in  sy  eie  Afrikaanse  openbaring  ’n  kragtige  stoot  vorentoe  te  gee,  wat  van- 
selfsprekend  deur  die  A.N.V.  verwelkom  word. 

2.  Díe  besoek 

2. 1 Bronne  oor  die  besoek 

Informasie  oor  Van  Wyk  Louw  se  besoek  van  1 948/1 949  is  verkrygbaar  uit, 
eerstens,  ’n  dagboek,  ’n  soort  afspraakboek  getitel  “Day-by-day  diary  for 
1948”.  Elke  bladsy  bied  ruimte  vir  4 dagboekinskrywings  plus  ’n  “memo” 
van  ongeveer  dieselfde  ruimte  onderaan  die  regterkantse  bladsy.  Elke 
spasie  is  deur  VWL  en,  soms,  deur  sy  eggenote  T ruida  gedeeltelik  of  heelte- 
mal  benut  deur  selfs  10  reëls  in  ’n  spasie  in  te  kry. 

Benewens  hierdie  dagboek  bestaan  daar  8 bladsye  in  ’n  aantekeningboek 

van  1 948.  Eers  word  daar  kortliks  in  6 reëls  melding  gemaak  van  die  persone 
by  die  afskeidspartytjie  aan  huis  van  M.P.O.  Burgers  op  die  aand  van  12 
Julie.  Die  orige  bietjie  meer  as  2 bladsye  bevat  grepe  uit  die  oorsese  rit  op  1 3 
Julie.  Hierby  is  daar4  bladsye  oor  ’n  beskrywing  van  ’n  boetprosessie  waar- 
van  VWL  aanskouer  was  tydens  hulle  besoek  aan  Veurne  op  25  Julie.  Die 
dokument  word  afgesluit  met  ’n  bladsy  Wes-Vlaamse  woorde  wat  hy  beluis- 
ter  het,  bv.  “olland”  (vir  “Holland”),  “Soendag”  en  “Doenerdag”. 

Nog  ’n  bron  is  die  1 0 beskrewe  bladsye  KLM-papier  waarmee,  gedurende 
die  terugreis  op  7 Februarie  1 949,  daar  van  bepaalde  tydstippe  op  impres- 
sionistiese  wyse  verslag  gedoen  is.  ’n  Enkele  voorbeeld:  om  “4.30”  het  die 
visuele  indrukke  van  die  landskap  buite  die  vliegtuig  só  voorgekom;  “. . . ’n 
meertjie  geys.  Nou  lê  die  berge  ry  ná  ry . . . donker-blou  + ligter . . . die  bruin 
bewerkte  dale  tussenin  . . . wit  tussenin  van  ys . . . ongelooflike  kleure  bruin, 
wit,  donker . . 

Die  dagboekinskrywings  is  soms  gelaai  met  informasie  oor  ontmoetings  en 
afsprake  met  talle  persone  en  organisasies  en  verwysings  na  plekke  op  die 
uitgebreidereis.  Meestal  isditegternetsaaklikevermeldingsom  blykbaaras 
aantekeninge  vir  latere  verwerking  te  kon  dien.  Dit  beteken  dat  daar  hier 
selde  enige  waarde-oordele  gegee  word.^'*  Dít  gebeur  wel  in  ’n  aantal 
bewaarde  briewe  wat  Van  Wyk  Louw  en  soms  ook  sy  eggenote  kort  voor  en 
gedurende  hulle  reis  aan  vertroude  persone  soos  W.E.G.  Louw,  J.  du  P. 
Scholtz,  Jan  en  Aty  Greshoff  en  Opperman  geskryf  het.  Opmerklik  is  dit  hoe 
daar  in  die  dagboekinskrywings  dikwels  verwys  word  na  pos  wat  afgehaal 
en  briewe  wat  geskryf  is.  Selfs  tydens  hulle  verblyf  in  Engeland  vind  ons  hier- 
die  inskrywing  op  4 September:  “Kry  hele  pak  briewe  uit  Suid-Afrika.”  ’n  Dag 
se  bedrywigheid  het  soms  gesentreer  om  korrespondensie  wat  afgehandel 
moes  word,  bv.  op  26  Oktober:  “Ek  skryf  heeldag  briewe:  Canis  en  ouers”. 
Deur  hierdie  korrespondensie  kry  ons  direkte  insae  in  hoe  Van  Wyk  Louw  en 
sy  eggenote  hulle  reis  geëvalueer  het. 

’n  Laaste  en  belangrike  bron  van  informasie  is  die  heelwat  aantekeninge  wat 
gemaak  is  tydens  maar  ook  reeds  voor  die  reis  vir  beplande  lesings.’®  Dié 
dokumente  toon  die  beste  hoe  hy  die  Afrikaans-Nederlandse  betrekkinge 
benader  het. 

Met  behulp  van  al  bovermelde  dokumente  sou  dit  moontlik  wees  om  ’n 
kleurryke  prentjie  saam  te  stel  oor  Van  Wyk  Louw  se  lewensloop  gedurende 
1 948-1 949.  Hier  wil  ek  egter  op  slegs  drie  aspekte  let:  die  verloop  van  die 
reis,  lesings  tydens  die  reis  en  die  aard  van  die  lesings,  om  sodoende  deur  te 
dring  tot  die  betekenis  van  die  besoek. 

2.2  Verloop  van  die  reis 

Uit  informasie  van  die  dagboeke  en  briewe  is  dit  moontlik  om  die  datums  en 
plekke  van  die  reis  soos  volg  te  rekonstrueer: 

14-23  Julie:  Aankoms  en  eerste  fase  van  verblyf  in  Amsterdam.  Van  hier  is 
plekke  soos  Haarlem  en  Hilversum  besoek.  Prof  N.A.  Donkersloot  en  sy 

eggenote  (“Nico  en  Mies”)  was  sentrale  persone  gedurende  die  hele  verblyf 
in  Amsterdam.  Die  klub  De  Koepel  het  dikwels  gedien  as  bymekaarkomplek 
waar  Van  Wyk  Louw  ’n  verskeidenheid  mense  ontmoet  het. 

23  Julie  tot  9 Augustus:  Eerste  kennismaking  met  België.  Onder  begeleiding 
van  Karel  Jonckheere  en  sy  eggenote  Germaine  is  Vlaandere  “kruis  en 
dwars  deurry”.  Die  Jonckheeres  se  verblyfplek  in  De  Panne  het  ’n  prom- 
inente  plek  ingeneem  gedurende  die  hele  besoek  aan  Vlaandere. 

9- 18  Augustus;  Terugkeer  na  Amsterdam. 

18  Augustus  tot  16  September:  Reis  na  Engeland  en  Wallis. 

1 6 September  — 24  September;  Terugkeer  na  Amsterdam.  Op  20  Septem- 
ber  is  die  eredoktoraat  toegeken. 

24  September  tot  10  November:  Verblyf  op  De  Pauwhof  te  Wassenaar.^® 
Tydens  hierdie  periode  van  rus  en  selfwerksaamheid  is  voorberei  vir  lesings 
wat  later  o.m.  te  Utrecht  en  Amsterdam  gehou  sou  word.  Verder  is  allerlei 
plekke  in  Noord-Holland  besoek,  soos  Bergen  waar  Holst  gewoon  het, 
asook  Friesland  en  Groningen.  Gedurende  hierdie  tyd  is  nader  kennis 
gemaak  met  Nijhoff  in  Posthoorn. 

10- 19  November:  Verblyf  in  België  te  Brussel. 

1 9-22  November:  Kort  verblyf  in  De  Panne. 

22  November  tot  5 Desember:  Besoek  aan  Frankryk. 

5 Desember  1948  tot  aan  die  begin  van  Januarie  1949:  Terug  by  De 
Panne. 

±4-14  Januarie:  Terug  na  Amsterdam. 

14  Januarie  tot  2 Februarie:  Na  België.  Vernag  eers  in  Wassenaar.  Vandaar 
na  Antwerpen,  Brussel  en  weer  Antwerpen.  Hier  sou  W.E.G.  Louw  en  sy 
eggenote  op  15-16  Januarie  ontmoet  word.  Die  plan  was  dan  om  vir 
“omtrent  10  dae”  na  De  Panne  terug  te  keer.  Verder:  “Teen  die  29ste  keer 
ons  terug  na  Antwerpen  om  dan  per  motor  saam  met  Gaston  Burssens  en  sy 
vriendin  na  Kortrijk  te  gaan  waar  hul  ’n  vriend  met  ’n  pragtige  versameling 
moderne  Belgiese  skilderye  het.  Op  2 Februarie  is  ons  terug  in  Amster- 
dam”.i^ 

2-7  Februarie:  Laaste  verblyf  in  Amsterdam  en  vertrek  na  Suid-Afrika. 

2.3  Voorlesings  en  lesings  gedurende  die  reis 

Tydens  die  beplanningsfase  van  sy  reis  het  Van  Wyk  Louw  nie  genoeë 
geneem  met  die  idee  om  lesings  te  hou  nie.  Die  aanvanklike  voorstel  van  die 
N.Z.A.V.  aan  hom  was  dat  hy  ses  of  agt  lesings  vir  hierdie  vereniging  sou 
hou.i®  Dat  hy  moontlik  afwerend  gereageer  het,  blyk  uit  ’n  brief  van  die  Com- 
missie  van  Advies  en  Coórdinatie  ten  Dienste  van  de  Culturele  Betrekkingen 
tussen  Nederland  en  Zuid-Afrika:  “Wij  vernamen  intussen,  dat  U er  de  voor- 
keur  aan  geeft  Uw  reis  naar  Nederland  geheel  als  een  vacantieverblijft  op  te 
vatten.  Wij  moeten  ons  daarbij  dan  neerleggen.”^®  Daar  bestaan  ook  ander 
dokumente  om  hierdie  vooringenome  houding  van  hom  te  staaf.^o  Daarom  is 
dit  merkwaardig  dat  hy  tóg  heelwat  lesings  gedurende  sy  reis  gehou 


47 


het. 

Gedurende  die  eerste  fase  van  sy  besoek  aan  Nederland  en  België,  d.w.s. 
van  1 4 Julie  tot  1 8 Augustus,  is  geen  lesings  gehou  nie.  Interessant  is  die  ver- 
wysing  tydens  sy  besoek  aan  Engeland  dat  daar  ’n  “praatjie  vir  BBC  oor 
Skrywer  en  sy  Tyd”  opgeneem  en  op  1 5 September  uitgesaai  is.  Maar  dit 
was  eintlik  eers  sedert  hy  terug  in  Amsterdam  was,  ná  die  ontvangs  van  die 
eredoktoraat,  dat  van  9 Oktoberaf  ’n  druktydperk  van  lesings  gevolg  het.  Op 
1 4 Augustus  maak  hy  daarvan  melding  deur  soos  volg  aan  Greshoff  te  skryf: 
“W.A.P.  Smit  (en  sy  vrou)  met  wie  ek  besonder  aangenaam  kon  gesels,  (het 
my)  gevra  om  in  Okt.  ses  voorlesings  in  die  Univ.  van  Utrecht  te  hou:  2 vir 
jonger  studente  oor  jonger  Afr®®  literatuur;  2 vir  senior  studente:  voorlees 
van  my  werk  met  bespreking;  2 vir  die  algemene  studenteliggaam  --  waar- 
skynlik  oor  kulturele  probleme  in  S.A.”  Hierdie  en  ander  lesings  wat  gedu- 
rende  Oktober  en  November  gehou  is,  was  later  uitputtend  vir  Louw.  So  bv. 
ná  etlike  dae  van  lesings  en  min  slaap  teken  hy  in  sy  dagboek  op  20  Oktober 
aan:  “Vrek  moeg  tuis.”  Of  op  2 November:  “Heeldag  goor  + knorrig  omdat 
vanaand  se  lesing  nieáfgestel  is  nie.”  Daar  was  blykbaarvoortdurend  ’n  aan- 
vraag  na  sy  lesings  waartoe  hy  nie  altyd  geneë  was  nie;  vergelyk  die  vol- 
gende  uit  ’n  brief  van  21  November  aan  Greshoff:  “En  daarná  (die  Franse 
vakansie — H.J.S.)  dan  die  stilte  van  De  Panne.  Dit  het  ek  wel  nou  nodig.  Maar 
dit  is  ook  weer  ’n  onderbroke  stilte.  Daar  is  al  weer  grommende  tekens  van 
voorlesings  wat  gevra  sal  word,  en  aan  een  of  twee  sal  ek  waarskynlik  nie  kan 
ontkom  nie  . . .” 

Sover  uit  die  dagboek,  briewe  en  ander  aantekeninge  vasgestel  kon  word,  is 
die  volgende  lesings  gehou:^! 

25  September — voorlesing  uit  eie  werk  by  vergadering  van  “Vereniging  van 
Letterkundiges”  — Wassenaar  (?) 

2 Oktober  — voorlesing  uit  eie  werk  by  De  Pauwhof,  Wassenaar. 

9 Oktober  — “Oor  en  uit  eie  werk”  — Leidse  Maatchappij  — Leiden.22 

1 0 Oktober  — Praatjie  by  viering  van  Heldedag:  “Die  Afrikaanse  Beweging 
die  toekoms  in”  vir  Suid-Afrikaanse  studente  in  Amsterdam. 

1 2 Oktober  — “Die  nuwe  Afrikaanse  poësie”  (“Van  2.1 5 tot  4 vir  Neerlandici 
oor  Jongere  poësie  en  Opperman”)  — Universiteit  van  Utrecht. 

1 3 Oktober  — “Oor  my  eie  werk”  (“Om  2.1 5-4.1 5 praat  oor  Eie  werk  + lees 
voor  vir  candidaten”)  — Utrecht. 

14  Oktober  — Lesing  oor  “Die  agtergrond  van  die  Afrikaanse  literatuur  en 
geesteslewe”  vir  die  algemene  studenteliggaam  Studium  Generale, 
Utrecht. 

20  Oktober  — “Die  jongste  Afrikaanse  poësie”  — Groningen. 

21  Oktober  — Dieselfde  lesing  as  op  20  Oktober  vir  ’n  gekombineerde 
vergadering  van  d\eStudium  Generale  en  dietakke  van  die  A.N.V.  en  N.Z.A.V. 
te  Utrecht. 

22  Oktober  — “Oor  en  uit  eie  werk”  — Universiteit  van  Amsterdam  (vir  “Nico 
se  studente”). 

1 November  — “lets  oor  probleme  van  Suid-Afrika”  / “Probleme  van  ’n 
kultuur  in  Suid-Afrika”  — NZAV  — Amsterdam. 

2 November  — Voorlesing  uit  eie  werk  — Haagse  Kunstkring  — Den 
Haag. 

13  November  — “Jongste  Afrikaanse  poësie  — Brussel  — dagboekin- 
skrywing  lui:  “Aand  praat:  stem  raak  weg.  ± uur.” 

14  November  — Lesing  vir  Vereniging  van  Vlaamse  letterkunde  (naam  of 
tema  van  lesing  nie  aangedui  nie)  — Brussel. 

1 8 Desember  — “Die  agtergrond  v/d  Afr.  lit.  + geesteslewe”  — Gent. 
Gedurende  Januarie  of  Februarie  1 949  is  daar  vir  die  N.Z.A.V.  te  Amsterdam 
’n  lesing  gehou  oor  “Die  posisie  van  die  Afr®’’  in  S.A.  vandag”. 

2.4  Aard  van  die  lesings 

By  sy  aanraking  en  verkeer  met  die  Nederlandse  en  Vlaamse  geesteslewe 
het  Van  Wyk  Louw  van  meet  af  aan  ’n  onbevange  houding  aangeneem.  In  die 
eerste  fase  van  sy  verblyf  in  De  Panne  waar  hy  deur  Jonckheere  in  die 
geleentheid  gestel  is  om  op  die  hoogte  te  kom  van  die  Vlaamse  geesteslewe, 
kon  hy  reeds  op  2/4  Augustus  teenoor  Opperman  só  daarvan  getuig: 

Een  van  die  merkwaardigste  ervarings  wat  ek  opdoen,  is  hoe  uiters  ingewikkeld  die  pro- 
bleme  ook  hier  is.  ’n  Mens  glo  so  maklik  dat  ons  heterogene  bevolking  se  vraagstukke 
per  se  verwikkelder  is  as  dié  van  die  “homogene”  Europese  volke.  Dit  is  ’n  misverstand 
wat  ek  aan  die  afleer  is. 

Deur  briewe  aan  ander  vriende  kom  dit  ook  aan  die  lig  hoe  hy  hom  oopgestel 
het  vir  die  inwerking  van  die  ryk  Europese  kultuur.  Dié  kennismaking  wat  nog 
aan  die  gang  was,  het  meegebring  dat  hy  verkies  het  om  sy  oordeel  op  te 
skort.  “En  gelukkig  kan  ’n  mens  in  ’n  vreemde  land  die  oordeel  eindeloos 
swewend  hou.”  Dit  laat  hom  in  sy  skrywe  van  14  Augustus  aan  Greshoff 
n.a.v.  sy  opsomming  van  die  mense  met  wie  hy  tot  dusver  op  sy  reis  in  aan- 
raking  gekom  het,  eindelik  sê:  “Ek  vorm  maar  nie  ’n  oordeel  oor  elkeen  nie, 
want  eerste  indrukke  is  tog  altyd  verkeerd.”  Of  nog  treffender  kom  hierdie 
houding  aan  die  lig  met  dié  raad  aan  sy  gehoor  by  die  lesing  “Die  agtergrond 
van  die  Afrikaanse  literatuur  en  geesteslewe”:  “hoe  ek  my  in  ’n  nuwe  land 
hou:  — luister  en  oorweeg;  probleme  leer  ken;  gesigspunte  (want  elkë^me- 
ning  is  ’n  perspektief,  nie  ’n  oorsig  nie  waar  die  stof  so  omvattend  en  vreemd 
is).  Oordeel  opskort  totdat  ’n  mens  voel  dat  jy  tenminste  al  die  stand- 
punte  ken”. 

Dat  Van  Wyk  Louw  nie  net  aan  die  ontvangkant  was  nie,  word  bewys  deur  sy 
lesings  waarmee  hy  Nederlandse  en  Vlaamse  gehore  wou  inlig  oor  aspekte 
van  die  Suid-Afrikaanse  geesteslewe.  Vooraan  het  gestaan  dat  hy  hom  in  sy 
standpunt  as  oortuigde  Suid-Afrikaanse  nasionalis  moes  rekenskap  gee  van 
hoe  sy  standpunt  bejeën  sou  word  deur  Nederland  en  België  wat  kort  na  die 
Tweede  Wêreldoorlog  afkerig  was  van  enige  vorm  van  nasionalisme.  ’n 
Syweg  wat  hy  gevolg  het,  was  om  eers  ’n  simpatieke  oor  te  leen  tot  die  “ ‘seer’ 

gevoel  ná  die  oorlog”,  soos  blyk  uit  sy  brief  van  26  Junie  aan  sy  broer;  by  die 
aanhoor  van  allerlei  verskriklike  verhale,  sê  hy,  is  “simpatie  die  eerste  stap  na 
die  ‘goeie  verstandhouding’  By  tye  het  hierdie  houding  by  hom  swaarder 
geweeg  as  “die  behoefte  aan  redelike  uiteensetting  van  ons  eie  standpunt  en 
’n  versoening  van  dié  standpunt  met  die  Nederlandse”. 

Soos  wat  Van  Wyk  Louw  hom  op  die  hoogte  van  die  naweë  van  die  oorlog 
moes  stel,  so  het  hy  in  sy  lesings  dit  nodig  geag  om  Nederland  en  Vlaandere 
op  die  hoogte  te  bring  van  die  Suid-Afrikaanse  situasie.  Hy  is  getref  deur  die 
wedersydse  wanbegrip  wat  daar  geheers  het,  soos  bv.  blyk  uit  hierdie 
opmerking  ten  aanvang  van  sy  lesing  “Die  jongste  Afrikaanse  poësie”:  “In 
tientalle  gesprekke  vind  ek  dat  S.A.  ’n  hele  vreemde  wêreld  vir  (die)  Ned®’’  is 
. . . Ook  by  ons  word  simplisties  gedink  oor  Nederland.”  Om  dus  enigsins  ’n 
beeld  te  kon  gee  van  die  agtergrond  van  die  Afrikaanse  literatuur  en  gees- 
teslewe,  begin  hy  sy  bespreking  daarvan  deur  van  die  buitelandse  situa- 
sie  te  vertrek; 

Vir  ’n  Vlaming  is  dit  miskien  makliker  nog  as  vir  ’n  Noord-Nederlander  om  sommige 
gedeeltes  van  ons  geestelike  agtergrond  te  verstaan.  Ook  u leef  in  ’n  land  met  meer  as 
een  volk.  U ken  ’n  taalstryd  en  die  ongelukkige  vereniging.  U ken  die  spanninge  en  die 
behoefte  tot  ewewig.  Maar  u ken  geen  land  met  (a)  5 of  6 volke  in  een  verband  en 
(b)  uiterstes  van  kultuurtrappe. 

(Die)  grootste  fout  sou  wees:  om  S.A.  vraagstukke  in  terme  van  Nederland  te  ontleed  en 
op  te  los.  Kontras  met  Nederland:  (1 ) relatief  ’n  geografiese  eenheid;  (2)  een  volk  met  een 
taal  (Friesl);  (3)  ’n  taamlikelangtradisievan  politieke  eenheid.  Sê  nou:  Nederland  het  van 
’n  “nuwe  orde’’  wat  met  geweld  tot  stand  gekom  het  ’n  deel  gevorm(!) 

Deur  vervolgens  uit  te  gaan  van  die  “geografiese  verskeidenheid”  in  Suid- 
Afrika  t.o.v.  sy  grootte,  bevolking,  klimaatstreke  en  landskappe  — toegelig 
met  voorbeelde  uit  die  Afrikaanse  letterkunde  — kon  hy  sy  gehore  ’n  begrip 
gee  van  die  heterogeniteit  van  die  S.A.  samelewing.  As  “hoofprobleem”  van 
hierdie  “mikro-chaos”  stip  hy  die  verkryging  van  ’n  “menswaardige  same- 
lewing”  aan.  Dit  lei  hom  tot  dié  missie  waarby  hy  die  digterstaak  insluit: 
“(1 ) “Die  enorme  probleem  van  geregtigheid  aan  almal ...  (2)  Maar  ook  die 
probleem  van  die  behoud  van  die  eie  volk.  (3)  En  bowenal  — vir  die  geestelike 
mens  — die  probleem  van  die  ewewig,  die  volle  menslikheid  wat  hom  nie 
deur  stryd  laat  verlei  om  onmenslik,  onregverdig,  selfs  teen  ’n  teenstander,  te 
word  nie.  (4)  (Die)  digter  in  ’n  strydende  gemeenskap.” 

Uiteraard  het  die  belangstelling  tydens  Van  Wyk  Louw  se  besoek  uitgegaan 
na  diebesondere  aard  en  waarde  van  sy  digterskap.  Dat  die  digter  enigsins 
aan  hierdie  verwagting  probeer  voldoen  het,  kan  ’n  mens  aflees  uit  meer  as 
een  van  die  titels  van  die  lesings  (sien  hierbo).  Dit  is  egter  telkens  opmerklik 
dat  hy  verkies  het  om  nie  oor  sy  digterskap  te  praat  nie,  bv.  deur  die  volgende 
opmerking;  “In  elk  geval  vind  ek  dit  lastig  om  oor  eie  werk  te  praat . . .”  Om 
daaroor  te  moes  praat,  sou  hom  uitbring  by  die  probleem  van  selfbeskouing 
en  -kritiek.  Teenoor  die  “oor-bewuste  kunstenaar”  en  die  “onbewuste  skep- 
per”  stel  hy  dan  sy  kunsbeoefening  wat  hy  sien  as  ’n  “gewone,  ‘natuurlike’ 

nouding”.  Ná  heelwatteoretisering  daaroor,  sê  hy  skielik:  “Ek  sou  liewer  vir  U 
die  agtergrond  van  die  jonger  Afr.  poësie  teken”!  In  die  lesing  “Oor  my  eie 
A/erk”  het  hy  skaars  nog  na  sy  poësie  verwys  of  hy  formuleer  sy  opdrag 
/vaaroor  hy  wil  praat  só:  “Om  met  Kant  te  praat:  Onder  welke  omstan- 
fighede,ofwelkeveronderstellings(voorwaardes)  — Kultureelen  politiek  — 
s ’n  literatuur  soos  ek  my  dit  voorstel,  moontlik.” 

Een  van  die  politieke  voorwaardes  waaraan  hierdie  kunsstrewe  moet  beant- 
voord,  verwoord  hy  in  hierdie  lesing  soos  volg:  “welvaart  vir  groots  moont- 
ike  massa  . . . Ook  al  omdat  die  gevoel  van  onreg,  van  ongelykheid  die 
jeestelike  mens  van  sy  eintlike  taak  aftrek”.  Dit  is  opvallend  met  watter  na- 
jruk  hierdie  saak  onder  die  aandag  gebring  is,  bv.  deur  die  volgende  woorde 
jit  sy  toespraak  by  geleentheid  van  die  ontvangs  van  die  eredoktoraat:  “dat 
3uid-Afrika  ’n  menswaardige  vorm  van  saamleef  vir  almal  binne  sy  grense 
3al  vind”. 

Eweneens  van  belang  is  sy  verkondiging  van  ’n  “oop  wêreldbeskouing”  in 
die  lesing  “Die  nuwe  Afrikaanse  poësie”,  wat  wil  sê:  “die  moontlikheid  dat 
alle  wêreldbeskouings  in  vrye  intellektuele  verkeer  met  mekaar  om  die 
waarheid  kan  stry”.  Elders  wys  hy  daarop  dat  die  handhawing  van  een 
enkele  wêreldbeskouing,  soos  die  nasionalisme  of  irrasionalisme,  maklik 
kan  lei  tot  verstarring.  Daarom:  “Strewe  kan  alleen  na  waarheid  wees,  altyd 
met  veronderstelling  dat  wat  jy  besit,  geen  volle  waarheid  is  nie.”  Dit  bring 
dan  dié  houding  mee:  “’n  Liefde  vir  dinge  wat  anders  is  as  jy,  omdat  hulle  die 
aanvulling  van  jou  halwe  waarheid  is.”  Dit  hang  weer  saam  met  twee  ander 
kulturele  veronderstellinge:  (a)  “die  oopgaan  vir  die  geskiedenis  — ver  vóór 
1 652;  en  vir die  groot  kultuur van  ander  lande . . .”  en  (b)  “oopgaan  vir die  hele 
lewe”. 

Opmerklik  is  dit  hoedat  Van  Wyk  Louw  telkens  daarop  uit  was  om  die  aan- 
dag  van  sy  gehoor  te  verkry,  bv.  in  die  lesing  “Die  jongste  Afrikaanse  poësie” 
waar  hy  agtereenvolgens  stel:  “Die  onderwerp  wat  ek  U hier  wil  toon,  die 
AfrS6  poësie,  is  as  ’t  ware  versluier  — deur  een  laag  neteldoek  ná  die 
ander. 

/ Die  eerste  — wat  die  deursigtigste  skyn  en  dit  nie  is  nie  — is  die  taal.  / Na  ’n 
halfuur  luister,  (is  dit)  onmiddellik  verstaanbaar.”  Deur  so  te  werk  te  gaan,  kon 
hy  sy  Nederlandse/Vlaamse  gehoor  met  hom  saamneem  in  sy  verkenning 
van  allerlei  aspekte  van  die  Suid-Afrikaanse  kultuur  — gesien  vanuit  die 
perspektief  van  ’n  Afrikaanse  digter.  Wat  hy  hom  met  hierdie  werkwyse  ten 
doel  gestel  het,  word  duidelik  aan  die  einde  van  die  lesing  “Die  agtergrond 
van  die  Afr.  lit.  en  geesteslewe”:  “Moet  nie  te  veel  verwag  nie.  Ons  het  nog 
maar  begin . . . Daarom  dat  ek  op  die  agtergrond  meer  wou  wys  as  op  pres- 
tasies.  As  my  lesings  enkeles  van  U kon  lei  om  nader  kennis  te  maak:  hou 
hierdie  agtergrond  in  die  oë;  dan  sal  U nie  alleen  ’n  paar  mooi  werke  ontdek 
nie,  maar  ’n  boeiende  wêreld.” 

3.  Betekenis  van  die  besoek 

Die  betekenis  wat  hier  omvattend  is,  wil  ek  by  wyse  van  drie  grepe  perspek- 
tiwies  bespreek:  (1 ) kulturele  kontak  gedurende  die  besoek;  (2)  uitwerking 
van  besoek  op  Van  Wyk  Louw  se  latere  loopbaan;  (3)  relevansie  van  die 
idees  in  lesings  vir  vandag  en  moontlik  selfs  die  toekoms. 

3.1  Die  waarde  van  die  nuwe  kontakte  en  die  hernuwing  van  ou  kontakte 
blyk  al  hoedat  Van  Wyk  Louw  daarin  kon  slaag  om  Standpunte  wyer  bekend 
te  stel.  Deur  bemiddeling  van  Jonckheere  het  die  Belgiese  regering  besluit 
om  in  te  teken  op  1 00  eksemplare  wat  versprei  sou  word  in  biblioteke. 
Daarby  het  Bert  Pelckmans  (Nederlandse  Boekwinkel,  Antwerpen)  besluit 
om  op  eie  rekening  40  eksemplare  te  bestel.  Die  idee  met  Ig.  was  dat  aange- 
sien  België  in  die  laat  veertigerjare  vry  was  om  geld  uit  die  land  te  stuur  terwyl 
dit  nie  die  geval  was  met  Nederland  nie,  belangstellende  Nederlanders  via 
Pelckmans  op  Standpunte  kon  inteken.^^ 

En  dat  dié  kulturele  verkeer  ’n  wedersydse  aansien  begin  verwerf  het,  blyk 
weer  daaruit  dat  Van  Wyk  Louw  nog  tydens  sy  besoek  in  1 948  redaksielid 
geword  het  van  die  Nederlandse  Critisch  Bulletin.  Sy  toetrede  tesame  met 
dié  van  Jonckheere  is  deur  die  redaksie  onder  die  veelseggende  opskrif 
aangekondig;!  “Noord  en  tweemaal  Zuid”.  Deur  hierdie  verkeertussen  “drie 
verwanten  taalgebieden”  is  daar  uitgesien  na  “de  intensivering  van  culturele 
samenwerking  en  uitwisseling  tussen  Nederland,  België  en  Zuid-Afrika.”^'* 

3.2  Terwyl  Van  Wyk  Louw  hom  nog  in  Nederland  bevind  het,  is  daar  met 
W.E.G.  Louwonderhandel  met  die  oog  op  die  bekleding  van  die  leerstoel  aan 
die  Gemeentelike  Universiteit.  Dat  Van  Wyk  Louw  bewus  was  daarvan,  blyk 
waar  hy  kort  voor  sy  oorsese  vertrek  in  ’n  brief  van  28  Junie  aan  sy  broer  soos 
volg  skryf:  “Van  Jan  verneem  ons  dat  jy  miskien  aan  die  end  van  die  jaar  na 
A’dam  toe  gaan.”  Desondanks  dat  dit  vir  Standpunte  ’n  slag  sou  wees,  wens 
hysybroer“in  alle  anderopsigte”gelukdaarmee.  In  sybriefvan  26  Septem- 
ber  was  dit  ’n  uitgemaakte  saak  dat  W.E.G.  Louw  na  Nederland  sou  gaan.  Dit 
laat  Van  Wyk  Louw  sy  broer  van  raad  bedien  oor  o.m.  hoe  hy  van  mening  is 
“dat  die  Afr.®®  saak  hier  op  die  regte  manier  aangepak  word”. 

Gemeet  aan  die  twee  kriteria  wat  die  N.Z.A.V.  in  hulle  brief  aan  die  Minister 
gestel  het:  dat  iemand  gekies  sou  word  “die  zoowel  Zuid-Afrika  als  Neder- 
landse  toestanden  terdege  kent”,  was  W.E.G.  Louw  ’n  ideale  kandidaat  vir 
die  Amsterdamse  leerstoel.  Persoonlik  was  die  aanbieding  vir  hom  “’n 
unieke  eer  en  na  die  vervulling  waarvan  ek  met  gretigheid  uitgesien  het”. 
Maar,  soos  dit  verder  in  sy  brief  van  1 November  1 948  aan  die  Sekretariaat 
van  die  N.Z.A.V.  lui,  moes  hy  dit  tot  sy  spyt  bedank  omdat  hy  “nie  daarin 
geslaag  het  om  ’n  plaasvervanger  vir  my  professoraat  aan  die  R.U.K.  te 
kry  nie”. 

Drie  weke  daarna,  op  21  November,  skryf  Van  Wyk  Louw  aan  Greshoff:  “’n 
Ander  lastige  saak;  gister  saam  met  jou  brief  i.s.  Gladstone  se  brief  om  nie  na 

Ned.  te  kom  nie,  ontvang  ek  ook  ’n  brief  van  Nico  waarin  hy  my  vra  of  hy  my 
nou  vir  die  prof.  kan  voordra.”  In  daardie  stadium  was  dit  vir  Van  Wyk  Louw 
nog  glad  nie  duidelik  of  hy  aan  die  versoek  kon  toegee  nie,  want  afgesien  van 
persoonlike  sake,  soos  hoe  ’n  oorsese  verblyf  sy  kinders  sou  raak  en  sy 
gehegtheid  aan  Clifton,  was  “die  grootste  vraag  van  alles:  ‘Sal  ek  hier  in 
Europa  kan  wêrk?’  ” Hoewel  hy  hom  dit  eindelik  laat  welgeval  het,  het  die 
onsekerheid  blyvoortduur,  want  in  ’n  brief  van  1 1 Januarie  1 949stel  hy  weer; 
“Die  aanbod  van  A’dam  het  my  nogal  ’n  paar  kwellings  gegee”.  Láter,  by 
terugskouing,  ná  die  Louws  hulle  reeds  in  Nederland  bevind  het,  te  midde 
van  ’n  huwelikskrisis,  blyk  dit  uit  ’n  skrywe  van  20  Mei  1950  deur  Truida 
Louw  dat  dit  juis  die  idee  was  van  ’n  ander  omgewing  wat  sou  kon  lei  tot  her- 
nieude  produksie,  wat  in  Suid-Afrika  die  deurslag  gegee  het  om  na  Neder- 
land  te  gaan. 

As  direkte  uitvloeisel  van  die  1 948/1 949-besoek  het  dan  ’n  agtjarige  verblyf 
gevolg.  En  1950-1958  het  inderdaad  ’n  vrugbare  skeppingsperiode  ge- 
word.  Die  talle  stukke  van  sy  “oop  gesprek”-reeks,  o.m.  in  Die  Huisgenoot  of 
uitgesaai  oor  Radio  Hilversum,  is  tot  op  hede  saamgevat  in  ’n  stuk  of  agt  bun- 
dels  essays.  As  beskoulike  prosa  verteenwoordig  die  werksaamheid  moont- 
lik  dié  hoogtepunt  in  die  genre  van  die  Afr.  essay.  Oor  ’n  verskeidenheid  sake 
— soos  die  stand  van  en  vernuwing  in  die  Afr.  prosa,  literêre  teorie  en  ’n 
kultuurfilosofiese  begronding  van  Afrikaans  — is  treffend  voorligting  gegee. 
Gedurende  hierdie  jare  voer  Van  Wyk  Louw  die  beoefening  van  die  radio- 
drama  tot  ’n  glanspunt  deur  oor  die  eter  heen  sy  “verspreide  Afrikaanse 
taalwêreld”  saam  te  snoer.  Les  bes  is  daar  Tristia  wat  voortgekom  het  uit  sy 
Europese  verblyf.  Daarby  kon  Van  Wyk  Louw  as  akademikus  sy  stempel 
afdruk  op  verskillende  studente  vir  wie  hy  help  vorm  het  tot  invloedryke 
vakpersone. 

3.3  As  ’n  kernpunt  in  die  1 948/1 949-lesings  geld  sy  besorgdheid  en  besin- 
ning  oor  Afrikaans  as  klein  taal.  Reeds  tydens  die  dertigerjare,  met  Berigte  te 
velde  en  Lojale  verset,  was  hy  gepreokkupeer  met  die  vraag  oor  die  reg  van 
die  voortbestaan  van  ’n  klein  volk.  In  ’n  merkwaardige  paragraaf  uit  ’n  brief 
van  1 6 Augustus  1 944  (p.  3-4)  aan  Greshoff  spreek  hy  hom  geesdriftig  uit 
oor  Marnix  Gijsen  se  “pleidooi  vir  die  ‘kleiner  nasies’  ”.  Hy  vra  hier:  “Sal 
Belge,  Nederlanders  en  Afrikaners  mekaar  nie  in  hierdie  opsig  ná  die  oorlog 
veel  beter  begryp  nie?”  Van  belang  is  dit  dan  om  daarop  te  let  dat  Van  Wyk 
Louw  Afrikaans  nie  beperk  het  tot  die  Afrikaner  nie;  nog  verder  terug,  op  7 
Mei  1 943,  uiter  hy  teenoor  Greshoff  hierdie  versugting:  “dan  hoop  ek  natuur- 
lik  dat  ons  kleurling-broeders  hulle  ál  hoe  meer  van  ons  gemeenskaplike  taal 
in  die  toekoms  sal  bedien”. 

As  vertrekpunt  vir  sy  lesing  “Die  posisie  van  die  Afrikaner  in  S.A.  vandag”  het 
Van  Wyk  Louw  pertinent  gestel  dat  die  Afrikaner  “’n  onderdeel  van  al  die 
vraagstukke  van  S.A.”  is.  Soos  wat  hy  hom  verset  teen  die  idee  van  die 
Afrikaner  as  “die  volk  van  S.A.”,  so  begeer  hy  nie  dat  die  Afrikaner  onder- 

geploeg  sal  word  deur  die  “getalsoorwig”  van  die  swartes  of  is  hy  nie  gewillig 
dat  “ons  opgaan  in  die  Engelse  volk  nie”.  Vergelykend  stel  hy  vas  dat  daar  in 
± 1 902  meer  rede  tot  uitsigloosheid  was  as  in  1 948/1 949  met  die  kulturele 
toestande  wat  vir  hom  toe  gunstiger  gelyk  het  vir  die  voortbestaan  van  sy 
volk.  Met  behulp  van  statistieke  van  1 936  wys  hy  hoe  daar  t.o.v.  die  blanke 
bevolking  ’n  groter  persentasie  Afrikaanssprekendes  (56%)  as  Engelsspre- 
kendes  (39%)  is,  behalwe  in  die  stede  wat  nog  oorwegend  Engels  was. 
Maar  hoe  relatief  die  statistiek  kan  wees,  blyk  reeds  uit  dié  opmerking  wat  hy 
tussenin  voeg:  “Nie  ’n  proses  wat  eindeloos  in  dieselfde  rigting  gaan  nie!”  Of 
in  sy  lesing  “Die  agtergrond  v/d  Afr.  lit.  en  geesteslewe”  sê  hy  n.a.v.  die  des- 
tydse  “yl  bevolking”  van  S.A.  wat  hy  as  11  miljoen  aandui  die  volgende:  “U 
moet  nie  meen  dat  daar  nog  vir  ’n  100  of  200  ruimte  is  nie”! 

En  tog  kon  Van  Wyk  Louw  hier  op  die  vooraand  van  die  apartheidsera  sekere 
prinsipiële  sake  aan  die  orde  stel  wat  die  post-apartheidsfase  vooruitgeloop 
het.  Dit  kom  veral  aan  die  lig  met  sy  Heldedag-praatjie  van  1 0 Oktober  1 948: 
“Die  Afr®®  Beweging  die  Toekoms  in”.  Uit  sy  kernaantekeninge  kan  die 
volgende  uitgelig  word.  Soos  so  dikwels  vertrek  hy  van  die  nasionalisme  wat 
hy  by  wyse  van  twee  punte  stel:  “(1 ) Nas.  in  sy  wese  ’n  beweging  wat  alleen 
beteken:  volste  ontplooiing  van  iedereen.  (2)  Nas.  moet  dink  (a)  aan  die  volste 
ontwikkeling  van  vyf  of  ses  nasies;  (b)  aan  die  interrelasies  v/d  vyf:  oorkoe- 
peling  deur  wat  ook  al.”  En  wat  die  ideologie  van  apartheid  betref,  stel  hy 
onomwonde:  “maar  dan  vir  albei  kante  wat  apart  gehou  word,  se  voordeel”. 
Dit  lei  tot  dié  voorwaardes:  “Ons  moet  aan  ons  oplossings  in  universele 
terme  dink.  Ook  dus:  hoe  ons  dit  in  die  oog  van  ’n  onpartydige  wêreld  kan 
regverdig  en  voor  ons  gewete”.  Lg.  beteken:  “Sodra  ons  bevry  is  van  die 
onmiddellike  vrees  van  uitwissing  (maar  te  veel  in  S.A.  wil  ons  toeploeg)  moet 
ons  die  taak  van  kritiese  meeleef  in  ons  volk  op  ons  neem”.  Waarop  alles  dan 
neerkom,  is:  “Skerp  reageerteen  waXoneties,  onverdedigbaar  by  onsself  is”. 
Die  nadruklike  byvoeging  “AL  KOS  DIT  WAT!”  gee  aan  hierdie  houding  die 
aansien  van  ’n  etiese  imperatief. 

Ten  slotte  wil  ek  in  die  lig  van  hedendaagse  tendense  in  sowel  Europa  as 
Suid-Afrika  kortliks  wys  op  die  herwaardering  wat  daar  sal  moet  intree  t.o.v. 
“die  posisie  van  die  Afrikaner”  soos  Van  Wyk  Louw  dit  in  1948  voorge- 
hou  het. 

Van  Wyk  Louw  het  hom  verset  teen  die  ideologie  wat  wou  hê  dat  ’n  klein  taal 
moetopgaan  in  “groterverbande”.  Hiermee  isverwysnaSmuts  wat  hom  met 
sy  holisme  afsydig  getoon  het  van  die  strewe  na  ’n  selfstandige  Afrikaanse 
taal.25  Vanuit  hierdie  hoek  rig  Van  Wyk  Louw  hom  tot  sy  gehoor:  “Nederland 
het  5 jaar  lank  gevoel  van  die  vrees  wat  die  kultuurmens  beetpak  by  die 
gedagte  van  gedwing  te  word  om  in  ’n  ‘groter’  geheel  op  te  gaan  — iets  wat 
die  Afrikaner  byna  1 00  jaar  reeds  ken.”  Hy  het  dan  ook  nie  kans  gesien  daar- 
voor  dat  die  Afrikaner  verdwyn  in  ’n  “Pan-Afrika”  nie  — iets  wat  hy  weer  in 
terme  van  ’n  ongewenstheid  by  sy  gehoor  toelig:  “Nederland  in  ’n  Pan- 
Europa,  met  hoofstad  in  Berlyn  of  Moskou”. 

Ten  aanvang  van  sy  lesing  “Die  posisie  van  die  Afrikaner  in  S.A.  vandag”  ver- 
duidelik  Van  Wyk  Louw  aan  sy  Nederlandse  gehoor  dat  hierdie  lesingtitel  vir 
hulle  as  vreemd  kan  voorkom.  Maar  hiermee  wil  hy  dan  juis  “impliseer  dat 
(die)  Afrikaner  nie  alleen  in  S.A.  woon  nie”.  Dit  bring  “die  vernaamste  punt  van 
verskil  tussen  Nederland  en  S.A.”  mee,  want  niemand  sal  verwys  na  die 
“Nederlander  in  Nederland!!” 

Kyk  ons  na  die  omstandighede  aan  die  einde  van  die  20ste  eeu,  word  dit 
maar  te  duidelik  dat  Nederland  se  bevolking  nie  sonder  meer  as  homogeen 
beskou  kan  word  nie.  Die  huidige  Nederland  word  gekenmerk  deur  ’n 
“toenemende  multi-etnische  inslag”.^^  Vanweë  die  geleidelike  toename  van 
die  “allochtonen”  is  dit  net  nie  meer  vanselfsprekend  dat  Nederland  eentalig 
sal  bly  nie  — des  te  meer  omdat  ook  hier  die  gevaar  van  verengelsing  dreig.^^ 
En  die  komende  ekonomiese  eenheidsideaal  van  “Europa  sonder  grense” 
wat  vanaf  1 992  in  swang  kom,  kan  daartoe  lei  dat  Nederlands  as  klein  taal  — 
omring  deur  drie  groot  tale  — verder  kwetsbaar  word. 

In  die  lig  van  al  hierdie  nuwe  omstandighede  behoort  daar  tans  vanuit 
Nederland  spontaan  begrip  te  kom  vir  die  posisie  van  die  Afrikaner  — veral 
noudat  die  laaste  reste  van  die  apartheidsisteem  besig  is  om  te  verdwyn. 
Omdat  die  Suid-Afrikaanse  samelewing  vanaf  1 990  die  aansien  van  ’n  “oop 
samelewing”  begin  verkry  het,  behoort  dit  die  taak  van  álle  Afrikaanse 
sprekers  te  wees  om  toe  te  sien  dat  Afrikaans  sy  ampstaalstatus  in  die  “nuwe 
S.A.”  sal  behou. 

Die  posisie  van  Afrikaans  wat  in  1 990  in  vele  opsigte  riskanter  is  as  in  1 948, 
maak  die  uitdaging  net  groter  om  te  stry  vir  die  voortbestaan  van  Afrikaans. 
Ons  durf  nie  toelaat  dat  Afrikaans  wat  getoon  het  dat  dit  die  enigste  Westerse 
taal  is  wat  lotsverbonde  aan  Afrika  is,^®  in  die  toekoms  sal  wegkwyn  tot  ’n 
minderheidstaal  van  Suid-Afrika  nie.  Andersyds:  vanweë  die  noue  ver- 
wantskap  met  Nederlands  kan  Afrikaanssprekendes,  in  die  lig  van  al  die 
veranderde  omstandighede,  tans  met  vrymoedigheid  betrekkinge  met 
NederlandA/laandere  voortsit  om  op  hierdie  wyse  te  verseker  dat  hierdie 
taalfamilie  sy  invloed  in  die  talebestel  van  die  wêreld  sal  bly  behou.^^ 

Dit  alles  is  die  boodskap  uit  die  1 948/1 949-besoek  van  Van  Wyk  Louw,  wat 
ons  in  hierdie  moeilike  tydsgewrig  behoort  te  inspireer  tot  ’n  nuwe  toe- 
komsvisie. 

Universiteit  van  Suid-Afrika 


Aantekeninge 

1 . Briefwisseling  uit  die  Van  Wyk  Louw-versameling  in  die  J.S.  Gericke  biblioteek,  Universiteit 
van  Stellenbosch. 

2.  Briefwisseling  uit  die  argief  van  die  Suid-Afrikaanse  Instituut,  Amsterdam. 

3.  Eindelik  is  die  oorsese  reis  per  vliegtuig  aangepak.  Deur  bemiddeling  van  Greshoff  sou 
daar  met  die  KLM-redery  gereis  word  (sien  brief  van  31  Maart  1 948  aan  J.  du  P.  Scholtz 

asook  dié  van  1 2 Mei  1 948  deur  die  Gezantschap  der  Nederlanden  aan  Van  Wyk  Louw). 
Blykbaar  was  die  S.A.  regering  nie  bereid  om  die  oortog  te  betaal  nie.  Dit  het  Louw-hulle  laat 
“besluit  om  ons  spaargeldjies  op  te  gebruik  en  tóg  te  vlieg  en  geen  kultuurvoorlesings  vir 
die  Komitee  te  hou  nie”  (sien  brief  van  28  Junie  1 948  aan  W.E.G.  Louw).  Of  dit  die  finale 
toedrag  van  sake  was,  is  moeilik  om  vas  te  stel  uit  die  bewaarde  dokumente. 

4.  Tydens  die  S.A.  besoek  van  Karel  Jonckheere  e.a.  oorsese  gaste  stel  die  redaksie  van 
Standpunte  pertinent:  “Ons  hoop  dat  meer  Vlaamse  skrywers  in  die  toekoms  die  voorbeeld 
van  Jonckheere  sal  volg.  Wat  ons  betref  kan  die  kontak  met  Noord-  en  Suid-Nedeiiand  nie 
innig  genoeg  wees  nie’’  (Standpunte,  jrg.  3 nr.  2,  p.  56). 

5.  By  geleentheid  van  die  oorlye  van  Gerrit  Bakker  bring  T ruida  Louw  (1 988)  hierdie  gebeur- 
tenis  in  herdenking:  “Toe  Coster  se  Nieuwe  geluiden  — die  gewilde  bloemlesing  verskyn, 
het  Gerrit  sy  vriende  laat  weet  om  te  kom  deurblaai.  Ek  het  self  só  met  die  Nederlandse 
digkuns  kennis  gemaak.” 

6.  Vgl.  wat  Greshoff  (1969:  305)  oor  sy  aankoms  en  kennismaking  meedeel:  “Wij  kwamen 
aan  op  woensdag  1 2 juli  1 939,  vierden  quatorze  juillet  in  de  Franse  club  te  Kaapstad  en  op 
zondag  16juli  maakteikkennismetdetoen  nogzeerjongeman . . .”SienookAtyGreshoff 
in  Biezen  red.  (1985:  43-46). 

7.  Die  onderskeie  aandele  van  W.E.G.  Louw  en  Greshoff  m.b.t.  Tussen  die  engtes  word  deur 
Bant  (1987:  81)  soos  volg  saamgevat:  “Terwijl  W.E.G.  Louw  de  grote  man  achter  de 
bloemlezing  was,  is  Greshoff  de  grote  man  achter  de  bezoeken  van  zijn  twee  vrien- 
den.” 

8.  Greshoff  se  rol  as  “gangmaker”  is  in  sowel  die  Nederlandse  as  Afrikaanse  literatuur  van 
onskatbare  waarde  (vgl.  Bant  1987:  10  e.v.) 

9.  Greshoff  (1 946,  1 950  & 1 969:  305-309)  het  dikwels  in  die  openbaar  getuig  van  sy  hoë 
waardering  vir  Van  Wyk  Louw  se  poësie.  Wat  die  vriendskapsverhouding  tussen  Holst  en 
Van  Wyk  Louw  betref,  sien  die  prikkelende  bespreking  van  Britz  (1985:  37-48). 

1 1 0.  Die  artikel  in  Zuid-Afrll<a(t  948,  jrg.  25: 2):  “De  Zuid-Afrikaanse  leerstoel  te  Amsterdam”  kan 
beskou  word  as  ’n  verwerking  van  hierdie  memorandum. 

1 1 . Prof  Smit  het  opgetree  as  promotor  van  die  eredoktoraat  wat  aan  Van  Wyk  Louw  toegeken 
is.  In  sy  brief  van  1 4 Mei  1 948  aan  mnr  Broekman  meld  Smit  dat  hy  oorweging  skenk  om 
“een  boekje  over  de  poëzie  van  Van  Wyk  Louw  samen  te  stellen”.  Tydens  Louw  se  besoek 
blyk  dit  uit  hulle  korrespondensie  (sien  bv.  Louw  se  brief  van  6 Oktober  1 948)  dat  hulle 
gedagtes  gewissel  het  oor  die  interpretasie  van  gedigte  soos  “Die  hond  van  God”  en  “Die 
swart  luiperd”. 

1 2.  Selfs  van  koningin  Juliana  is  daar  ’n  uitnodiging  ontvang  om  haar  by  die  koninklike  paleis 
op  3 Februarie  1 949  om  1 1 hOO  te  kom  besoek  (sien  items  onder  nr.  2.K.2.3a).  Het  Greshoff 
hierdie  besoek  geïnisieer? 

Sover  vasgestel  kan  word,  was  daar  egter  een  wanklank,  nl.  ’n  (onopspoorbare)  brief  van  dr 
Sam.  Dresden,  waaroor  Van  Wyk  Louw  ’n  memo  opgestel  het  (sien  item  2.X.1 8.5).  Volgens 
hierdie  brief  was  Van  Wyk  Louw  se  poësie  aangekla  daarvan  asof  dit  rassistiese  elemente 
bevat,  waarop  hy  ten  aanvang  só  reageer:  “onlogies:  nasionaal  het  niks  met  racisme  (sic!)  te 
make  nie”.  Hy  beroep  hom  hier  op  die  Nederlandse  geskiedenis:  “Nederland  self  het  ’n 
oplewing  van  gesonde  nas.  gehad”,  wat  hy  verder  by  wyse  van  ’n  voetnoot  toelig:  “volkome 
op  die  peil  en  in  die  aard  van  die  Afr.  nas.” 

1 3.  Diedriedokumente,  diedagboek  en  dietweedagboekgedeeltes,  is  verkrygbaar  in  die  J.S. 
Garicke  Biblioteek  onder  itemnommers  2.Pe.D.1,  2.X.19.2  en  2.Pe.D.2. 

1 4.  Uitsonderings  was  daar  egter  ook,  bv.  tydens  sy  besoek  aan  die  Rhoudda-vallei  in  Wallis. 
Saaklik  is  die  vermelding  van  die  besoek  aan  hierdie  plek  in  die  dagboekinskrywing  van  8 
September.  Maar  klaarblyklik  was  Louw  so  béïndruk  daardeur  dat  hy  in  die  oop  spasies  van 
5-6  Januarie  ’n  aparte  beskrywing  daarvan  mo.  s gee,  bv.  deur  so  te  begin:  “Swart  brúe, 
swart  rivier.  Valleie  soos  waaiers  oop  na  bo.  Rye  huise  enkeld,  ‘ribbons’.  Swart  van  klip. 
Tuinmure  van  klip  soos  in  Karoo.”  En  die  volgende  pregnante  bespreking  is  gelaai  met 
sosio-politieke  kommentaar:  “Dorp  aan  dorp.  Eenders.  ‘Speerpunt  van  politiek’,  Davies”. 
Of  op  1 2 September  vind  ons  hierdie  aantekening  oor  die  Walliese  taal:  “Ek  voel  dat  hulle 


56 


Wallies  erg  as  ’n  historiese,  geliefde  kuriosum  beskou;  min  oor  vandag  se  probleme  . . .” 
Hierdie  insig  vorm  later  dan  ook  in  1 957  ’n  belangrike  onderdeel  in  Lou\w  (1 977: 40-64)  se 
besinning  “Die  opkoms  van  tale”. 

1 5.  Sien  in  die  Van  Wyk  Louw-versameling  die  volgende  itemnrs.:  2.To.1 7, 2.To.1 8, 2.To.1 9 en 
die  toepaslike  gedeeltes  uit  2.X.18,  2.X.19  en  2.X.21. 

1 6.  Van  Wyk  Louw  se  lang  verblyf  op  de  Pauwhof  het  waarskynlik  plaasgevind  op  aanbeveling 
van  Greshoff.  In  ’n  brief  aan  W.E.G.  Louw  (2  April  1 947)  verwys  Greshoff  na  De  Pauwhof  as 
“een  inrichting  voor  loslopende  schrijvers”.  Sien  verder  die  beskrywing  wat  Van  Wyk  Louw 
van  De  Pauwhof  gee  in  sy  brief  van  26  September  1 948  aan  W.E.G.  Louw.  Van  watter 
belang  dit  vir  skrywers  gedurende  die  vyftigerjare  was,  blyk  uit  Querido’s  letterkundige 
reisgids  van  Nederland,  p.  448. 

1 7.  Sien  brief  van  1 1 Januarie  1 949  aan  Greshoff.  Daar  is  nie  dagboek  gehou  oor  die  Jan./ 
Febr.-gedeelte  van  die  reis  nie;  gevolglik  is  slegs  op  die  briefwisseling  gesteun. 

1 8.  Sien  Broekman  en  Middelberg  se  brief  van  22  April  1 948. 

19.  Sien  prof  G.  v.d.  Leeuw  en  mnr  A.  van  Peursen  se  brief  van  1 Junie  1948. 

20.  Sien  bv.  die  kladskrif  van  ’n  brief  deur  Louw  aan  die  Gezantschap  der  Nederlanden  Z(item 
2.K.1 .104.25)  in  antwoord  op  hulle  brief  van  12  Mei  1948  (item  2.K.1 .104.24). 

21 . Vir  die  opsporing  van  die  lesings  in  die  Van  Wyk  Louw-versameling  sien  die  items  in  aan- 
tekening  15. 

22.  Item  2.X.18.13  bevat  ’n  afspraakkalender  wat  Van  Wyk  Louw  opgestel  het  vir  Oktober/ 
November.  Hiervolgens  sou  hy  die  Leidse  Maatschappij  op  9 Oktober  toespreek.  Dié 
datum  is  in  ooreenstemming  met  die  verkorte  kalender  by  2.X.18.1,  die  brief  van  Truida 
Louw  aan  die  Greshoffs  op  ±6/7  Oktober  en  die  dagboekinskrywing  by  9 Oktober. 
2.X.1 8.8  stel  egter  in  die  digter  se  eie  skrif  dat  die  Leidse  lesing  op  9 Nov.  gehou  is,  wat  as  ’n 
verskrywing  beskou  moet  word. 

23.  Vgl.  brief  van  14/15  Augustus  van  Van  Wyk  Louw  aan  Greshoff,  asook  dié  van  ±6/7 
Oktober  van  Truida  Louw  aan  die  Greshoffs. 

24.  Sien  Critisch  Bulletin,  1 948,  jg.  1 5,  pp.  385-386. 

25.  Vgl.  die  volgende  kommentaar  van  Scholtz  (1 968)  in  die  artikelreeks  “Die  Afrikaner  en  die 
holisme”:  “Vir  Smuts  met  sy  holistiese  lewensbeskouing  van  die  skepping  van  steeds 
groter  gehele  was  die  Afrikaanse  volk  so  klein  dat  dit  waarlik  nooit  ’n  eie  geheel  kon  word 
nie;  dit  moes  noodwendig  in  ’n  groter  geheel  opgaan.”  Vgl.  dan  ook  Langenhoven  wat  in  sy 
Surger-resensie  (1 6 Oktober  1 926)  oor  Smuts  se  Holism  and  evolution  sy  spyt  te  kenne 
gegee  het  dat  Smuts  niks  omgegee  het  vir  die  “kultuur  en  taal  van  sy  eie  arme  behoeftige 
volk  nie”.  Beukes  se  The  holistic  Smuts  strook  hiermee  as  hy  herhaaldelik  aantoon  dat 
Smuts  sy  inspirasiebron  vir  sy  holisme  gevind  het  in  die  destyds  magtige  Britse  ryk.  Deur 
Liberale  nasionalisme  te  open  met  die  essay  “Uithoek  en  middelpunt”,  wou  Van  Wyk  Louw 
aantoon  dat  enige,  selfs  ’n  klein  volk,  en  waar  ter  wêreld  ook  al,  op  grond  van  die  kwaliteit 
van  sy  geestesprodukte  ’n  “sentrum”  van  kultuuraktiwiteit  kan  vorm. 

26.  Vgl.  Couwenberg  (1982:  169-174)  en  Krug  (1982:  174-184). 

27.  Sien  o.a.  Poll  (1990:  1-5),  Vanden  Berghe  (1990:  153-155)  en  De  Swaan  (1990: 
431  -440). 

28.  In  sy  bespreking  van  die  Afrika-tale  sluit  Comrie  (1 987:  1 9)  alle  tale  uit  wat  “by  external 

Helmine  le  Roux 
Anderkant  (die)  grens 


Die  ore  was  die  moeilikste.  Erger  as  die  arms  en  bene.  Dié  is  immers  makliker 
herkenbaar.  ’n  Skewe  kleintoontjie,  knopknieë,  harige  arms  en  ’n  krom  pinkie 
is  sigbaar  deel  van  jou.  Nie  ore  nie.  Jy  sien  dit  in  die  spieël  en  as  jy  daarvan- 
daan  weggaan  het  jy  vergeet  hoe  dit  lyk. 

Die  arms  en  bene  was  makliker.  Nadat  dit  gewas  en  ontsmet  is,  is  dit  uitge- 
stal.  Arms  en  bene  apart.  Die  slagoffers  is  aangesê  om  dit  wat  aan  hulle 
behoort  te  neem  en  aan  te  tree  by  die  hospitaaltent. 

Die  basis  se  normale  werksaamhede  het  tot  stilstand  gekom.  Die  res  van  die 
manne  het  doelloos  gedwaal.  Selfs  die  samjoor  het  van  hulle  vergeet.  Party 
het  onder  die  bome  rondgelê,  ander  is  kantien  toe.  Dié  wat  met  die  wassery 
behulpsaam  was,  het  groen  om  die  kieue  agter  geslote  tentflappe  gelê.  ’n 
Paar  het  sleg  opgegooi.  Net  ’n  klompie  het  nuuskierig  nadergestaan. 
“Laat  my  dink  aan  ’n  beesslagtery,”  het  een  gesê.  “Hulle  moes  my  pá  hier 
gehad  het;  hý  kan  nou  vir  jou  met  vleis  werk.” 

“Slag  hy  dit  of  lap  hy  dit?”,  wou  ’n  ander  weet. 

Die  samjoor  het  geen  gestoeiery  om  die  lang  tafels  geduld  nie.  In  ’n  ordelike 
ry  moes  die  manne  aantree  en  in  dieselfde  ordelike  ry  verby  die  tafels 
beweeg.  Die  nuuskierjges  het  hy  weggeboender. 

Die  uitsoekery  het  lank  geduur.  Selfs  ’n  vertroude  ledemaat  kan  vreemd 
voorkom  as  dit  op  steriele  doeke  op  ’n  staaltafel  lê.  Arms  is  opgetel,  bene 
omgedop,  tone  en  vingers  noukeurig  bestudeer.  Party  van  die  naels  was  net- 
jies  kortgeknip  en  skoon,  die  ander  vuil,  lank,  gel>''eek.  Maar  almal  was  bleek 
en  doods. 

Van  die  manne  het  gegril  vir  die  kil,  bloedlose  vleis,  die  stywe  onmeelewende 
ledemate.  Die  skynbaar  argeloses  het  met  minder  sensitiwiteit  gekyk  en 
getas.  lemand  het  ’n  kru  grappie  gemaak.  En  toe  ’n  stryery  oor  ’n  been  ont- 
staan,  het  Chrisjan  met  twee  regterbene  bly  sit.  Hy  was  dankbaar  dat  hy  sou 
kon  loop,  veral  nadat  die  samjoor  hom  twee  regterstewels  beloof  het. 
Byna  die  hele  patrollie  kon  gered  word,  net  die  luitenant  en  drie  ander  was 
skoonveld.  Maar  daar  was  drie  ekstra  regterbene,  twee  arms  en  ’n  halwe 
torso.  Dis  later  huis  toe  gestuur  en  met  volle  militêre  eerbewys  ter  ruste  gelê. 
Die  onderlyf  het  Arnoldus  gekry. 

In  die  hospitaaltent  is  koorsagtig  gewerk.  Met  krom  naalde  en  lang  stukke 
swart  sy  is  arms  en  bene  behendig  vasgenaai.  Medics  het  rondgedraf, 
ledemate  aangedra  en  vasgehou,  sweet  van  die  dokters  se  voorkoppe 
afgevee  en  vlieë  gewaai.  En  een  na  die  ander  het  die  manne  hul  verskyning 
gemaak.  Sommige  effe  kruppel,  ander  ’n  paar  sentimeter  korter.  Maar  almal 
met  twee  arms  en  twee  bene. 

Toe  was  dit  nog  net  die  ore. 

Vir  Arnoldus  was  die  vreemde  onderlyf  ’n  doring  in  die  vlees.  Hy  het  kaal 
langs  die  operasietafel  gestaan,  wankelend  op  die  nuwe  bene,  en  afgekyk. 
Dit  wat  hy  gesien  het,  het  hom  laat  ril.  ’n  Bleek,  ronde  magie.  Die  geslag 
grotesk.  T wee  wit,  haarlose  beentjies  met  knopknieë.  Hy  het  sy  oë  toegeknyp 
en  duiselig  aan  die  bed  vasgehou.  Twee  witgeklede  figure  het  hom  help  aan- 
trek  en  hy  was  dankbaar  dat  sy  skande  bedek  is. 

Toe  die  manne  laggend  oor  en  weer  hande  skud  en  mekaar  op  die  skouers 
klop,  het  hy  eenkant  bly  staan.  Later  agter  sy  tent  in  die  skadu’s  gaan  sit  en  ’n 
sigaret  aangesteek.  Dit  het  na  hooi  gesmaak,  maar  hy  het  dit  gerook  tot  sy 
vingers  gebrand  het.  Hy  het  die  stompie  in  die  grond  langs  hom  geboor,  ver- 
sigtig  om  nie  na  die  bene  te  kyk  of  daaraan  te  raak  nie. 

Toe  hy  ’n  kind  was,  het  die  buurman  oorkant  die  straat  in  ’n  rystoel  gesit. 
Verlam,  het  sy  ma  gesê,  die  oom  se  bene  is  verlam.  Twee  nuttelose  bene  son- 
der  bestaansreg.  Maar  dit  was  sy  eie  bene. 

Arnoldus  hetsaggies  begin  lag,  ’n  lag  wat ’n  kreetgeword  het.  En  metsy  vuis 
op  die  grond  geslaan  en  geslaan. 

Die  patrollie  van  ses  en  dertig  man  is  drie  dae  vantevore  uitgestuur.  Alhoewel 
hulle  nie  veel  te  wagte  was  nie,  was  die  luitenant  uit  die  staanspoor  onrustig. 
Dit  was  sy  eerste  patrollie. 

Bedags  was  rustig,  amper  soos  ’n  voetslaanuitstappie.  Sonbesies  het  ge- 
skree  en  die  son  het  geskroei.  Maar  snags  was  die  lug  vol  boosheid.  Dan  het 
donker,  lyflose  gedaantes  op  hulle  toegesak.  Goed  sonder  gesigte  of 
stemme  wat  stoei  en  knaag  en  treiter. 

Die  eerste  nag  het  hulle  op  die  rand  van  die  loopgraaf  gehuiwer  en  die  manne 
grynslaggend  gekoggel. 

Die  tweede  nag  het  hulle  vroeër  gekom  en  langer  gebly.  Hulle  het  in  die 
loopgraaf  geklouter  en  met  tastende  hande  en  grypende  vingers  gesoek- 
voel  na  swak  plekke.  Hulle  stinkende  asems  het  die  reuk  van  die  dood 
gedra. 

Die  volgende  oggend  was  die  manne  sku  vir  mekaar. 

En  toe  is  dit  die  derde  nag.  Ademloos,  ineengekrimp  het  die  manne  gewag. 
Die  nag  was  swart  soos  pik,  die  sterre  ver  en  koud.  Die  wind  het  die  blare  aan 
die  bome  geroer.  En  op  die  horison,  ’n  swaar  donderwolk  waarin  die 
blitse  jaag. 

Eensklaps  was  die  gedaantes  tussen  hulle,  op  hulle.  Genadeloos  en  met  ver- 
bete  woede.  Die  manne  het  vergeefs  in  die  lug  gegryp-gryp.  Grouende 
vingers  in  gapende  monde  en  gesperde  neusgate  het  hul  gilie  gestol,  hul 
asems  afgesny.  Met  brute  krag  is  ledemate  afgeskeur  en  weggesmyt, 
ore  afgeskeur. 

Die  luitenant  het  opgespring  en  weggehardloop,  die  duisternis  in.  Twee,  drie 
is  agterna.  Maar  die  gedaantes  het  hulle  ingehaal.  Dít  wat  oorgebly  het, 
was  onherkenbaar. 

Skielik  was  alles  verby.  Die  wind  het  gaan  lê  en  die  fyn  stof  wat  in  die  lug 

gehang  het,  het  die  sterre  dynserig  gemaak. 

Hulle  is  met  helikopters  gehaal,  elke  moontlike  flentertjie.  En  teruggeneem 
basis  toe. 

Net  voor  middagete  kom  die  ore  aan  die  beurt. 

Die  samjoor  brul  die  manne  bymekaar.  “G’n  hande  in  die  skottel  en  g’n  ge- 
stryery  nie.  Ek  sal  die  goed  uitsoek  en  sorg  dat  elke  man  twee  ore  kry.” 
“Ons  soek  ons  eie  ore,”  roep  een. 

Die  samjoor  snork.  “Jy  vat  wat  die  army  jou  gee,  boeta!” 

Twee  . . . twee  . . . twee  word  die  ore  uitgedeel.  Die  manne  staan  bakhand. 
Chrisjan  kry  ’n  paar  groot,  vlesige  ore  met  wit  haartjies  om  die  oorgat. 
“Samjoor . . .?” 

“Wil  jy  hoor,  kêrel,  of  wil  jy  nie?” 

“Ja  Samjoor,  maar . . .” 

“Nou  ja,  skoert!” 

Toe  die  laaste  man  verby  is,  glimlag  die  samjoor  en  stap  weg  om  sy 
hande  te  was. 

Nadat  die  ore  aangewerk  is,  bêre  die  dokters  die  naalde  en  gare,  die  kok 
skakel  sy  stowe  af  en  die  kolonel  stoot  sy  papiere  weg.  Almal  staan  nader  en 
vorm  nuuskierige  groepies  om  die  paradegrond. 

Die  samjoor  sit  sy  beret  op  en  tree  die  hersteldes  aan.  “Afdeling!”  Hulle  strek. 
“Afdeling,  a-a-andag!” 

Een  en  dertig  regtervoete  stamp  die  grond.  Met  skouers  agteroor  en  koppe 
omhoog  staan  hulle  in  drie  netjiese  rye.  Die  trots  van  die  basis. 

Arnoldus  staan  eenkant,  sy  hande  slap  langs  sy  sye  en  die  son  brandend  op 
sy  kop.  In  die  skottel  op  die  staaltafel  onder  die  boom  lê  twee  ore.  Twee 
mooigevormde,  fyn  ore.  En  die  vlieë  sak  daarop  toe. 

Helena  Liebenberg 

Afrikaanse  segskuns  uit  die  natuur 


A.  Inleiding 

1 . Die  sprankel  en  vonk  van  ons  elke  dag  se  woordkommunikasie  lê  in  die 
krag  van  ’n  bepaalde  kunsvorm,  naamlik  die  segskuns.  Met  die  term  segs- 
kuns  word  bedoel  daardie  kuns  om  te  kan  sê  met  behulp  van  die  idioom,  van 
die  vaste  uitdrukking,  van  net  die  regte  woord  op  sy  tyd.  Om  waarlik  in  staat  te 
wees  om  hierdie  ‘kunsvorm’  te  kan  beoefen,  moet  die  spreker  egter  bewus 
wees  of  bewus  gemaak  word  van  hierdie  wonderlike  ruim  land  van  die 
idiomatiese  uitdrukking  wat  bestaan  in  Afrikaans.  Want  dan  sal  hy  weet  dat 
woorde  wek,  maar  idiome  trek! 

2.  Dit  is  juis  ons  idioomskat  wat  die  mens  se  gebondenheid  aan  sy  letterlik 
natuurlike  omwéreld  illustreer.  Die  natuur  is  ’n  ontsaglike  ryk  bron  (genoem 
die  BRONDOMEIN)  waaruit  die  mens  sy  konseptualisering  van  homself  en 
sy  metafisika/abstrakta  (genoem  die  TEIKENDOMEIN)  interpreteer  en  ver- 
staan.  Van  belang  is  dus  nie  die  natuur  as  gegewe  buite  die  mens  nie,  maar 
die  mens  se  konseptualisering  van  en  ervaring  met  hierdie  natuur  rondom 
hom.  Die  idiomeskat  is  ’n  baie  beligtende  bron  van  die  verhouding 
MENS-NATUUR.* 

’n  Analise  van  idiome  toon  ook  die  wesentlike  metaforiese  aard  van  taal  aan. 
Metaforiek  is  die  proses  waarvolgens  ons  die  abstrakte  en  onbekende  in 
terme  van  die  konkrete,  die  natuur,  verstaan.  Een  van  die  oorkoepelende 
temas  in  hierdie  navorsing  is  juis  hoe  ons  die  mens  (o.a.  die  menslike  natuur, 
aksie  en  reaksie)  in  terme  van  die  natuur  verstaan  deur  die  proses  van 
Naturifikasie.  (Naturifikasie  is  die  term  wat  outeur  geskep  het  as  natuur- 
teenhanger  van  die  term  Personifikasie  (vergelyk  B.1.).) 

3.1  Daar  is  nie  ’n  bron  wat  meer  ontgin  is  en  word  in  ons  idioomgebruik  as 
juis  die  natuur  in  al  sy  fasette  nie.  Wanneer  ’n  mens  kyk  na  die  omvangryk- 
heid  van  ons  idiomeskat  uit  hierdie  sfeer,  is  ons  in  ons  taaluiting  ware 
natuurkinders! 

Daar  is  omtrent  nie  ’n  aspek  van  ons  lewe  wat  nie  aangeraak  word  deur  ’n 
raaksê-uitdrukking  uit  die  natuur  nie.  Daar  is  talle  bygelowe  en  mites  wat  heel 
skuins  van  die  feitelike  staan,  maar  wat  tog  ’n  baie  belangrike  en  interessante 
bydrae  lewer  binne  ons  idioomkorpus. 

Luister  na  die  volgende  toepaslike  stukkie  humor: 


* Hartlik  dank  aan  prof.  P.H.  Swanepoel,  Dept.  Afrikaans,  UNISA,  vir  sy  bruikbare  en  insigge- 
wende  kommentaar. 

Eerste  dief:  Hier  kom  die  polisie!  Spring  by  die  venster  uit! 
Tweede  dief:  Maar  ons  is  op  die  dertiende  verdieping! 
Eerste  dief:  Dis  nie  nou  tyd  vir  bygelowe  nie! 


3.2  Objektiewe  wetenskaplike  kennis  staan  teenoor  die  mens  se  verbon- 
denheid  aan  die  folkloristiese.  Al  kan  die  strak  werklike  waarheid  van  die 
volgende  nie  onderskryf  word  nie,  gebruik  ons  die  uitdrukkings  met 
groot  oortuiging: 

“Haai  San.  ek  het  ’n  voëltjie  hoor  fluit  dat  jy  jou  studies  gaan  opskop!  Is  dit  so?” 

(In  die  ou  tyd  het  die  mense  geglo  dat  diere,  maar  veral  voëls,  die  mag  besit  om  te  praat  en 
geheime  oor  die  mens  en  sy  lotgevalle  te  verklap.) 

“Mense,  die  vreeslikste  nagmerrie  het  my  darem  vannag  gery!” 

(Volgens  bygeloof  is  ’n  mare  ’n  bonatuurlike  wese  wat  die  mens  vyandiggesind  is  en  wat  by 
hom  spook,  veral  deur  sy  asemhaling  in  sy  slaap  te  belemmer.  (Daarvan  kan  ons  vandag  nog 
getuig!)  Hoewel  die  woord  eintlik  niks  met  ’n  merrieperd  te  maak  het  nie,  neem  die  nagmerrie 
gewoonlik  die  gestalte  van  ’n  dier  aan.) 

4.  Die  idiomatiese  uitdrukkings  wat  ons  as  Afrikaans-sprekers  gebruik, 
word  deur  verskillende  faktore  bepaal  en  beïnvloed  wat  onder  andere  geo- 
grafies  en  sosiologies  van  aard  is,  soos  die  streek  waar  ons  woon,  en  die 
gemeenskap  waarvan  ons  deel  vorm.  Die  ouderdom,  taalbehoeftes  en  taal- 
vermoë  van  die  spreker  is  almal  faktore  wat  ’n  rol  speel  in  die  keuse  en  ge- 
bruik  van  idiomatiese  uitdrukkings.  So  sal  die  jong  Afrikaanse  kind  asook  die 
anderstalige  vir  wie  die  Afrikaans-idioom  vreemd  is,  nie  die  uitdrukking:  ske- 
ring  en  inslag  spontaan  gebruik  nie  want  dit  is  gewoon  te  moeilik  om  te  ver- 
staan,  te  gevorderd  vir  hulle  eenvoudiger  taalbehoeftes  en  die  konteks  wat 
hulle  kan  skep. 

5.  Dit  is  die  groot  verantwoordelikheid  van  die  oordraer  van  hierdie  idioom- 
inligting  om  fyn  aan  te  voel  en  te  beplan  by  die  aanbied  hiervan.  Wanneer 
hierdie  baie  interessante  en  wydlopende  klomp  gegewens  aan  ’n  kind  oor- 
gedra  word,  is  hierdie  faktore  van  baie  groot  belang.  Veral  die  ouderdom  en 
taalvermoë  van  die  kind  gaan  bepaal  watterfasette  van  die  idiomeskat  hy  kan 
hanteer.  Die  jonger  kind  se  aandag  kan  byvoorbeeld  gerig  word  op  die 
pragtige  diere-idiome  en  maklike  ontledings  soos  die  vergelykingskonstruk- 
sie  wat  kenmerkend  is  van  baie  van  hierdie  idiome:  so  stil  soos  ’n  muis,  so 
taal  soos  ’n  ratel,  so  sterk  soos  ’n  leeu. 

Die  ouer  kind  is  in  staat  daartoe  om  fasette  van  opposisie,  teenoorgesteld- 
heid,  polariserlng  en  gradering,  soos  byvoorbeeld  gekontrasteer  in  hemel  en 
hel,  lig  en  donker,  ens.  te  hanteer.  ’n  Ander  baie  interessante  afdeling  wat 
geskik  is  vir  die  ouer  kind  is  die  rol  van  die  mltologie,  metaforiek,  naturifikasie 
en  naamgewing  in  die  uitbouing  van  die  natuuridiomeskat. 

6.  Die  individu,  sy  groep,  sy  gemeenskap,  het  uitdrukkings  wat  eie  is  aan 

hulle,  maar  wat  dalk  vreemd  is  vir  die  buite-hoorder.  Ook  nie  al  die  uit- 
drukkings  wat  ons  daagliks  in  ons  geselstaal  gebruik,  haal  ’n  woordeboek 
nie.  Uitdrukkings  soos  die  volgende  paar  uit  die  natuur  is  byvoorbeeld  nog 
nie  opgeneem  nie:  ek  voel  vere  daarvoor,  ek  is  deur  die  weer,  hy  is  ligjare 
verwyder  van  iets,  hy  is  heeltemal  wes.  Hulle  word  heel  moontlik  deur  ’n  hele 
groep  sprekers  gebruik  en  is  dus  aan  ’n  klomp  taalgebruikers  bekend. 

7.  Dit  is  so  dat  daardie  uitdrukkings  wat  die  oudste  en  algemeenste  is  die 
volle  reg  op  erkenning  geniet  en  opgeneem  word  in  ons  woordeboeke.  Dit  is 
ook  so  dat  idiomatiese  uitdrukkings  ontstaan  uit  ons  kernwoordeskat,  wat 
die  hart  van  die  woordlandskap  is.  Ons  sal  baie  hard  moet  soek  na  ’n  uit- 
drukking  met  veral  ’n  Romaanse  leen  woord  as  trefwoord,  aangesien  die  Ger- 
maanse  kernwoordeskatwoord  as  trefwoord  gebruik  word.  Ons  hoef 
gewoonlik  nie  in  ’n  woordeboek  te  gaan  rondskarrel  om  die  kernwoord  se 
betekenis  eers  na  te  lees  nie,  want  ons  gebruik  bekende  woorde  om  te  sê  wat 
ons  wil  sê.  Ons  moet  egter  dikwels  die  woordeboek  raadpleeg  om  die  idioom 
se  betekenis  op  te  soek.  Waarom  dan  so? 

8.1  Want  ’n  idioom  is  heel  dikwels  eienaardig  wat  die  bou  of  die  betekenis 
betref.  ’n  Idioom  bestaan  eintlik  uit  ’n  groep  woorde  waarvan  die  geheel- 
betekenis  nie  gewoonlik  afgelei  kan  word  van  die  betekenis  van  die  enkel- 
woorde  nie.  Daar  ontstaan  egter  groot  verwarring  veral  by  die  jong  spreker 
indien  dit  wat  gesê  word  sowel  letterlik  as  figuurlik  verstaan  kan  word, 
byvoorbeeld:  daar  is  onweer  in  die  lug,  daar  is  ’n  slang  in  die  gras! 
Dat  ’n  bepaalde  idioom  ook  letterlik  geïnterpreteer  kan  word,  is  te  danke 
daaraan  dat  die  leesbare  ‘sinskonstruksie’  strook  met  dit  wat  in  die  werklike 
lewe  moontlik  is;  dit  is  dus  moontlik  vir  die  spreker  om  binne  sy  leefwêreld  die 
inhoud  van  die  idioom  te  aanvaar  as  ’n  lesing  op  letterlike  vlak.  Vergelyk  ook 
die  volgende  uitdrukkings: 


Letterlike 

interpretasie 


Baie  mak  skape  gaan  in  een  kraal 

’n  Hoender  in  die  bank  hê 

In  die  jaar  nul  wanneer  die  hingste  vul 


ja 

hoogs  onwaarskynlik 
onmoontlik 


Die  botsing  tussen  die  werklikheid  en  die  idioom-wêreld  illustreer  juis  die 
metaforiese  aard  van  die  idioom. 

8.2  Hoewel  ons  as  taalgebruikers  hierdie  vaardigheid  om  sulke  sinsdele  op 
figuurlike  taalvlak  te  interpreteer  redelik  gou  baasraak,  besit  ons  nie  hierdie 

vermoë  as  ons  pas  begin  praat  nie.  Nee.  Die  jong  kindjie  leer  idiomatiese 
taalgebruik  stap  vir  stap  aan.  ’n  Groot  deel  van  die  vermaak  van  kinder- 
sêgoed  lê  juis  in  die  letterlike  interpretasie  wat  die  kind  gee  aan  die  idioma- 
tiese  uitdrukking.  Hy  kan  so  heerlik  lag  oor  die  vreemdheid,  die  snaaksigheid 
van  hierdie  soort  woordgroepe.  Hoekom?  Want  die  kind  interpreteer  nog 
woord  vir  woord.  Die  figuurlike  interpretasie  is  nie  vir  hom  ’n  eerste  stap  nie. 
Die  volgende  voorbeeld  is  bewys  hiervan: 

“Is  Oupa  baie  oud?,”  wil  klein  Pietie  weet. 

“O  ja,  my  kind.  Oupa  was  saam  met  Noag  in  die  ark,”  sê  Oupa  tergend. 

“Was  Oupa  dan  een  van  Noag  se  kinders?” 

“Nee,  Pietie,  nie  een  van  sy  kinders  nie.” 

“Was  Oupa  dan  een  van  die  diere?” 

B Naturifikasie  en  die  bereiking  van  géspreksdoelwitte 

I Inleiding 

Personifikasie  is  die  voorstelling  van  ’n  saak  of  ’n  begrip  as  ’n  persoon,  die 
vermensliking  van  ’n  saak.  Maar  daar  word  ook  na  mense  verwys  deur 
dierename,  plantname  en  ander  name  uit  die  natuur  aan  hulle  toe  te  ken,  en 
om  die  kenmerkende  eienskap  van  so  ’n  saak  aan  ’n  persoon  te  koppel. 
Outeur  wil  hierdie  manier  van  benoeming  naturifikasie  noem,  omdat  dit  die 
voorstelling  is  van  ’n  persoon  wat  in  verband  gebring  word  met  ’n  saak  in  die 
natuur.  Ons  probeer  die  kompleksiteite  van  menswees  verstaan  in  terme  van 
eienskappevan  bepaaldesakeindienatuuren  onsopvattingeoordienatuur 
(wat  volgens  ons  meer  direk  toeganklik  is). 

Deur  idiomatiese  taalgebruik  verwoord  ons  ons  emosies  en  dit  wat  ons 
beleef,  effektief  en  affektief.  Die  natuuridioom  word  dikwels  doelbewus 
aangewend  om  sekere  gespreksdoelwitte  te  bereik,  onder  andere  die 
volgende;  (1 ) die  polarisering  van  positief  en  negatief,  (2)  die  uitdruk  van  ver- 
sagting,  (3)  die  verkryging  van  intensiteit  en  (4)  die  tref  van  ’n  vergelyking. 

II  Die  polarisering  van  die  positief  en  die  negatief 

1 .1  Die  sterk  neiging  tot  polarisering  van  die  positief  en  die  negatief  is  ’n  baie 
interessante  aspek  van  natuur-uitdrukkings.  In  die  ontleding  van  hierdie 
verskynsel  van  polarisering  word  daar  gebruik  gemaak  van  ’n  verdeling  in 
vlakke/sfere.  Hierdie  verdeling  is  ’n  poging  om  die  aardse  wêreld  en  die 
metafisiese  wêreld  soos  wat  dit  vergestalting  kry  in  uitdrukkings,  voor  te  stel. 
Diagrammaties  lyk  dit  heel  elementêr  dan  so: 

buitenste  duisternis 


Eerste  vlak: 
bo-aardse  vlak 


HEMEL  hemelliggame 
son  en  maan 

elemente:  wind,  hael,  reën,  storms 
seisoene,  dag  en  nag 


Mitologie 


1 .3  Die  aarde  of  wêreld  vorm  die  tweede  of  neutrale  vlak.  Dit  wat  bo/bokant 
(eintlik  buite)  die  aarde  gevind  word,  vorm  die  eerste  of  boonste  vlak.  Dit  wat 
sg.  onder/aan  die  onderkant  van  die  aarde  gevind  word,  vorm  die  derde  of 
onderste  vlak.  Kragwoorde  en  verwensings  wat  gewoonlik  ’n  negatiewe 
konnotasie  het,  word  meestal  getrek  uit  die  eerste  en  derde  vlak,  terwyl  uit- 
roepe  wat  byvoorbeeld  verbasing  uitdruk  (Myaardel)  veral  uit  vlak  twee  kom. 
Talle  mitologiese  gegewens  word  teruggevind  in  idiomatiese  uitdrukkings 
en  in  alledaagse,  bekende  fasette  van  ons  naamgewing. 

Die  positiewe  en  die  negatiewe  is  die  twee  uiterste  pole,  met  die  aarde  as 
neutrale  punt: 


PUNT  A;  POSITIEF 

dag  lewe 

I I 

I I 

I I 

^ NEUTRAAL 

I ! aarde/wêreld 

I 

I 

: 

nag  dood 

PUNT  B:  NEGATIEF 

Dit  is  ook  baie  interessant  en  van  groot  belang  om  te  let  op  die  gebruik  van  die 
setsel  bo  en  sy  variante  teenoor  d ie  setsel  onder  en  sy  varian  te  i n d ie  man  ifes- 


hemel  lig  son 


I I 


hel  duisternis 

tering  van  die  twee  teeppole  op  die  eerste  en  derde  vlak.  Vergelyk  hier 
die  volgende:  . 

opvaar  na  die  hemel 
neerdaal  na  die  hel 

vertikale 
oriëntasie 

Hierdie  setselgebruik  kom  ook  voor  op  die  tweede  of  aardse  vlak;  vergelyk 
die  implikasie  van 


opklim  in  die  Hemel 
in  die  verderf  stort 


teen  die  stroom/stroomop 

teenoor  * TTmri  ► ^ horisontale  oriëntasie 

saam  met  die  stroom  beweeg 

1.3.1  Eerste  vlak/“bo-aardse”  vlak 

Die  lemmas  wat  in  hierdie  boonste  vlak  pas,  is  onder  andere  daardie  uit- 
drukkings  wat  te  doen  het  met:  (a)  die  hemel  en  hemelliggame  soos  die  son, 
die  maan  en  die  sterre  en  daarmee  saam  lig  en  donker,  ens.  (b)  die  seisoene 
wat  meegebring  word  deur  die  wenteling  van  die  aarde:  lente,  somer,  herfs 
en  winter  (c)  die  elemente  soos  o.a.  die  wind,  reën,  donderweer,  blitse,  storms 
(d)  die  windrigtings:  noord,  oos  en  wes. 

Die  lewe  en  die  dood  as  allesoorheersende  faktore  binne  die  mens  se  be- 
staan  is  van  kardinale  belang  binne  hierdie  hele  metafisiese  raamwerk.  As 
alles  egter  nou  goed  sou  gaan  en  die  positiewe  bly  oorheers,  is  ’n  mens 
omtrent  in  jou  element! 

1 .3. 1 . 1 Positiewe  pool 

Sekere  inskrywings  onder  die  lemmas  binne  die  idioomkorpus  het  op  hier- 
die  vlak  in  sekere  gevalle  ’n  positiewe  betekenis.  Vergelyk  die  volgende  voor- 
beelde:  in  die  sewende  (derde)  hemel  (van  geluk)  wees,  in  die  wolke  wees 
oor  iets,  jou  sterre  dank,  ’n  sonnige  geaardheid  hê.  Met  polarisering  en 
opposisie  wat  hier  nou  so  belangrik  is,  kan  ’n  mens  die  volgende  waar- 
deer: 

Dis  halfeen  in  die  oggend  en  die  kêrel  staan  by  die  voordeur  en  sê  nag  vir  sy  nooi; 
“Annie,  jy  is  die  lig  in  my  lewe  . . . die  lig  in  al  my  donker  oomblikke  . . . die  lig  op  my 
pad,  my  dierbaarste!" 

"Annie,”  roep  haar  pa  vies  vanuit  die  slaapkamer.  “Skakel  af  daardie  lig  en  gaan  slaap!” 

1.3.1. 2 Negatiewe  pool 

Sekere  ander  inskrywings  onder  dieselfde  lemmas  het  in  sekere  gevalle  ’n 
neutrale  of  negatiewe  betekenis.  Vergelyk  die  voorbeelde:  ditroep/skreeu  na 
die  hemel,  syson  hetondergegaan  terwylditnog  dag  was,  sylewe  hangaan 
’n  draadjie,  buite  weste  wees  (letterlik  om  ten  weste  van  die  gewone  roete  te 

wees).  Let  op  na  die  interessante  ommekeer  van  die  positiewe  element  in  son 
en  lewe  na  die  negatiewe  wanneer  son  en  lewe  bedreig  word:  Hy  is  nie  werd 
dat  die  son  oor  hom  skyn  nie,  iemand  om  die  lewe  bring.  Wat  laasgenoemde 
betref,  beteken  om  die  lewe  bring  “die  lewe  wegneem,  d.w.s.  doodmaak”.  Die 
betekenisimplikasie  van 

positiewe  element  + negatiewe  element 

lei  tot 

negatiewe  sinoniem;  [-lewe]  = dood. 

D\emaan  en  dieuitdrukkings  wathiermeeverband  hou,  word  maarmetgroot 
negatiwiteit  bejeën  en  daar  is  nie  ’n  enkele  positiewe  inskrywing  onder  hier- 
die  lemma  nie;  vergelyk:  alles  (iemand) is  na  die maan,  virdie  maan  blaf,  deur 
die  maan  getikwees,  glodatdiemaan  vankaas  gemaak/s  (gesêvan  iem.  wat 
hom  maklik  iets  laat  wysmaak). 

1.4  Tweede  of  “aardse”  vlak 

Op  die  ondermaanse,  waar  ’n  mens  letterlik  en  figuurlik  met  jou  voete  plat  op 
die  grond  behoort  te  staan,  gebeur  die  volgende  van  bo  af:  hemel  op  aarde 
hê  (waar  die  interessante  wisselwerking  tussen  die  aarde  en  hemel  geld) 
tussen  hemel  en  aarde  swewe,  van  die  (’n)  ander  wéreld. 

Maar  as  die  wêreld  nou  teen  ’n  mens  draai,  voel  jy  dalk  dat  die  volgende 
negatiewe  net-net  toegepas  wil  word:  teraarde  bestel,  van  die  aarde  skei, 
iemand  uit  die  wéreld  help,  waar  die  tweespalt  bestaan  tussen  die  liggaam 
wat  terugkeer  na  die  aarde  en  die  gees  wat  opvaar  na  die  hemel. 

As  jy  nou  voel  om  die  hele  spul  agter  te  laat,  maak  jy  op  die  volgende  man  iere 
dat  jy  wegkom  — maar  pas  op  vir  die  val,  want  dan  sal  jy  dalk  voel  of  jy  In  die 
aarde  kan  sink  van  skaamte:  die  aarde/wéreld  aanneem  (weghardloop),  die 
wéreld  skeur,  iemand  uit  die  aarde  loop,  hard  met  die  aarde  fMoeder 
Aarde^  kennis  maak. 

1.5  Derde  of  “onderaardse”  vlak/onderwéreld  (gewoonlik  as  nega- 
tiewe  pool) 

1 .5.1  Met  die  bekende  middelmoot  wat  nou  agtergelaat  kan  word,  daal  ons 
af  na  die  derde,  die  onderste,  die  diepste  vlak:  oié  van  die  dood,  die  hel  en  die 
ou  duiwel.  Maar  voordat  ons  daar  aanland,  kon  ons  dit  reeds  hier  hel  op  aarde 
gehad  het!  Vergelyk  verder:  dle  hel  in  wees,  iemand  vir  die  hel  grootmaak,  die 
weg  na  die  hel  is  geplavei  met  goele  voornemens.  Interessant  genoeg  is  die 
uitdrukking:  die  buitenste  duisternis  sinoniem  aan  die  hel  — daardie  gebied 
val  buite  die  mens  se  begripsveld  en  moontlik  vanweë  die  bedreiging  van 
hierdie  onbekende  word  dit  gelyk  gestel  aan  die  oordeel  van  die  hel. 

1 .5.2  Vervolgens  kom  ons  by  die  heerser  van  hierdie  onderste  ryk,  naamlik 

die  ou  duiwel,  satan,  knakstert,  joos  — noem  hom  wat  jy  wil!:  van  die  duiwel/ 
satan  besete  wees,  duiwel  vat,  vir  geen  duiwel  stuit  nie,  stille  water,  diepe 
grond,  onderdraai  die  duiwelrond.  Laasgenoemde  uitdrukking  is  ’n  interes- 
sante  kombinasie  van  die  onderwêreld  en  die  duiwel. 

1 .6  Kragwoorde,  verwensíngs  en  uitroepe 

1 .6.1  Hierdie  soort  uitings  kan  positief,  negatief  of  neutraal  wees,  afhangend 
van  die  konteks  waarbinne  hulle  gebruik  word.  Kragwoorde,  verwensings  en 
uitroepe  wat  almal  oor  die  algemeen  ’n  negatiewe  konnotasie  het  (indien 
daar  deur  hulle  uiting  gegee  word  aan  negatiewe  emosies  soos  woede,  frus- 
trasie,  ens.)  kom  uit  lemmas  van  die  eerste  en  die  derde  vlak.  Daardie  uitroepe 
wat  uit  lemmas  van  die  tweede  vlak  kom,  is  in  die  meeste  gevalle  verteen- 
woordigend  van  emosies  wat  minder  aggressie-belaai  is,  soos  verbasing, 
blydskap,  ens. 

1 .6.2  Vergelyk  die  volgende  wat  afkomstig  is  van  die  eerste  en  derde  vlak; 
Eerste  vlak: 

Hou  in  hemelsnaam  op,  asseblief!  Ag,  hemeltjie  tog! 

Die  hemel  behoed  jou!  My  hemel!  En  jy  sê  my  nou  eers! 

En  dan  kan  ons  nog  die  inskrywings  onder  donder  en  blits  ook  gebruik  in  die 
uiting  van  ons  aggressie. 

Derde  vlak: 

My  hel!  En  jy  sê  my  nou  eers!  Gaan  na  die  duiwel! 

Dank  jou  die  duiwel!  Wat  de  duiwel  gaan  met  jou  aan?! 

1.6.3  Vergelyk  die  volgende  neutrale  uitroepe  wat  afkomstig  is  van  die 
tweede  vlak;  Myaarde!  My  wêreld!  Op  dees  aarde/aardbodem!  Soos  pas 
hierbo  beweer  is,  kan  ’n  mens  ook  die  positiewe  kroon  op  ’n  uiting  plaas  en 
met  ’n  baie  breë  glimlag  sê:  Hel,  maar  ek  is  bly! 

1 .7  Die  mitologie 

Daar  word  net  kortliks  gewys  op  enkele  mitologiese  inskrywings  op  die 
Afrikaanse  idioomvlak  en  naamgewing  wat  neerslag  gevind  het  in  ons  segs- 
kuns.  Die  mensseafhanklikheidvandienatuurendusvandieelementevirsy 
welsyn  en  welstand,  vind  uiting  in  taal  deur  uitdrukkings  en  naamgewing. 

1 .7.1  Moeder  Aarde  het  vrugbaarheid  gesimboliseer  en  het  mens,  dier  en 
plant  in  hierdie  opsig  beïnvloed.  Sy  het  onder  andere  die  seisoene  ge- 
reguleer  en  goeie  oeste  gegee.  In  Afrikaans  verwys  ons  dikwels,  hoewel 
onbewustelik  na  haar.  Ons  maak  byvoorbeeld  baie  hard  kennis  met  Moeder 
Aarde,  MoederNatuur  gaan  ook  in  onstaal  haargang,  en  as  iemand  begrawe 
word,  word  so  ’n  persoon  teruggeplaas  in  die  skoot  van  die  aarde.  Die  Aarde 
is  hier  die  simbool  van  die  groot  moederfiguur  — ’n  figuur  wat  onder  andere 

in  die  Griekse,  Romeinse  en  Germaanse  mitologie  voorkom  — hoewel  dan 
onder  verskillende  name. 

1 .7.2  Die  Afrikaanse  ‘pleknaam’  hel  hou  verband  met halle/hóll  (Oud-Noors 
soos  in  Valhalla:  Valrhóll)  en  verwys  na  die  onderwêreld  waarheen  ’n  afge- 
storwene  se  siel  gaan  nadat  dit  die  liggaam  verlaat  het.  Voor  hul  kerstening 
het  die  Teotone  van  Noord-Europa  die  onderwêreld  nie  as  ’n  plek  van  straf 
beskou  nie.  Die  Skandinawiërs  personifiseer  die  pleknaam  en  koppel  dit  aan 
die  godin  Hel  wat  die  heerseres  van  die  onderwêreld  was.  Hel  was  die  dogter 
van  Loki  (wat  weer  gelykgestel  word  met  Lucifer).  Sy  word  groot  in  die  land 
van  die  reuse  saam  met  die  wolf  Fenrir  en  die  Groot  Slang  van  Midgard  (die 
middeldeel:  Aarde).  Hel  word  egter  nie  voorgestel  as  ’n  slegte,  bose  karakter 
nie.  Haar  voorkoms  was  egterskrikwekkend:  haar  kop  hang  slap  na  vore;  die 
een  helfte  van  haar  gesig  is  dié  van  ’n  mens,  terwyl  die  ander  helfte  geheel 
leeg  is! 

1 .7.3  Indien  ons  slegs  ’n  klein  korpus  woorde,  naamlik  die  dae  van  die  week 
en  die  maande  van  die  jaar  sou  neem,  word  die  volgende  duidelik: 

1. 7.3.1  Die  dagname 

In  die  vroeë  tyd  was  daar  vyf  planete  bekend,  naamlik  Saturnus,  Jupiter, 
Mars,  Venus  en  Mercurius,  tesame  met  die  Son  en  die  Maan.  Aan  elk  van 
hierdie  sewe  hemelliggame  is  daar  ’n  dag  toegeken.  Hoewel  ons  dagname 
deur  die  Weste  en  via  die  Romeinse  Ryk  gekom  het,  het  die  Germaanse 
invloed  daartoe  bygedra  dat  die  dagname  vertaal  en  aangepas  is.  Die  Ger- 
maanse  vervang  die  Romeinse  godename,  terwyl  Sol  en  Luna  onderskeide- 
lik  as  Son  en  Maan  vertaal  word. 

(a)  Sondag 

In  die  derde  eeu  n.C.  is  Sondag  vertaal  uit  Latyn  dies  Solis  (“dag  van  die 
Son”).  Die  Germaanse  taalfamilie  het  die  oorspronklike  heidense  naam 
behou,  hoewel  in  vertaalde  vorm.  Die  bygeloof  het  vroeër  bestaan  dat  Son- 
dag  ’n  geluksdag  is  en  dat  ’n  kind  wat  op  ’n  Sondag  gebore  word,  gelukkig  en 
voorspoedig  sal  wees.  Vergelyk:  Hy  is  ’n  Sondagskind  wat  beteken  hy  is  ’n 
gelukskind.  In  die  outyd  het  die  bygeloof  bestaan  dat  ’n  Sondagskind  die 
“tweede  gesig”  het,  m.a.w.  dat  hy  geeste  kon  sien  en  dat  hy  gebeurtenisse 
vooruit  kon  sien. 

(b)  Maandag 

Maandag  is  ’n  vertaling  wat  dagteken  uit  die  Romeinse  tyd  en  kom  van  Latyn 
dies  Lunae  (“dag  van  die  Maan”).  Die  naam  is  behou  in  die  Romaanse  tale. 
Maandag  was  volgens  bygeloof  ’n  ongeluksdag,  en  ’n  blou  Maandag  is  vir 
ons  vandag  nog  die  dag  waarop  alles  sou  verkeerd  loop. 

(c) Donderdag 

Hierdie  dag  is  genoem  na  die  Oud-Noorse  god  Donar  of  Thor  (vgl.  Engels 
Thurs-day)  wat  sy  krag  in  weerlig  en  donder  gemanifesteer  het.  Hierin  stem 
Thor  ooreen  met  die  Romeinse  god  Jupiter  en  daarom  word  hy  aan  laas- 
genoemde  gelykgestel. 

(d)  Vrydag 

Die  dagnaam  Vrydag  is  in  die  vierde  eeu  n.C.  uit  die  Latyn  dies  Venehs  (“die 
dag  van  die  godin  Venus”)  vertaal.  Venus  word  gelykgestel  aan  die  Ger- 
maanse  godin  Fria  wat  beteken  “vrou,  eggenoot,  geliefde”  (vgl.  Engels  Fri- 
day).  Fria  was  die  vrou  van  Wodan  (Woensdag  is  na  hom  vernoem).  Sy  was 
die  bekendste  van  die  Germaanse  godinne  en  word  geassosieer  met  die 
moedergodin,  die  godin  van  die  heelal. 

1 .8.3.2  Die  maandname 

(a)  Januarie 

Hierdie  maandnaam  is  ’n  vertaling  van  Latyn  Januarius  wat  beteken  “van 
Janus”.  Janus  was  die  Romeinse  god  van  die  sonneloop.  Aangesien  hy  die 
god  van  die  sonneloop  was,  was  hy  die  god  van  alle  begin;  hy  speel  ’n 
belangrike  rol  in  die  skepping  van  die  wêreld.  Volgens  mite  is  Janus  eers 
chaos  genoem  voor  die  skepping. 

(v)  Mei 

Mei  verwys  na  die  groeimaand.  Die  naam  word  toegeskryf  aan  die  godin 
Maia.  In  die  Romeinse  mitologie  was  die  godin  Maia,  wat  ’n  inkarnasie  was 
van  Moeder  Aarde,  die  vrou  van  die  vuurgod  Vulcanus.  As  Moeder  Aarde  het 
sy  wasdom  en  vrugbaarheid  verteenwoordig. 

(c)  Junie 

Hierdie  naam  kom  van  Latyn  Junis  mensis:  “die  maand  behorende  aan 
Juno”.  Juno  was  ’n  baie  belangrike  Romeinse  godin.  Sy  was  die  vrou  van 
Jupiter,  die  opperste  godheid  van  die  Romeine.  Jupiter  en  Juno  was  albei 
gode  van  die  lig,  en  daarby  maangode.  As  godin  van  die  lig  was  Juno  die 
godin  van  kindergeboorte,  want  die  pasgebore  baba  aanskou  die  eerste 
lewenslig.  Sy  was  die  beskermster  van  die  vrou  en  van  geboorte,  en  godin 
van  vrugbaarheid. 

III  Versagtíng 

1 . Daar  is  ’n  groot  klomp  uitdrukkings  uit  die  natuur  waardeur  ons  leed  kan 
versag.  lemand  wat  so  lelik  soos  die  nag  is,  word  getroos  daarmee  dat  hy  van 
agter  beter  lyk  as  van  voor! 

1.1  Die  manier  waarop  die  intense  seer  van  die  dood  en  begrafnis  versag 

kan  word,  blyk  uit  die  volgende  uitdrukkings;  hy  het  die  tydelike  met  die 
ewige  verwissei/die  ewigheid  ingegaan;  daarna  is  hy  te  ruste  gelê/in 
die  skoot  van  die  aarde  teruggeplaas. 

1 .2  In  plaas  daarvan  dat  ons  ronduit  sê  dat  daardie  javel  darem  ’n  regte  ou 
suiplap  of  dronklap  is,  versluier  ons  hierdie  waarheid  deur  met  behulp  van 
natuuridiome  te  beweer:  hy  drink  baie  graag  tiermelk/ruik  na  boegoe/jaag 
bokke  aan. 

2.  Soos  wat  daar  etiketreëls  vir  elke  geleentheid  is,  so  is  daar  ’n  idioom  vir 
elke  geleentheid.  En  bewaar  jou  siel  as  jou  stylvorme  deurmekaar  loop,  want 
dan  maak  jy  dalk  onwetend  ’n  onvergeeflike  sosiale  flater!  Hier  is  formele 
teenoor  informele  taalgebruik  en  die  regte  keuse  vir  die  regte  oomblik  van 
groot  belang.  Vergelyk  die  volgende:  Nadatdie  ou  skelm  bokveld  toe  is,  het 
ons  hom  teraarde  bestel  waar  daar  ’n  botsing  is  tussen  die  informele  styl  in 
die  eerste  gedeelte  van  die  sin,  en  die  formele  styl  in  die  tweede  gedeelte  van 
die  sin  (hierdie  stylvlakke  word  gerig  deur  die  aard  van  die  idiomatiese 
uitdrukking). 

IV  Intensiveríng 

1 . In  Afrikaans  is  die  gebruik  van  die  intensiewe  vorm  van  veral  die  adjektief 
’n  heel  gebruiklike  en  bruikbare  manier  waarop  ons  krag  kan  toevoeg  aan  die 
betekenis  van  dít  wat  die  byvoeglike  naamwoord  uitdruk.  Groter  intensiteit  of 
versterking  word  hierdeur  aangedui.  Die  idiomatiese  uitdrukking  speel  ’n 
belangrike  rol  in  die  bereiking  van  die  hoogste  trap  op  ’n  graadskaal.  Met 
behulp  van  idioom-toevoeging,  word  al  hoe  meer  intensiteit  bereik  in  dít  wat 
gesê  word.  Kom  ons  luister  na  ’n  enkele  stel  voorbeelde: 

2.  As  ’n  mens  sou  kwaad  word,  kan  jy  begin  deur jou  te  vervies  en  emosieop 
te  bou  totdat  jy  naderhand  omtrent  kan  bars  van  woede.  Hierdie  opwerkery 
kan  dan  in  die  volgende  natuuridiome  eindig:  Hy  is  so  kwaad  dat  hy  kan 
slange  vang/kan  vuur  spoeg.  (Die  metafoor  wat  in  laasgenoemde  voor- 
beeld  geld,  is:  [WOEDE  IS  HITTEj.) 

Vergelyk  die  volgende  uitdrukkings  wat  gemotiveer  word  uit  ons  kennis  van 
diere,  dieregedrag  en  die  oordrag  van  hierdie  kennis  op  die  mens:  Hy  het 
byna  die  aapstuipe/bobbejaanstuipe  gekry/was  hoog  die  hoenders 
in! 


V Vergelykingskonstruksies 

1 . Hierdie  groot  mate  van  intensiteit  wat  in  voorgaande  afdeling  aangetoon 
is,  word  ook  bereik  in  ons  vergelykings  uit  die  natuur. 

Die  adjektief,  onder  andere  oud,  skaars,  maer  hieronder,  word  uitgedruk  in 

terme  van  ’n  diere-eienskap  of  eienskap  van  ’n  saak  in  die  natuur  wat  volgens 
menslike  ervaring  en  projeksie  die  eindpunt  van  die  skaal  verteenwoordig. 
Vergelyk  die  volgende: 

Natuur:  So  oud  soos  die  berge/droë  hout  (horingoud) 

so  dom  soos  ’n  klip  (kliponnosel) 
so  donker  soos  die  nag  (pikdonker,  piknagdonker) 
so  droog  soos  strooi  (horingdroog) 

Dier:  so  skaars  soos  hoendertande 

so  maer  soos  ’n  kraai/sprinkaan  (brandmaer) 

so  nat  soos  ’n  kat  (sopnat) 

so  arm  soos  ’n  kerkmuis  (brandarm) 

Vergelykingskonstruksie  + Voorsetselgroep 

so  skaars  soos  wors  in  ’n  hondehok  (vrekskaars) 
so  bang  soos  ’n  haas  vir  ’n  hond  (doodbang) 
so  gelukkig  soos  ’n  eend  in  water  (dolgelukkig) 
so  bang  soos  ’n  bok  vir  ’n  skoot  hael  (doodbang) 

2.  In  die  vergelyking  van  ooreenkoms  gebeur  dit  ook  dat  die  adjektief  weg- 
gelaat  word  in  die  idiomatiese  uitdrukking; 

Natuur:  soos  blits 

soos  ’n  vetgesmeerde  blits  vinniq 

soos  ’n  lopende  vuurtjie  ^ 

soos  die  wlnd 

Dier:  soos  ’n  briesende  leeu  (kwaai) 

soos  ’n  vis  op  droë  grond 
soos  hare  op  ’n  hond 
soos  bye  om  ’n  heuningkoek/-pot 

3.  In  die  volgende  idiomatiese  uitdrukkings  ontbreek  die  stel  van  die  adjek- 
tief  heeltemal;  die  werkwoord  vorm  ’n  vaste  deel  van  die  vergelyking.  Die 
werkwoorde  is  kenmerkend  van  menslike  handelinge,  bv.  werk,  slaap  en 
skreeu.  Die  mens  en  menslike  eienskappe  word  beskryf  in  terme  van  waar- 
genome  of  geïdealiseerde  ervaringe  van  onder  andere  diere: 

Natuur:  bewaar  soos  goud  (bewaar  baie  goed) 

versprei  soos  ’n  veldbrand  (versprei  baie  vinnig) 
slaap  soos  ’n  klip  (slaap  baie  vas) 

Dier:  werk  soos  ’n  esel  (werk  baie  hard) 

klou/sit  soos  ’n  neet  (sit  baie  styf  vas) 

loop  soos  ’n  skilpad/trapsoetjies  (loop  baie  stadig) 

skreeu  soos  ’n  maer  vark  (skreeu  baie  hard) 

Die  volgende  soorte  konstruksies  kom  ook  voor; 

’n  maag  soos  ’n  volstruis 
geld  soos  bossies 

4.  Die  volgende  intensiewe  adjektiewe  uit  die  natuur,  is  gevorm  na  aafilei- 
ding  van  bepaalde  kenmerke  van  die  adjektiefgedeelte  van  die  intensief- 
samestelling; 

Natuur:  beenoud-/wit,  hemelsbreed,  rietskraal,  sílwerskoon, 

staalhard,  sysag,  veerlig,  vuurwarm,  waternat,  yskoud; 
spíerwit,  plkswart,  grasgroen,  goudgeei 
Dier:  hondmak,  rateltaai,  katvriendelik,  muisstil,  perdfris 

piepjonk/-klein 

C.  Die  diere-idioom  weer  eens 

1.1  Die  diere-idiome  en  uitdrukkings  in  Afrikaans  is  talryk,  raak  en  ver- 
rykend.  Die  belangrikste  opdrag  of  taak  wanneer  daar  met  so  ’n  omvangryke 
kategorie  soos  diere-idiome  gewerk  word,  is  om  die  gegewens  te  probeer 
orden.  Dit  is  belangrik  om  te  weet  dat  daar  twee  benaderingswyses  tot 
klassifikasie  is,  naamlik  die  folkioristiese  en  die  natuurwetenskaplike 
indeling.  Soos  wat  ons  deurgaans  uit  die  voorbeelde  agtergekom  het,  is  die 
mensgesentreerde  klassifikasie  in  taal  hier  van  belang  en  nie  ’n  klassifikasie 
gebaseer  op  sg.  eksterne,  inherente  eienskappe  van  entiteite  nie.  Deur  die 
prosesse  van  personifikasie  en  naturifikasie  is  die  taal  juis  daartoe  in  staat 
om  kenmerke  sonder  moeite  te  verander. 

1 .2  Dit  is  ook  baie  interessant  en  leersaam  om  na  te  gaan  in  watter  mate  dit 
watdeurdie  idioom  beweerword  as  syndediewaarheid  ooreenstem  metdie 
werklike  waarheid!  Dit  verg  byvoorbeeld  weer  eens  wetenskaplik-natuur- 
kundige  navorsing  om  die  volgende  idioom  te  verstaan: 

Waarom  gebruik  ons  die  vergelyking:  so  taai  soos  ’n  ratel?  Watter  eien- 
skappe  besit  die  ratel  dat  hy  as  taai  beskryf  word  ? 

En  dan  kom  ’n  mens  die  volgende  te  wete  oor  hierdie  diertjie: 

Die  ratel  is  bekend  as  ’n  gedugte  vegter  wanneer  hy  vasgekeer  word.  Die 
ratel  het  baie  sterk  kloue  waarmee  hy  kan  grawe;  sy  dik  vel  wat  soos  ’n  los 
rubberjas  aan  hom  hang,  beskerm  hom  teen  enige  vyandige  tand,  slag- 
tand  of  angel. 

Hy  sal  enige  indringer  bestorm,  selfs  ’n  groot  bok  of  buffel.  Waar  die  ratel 
eers  eenmaal  vasgebyt  het,  verslap  hy  nie  sy  greep  nie  — en  met  hierdie 
taaiheid  breek  hy  sy  slagoffer  of  aanvaller  se  weerstand. 

Nie  al  die  idiome  is  so  waarheidsgetrou  nie  — dié  wat  ontstaan  het  uit 
bygeloof  is  soms  baie  ver  van  die  sogenaamde  natuurwetenskaplike  waar- 
heid!  Vergelyk  hier  die  volksgeloof  dat  ’n  geitjie  baie  giftig  is;  daarom  word  ’n 
vrou  met  ’n  giftige  tong  — dis  nou  hopelik  figuurlik  gesproke  — ’n 
geitjie  genoem! 

2.1  Mitologie 

Die  mitologie  speel  weer  eens  ’n  belangrike  rol,  en  onder  andere  die  vol- 

gende  diere  staan  hoog  op  die  wêreldmitologie-prioriteitslys:  beer,  bul,  kat, 
hoenderhaan,  koei,  kraai,  duif,  draak,  arend,  padda,  bok,  gans,  haas, 
perd,  jakkals,  leeu,  akkedis,  nagtegaal,  volstruis,  uil,  vark,  slang,  spin- 
nekop,  takbok,  ooievaar,  swaeltjie,  swaan,  walvis,  wolf.  Daar  is  ’n  hele 
klomp  van  hierdie  diere  wat  ook  in  Afrikaans  hul  voetspoor  kom  afdruk  het, 
o.a.  kat,  koei,  kraai,  perd,  vark,  swaan  en  wolf. 

2. 1 .1  Die  woord  draak  kom  van  Latyn  draco,  van  Grieks  drakon  wat  beteken 
“slang”,  van  Grieks  derkomai:  “ek  sien  duidelik”.  Die  slang  of  draak  versin- 
nebeeld  alles  wat  boos  en  sleg  is.  Elke  volk  neem  uit  die  diereryk  dit  wat  vir 
hom  bekend  is  om  sy  eie  draak  saam  te  stel.  In  die  Indiese  mites  kom 
olifantdrake  voor,  en  in  Chinese  mites  vind  ons  hertedrake.  Die  antieke  Egip- 
tenare  se  draak  is  verwant  aan  die  krokodil.  Die  Europese  draak  (wat  by 
voorgaande  mite  aahsluit)  is  reusagtig  groot,  met  ’n  krokodilagtige  lyf.  Hy 
spoeg  vuur,  het  ’n  giftige  asem  en  het  dikwels  meer  as  een  kop.  Om  iemand 
dus  in  woede  ’n  regte  ou  draak  te  noem,  is  alles  behalwe  vriendelik  — en  pas 
nou  net  op  dat  die  persoon  nie  dalk  vuurspoeg  as  hy  van  hierdie  onvleiende 
benaming  hoor  nie!  Dit  is  baie  duidelik  dat  die  draak  maar  ’n  draak  van  ’n  ou 
draak  is  en  bly. 

2.1.2  Of  dit  nou  ’n  draak  of  werklik  ’n  siang  is  wat  ’n  mens  bedreig,  jy  moet 
altyd  lig  loop  vir  hierdie  gevaar.  Die  slang  is  bewoner  en  simbool  van  die 
onderwêreld  — en  nou  is  ons  weer  terug  by  die  derde  vlak,  die  woonplek  van 
die  duiwel  en  sy  trawante.  Dit  is  ook  die  slang  wat  vir  Adam  en  Eva  in  die  tuin 
van  Eden  verlei  het  tot  sonde. 

In  ons  hedendaagse  wêreld  bestaan  daar  nog  baie  bygeloof  oor  die  magiese 
krag  van  die  slang,  oor  die  betowering  wat  hy  oor  sy  prooi  het,  en  oor  sy  ver- 
borge  vermoëns.  Die  volgende  uitdrukkings  het  ook  te  doen  met  die  slang, 
naamlik:  ’n  adder/slang  aan  die  bors  koester,  slange  vang  van  woede  en 
l/Vas  dit  ’n  slang,  het  hy  jou  lankal  gebyt/gepik. 

2.2  Ander  diere 

2.2.1  Ons  weet  hoe  groot  die  leeueaandeel  is  en  dat  dit  die  klein  jakkalsies  is 
wat  die  wingerd  verniel.  Lg.  uitdrukking  is  feitelik  verklaarbaar:  in  die  Bybel- 
lande  het  die  wingerdstokke  plat  op  die  grond  gerank;  dit  was  dus  nie  moeilik 
vir  die  klein  jakkalsies  om  die  wingerd  by  te  kom  nie.  Die  volgende  diere- 
idiome  is  ook  baie  bekend  in  Afrikaans: 

Die  bul  by  die  horings  pak. 

Een  brandsiek  skaap  steek  die  hele  trop  aan. 

Die  gans  doodmaak  wat  die  goue  eiers  lê. 

Die  kat  uit  die  boom  kyk. 

Dit  sou  moontlik  wees  om  letterlik  die  bul  by  die  horings  te  pak  (die  Span- 
jaarde  doen  dit  gereeld!)  en  teen  die  tempo  wat  siektes  wel  kan  versprei,  is  dit 

beslis  moontlik  dat  een  brandsiek  skaap  sommer  gou  die  hele  trop  kan 
aansteek. 

Teenoor  die  letterlik  moontlike  staan  daardie  uitdrukkings  wat  hul  oor- 
sprong  het  in  die  volksverhaal  (bv.  die  gans  doodmaak  wat  die  goue  eiers  lê). 
Die  stel  reëls  wat  geld  vir  die  interpretasie  van  sulke  segswyses  is  nie 
dieselfde  reëls  wat  geld  vir  sake  in  die  werklikheid  nie. 


3.  Verkorte  vergelyking 

Die  volgende  is  voorbeelde  van  ’n  absoluut  verkorte  vergelyking  waardeur  jy 
byvoorbeeld  ’n  ander  persoon  kan  vlei  of  kan  uitkryt,  en  dan  een  van  die 
volgende  kan  sê: 

Positief:  Jou  doring/ramkat/roosknoppie! 

Negatief:  Jou  aap/wurm/pampoen! 

Ten  opsigte  van  die  verkorte  vergelyking  is  daar  ’n  belangrike  verdeling  ter 
sprake,  naamlik  die  positiewe  verwysing  (wat  die  melioratiewe  betrek)  en  die 
negatiewe  verwysing  (wat  die  pejoratiewe  betrek).  Hierdie  soort  positiewe  en 
negatiewe  verwysing  staan  nie  noodwendig  in  opposisie  nie,  maar  het  die 
persoon  as  sentrale  punt. 

Die  verkorte  vergelykings  is  interessante  voorbeelde  van  die  belangrike  rol 
wat  naturifikasie  in  ons  konseptualisering  van  die  wêreld  speel.  So  word  daar 
byvoorbeeld  aan  ’n  aap  onder  meer  die  kenmerk  van  “domheid”  toegesê,  en 
indien  jy  iemand  nou  ’n  aap  sou  noem  word  hierdie  kenmerk  met  die  noem 
van  hierdie  dierenaam  geïmpliseer  en  op  die  betrokke  mens  oorgedra. 
Maar  indien  die  spreker  sy  uiting  ernstig  wil  versterk  sodat  daar  nie  onseker- 
heid  sou  bestaan  oor  dít  wat  hy  wil  sê  nie,  maak  hy  ’n  slim  dog  eenvoudige 
plan:  met  behulp  van  ’n  enkelwoord-toevoeging  word  daar  meteens  sterk 
intensiteit  verleen  aan  so  ’n  uiting: 


Kort  vergelyking 

Jou  onnosele  aap! 

Hy  is  darem  ’n  skelm  jakkals! 

Jou  lae  luis! 

Sy  gedra  haar  nes  ’n  dom  pam- 
poen! 

Die  betrokke  adjektief  wat  juis  die  besonderse  kenmerk  benoem  wat  gekop- 
pel  word  aan  hierdie  of  daardie  dier,  plant,  ens.,  word  voor  die  selfstandige 
naamwoord  geplaas  — op  hierdie  manier  word  intensiteit  bereik. 


Verkorte  vergelyking 
Jou  aap! 

Hy  is  darem  ’n  Jakkals! 

Jou  luis! 

Sy  gedra  haar  nes  ’n  pampoen! 


3.1  Dier:  Die  voorgaande  benamings,  naamlik:  aap,  wurm  en  lam  is  gemoti- 
veer  in  terme  van  ’n  breër  metafoor:  [DIE  MENS  IS  ’N  DIERj,  waar  die  moti- 
vering  self  kom  uit  ons  geprojekteerde  opvattinge,  gelowe,  ens.  oor  diere 
en  dieregedrag. 

3.1 .1  Dierename:  [genus-neutraal]:  Baie  dierename  kan  op  sowel  mans  as 
vrouens  toegepas  word,  onder  andere:  aapstert,  asjas,  bobbejaan,  don- 

kie,  uilskuiken,  lam,  padvark,  sondebok,  swartskaap. 

3.1.2  Dierename:  [+  vroulik]:  Baie  dierename  word  op  vrouens  toegepas, 
onder  andere:  feeks,  geitjie,  huishen,  kat,  tlerkat,  kekkelbek,  ooi,  ooi- 
lam,  merrie,nagtegaal,  tierkat,  verskalf. 

3.1.3  Dierename:  [+  manlik]:  Baie  dierename  word  op  mans  toegepas, 
onder  andere:  buffel,  bulperd,  eendstert,  haan,  haantjie,  seerot. 

3.1.4  Diere-optrede,  -liggaamshouding  en  -voorkoms:  Vergelyk  ook  die 
volgende  uitdrukkings  van  o.a.  optrede,voorkoms  en  liggaamshouding  van 
die  dier  wat  in  verband  gebring  word  met  die  mens:  iemand  in  die  bek  ruk, 
druipstert  daar  wegloop,  sis  van  woede,  jakkalsdraaie  maak,  ’n  eiertjie  lê, 
vir  iemand  grom. 

3.1.5  Mlniatuur-dier:  ’n  Hele  paar  goggas  en  goeters  word  almal  in  nega- 
tiewe  konnotasie  toegepas  op  die  mens,  onder  andere:  brommer,  insek, 
miskruier,  tor,  gomtor,  luis,  kakkerlak.  Selfs  die  mooie  aand-  of  nagvlin- 
der  wat  in  dieselfde  asem  as  die  sosiale  vlinder  genoem  word,  laat  die 
wenkbroue  lig! 

3.2  Plant 

Daar  word  ook  van  plantname  (groente  en  vrugte)  gebruik  gemaak  om 
mense  en  hul  dinge  te  benoem,  o.a.:  suurknol,  pampoen,  patat,  suur- 
pruim,  pruim,  ’n  harde  koejawel.  Daar  is  plantname  wat  net  op  vrouens 
toegepas  word,  o.a.  rissie,  rooirissie,  rissiepit,  oorryp  perske. 

Die  volgende  vergelykings  kom  ook  voor: 

Hy  word  so  rooi  soos  ’n  tamatie/beet  soos  hy  hom  vererg. 

Sy  bly  so  koel  soos  ’n  komkommer  te  midde  van  die  woordewisseling. 
Die  jong  seun  groei  soos  ’n  koolkop. 

Plant-idiome 

Ons  ken  ook  die  volgende  uitdrukkings  wat  wel  nie  verkorte  vergeiykings  is 
nie,  maar  ’n  bepaalde  plant  as  lemma  het:  Die  appel  val  nie  ver  van  die  boom 
nie,  met  die  hele  mandjie  patats  uitkom,  nie  vir  koue  pampoen  skrik  nie,  met 
die  gebakte  pere  sit,  jou  druiwe  teëkom. 

D.  Slot 

1 . In  hierdie  ondersoek  is  aangetoon  watter  belangrike  rol  die  natuuridioom 
speel  as  segskunsvorm.  Die  natuur  in  al  sy  fasette  van  die  konkrete  tree  as 
brondomein  op  vir  die  mens  in  sy  verwoording  van  die  wêreld.  Die  mens 
konseptualiseer  hierdie  natuurgegewe,  en  interpreteer  en  verstaan  sy  metafi- 
siese  en  abstrakte  wêreld  (die  teikendomein)  aan  die  hand  van  hierdie 
konkrete. 

2.  Die  sterk  metaforiese  aard  van  taal  lê  juis  in  die  idioom  van  so  ’n  taal. 
Volksverhale  en  mites  vorm  baie  dikwels  die  grondslag  vir  die  ontstaan  van  ’n 
idiomatiese  uitdrukking.  Hierteenoor  is  daar  heelwat  natuuridiome  wat  ge- 
grondves  is  op  natuurkundige  feite. 

3.  Met  behulp  van  die  natuuridioom  word  bepaalde  gespreksdoelwitte  be- 
reik,  naamlik  die  polarisering  van  die  positiewe  en  die  negatiewe,  versagting, 
intensivering  en  vergelyking.  Die  diere-idioom  is  ’n  baie  wye,  belangrike  en 
interessante  faset  binne  die  segskuns  uit  die  natuur. 

G A Jooste 

Potjiekos  by  grootDaan 


Die  groot  boer,  sy  talryke  gesin  en  hul  gaste  uit  die  stad  sit  gesellig  saam  op 
die  hoë  stoep  van  die  opstal.  Hulle  geniet  hul  drankies  en  die  onbelemmerde 
uitsig  op  die  sonsondergang.  Eenkant  gloei  kole  onder  ’n  driebeenpot.  Dit  is 
verreweg  die  grootste  boeppenspot  wat  die  stadsmense  ooit  gesien  het. 
Aanvanklik  effe  onseker  en  formeel,  soos  stadsmense  maar  is,  ontdooi  hulle 
spoedig  onder  die  invloed  van  die  verversings  en  die  natuurskoon.  Die  gas- 
vrou  ontvang  met  ingetoë  plesier  komplimente  oor  haar  paradyslike  tuin  wat 
tot  in  ’n  verre  laagte  glooi. 

Om  ’n  hoek  van  die  huis  verskyn  opeens  ’n  flenterfiguur  wat  woerend  tot  by 
die  stoeptrappies  struikelval. 

“Baas!!  Baas,  kom  help  tog,  asseblief!  Gou,  Baas.” 

Dit  is  duidelik  dat  die  kêrel  vinnig  gehardloop  het.  Hy  hyg  so  dat  hy  die 
woordeafsonderlik  uitstoot.  Uitdievaaldonkergesig  staarwit  oëvervaard  op 
nadie  kring  mense  op  die  stoep.  Taamlikverbaas,  gesteur  in  hul  plesieraan 
die  landelike  idille,  sit  hulle  uit  hul  gemakstoele  na  hom  en  kyk.  Niemand 
beweeg  nie. 

Die  boer  knoop  onderlangs,  iets  oor  die  onchristelike  ou  spul  wat  altyd 
naweke  met  hul  twak  begin  en  g’n  mens  ’n  bietjie  rus  gun  nie.  Hy  steun  son- 
der  om  sy  glas  neer  te  sit  uit  sy  diep  stoel  orent.  Asof  hy  sy  mense  teen 
indringingwilbeskerm,gaan  staan  hywydsbeen  metsybreë  rugnahulleter- 
wyl  hy  na  die  hygende  swarte  afkyk. 

“Wat  gaan  nou  weer  aan?”  verneem  hy  bars.  Hy  neem  ’n  groot  sluk 
brandewyn. 

“Darie  Filemon,  Baas.  Hy  versyp  vir  Rosie.  Kom  keer,  Baas.  Asseblieftog, 
BaasDaan,  hy  gan  haar  rêrig  vrêêêk  mak  venaand.” 

“Het  julle  alweer  gesuip  daar  onder?  Vir  wat  kan  julle  nie  self  julle  sake  uitsor- 
teer  nie?  Jy  kan  mos  sien  ek  het  mense  hier.  Ek  kan  nie  nou  weg  nie,  man.  Kry 
vir  Andries  om  jou  te  help.  Julle  is  dan  twee.  Haal  self  die  meid  uit.” 

Die  swarte  gee  nie  pad  nie. 

“Baas,  asseblief  Baas.”  Die  stem  kom  nou  effens  gelyker  deur.  Hy  lig  sy 
hande  in  ’n  pleitgebaar,  palms  na  bo. 

“Dis  Anries  wat  die  moeiiikheid  met  Rosie  gebegin  het.  Filemon  sê  hy  gan 
hom  ook  versyp  soos  hy  klaar  is  met  Rosie.” 
lemand  op  die  stoep  giggel  ontydig. 

“Jyen  Andries  istog  tweeteen  Filemon.Toe,  basta!  Weg  isjy!  Kan  jy  niesien 
ek  is  besig  nie?” 

Wanneer  die  swarte  nie  beweeg  nie,  herhaal  hy  die  vraag,  in  ’n  dreigender 
toon  as  tevore  terwyl  hy  bakarm  na  die  stoeprand  toe  stoom.  Gelukkig 

bedink  hy  hom  en  stop  voordat  hy  afduiwel.  Hy  waai  ’n  dik  arm  asof  hierdie 
gebaar  die  swarte  vanself  sal  laat  padgee. 

Die  swartman  se  oë  spring  hoopvol  na  die  gaste  se  gesigte.  Die  stadsmense 
kyk  egter  beleef  na  hul  skoenpunte  of  na  die  rooi  westerhemel  en  proe  baie 
aandagtig  aan  hul  drankies.  Die  ysies  rinkel  in  ’n  koor. 

Dan  spring  die  rusverstoorder  onverwags  om,  laat  spat  so  verrassend  as  wat 
hy  gekom  het  terwyl  hy  luidkeels  versterkings  aanroep. 

Die  boer  stap  nie  terug  na  sy  stoel  nie,  maar  benut  die  onderbreking  om  sake 
by  die  pot  kundig  te  gaan  inspekteer.  Hy  kondig  dan  luid  aan;  “Ons  kan  nou 
maar  opskep,  Ma.”  Van  die  stoep  af  kan  nog  gehoor  word  hoe  ’n  geskreeu  in 
’n  laagte  agter  die  huis  wegsterf,  maar  daarvoor  het  niemand  ore  nie. 
Terwyl  die  gaste  op  die  stoep  voldaan  en  behaaglik  agteroor  sit  na  die  laaste 
gereg,  vrugte  met  roomys,  (gordels  knel  mos  maar  ’n  bietjie!  laat  skiet  maar 
so  effens!)  sien  hulle  ’n  polisievoertuig  by  die  werfhek  indraai.  Twee  ge- 
regsdienaars  in  uniform  klim  uit  en  stap  nader. 

“Meneer  Daan  Versfeld?  Jammer  om  te  pla,  met  die  kuiermense  hier  en  so, 
maar  ons  het  ’n  berig  gekry  hier  is  ’n  sterfgeval.  Kan  u ons  help,  asse- 
blief?” 

Lank  nadat  die  polisie  en  die  stadsgaste  weg  is,  sit  die  boer  se  vrou  en  hul 
oudste  dogter  nog  op  die  stoep.  Op  lang  tafels  om  hulle  lê  groot  gebruikte 
skottels  asook  glase  en  eetgerei  rond  soos  puin  na  ’n  ramp. 

Die  dogter  vra  ontdaan  die  derde  keer:  “Maar  wie  gaan  ons  nou  kry  om  ons 
met  die  huiswerk  te  help,  Ma?” 


Francois  Bloemhof 
Naakstudie 


Dit  is  ’n  aand  van  groot  swier.  Die  adel  dra  hul  beste,  en  die  lug  is  ’n 
verstikkende  walm  van  gepoeierde  pruike.  Styfgebonde  oorvloedige  boe- 
sems  hyg  om  oor  halslyne  te  ontsnap,  en  die  rykes  beweeg  met  die  statige 
gang  wat  spruit  uit  hul  afkoms  en  die  swaar  klere. 

Die  meisie  weet  sy  is  die  mooiste  by  die  feesmaal,  en  om  aan  die  diktator  se 
arm  by  die  trap  af  te  kom,  was  ’n  oomblik  van  oorwinning  soos  sy  nog  nooit 
gesmaak  het  nie.  Die  kyk  op  sy  vrou  se  gesig  was  nog  een.  Onder  al  die 
juwele  was  daar  niks  te  eien  behalwe  jaloesie  nie.  Sy,  die  meisie,  het  voor  die 
koningin  ’n  kniebuiging  gaan  maak,  maar  sy  het  geweet  wie  moet  eintlik  voor 
wié  kniel. 

“Laat  ons  drink  en  vrolik  wees!”  het  die  diktator  aangekondig  met  die  joviale 
meevoering  wat  hom  so  geliefd  by  sy  onderdane  gemaak  het.  Daar  is  met 
grootvertoon  aan  sy  oproep  gehoorgegee,  en  glase  is  geklink,  en  sjampanje 
het  by  die  veelvoudige  kele  afgevloei,  verby  die  dubbele  kenne. 

Die  meisie  is  dit  alles  gewoond.  ’n  Paar  maande  gelede  was  sy  nie  - toe  was 
alles  nuut  en  vars  en  o so  oorweldigend.  Dit  was  ’n  eer  om  saam  met  die 
welgesteldes  aan  die  paleis  ontvang  te  word.  Haar  aanvanklike  kommer  oor 
wat  sy  sou  dra  is  uit  die  weg  geruim  toe  sy  sien  wat  alles  tot  haar  beskikking 
is.  Nou  is  sy  in  een  van  daardie  heel  mooiste  monderings  getooi,  en  as  sy  in  ’n 
spieël  kyk,  kan  sy  amper  nie  glo  dit  is  sy  nie,  maar,  dan  weer,  wie  anders  kan 
dit  wees? 

Verby  die  marmerstandbeeld  sien  sy  die  burggraaf  Gaston,  en  sy  kyk  weg, 
maar  eers  as  sy  seker  is  hy  het  haar  gesien.  Sy  vind  hom  aantreklik  en  meen 
dit  is  tyd  dat  hy  haar  aangetrokkenheid  begin  vermoed. 

“Laat  ons  eet!”  kondig  die  diktator  aan,  en  die  gewillige  kele  gee  hul  waarde- 
ring  te  kenne. 

Die  eetsaal  is  ’n  triomf  vir  imposantheid.  Dit  is  met  glans  en  glorie  beklee,  met 
borduursels  van  oordadigheid.  Kandelabers  verleen  ’n  glans  aan  die  mees 
afgematte  gelaat,  en  goue  kershouers  gee  weerkaatsings  terug  wat  met  ’n 
verhoogde  skoonheid  gekroon  is. 

Die  gaste  gaan  na  hul  plekke,  maar  wag  vir  die  diktator  om  te  gaan  sit.  Eers 
dan  word  die  moeë  lywe  toegelaat  om  op  die  fluweelbedekking  van  die 
stoele  tot  rus  te  kom. 

Die  meisie  is  langs  die  diktator  geplaas  - die  toedrag  van  sake  is  dus  nie  meer 
’n  beheim  nie.  Stemmigheid  mag  egter  nie  nagelaat  word  in  haar  repertoire 
van  gesigsuitdrukkings  nie  - dit  is  immer  dit  wat  sy  aandag  in  die  eerste  plek 
getrek  het. 

Die  burgraaf  Gaston  is  ’n  paar  plekke  verder  by  die  lang,  lang  tafel  af.  Die 
meisie  is  bly  dat  hy  aan  dieselfde  tafel  as  sy  en  die  diktator  sit  - daar  is  nog 
sewe  ander  sulke  tafels,  maar  hierdie  is  uit  die  aard  van  die  saak  die  een  met 

die  meeste  aansien. 

Hul  oë  vind  mekaar,  en  sy  laat  hare  tevrede  wegdwaal,  na  die  gesig  van 
die  diktator. 

Sy  skrik.  Het  hy  opgemerk?  Maar  sy  gesig,  daardie  gesig  wat  altyd  dieselfde 
is  ...  of  hy  lag  of  op  ’n  dienskneg  skree,  dit  gee  nooit  iets  prys  waaraan  hy 
geken  kan  word  nie.  Niemand  weet  dit  beter  as  sy  nie  - in  die  bed  wat  sy  met 
hom  deel  het  sy  al  meermale  verontrus  gevoel  deur  die  gebrek  wat  daar  by 
hom  is  aan  emosie  - selfs  in  die  mees  passievolle  oomblik. 

Nou  is  hy  besig  om  met  die  maarskalk  te  praat,  en  sy  besluit  dat  sy  nie  haar 
belangstelling  in  die  jonger  man  aan  hom  verraai  het  nie.  Dit  is  veiliger  om  die 
res  van  die  aand  nie  in  daardie  rigting  te  kyk  nie. 

Daar  is  fout  met  die  eetgerei  voor  haar ...  die  goud  van  die  mes.  Daar  is  ’n 
vingermerk  op,  en  dit  neem  die  boonste  helfte  van  haar  gesig  uit  die  weer- 
spieëling  weg,  sy  laat  haar  kop  sak  in  die  onderdanige  houding  wat  haar  die 
diktator  se  gunsteling  gemaak  het ...  al  sal  hy  dit  nooit  sê  nie.  Net  so  sal  die 
gepeupel  nooit  ’n  bevestiging  kry  van  die  liefde  wat  hulle  seker  is  hy  vir  hulle 
koester  nie,  dink  sy  by  tye  dat  sy  onseker  voel ...  en  haar  blik  val  op  die  borste 
wat  sy  met  soveel  sorg  onder  die  kreukellae  van  haar  satynstof  rok  in- 
gepers  het. 

’n  Logiese  gedagtegang  laat  haar  opkyk  na  die  halslyn  van  die  persoon  wat 
regoor  haar  sit  - die  maarskalk  se  vrou. 

Die  vrou  se  gesig  lyk  asof  dit  geborduur  is.  Plooie  loop  in  loodregte  vertikale 
groewe  van  haar  neus  na  haar  mond,  van  haar  mond  na  haar  ken  en  vanaf 
haar  ken  na  haar  borste,  waar  die  fyn  netwerk  van  lyne  deur  die  materiaal  van 
haar  rok  voortgesit  word.  Die  volgende  plek  waar  die  materiaal  ophou  om  die 
plooipatroon  aan  haar  vel  oor  te  gee,  is  haar  linkerhand  wat  op  die  tafel  lê.  So 
baie  juwele  pryk  aan  haar  vingers,  dat  dit  lyk  asof  sy  daardie  hand  kwalik  sal 
kan  beweeg. 

“U  Eksellensie,”  sê  die  vrou,  en  die  meisie  kyk  op  van  waar  sy  weer  na  haar 
eie  hand  en  die  elegante  vingers  wat  daaruit  vloei  gekyk  het.  Aan  haar  mid- 
delste  vinger  pryk  daar  een  ring  in  afsondering.  Geeneen  van  die  vrou 
oorkant  haar  se  juwele  kan  daarmee  meeding  nie,  en  met  reg:  die  diktator  het 
dit  aan  haar  gegee.  Dit  was  eers  sy  vrou  s’n,  tot  hy  besluit  het  sy  minnares  sal 
dit  beter  afset.  Sedertdien  het  dit  nog  nooit  haar  vinger  verlaat  nie. 

Maar  die  vrou  oorkant  haar  het  gepraat.  “U  Eksellensie,”  herhaal  sy. 

Die  tafel  is  stil. 

Die  diktator  was  steeds  besig  om  met  die  maarskalk  te  praat.  Sy  lippe  bly  oop 
soos  hulle  die  laaste  woorde  wat  hy  wou  sê,  begin  vorm  het.  Nou  draai  hy  sy 
kop  stadig  in  die  vrou  se  rigting,  en  sy  oë  is  leeg. 

“U  paleis  is  ’n  bevestiging  van  u goeie  smaak,”  sê  die  vrou,  maar  haar  stem 
het  soveel  barste  as  haar  huid:  sy  weet  sy  het  oortree,  en  die  rooi  wat  van  haar 
hals  begin  opstoot,  sê  die  robyn  van  die  ring  aan  haar  kleinvingertjie  die 
stryd  aan. 

Die  diktator  vestig  weer  sy  aandag  op  die  maarskalk.  “Weet  u vrou  nie,”  vra 

hy,  en  sy  stem  is  oor  die  lengte  van  die  saal  hoorbaar,  “dat  sy  nie  met  my  mag 
praat  voor  ek  nie  met  háár  praat  nie?” 

Die  vrou  wil  begin  verskoning  vra,  maar  bly  dan  wyslik  stil.  haar  man  het 
begin  sweet. 

“Ek  vra  namens  haar  om  verskoning,  u Majesteit.  Sy  is  nie  gewoond 
aan  ...” 

“Slegs  my  gelykes  kan  met  my  praat  alvorens  ek  ’n  gesprek  open.  En  daar  is 
nie  in  hierdie  vertrek  my  gelyke  nie.” 

“Dit  besef  ek,  U Hoogheid.  Ek  wil  vra  dat  u my  asseblief  hierdie  keer  sal 
vergewe  - want  dit  is  my  skuld,  ek  moes  dit  beter  aan  haar  verduidelik  het. 
Maar  sy  was  so  opgewonde  dat  sy  vanaand  hierheen  kon  kom,  sy  het  seker 
nie  goed  geluister  nie ...”  Sy  stem  droog  op.  Sy  vrou  staar  na  haar  ringe.  Sy 
kyk  op  na  die  meisie.  Die  meisie  kyk  weg. 

Die  diktator  is  nog  nie  tevrede  nie.  “Ek  besef  dat  ek  in  die  verlede  op  jou 
lojaliteit  kon  staatmaak  ...” 

“Ú  kan  altyd  ,”  kom  die  antwoord  haastig. 

“In  hoe  ’n  mate?”  Maar  die  koning  wag  nie  op  ’n  antwoord  nie.  Hy  hou  sy  palm 
na  die  meisie  uit,  en  vir  ’n  oomblik  dink  sy  dat  hy  wil  hê  sy  moet  haar  hand 
daarin  plaas.  Dan  besef  sy  wat  hy  vra. 

Die  vertrek  is  gestroop.  Daar  is  geen  geluide  meer  nie.  Sy  voel  hoe  alles  don- 
ker  word. 

Sy  trek  die  ring  van  haar  vinger,  die  middelvinger;  omdat  haar  hande  soveel 
kleiner  is  as  die  koningin  se  groter  plompes,  moes  sy  dit  daar  dra.  Een  laaste 
kyk  na  die  goud  en  groen  en  pers  daarvan,  en  dit  verdwyn  in  die  hand 
van  die  diktator. 

Hy  hou  dit  uit  na  die  maarskalk.  “Eet.” 

Die  meisie  wil  uitroep,  maar  besef  betyds  sy  mag  nie. 

Die  maarskalk  probeer  glimlag,  maar  is  nie  baie  suksesvol  nie. 

Sy  vrou  kyk  na  haar  ringe,  wat  nog  voltallig  is. 

Die  gaste  wag  om  te  sien  wat  gaan  gebeur. 

Die  maarskalk  neem  die  ring  uit  sy  koning  se  hand,  en  hou  dit  soos  ’n  fyn- 
proewer  tussen  twee  vingers  vas. 

Die  koningin  se  gesig  is  uitdrukkingloos. 

Die  maarskalk  bring  die  ring  na  sy  mond,  maak  sy  lippe  oop  en  - 
“Net  ’n  toets,”  sê  die  diktator,  en  lag  hardop,  en  almal  rondom  die  tafel  gee  hul 
waardering  vir  sy  humorsin  te  kenne,  die  maarskalk  nie  die  minste  nie.  Hy 
gee  die  ring  terug  - 

“Wat  nog  nie  verby  is  nie,”  sê  die  koning.  Hy  beduie  na  ’n  livrei,  en  dié  gaan  na 
die  kombuis. 

Bediendes  arriveer  met  die  voorgereg. 

In  die  diktator  se  hand  is  die  meisie  se  ring.  Dit  is  toe  agter  die  vleis,  sy  kan  dit 
nie  sien  nie. 

Sy  kan  nie  seker  wees  dat  dit  lyk  soos  sy  dit  onthou  nie. 

Met  sy  ander  hand  neem  die  koning  ’n  lepel  op,  en  proe  aan  die  sop. 

“Voortreflik,”  sê  hy. 

die  ander  kan  ook  nou  eet. 

“Wat  is  dit?”  vra  hy. 

“Duifsop,”  antwoord  die  koningin.  Dit  is  haar  oomblikvan  glorie. 
“Prysenswaardig,”  sê  die  diktator.  Die  meisie  se  oë  is  genael  op  sy  toege- 
voude  hand.  “Eet,”  sê  hy  vir  haar.  “Of ...  nee.” 

Hy  hou  sy  hand  op,  en  tussen  sopbord  en  mond  kom  ’n  paar  lepels  tot 
stilstand. 

“Gee  my  julle  borde.” 

As  hy  vyf  sopborde  voor  hom  het,  hou  hy  weer  sy  hand  op. 

“Genoeg.” 

’n  Stilte,  waartydens  die  vrou  oorkant  die  meisie  swaar  sluk  aan  die  vloeistof 
wat  reeds  in  haar  mond  was.  Die  krop  gaan  op  en  af  en  die  meisie  staar 
daarna,  gefassineerd,  want  sy  weet  nie  waar  anders  om  te  kyk  nie. 

Na  die  diktator  se  hand.  Die  een  met  haar  kosbare  ring. 

Met  sy  ander  hand  skuif  hy  die  sopborde  tot  voor  die  maarskalk. 

“Jou  toets,”  kondig  hy  aan.  “Maak  toe  jou  oë.” 

Die  maarskalk  maak  sy  oë  toe.  Sy  gesig  is  bleker  as  die  gestyfde  tafel- 
doek. 

Die  koning  se  vuis  huiwer  oor  elk  van  die  vyf  sopborde,  en  kies  dan  een  - die 
een  tweede  van  links  - en  gaan  oop,  en  ploenks!  verdwyn  die  metaal  in  die 
bruin  brousel. 

Die  meisie  voel  modder  oor  haar  kop  sluit.  Die  koning  kyk  na  haar,  en  sy  pro- 
beer  glimlag.  Sy  is  bang  dat  sy  gaan  siek  word,  voor  al  die  mense. 

“Jy  kan  weer  kyk,”  sê  die  koning  aan  die  maarskalk,  en  dié  se  oë  gaan 
oop. 

“Kies  vir  jou  ’n  bord,  my  vriend.” 

Die  maarskalk  sluk  asof  hy  ’n  duif  self  in  sy  mond  het.  Die  meisie  hou  ’n 
sweetpêrel  dop  wat  van  onder  sy  pruik  oor  sy  wang  traan  en  ’n  pad  deur  die 
poeierlagie  beur. 

Die  man  neem  sy  lepel  op,  en  kyk  na  die  sopborde.  As  sy  nie  geweet  het  in 
watter  een  die  ring  is  nie,  sou  die  meisie  self  nie  kon  raai  nie.  Of  miskien  tog  - 
want  een  beteken  vir  haar  veel  meer  as  die  ander. 

Die  maarskalk  het  vir’n  sekonde  bo  die  bord  tweede  van  links  gehuiwer,  en 
dit  het  vir  die  meisie  gevoel  sy  kan  op  hom  skree  nee,  nee,  maar  dan  is  daar- 
die  sekonde  verby,  en  het  hy  na  die  bord  heel  aan  die  linkerkant  beweeg,  om 
sy  lepel  met  sop  te  vul. 

Maar  hy  lig  dit  weer.  En  beweeg  na  regs. 

Na  die  bak  in  die  middel. 

En  hy  eet,  terwyl  die  tafel  stil  is 
die  meisie  se  hoof  suis  van  verligting. 

“Bravo!”  klap  die  koning  hande,  en  sy  volgelinge  aap  die  beweging  na,  en  die 
maarskalk  plaas  die  lepel  terug  in  die  leë  bord. 

Die  diktator  wink  die  livrei  nader.  “Genoeg,”  sê  hy.  “Neem  weg  en  bring 

die  hoofgereg.” 

Die  meisie  wil  protesteer,  maar  durf  nie.  Bediendes  staan  nader,  en  die  sop- 
borde  - die  meeste  daarvan  nog  vol  - word  verwyder.  Een  van  die  bediendes 
lig  sonder  om  twee  maal  te  kyk  dies  wat  voor  die  maarskalk  was  op  ’n 
skinkbord,  en  gaan  na  die  kombuis. 

Die  meisie  wil  skree.  Maar  durf  nie.  Sy  is  ontbloot  genoeg.  Sy  is  bewus  van 
die  koningin  se  vergenoegde  uitdrukking,  maar  dit  kom  van  ver.  Effens  nader 
is  daar  die  gesig  van  die  burggraaf  Gaston  - sy  blik  is  op  die  brokaat  - maar 
leë  - plekmat  voor  hom  gerig.  Die  meisie  sien  haar  hande  soos  hulle  gaan 
wees  wanneer  sy  oud  is. 

Die  hoofgereg  arriveer:  gebraaide  fisant.  Sy  pik  daaraan,  en  dit  proe  asof  sy 
aan  haarself  eet. 

Die  diktator  is  weer  besig  om  met  die  maarskalk  te  gesels,  maar  sluit  hierdie 
maal  die  vrou  in  die  gesprek  in.  Die  vrou  is  egter  versigting  om  weer  te  veel  te 
sê,  en  knik  deurentyd  onderdanig,  selfs  wanneer  dit  haar  man  is  wat 
praat. 

Die  meisie  wonder  in  watter  asblik  of  varktrog  haar  ring  beland  het.  Of  erger 
nog,  sal  een  van  die  bediendes,  of  ’n  diensmeisie  ...  aan  een  van  hulle  se 
werkvereelte  vinger ... 

Die  aand  gaan  voort,  en  die  gaste  lag  en  gesels  met  mekaar.  Sy  het  niks  om 
vir  enigiemand  te  sê  nie,  sy  weet  nie  wat  sy  hier  maak  nie. 

Sy  moet  wag  tot  die  koning  na  haar  kyk,  en  eers  dan,  as  hy  beduie  dat  sy  maar 
mag  praat,  vra  sy  of  hy  haar  sal  verskoon,  sy  voel  moeg. 

“Maar  sekerlik,”  en  sy  wens  hy  het  nie  so  ’n  ryk  stem  uit  daardie  lewensarme 
gesig  gestuur  nie.  “Maar  eers  ...” 

En  as  hy  sy  hand  lig,  sien  sy  sy  een  mansjetknopie  is  weg.  Dit  maak  nie  vir 
haar  sin  voor  hy  haar  hand  in  syne  neem  en  die  ring  aan  haar  middelvinger 
steek  nie.  Dit  gly  maklik  aan,  seker  van  die  sweet. 

“Moet  dit  nie  weer  verloor  nie,”  grap  hy. 

Dit  is  swaarder  as  wat  sy  onthou.  Sy  kan  skaars  haar  hand  gelig  kry  op  die 
eindelose  pad  wat  na  die  saal  se  uitgang  lei. 

Mercia  Schoeman 
winterreën  4 junie 


die  grou  lug  bolrond  gedruk 
pluk  sy  gety  bodemloos  oop 

die  nag  kreun  onder  sy  donker  vrag 
strek  bewend  sy  volheid  oor  die  stad  uit 

ek  drup  deur  swartstreep  systraatslote 
waar  stoomgrys  geboue  in  misfletse  wieg 

die  klam  voue  van  ’n  wit  wind 

draai  my  in  ’n  kermende  omhelsing  vas 

’n  dansende  rilling  van  nat  vel 
net  soms  lyk  dit  amper  asof  ek  huil 

maar  dis  net  Pretoria  se  winterreën 
en  vandag  was  my  verjaarsdag 

(’n  waterkraf  gly  aan  skerwe 
my  droë  kamers  vol  skerpnat  glas) 


affaire 


(through  the  magic  of  poetry  all  statements  become  the  truth,  provided  they  are  backed  by  the 
power  of  emotion  — Kundera) 

wysers  ruk  kepies  uit  die  oggend 

soos  ek  laag  vir  laag  die  nag  afdop 

son  word  geel  sensitiewe  buigings 

lek  leë  bottels  vol  gistergesprekke 

’n  skamele  erfenis  van  roosgekleurde  glas  — 

dronk  deklamasies  wat  hul  volheid  verloor  het 

voor  my  witskilfer  voordeur  duisel  vroeë  herfs 
met  Miro-arrogansie  die  pad  na  buite 
en  ’n  bont  bedrukte  dag  se  seisoen 
spieël  homself  terug  in  my  vensterraam 

sy  reuk  en  ou  blomwater  stu  nog  swaar  teen  my  kop 
ek  dwaal  agter  sy  stem  in  my  liggaam  aan 
’n  jagter  in  die  sagtheid  van  my  eie  prooiveld 
allegories  op  soek  na  ’n  gepaste  doodskoot 

ek  sal  hierdie  stil  oomblik  presies  naboots 
om  later  te  krimp  en  uit  te  wis 

my  steekse  skuld 
na  jou  onttrekking 
nou  lieg  ons  ten  minste 
saam 


Juan  Coetzer 
Beeldestorm  uit  Bagdad 


Nagsigtoerusting  toor  ‘n  moskeekoepel 
tot  diepseepaddastoel  in  groen  glasuur. 
Nou  kan  ’n  bomverrukte  Eden  prikkel; 

Onophoudelik  poep  ’n  lugafweerkanon 
sy  glimmende  borrels;  sigsag  flonker 
lugbarsmissiele  tot  spikkels  plankton. 

Per  satelliet  het  verplaasde  skrapnel 
my  bestook  tot  elektroniese  ikon  — 
ek  is  die  skerm  van  ’n  televisiestel. 

Januarie  1991 

Literêr-aktueel 


Charles  Fensham  gehuldig 

Op  6 Junie  1 991  is  ’n  plaket  van  Die  Afrikaanse  Skrywerskring  aangebring 
op  die  grafsteen  van  prof  Charles  Fensham,  in  lewe  nasionale  voorsitter  van 
die  Skrywerskring,  deur  prof  Elize  Botha  in  Stellenbosch  onthut. 

Hier  volg  ’n  verkorte  weergawe  van  die  huldeblyk  aan  prof  Fensham  wat  by 
dié  geleentheid  deur  prof  Botha  gelewer  is. 

Charles  Fensham  het  iets  unieks  in  verband  met  die  ontwikkeling  van  die 
Afrikaanse  Skrywerskring  beliggaam.  Van  ’n  vereniging  uitsluitend  ingestel 
op  belletrie,  het  dit  langsamerhand  ook  skrywers  van  algemene  boeke  in 
Afrikaans  begin  insluit:  akademici,  wetenskapsbeoefenaars,  wat  deur  hul 
skryfwerk  Afrikaans  as  draer  van  wetenskaplike  diskoers  uitgebou  het. 
Afrikaans  het  as  literêre  taal  hoogtepunte  bereik,  en  terselfdertyd  ’n  taal  vir 
alle  funksies  geword.  Dit  het  gedurende  die  tydperk  dat  Charles  Fensham 
nasionale  voorsitter  was  van  Die  Afrikaanse  Skrywerskring,  op  uitnemende 
wyse  geblyk. 

Twee  voorsittersredes,  gepubliseer  in  die  Tydskrif  virLetterkunde,  openbaar 
iets  van  Charles  Fensham  se  besondere  visie  as  leier  van  Die  Afrikaanse 
Skrywerskring:  dié  van  1 984,  by  geleentheid  van  die  vyftigste  bestaansjaar 
van  die  Skrywerskring  in  Pretoria,  en  sy  laaste,  by  die  Skrywerskongres  van 
1 988  in  Bloemfontein. 

In  die  rede  van  1 984  het  prof  Fensham  onder  andere  drie  sake  beklemtoon 
wat  ook  vandag  van  dringende  belang  is:  kontak  en  deurlopende  gesprek 
met  buitelandse  skrywers;  die  noodsaak  om  nuwe  prosesse  van  publikasie 
te  ontgin  ten  einde  goeie  maar  goedkoper  lektuur  aan  die  grootste  moontlike 
aantal  Afrikaanse  lesers  te  lewer;  om  ten  bate  van  die  groei  en  verryking  van 
die  Afrikaanse  taal  met  die  taalgebruik  van  “die  breë  massa  van  sprekers  wat 
die  taal  help  vorm”,  rekening  te  hou. 

Die  1988-rede  vertel,  onder  meer,  van  sy  betrokkenheid  by  die  hersiening 
van  die  Afrikaanse  Bybelvertaling,  en  sy  siening  van  die  intrinsieke  band 
tussen  die  Afrikaanse  Bybel  en  die  Afrikaanse  letterkunde. 

Op  subtiele  wyse  knoop  hy  Job  se  vermoë  “om  Afrikaans  te  praat”  in  die 
Nuwe  Bybelvertaling  — iets  wat  Job,  volgens  sy  vertalerTotius,  in  die  Ou  Ver- 
taling  nie  “wou”  doen  nie  — aan  die  “ver  pad  wat  ons  met  Afrikaans  gekom 
het”.  En  daarby  suggereer  hy  dat  hierdie  ryp  en  ryk  Afrikaans  in  ons  eie  tyd 
opnuut  ’n  rol  sal  speel  om  die  letterkunde  van  ons  tyd  te  rig  en  te  verryk  — ’n 
nuwe  Bybelvertaling  voorspel  ’n  vernuwing  vir  Afrikaans.  As  hy  die  moei- 
same  Afrikaans  van  Job  in  die  Ou  Vertaling  naas  die  “gespierde  en  glas- 
heldere”  taal  van  Job  in  die  Nuwe  Vertaling  plaas,  is  sy  slotsom:  “Almal  sal 
seker  met  my  saamstem  dat  as  Job  so  Afrikaans  kan  praat,  het  hierdie  taal 
van  ons  niks  te  vrees  nie.  Laat  mense  maar  profeteer  en  dosente  bespiege- 

linge  maak,  maar  wat  ons  hier  hoor  en  wat  hier  voor  ons  gereed  lê,  is  ’n 
volwasse  taal.  Wie  sal  hom  kan  uitroei?” 

Van  groei  en  vernuwing  het  hierdie  man,  so  diep  gewortel  in  die  Oudheid,  ’n 
merkwaardige  begrip  gehad;  ons  kan  hom  in  die  visie  wat  hy  van  die  groei  en 
bruikbaarheid  van  die  Afrikaanse  taal  gehad  het,  in  die  kreatiewe  lojaliteit  wat 
hy  as  wetenskapsbeoefenaar  teenoor  Afrikaans  getoon  het,  vertrou. 

P.H.  Roodt  se  jongste  bundel  kortprosa  D/e  geel  geluid  van  die  son  is 
op  25  Augustus  by  Exclusive  Books  in  Pretoria  bekend  gestel.  By  dié 
geleentheid  het  hy  onder  meer  gesê: 

lemand  het  êrens  gesê:  in  elke  mens  skuil  daar  ’n  malle  en  ’n  minnaar. 
Ek  verdien  my  daaglikse  brood  deur  onder  meer  stories  met  studente  te 
behandel.  Dit  is  rustige,  aangename  werk.  Kom  ons  noem  dié  persoon  die 
minnaar.  Hy  probeer,  soos  ’n  ware  minnaar,  deurentyd  entoesiasties  wees: 
hy  wil  sy  studente  krities  ontwikkel,  hulle  eiewaarde  en  selfvertroue  gee. 
Weg  van  sy  werk  neem  die  malle  oor.  Hy  buig  oor  die  papier.  Soms  vloei  die 
woorde  uit  sy  potlood;  dikwels  gaan  dit  moeilik,  krap  hy  dood,  oorweeg  talle 
moontlikhede,  begin  weer  voor.  As  jy  net  ’n  begin  het.  Indien  hy  halstarrig  bly 
sit,  glip  hy  deur  na  ’n  ander  dimensie,  fluister  ’n  muse  woorde  in  sy  oor.  Sy  is 
mooi  én  wreed.  Daarom  ontwikkel  die  malle  verskillende  gesigte.  Hy  is  beur- 
telings  ’n  duiwel,  ’n  dief  en  ’n  hoer;  ’n  klikbek,  romantiese  gek  en  ’n  hartseer 
nar;  en  soms,  net  soms,  ’n  engel.  Hy  is  ’n  reddelose  skisofreen.  Deur  stories 
probeer  hy  iets  verstaan  van  hierdie  onverstaanbare  lewe,  van  homself,  sy 
ervarings  en  die  wêreld  waarin  hy  woon. 

Die  verbeelding  is  ’n  tweesnydende  swaard:  dit  kan  vervals,  maar  ook  smag 
na  ’n  paradys  en  dit  teenwoordig  probeer  maak.  In  ’n  woestyn,  daarin  bevind 
die  malle  hom  dikwels,  in  ’n  see  van  sand,  kan  die  groen  van  ’n  oase  ’n 
opgeefsel  wees  of  ’n  voorsmaak  van  ’n  sagte  koelte  naby  die  paradys.  Jy  bly 
veg  teen  die  lugspieëlings,  die  donker  sandstorms,  die  onvermoë  om  nie 
daardeur  te  sien  nie.  Jy  bly  koppig  vertel  teen  die  groot  donkerte  wat  dreig. 
Jou  oormoed  lê  hierin:  jy  wil  die  verlede  en  die  toekoms  teenwoordig  maak.  ’n 
Ander  vorm  van  kranksinnigheid  wil  jou  oorval  as  dit  jou  nie  gegun  sal 
word  nie. 

’n  Mens  sou  dink  om  verhale  te  ontleed  en  stories  te  maak,  is  verwant.  Niks  is 
verder  van  die  waarheid  af  nie.  Om  ’n  kar  te  ry  en  een  te  ontwerp  en  te  bou,  is 
wêrelde  uit  mekaar.  Die  bestuúrder  weet  min  van  al  die  bloedsweet  en  trane, 
die  meet  en  pas.  Hy  stel  waarskynlik  ook  nie  daarin  belang  nie. 

’n  Mens  sou  redelikerwys  verwag  dat  die  minnaar  die  malle  tot  hulp  kan 
wees.  Maar  dis  ook  nie  waar  nie.  Eersgenoemde  is  dikwels  beterweterig, 
pedanties,  slim,  en,  dán  is  die  dood  soos  groen  etter  in  die  pot,  Literêr  met  ’n 
groot  obsene  L.  Hy  gee  ongevraagde  advies,  ondermyn  die  malle  se  selfver- 
troue,  praat  vlot  oor  postmodernistiese  tekste  en  metafiksie  en  triviale  teg- 
nieke  en  so  aan  vervelig  voort.  Alles  jargon  wat  die  malle  nie  ’n  duit  kan 
skeel  nie. 

Die  malle  voer  ’n  jarelange  stryd  teen  die  minnaar.  Laasgenoemde  wil  ver- 
klaar,  veralgemeen,  evalueer,  name  gee;  daardeur  dink  hy  kan  hy  besit.  Dié 
kêrel  se  illusies  ken  geen  perke  nie.  Hy  bevlek  homself  met  sy  kritiese  woor- 
deskat  en  teorietjies  wat  kom  en  gaan  soos  wolke  in  die  Vrystaat. 

Maar,  goddank,  die  malle  het  baie  duiwels  en  sewe  verleidelike  muses  aan  sy 
kant,  daarom  begin  hy  die  minnaar  wen.  Hy  kruip  weg  in  sy  stories,  dink  in  die 
beeld  en  steur  hom  nie  aan  die  toepassing  nie.  Soos  die  minnaar  slimmer 
word,  word  hy  dommer.  Die  een  dink  hy  weet,  die  ander  weet  hy  weet  nie.  So 
bly  albei  op  ’n  manier  gelukkig. 

Omdat  ek  vanaand  as  malle  praat,  gaan  ek  niks  oor  my  stories  sê  nie.  Hulle  is 
nou,  helaas,  op  hulle  eie.  En  moet  hulle  man/vrou  staan  of  lê. 

Dames  en  Here,  ek  is  by  die  slot  van  my  praatjie,  die  klimaks  (die  minnaar  sou 
waarskynlik  gesê  het:  die  hoogtepunt):  Dankie  dat  u hier  is.  Ek  weet  u gaan 
almal  my  boek  koop,  hom  geniet  en  net  mooi  dinge  van  hom  sê.  U sien:  alle 
malles  het  ’n  kwesbare  kol  — wees  hulle  genadig  — soos  Breyten  jare 
gelede  reeds  namens  almal  gepleit  het. 


Commendatie  gelewer  deur  prof.  A.P.  Grové  tydens  díe  oorhandíging 
van  die  Gustav  Prellerprys  vir  Literatuurwetenskap  en  toekenning  van 
erelidmaatskap  van  die  Suid-Afrikaanse  Akademie  vir  Wetenskap  en 
Kuns  aan  Ernst  van  Heerden,  op  5 September  1991. 

Die  Gusvat  Prellerprys  vir  Literatuurwetenskap  en  Kritiek  is  een  van  die 
Akademiepryse  wat  nie  vir  ’n  tweede  keer  aan  ’n  bepaalde  persoon  toegeken 
kan  word  nie.  Anders  as  die  Hertzogprys,  byvoorbeeld,  is  dit  ’n  toekenning 
wat  nieop  grond  van  diéof  daardie  publikasiegemaak  word  nie.  Dit  gaan  hier 
eerder  om  ’n  oeuvre,  ’n  totale  literêre  rol,  ’n  lewenswerk,  wil  mens  byna  sê.  Dis 
’n  eenmalige  bekroning  wat  erkenning  gee  aan  die  ontvanger  se  statuur  en 
status  as  literatuurwetenskaplike. 

So  gesien,  is  prof.  Van  Heerden  uitgeknip  ’n  kandidaat  vir  dié  toekenning, 
want  in  hom  het  ons  iemand  wat  sy  volle  energie  in  diens  van  die  literatuur  en 
die  literêre  besinning  gestel  het.  Ook  na  sy  aftrede  het  hy  nie  gaan  rus 
nie. 

As  literatuurdosent  het  hy  op  verskillende  vlakke  honderde  studente  in  die 
letterdoelas  (soos  Opperman  sê)  wegwys  gemaak.  As  medewerker  en  later 
redakteur  het  hy  ’n  belangrike  rol  in  Standpunte  gespeel,  ’n  blad  waarvan  hy 
ook  ’n  tyd  lank  redaksie-sekretaris  was.  Ook  in  populêre  tydskrifte  en  oor  die 
radio  het  hy  veel  gedoen  om  die  literatuur  in  breër  kring  toeganklik  te  maak. 
Van  sy  beste  ernstige  opstelle  is  in  vier  stewige  bundels  byeengebring,  nl. 
Rekenskap  (1 963).  Die  ander  werklikheid  (1 989).  Digterlike  diagnose  (1 977) 
en  Huis  van  stemme  (1984). 

In  hierdie  opstelle  het  hy  hom  soms  toegespits  op  ’n  enkele  werk;  ander  kere 
het  hy  aandag  gegee  aan  ’n  bepaalde  verskynsel  of  ’n  belangrike  ontwikke- 


90 


ling.  Soms  het  hy  ontledend  gewerk,  ander  kere  weer  oorsigtelik,  terwyl  hy 
steeds  ’n  oop  oog  had  vir  ’n  bepaalde  poëtiese  procédé.  Kortom,  hy  het  in  sy 
literêre  bemoeiings  nie  in  ’n  groef  beland  nie. 

Verder  moet  opgemerk  word  dat  Van  Heerden  in  sy  kritiek  deurgaans  ’n  be- 
skaafde  waardigheid  en  dekorum  gehandhaaf  het.  Nooit  het  hy  neerhalend 
te  werk  gegaan  nie  en  nooit  het  hy  aan  die  versoeking  toegegee  om  ’n  boek 
“af  te  maak’’  of  om  ’n  skrywer  “by  te  kom’’  nie.  En  steeds  het  hy  sy  bevindinge 
in  die  keurigste  taal  weergegee.  Daarom  kan  meer  as  een  van  sy  opstelle  as 
assays  gelees  word,  stukke  literatuur  wat  jy  met  genot  kan  lees,  of  jy  met  die 
bevindinge  saamstem  of  nie.  Van  dié  soort  kritiek  het  ons  min  in  Suid- 
Afrika. 

Van  Heerden  se  poësie  kom  hier  nie  direk  ter  sprake  nie.  Maar  dit  moet  tog 
gesê  word  dat  baie  van  sy  gedigte  ’n  literêr-teoretiese  onderbou  verraai.  Dis 
die  poësie  van  ’n  man  wat  diep  besin  het  oor  die  aard  van  die  skeppingsmo- 
ment  wat  tussen  die  lewe  en  die  kuns,  die  verbygaande  sintuiglike  prikkels 
en  die  blywende  vorm  geleë  is.  Ook  met  sy  poësie  het  hy  dus  veel  gedoen  om 
die  literêre  besinning  in  Suid-Afrika  te  stimuleer. 

Vandaar,  Meneer  die  Voorsitter,  dat  die  lede  van  die  Letterkundige  Kom- 
missie  eenparig  aanbeveel  het  dat  die  Gustav  Prellerprys  aan  prof.  Van  Heer- 
den  toegeken  word,  ’n  aanbeveling  wat  die  Raad  in  sy  wysheid  aanvaar 
het. 

Maar  die  Akademieraad  het  ook  ’n  tweede  verstandige  besluit  geneem, 
naamlik  om  erelidmaatskap  aan  prof.  Van  heerden  toe  te  ken  - ’n  eretoeken- 
ning  waarmee  die  Akademie  om  begryplike  redes  nie  kwistig  is  nie. 

So  ’n  eerbewys  moet  natuurlik  nie  gesien  word  as  ’n  soort  beloning  vir  wat 
iemand  organisatories  of  andersins  vir  die  Akademie  gedoen  het  nie.  Prof. 
Van  Heerden  was  nooit  diep  betrokke  by  die  besture  van  die  Akademie  nie. 
Ditgaan  hiereerderomdievraag  in  hoeverre’n  kandidaathom  metdieideale 
van  die  Akademie  vereenselwig  en  wat  hy  vermag  het  om  dié  ideale  te 
help  verwesenlik. 

En  hiermoetprof.  Van  Heerden  sepublikasiesweertersprakegebring  word, 
meer  bepaald  sy  poësie.  Vanaf  sy  eerste  bundel,  Weerlose  uur,  wat  in  1 942 
verskyn  het,  tot  hier  in  ons  eie  tyd,  vir  ’n  periode  van  vyftig  jaar  dus,  het  hy  met 
sy  lang  reeks  digwerke  deurgaans  ’n  behoorlike  peil  gehandhaaf,  vir  homself 
’n  eie  plek  in  ons  literatuurgeskiedenis  verower,  ons  taal  help  slyp  en  veel 
gedoen  om  die  Afrikaanse  gedagte  te  bevorder.  Hy  is  dan  ook  al  deur 
verskillende  instansies,  insluitende  die  Akademie  (met  die  Hertzogprys)  vir 
hierdie  bydrae  bekroon.  Talle  studies  en  verhandelings  is  al  oor  sy  werk  ge- 
skryf,  wat  verder  aantoon  watter  belangrike  plek  Van  Heerden  as  literêre 
figuur  in  ons  geesteslewe  beklee. 

Maar  wanneer  ’n  erelidmaatskap  ter  sprake  kom,  gaan  dit  nie  bloot  om  dit 
wat  ’n  kandidaat  gepubliseer  het  nie  - hoe  belangrik  dit  ook  al  mag  wees.  Dit 
gaan  ook,  en  miskien  veral,  om  die  waardes  wat  so  ’n  figuur  verteenwoordig. 
Met  sy  liefde  vir  musiek,  die  skilderkuns,  die  literatuur,  die  goeie  boek  is  Ernst 

van  Heerden  deur  en  deur  ’n  kultuurmens  wat  van  die  mooiste  estetiese 
waardes  verteenwoordig  wat  in  ons  volk  leef.  En  ook  dit  is  al  deur  verskil- 
lende  ander  instansies  raakgesien  soos  onder  andere  blyk  uit  die  verskillen- 
de  eregrade  wat  aan  hom  toegeken  is. 

Meneer  die  Voorsitter,  met  die  kort  motiverings  gee  dit  my  nou  genoeë  om  u 
te  versoek  om  die  oorhandigings  te  doen. 

Ernst  van  Heerden  antwoord: 

Geagte  Kollegas, 

Ek  wil  u baie  hartlik  bedank  vir  die  bereidwilligheid  om  te  midde  van  velerlei 
ander  verpligtings  tog  nog  die  tyd  te  vind  om  vir  vandag  se  funksie  hierheen 
te  kom. 

My  genoegdoening  om  u hier  te  ontvang,  het  eintlik  ’n  dubbele  basis.  Dit  is 
naamlik  hierdie  maand  byna  29  jaar  gelede  toe  my  digbundel  Die  kiop  in 
1 962  met  die  Hertzogprys  vir  poësie  bekroon  is.  Om  die  waarheid  te  sê,  dit 
was  vir  Die  kiop  én  die  voorafgaande  bundels.  Dan  is  daar  die  gelukkige 
sameloop  van  omstandighede  dat  my  gewaardeerde  kollega,  professor  A.P. 
Grové,  ook  daardie  keer  die  commendatio  gelewer  het.  U sal  dus  begryp 
waarom  vandag  se  samekoms  vir  my  besondere  betekenis  het. 

Professor  Jaap  Steyn  van  Bloemfontein  wat  nou  met  die  optekening  van  die 
geskiedenis  van  die  Nasionale  Pers  besig  is,  vertel  my  dat  hy  reeds  in  die  der- 
tigerjare  resensies  van  my  in  die  lêers  van  D/e  Burger  en  Die  Huisgenoot 
teëgekom  het.  Daardie  kritiese  geskriffies  moet  dus  saamgeval  het  met  my 
M.A.-studiejaar  op  Stellenbosch,  nl.  1 936. 

Daar  was  verskeie  aandrifte  wat  my  tot  die  kritiek  as  ’n  literêre  uitingsvorm 
aangespoor  het.  Daar  was  my  M.A.-studie  oor  ’n  Nederlandse  digter  wat  my 
destyds  in  hoë  mate  geboei  het,  nl.  P.C.  Boutens.  maar  daar  was  ook  die  feit 
dat  ek  toe  al  gespeel  het  met  die  gedagte  om  ’n  eie  digbundel  uit  te  gee,  ’n 
vrome  wens  wat  eers  in  Julie  1 942  in  vervulling  sou  gaan.  Maar  intussen  was 
daar  my  eerste  oorsese  studieverblyf  en  die  prikkeling  wat  daar  van  my 
Amsterdamse  hoogleraar,  Anthonie  Donker,  uitgegaan  het.  Hy  het  die  voor- 
beeld  gestel  van  ’n  digter  wat  self  kritikus  kan  wees  en  wat  waardevolle  werk 
op  albei  gebiede  gelewer  het. 

My  belangstelling  as  kritikus  is  van  die  begin  af  toegespits  op  die  meganika, 
die  instrumentarium  waarmee  die  digter  werk,  dus  die  taal  in  al  sy  moont- 
likhede,  nuanserings,  sy  menigvuldige  verskyningsvorme. 

As  ons  vandag  kyk  na  die  wye  gebied  van  die  literatuurwetenskap  en  veral  na 
die  tydgenootlike  benaderings  en  strategieë  soos  resepsie,  verwagtings- 
horisonne,  inter-  en  intratekstualiteit  en  derglike,  dan  val  dit  ’n  mens  op  dat  al 
die  wysheid  basies  teruggaan  na  die  kern  van  alle  poëtiese  skepping,  nl.  die 
woord  self. 

Dat  die  Akademie  dit  goed  gevind  het  om  my  werk  as  kritikus  met  die  Gustav 
Prellerprys  te  beloon,  is  ’n  grooteeren  aansporing.  Om  as  bekroningsgenoot 

jou  plek  in  te  neem  naas  kritici  van  die  kaliber  van  ’n  Antonissen,  Opperman, 
Scholtz,  Botha,  Grové,  Cloete  en  Kannemeyer,  is  voorwaar  ’n  mylpaal  in  ’n 
mens  se  lewe  as  letterkundige. 

Aan  professor  Grové  wil  ek  ’n  opregte  dankwoord  rig  vir  sy  gevoelvolle 
opsomming  van  my  werk  as  kritikus.  In  my  bundels  letterkundige  opstelle  het 
ek  soms  van  hom  verskil,  maar  ek  het  altyd  die  ruimste  waardering  gehad  vir 
sy  ontsagwekkende  kennis  en  sy  beskaafde  omgang  met  die  literatuur. 
Ek  wonder  hoe  dikwels,  indien  ooit,  dit  voorkom  dat  iemand  by  dieselfde 
geleentheid  ’n  belangrike  prys  én  die  erelidmaatskap  van  die  Akademie  in 
ontvangs  mag  neem.  Daarom  waardeer  ek  dit  des  te  meer  om  tot  die  deur- 
lugtige  groep  van  die  Akademie  se  erelede  toegelaat  te  word. 

Ek  dink  nou  aan  ’n  pikante  besonderheid  toe  ek  die  vorige  keer  deur  die 
Akademie  vereer  is.  Dit  was  by  ’n  feesete  op  29  November  1 962  in  die  Con- 
stantiaklub  in  Pretoria  toe  ek  die  Hertzogprys  vir  Poësie  in  ontvangs  kon 
neem.  By  dieselfde  geleentheid  is  twee  gesiene  Afrikanerleiers  as  erelede 
voorgestel,  nl.  die  destydse  ministers  Eben  Dónges  en  Jan  de  Klerk. 
Sonder  om  op  enige  bybedoelinge  te  sinspeel,  wil  ek  tog  sê  wat  ’n  vreugde 
dit  vir  my  is  om  saam  met  ’n  hoog  gewaardeerde  vriendin,  die  digteres 
Elisabeth  Eybers,  hierdie  pluim  aangespeld  te  kry.  Dit  is  niks  minder  as 
vleiend  nie:  ’n  bevestiging  van  die  waarde  in  ons  Afrikaanse  geestelike  lewe 
van  die  geriatrie! 

Ek  dank  u. 


Reëls:  Sanlam  Jong  Stemme-wedstryd  1 992 

1.  Die  wedstryd  word  georganiseer  deur  Tafelberg-Uitgewers,  in  same- 
werking  met  die  meningsblad  Insig. 

2.  Die  wedstryd  word  in  twee  kategorieë  aangebied:  Afrikaans  en 
Engels. 

3.  Kortverhale,  sketse  en  essays  van  ’n  filosofiese  aard  of  met  ’n  joernalis- 
tieke  inslag  kan  ingeskryf  word;  maksimum  lengte:  5 000  woorde. 

4.  Slegs  persone  tussen  1 8 en  25  jaar  mag  deelneem;  maksimum  inskry- 
wings  per  persoon:  drie. 

5.  Drie  pryse  in  elke  kategorie  is  op  die  spel: 

Eerste  prys:  R1  000,00  kontant  plus  R1  000,00  se  boeke, 

Tweede  prys:  R 500,00  kontant  plus  R 500,00  se  boeke, 

Derde  prys:  R300,00  kontant  plus  R300,00  se  boeke. 

Die  kontantpryse  word  deur  Sanlam  geborg,  en  die  boekpryse  deur  Van 
Schaik  Boekhandel. 

6.  Inskrywings  word  anoniem  beoordeel. 

7.  Die  beoordelaars  behou  die  reg  voor  om  pryse  nie  toe  te  ken  indien  die 
gehalte  van  die  inskrywings  dit  nie  regverdig  nie. 

8.  Insig  sal  die  twee  weninskrywings  teen  die  gebruiklike vergoeding  publi- 

seer,  en  behou  die  reg  voor  om  enige  van  die  ander  vier  naaswen- 
ners  te  publiseer. 

9.  Tafelberg  behou  die  eerste  opsie  om  enige  van  die  ses  weninskrywings 
in  versamelbundels  te  publiseer.  In  sodanige  geval  sal  die  normale 
outeursaandeel  van  1 2%  pro  rata  volgens  lengte  onder  die  bydraende 
outeurs  uitbetaal  word. 

1 0.  Terwyl  inskrywings  onder  oorweging  is,  mag  hulle  nie  elders  vir  publika- 
sie  voorgelê  word  nie. 

1 1 . Inskrywings  moetop  A4-velle,  metdubbelspasiëringen  netaan  een  kant 
van  die  papier  getik  wees.  Indien  teksverwerkeruitdrukke  ingestuur 
word,  moet  die  bladsye  genommer  en  los  van  mekaar  wees.  Heg  asse- 
blief  ’n  inskrywingsvorm  (of  afdruk)  aan  elke  afsonderlike  inskrywing. 

1 2.  Deelnemers  word  versoek  om  afskrifte  van  hul  inskrywings  te  hou.  Die 
organiseerders  kan  nie  verantwoordelikheid  aanvaar  vir  verlore  werk 
nie. 

13.  Sluitingsdatum:  31  Januarie  1992 

14.  Navrae  en  inskrywingsvorms:  Dr.  Annari  van  der  Merwe,  Tafelberg- 
Uitgewers,  Posbus  879,  Kaapstad  8000;  telefoon  (021)  241320;  faks 
(021)  242510. 

A Kloppers 

By  die  lees  van  Verlore  paradyse 


Hoewel  die  verhale  in  hierdie  bundel  outonome  verhale  is  (en  dienooreen* 
komstig  in  talle  lesinglokale  of  klaskamers  behandel  gaan  word)  wat  uit  ’n 
verskeidenheid  bundels  van  ’n  verskeidenheid  Afrikaanse  skrywers  saam- 
gestel  is,  moet  die  leser  of  student  hom  van  ten  minste  twee  dinge  vergewis 
wat  dié  verhale  (en  dan  ook  die  vier  wat  voorgeskryf  is)  gemeen  het: 
Eerstens  stel  die  samesteller  dit  in  sy  voorwoord  baie  duidelik  dat  die  verhale 
in  die  bundel  o.a.  spreek  van  die  mens  se  universele  verlange  “na  die  verlede 
of  na  wat  ons  graag  wil  hê  in  die  toekoms  bewaarheid  moet  word.  Miskien  is 
dit  die  hunkering  na  ’n  verlore  paradys  wat  ons  elkeen  op  sy  manier 
probeer  herskep.” 

Tweedens  is  dit  belangrik  om  te  onthou  dat  hierdie  prosawerke  ook  kort- 
verhale  is,  m.a.w.  verhale  wat  daardeur  gekenmerk  word  dat  hulle  kort  is  en 
dat  elkeen  op  ’n  unieke  manier  ’n  deursnit  van  die  lewe  op  ’n  kritiese 
moment  verwoord. 

“Die  invloed”  — Pirow  Bekker 

Die  leser  weet  na  die  openingsparagraaf  al  dat  ’n  eksterne  verteller  aan  die 
woord  is,  maar  een  wat  — omdat  hy  ’n  greep  uit  die  lewe  van  “ons  dorp”  se 
mense  (p.  1)  aan  die  vertel  is  — hoegenaamd  nie  onbetrokke  of  objek- 
tief  is  nie. 

Dieselfde  eerste  paragraaf  spreek  ook  van  ’n  heel  besondere  aanslag;  die 
verteller  is  merkbaar  met  ’n  stukkie  lewenswysheid  besig  waarin  ’n  paar 
skerp  omlynde  gegewens  duidelik  blyk:  opregte  liefde  tussen  ’n  man  (met 
“murg  in  sy  pype”)  en  ’n  meisie  maak  ’n  skeiding  deur  diep  water  (soos  deur 
’n  stokou  reëltjie  verwoord)  ongedaan. 

Aan  die  hand  van  hierdie  paragraaf  kan  die  leser  verwag  dat  die  verhaal  wat 
dié  inwoner-verteller  gaan  vertel,  beslis  ’n  toepassing  gaan  wees  van  dié 
soort  wedersydse  liefde  tussen  ’n  man  en  ’n  meisie.  Anders  gestel:  die  leser 
kan  reeds  naastenby  verwag  WAT  gaan  gebeur,  maar  dit  is  juis  die  HOE  dit 
gaan  gebeur  wat  daarom  van  soveel  belang  gaan  wees  en  wat  die  leeserva- 
ring  die  moeite  werd  gaan  maak. 

Paragraaf  drie  kleur  die  reeds  genoemde  vermoede  t.o.v.  die  verhaalinhoud 
bevestigend  in:  die  jongman  van  dié  verhaal,  “Die  invloed”,  was  ’n  vurige 
visserman,  Wenning  Nylant,  en  die  meisie  was  Milla  van  de  Wateren.  En  om 
die  vermoede  van  die  inleiding  des  te  duideliker  te  versterk,  is  die  diep  water 
wat  die  skeiding  bring  (en  waarna  reeds  verwys  is)  in  hiérdie  geval  ’n  baie 
belangrike  faktor  om  mee  rekening  te  hou,  nl.  “die  see  self”  (p.  1). 

Die  belangrikste  verhaalkomponente  is  dus:  ’n  vurige  jongman  (’n  visser- 
seun),  ’n  meisie  (wie  se  van  nie  misgelees  mag  word  nie)  en  die  see;  gege- 

wens  wat  spoedig  opgevolg  gaan  word  met  meer  gegewens  uit  die  ekspo- 
sisie-fase  van  die  verhaal. 

Luidens  die  verteller  se  mededelings  was  die  twee  jongmense  “uit  die 
staanspoor  vasgedraai”  (p.  1 ).  En  deur  om  die  beurt  op  die  twee  families  wat 
deur  Wenning  en  Milla  verteenwoordig  word,  te  fokus,  word  die  leser  gaan- 
deweg  aan  dieonontwarbarefamiliegeskiedenis  vasgedraai;  boonop  bly  die 
see  ’n  immer  teenwoordige  eksponent. 

Wenning  is  aan  die  hand  van  sy  visser-pa  opgevoed  met  ’n  besondere  liefde 
vir  die  see.  Die  vader,  wie  se  tenger  vrou  hom  ontval  het,  was  immers  meer  as 
net  ’n  gewone  visserman;  hy  was  alles  behalwe  ’n  visserman  wat  net  om  den 
brode  dié  ambag  gedien  het;  nee,  landmens  was  hy  nie  — hy  was  ’n  see- 
mens:  “die  see  was  vir  hom  sy  hartklop”  (p.  2),  en  hy  het  gesing  as  hy  op  die 
water  uitgegaan  het  en  hy  het  “saamgeborrel”  (p.  2)  met  die  see.  Wenning  — 
“groot  voor  sy  tyd”  (p.  2)  — was  van  speenoud  af  ook  ’n  seemens;  meer  nog: 
“’n  brood-uit-die-water-mens”  (p.  1 ). 

Milla  se  opvoeding  was  anders.  Haar  ma,  Hilda  Sewes,  was  ’n  “geswore 
landmens  wat  haar  in  ’n  oomblik  van  swakheid  laat  meevoer  het  tot  die  be- 
staan  van  ’n  visserman  se  vrou”  (p.  1 ).  Sy  het  haarself  dié  swakheid  nooit 
vergewe  nie  en  daarom  het  sy  die  see  gehaat  — in  so  ’n  mate  dat  sy  “net 
gelewe  het  vir  die  dag  wanneer  sy  nie  langer  na  die  verraderlike  dam  hoef  te 
kyk  vir  elke  dag  se  kos  om  te  eet  nie”  (p.  2).  Toe  die  see  om  alles  te  kroon  haar 
man  wegneem,  het  haar  wrewel  tot  verbittering  gegroei;  tot  ’n  obsessiewe 
beslistheid  dat  haar  dogter  die  see  nooit  sou  sien  nie.  Omstandighede  het 
haar  egter  gerioop  om  teen  haar  begeerte  in  die  vissersgemeenskappie  te 
bly.  Die  see  het  nie  weer  vir  haar  gesorg  nie,  want  haar  groentetuintjie  en  haar 
werk  as  blokman  in  Willem  Swanepoel  se  slaghuis  het  siel  en  liggaam  aan- 
mekaar  gehou. 

So  het  dit  gekom  dat  die  twee  kinders  met  bykans  onversoenbare  opvoe- 
dingsverskille  na  mekaar  toe  begin  groei  het.  Hilda  het  die  spotkinders  se 
gereelde  ginnegaap  as  ’n  “niks-anders-het-om-te-doen-nie”-vriendskap  af- 
gemaak  (p.  2). 

Met  skaars  woorde  — soos  die  skrapse  bestaan  van  die  twee  karakters  — 
open  die  verteller  egter  die  ontwikkelende  verhouding  tussen  die  twee  jong- 
mense.  En  die  leser  moet  versigtig  wees  om  dit  nie  mis  te  lees  nie,  want 
Wenning  se  toenadering  kom  nie  in  woorde  nie,  maar  veral  in  terme  van  ge- 
skenke  uit  die  see;  en  die  geskenke  is  telkens  vir  Milla  se  ma  — asof  hy  daar- 
mee  deels  wou  bevestig  dat  hy  ’n  “brood-uit-die-water-mens”  is  en  terself- 
dertyd  Milla  se  ma  se  wrewel  vir  die  see  wou  temper. 

Eers  was  dit  “een  aand”  ’n  “ou  Vredenbaai-kabeljoutjie”  (p.  2).  Hilda  se  reak- 
sie  is  in  geen  onduidelike  taal  uitgesê  nie:  “ek  hou  van  my  dag  af  nie  van 
seevis  nie”  (p.  2).  En  tog  het  die  vis  gebly. 

Kort  daarna  het  hy  weer  ’n  vis  gebring  en  dié  keer  ’n  verskoning  vir  sy  ge- 
skenk  gereed  gehou:  die  see  was  nie  suinig  nie!  Weer  was  Hilda  negatief 
teenoor  die  geskenk. 

Die  derde  geskenk  het  die  opoffering  waarmee  dit  bekom  is  as  metgesel 
gehad:  “Vis  loop  nou  maar  yl,  ta’  Hilda.  Hulle  wil  nie  rys  nie.  Maar  hier  is  darem 
iets’’  (p.  3).  Groter  as  haar  wrewel  oor  die  see  — “Hoe’s  dit  dan  nou  met  julle 
wonderlike  vangstes’’  (p.  3)  — moes  sy  sien,  hoor  en  aanvoel  dat  haar  dogter 
vir  die  eerste  keer  tydens  hierdie  geskenk-besoeke  duidelik  op  die  voor- 
grond  is.  Eerstens  moes  sy  twee  keer  kyk  toe  Milla  in  die  middeldeur  verskyn 
het:  “Het  sy  so  vinnig  vrou  geword!?’’  (p.  3).  Met  ontnugtering  moes  sy  haar 
dogter  se  bewondering  hoor  toe  sy  haar  hand  oor  die  goue  rug  van  die  kabel- 
jou  laat  gaan.  Teen  haar  sin  moes  sy  hoor  dat  Milla  (ten  spyte  van  haar 
opvoeding)  iets  van  sakvisse  en  lastige  haaie  weet.  Sy  moes  sien  hoe  Wen- 
ning  se  stem  tril  toe  hy  Milla  van  “die  groen,  blink  skof  van  ’n  regte  hetbul’’  (p. 
3)  vertel.  Sy  moes  hoor  hoe  Milla  en  Wenning  oor  die  lastige  haaie  lag.  Sy  kon 
sweer  dat  haar  dogter  daarop  uit  was  “om  haar  te  tart’’  (p.  3).  Daarom  is  haar 
reaksie  op  Wenning  se  woorde:  “Daar  het  sowaar  een  nog  ’n  keer  die  hoek 
loop  vat’’  (p.  3),  veelseggend:  sy  is  sonder  ’n  woord  die  huis  in. 

’n  Week  na  die  besoek  het  Hilda  verhuis  — hoër  op  teen  die  rivier  was  ’n 
huurhuis  met  ’n  groter  grondjie  en  ’n  paar  slaglammers.  Sy  het  dus  al  meer 
landmens  geword;  sy  het  dus  die  afstand  tussen  Wenning  se  wêreld  (die 
see)  en  Milla  s’n  desperaat  probeer  vergroot;  sy  het  dus  haar  voorneme  van 
vroeër  gestand  gedoen,  nl.  dat  haar  dogter  die  see  nie  sou  sien  nie. 

Dié  letterlike  afstand  tussen  die  twee  jongmense  was  nie  te  groot  nie  en  die 
figuurlike  afstand  nie  te  onoorbrugbaar  nie,  want  die  derde  aand  het  hy  weer 
sy  opwagting  gemaak  (soos  ’n  haai  wat  sowaar  nog  ’n  keer  aan  die  hoek  loop 
vat).  Dié  keer  word  sy  bedoeling  nie  meerd.m.v.  ’n  visoorgedra  nie;  nee,  in  die 
stram  atmosfeer  het  hy  die  probleem  in  woord  uitgesê:  die  see  staan  tussen 
hulle.  In  die  gesprek  (met  Milla  self  stil  eenkant)  het  die  rol  van  die  see  al 
duideliker  geword:  die  moeder  se  haat  omdat  die  see  haar  man  weggevat 
het,  teenoor  die  seun  se  bewondering  en  agting  vir  die  see,  en  sy  desperate 
soeke  na  ’n  bewys  dat  die  see  goed  is.  Omdat  al  Hilda  se  vorige  pogings  om 
hom  (soos  ’n  lastige  haai)  vir  goed  af  te  skrik,  misluk  het,  was  haar  laaste 
troefkaart  op  die  tafel:  sy  sou  die  see  self  gebruik  om  haar  wrewel  te  bevestig 
en  sodoende  haar  dogter  teen  ’n  seebestaan  (met  Wenning)  te  beskerm.  Sy, 
die  landmens,  het  nie  opgekyk  van  die  skottel  harslag  wat  sy  aan  die  bewerk 
was  nie  toe  sy  die  uitdaging  rig:  as  hy  wil  bewys  dat  die  see  hom  goedgesind 
is,  moet  hy  die  invloed  gaan  deurswem.  Om  die  uitdaging  des  te  meer  intens 
te  maak,  het  sy  ’n  waarskuwing  bygevoeg,  nl  dat  die  invloed  vanweë  die  rivier 
wat  afgekom  het,  vol  haaie  is. 

En  hy,  die  seemens,  het  hom  gestroop  (soos  ’n  vis)  van  alles  wat  hom  as  prooi 
sou  verbloem.  En  aan  Hilda  was  daar  geen  keer  nie.  Sy  het  hom  met  bloed 
bestryk  in  ’n  desperate  poging  om  haar  vir  goed  te  wreek.  Hy  sou  die 
definitiewe  prooi  van  die  haaie  word.  Bloed,  wat  simbool  van  lewe  is,  word 
hier  verironiseer  tot  teken  van  die  dood.  In  ’n  byna  triomferende,  selfopof- 
ferende  gebaar  het  hy  een  keer  na  Milla  gekyk  en  toe  uitgehardloop  die 
invloed  tegemoet. 

Die  toesakkende  aand  het  die  gebeure  in  ’n  waas  van  geheimsinnigheid 
gehul.  Hulle  kon  hom  sien  wegraak  en  opkom  en  later  het  die  “dik  skemer  na 
die  ander  kant  hom  heeltemal  toegevou’’  (p.  4).  Ten  spyte  daarvan  dat  Milla 
geroep  het  dat  hy  aan  die  oorkant  uitgeklim  het,  was  sy  nie  seker  nie. 
Toe  alles  deur  die  nag  uitgewis  is,  is  die  ouer  vrou  se  selfverwyt  deur  Milla  in 
die  wind  geslaan:  ‘ “Dan  is  hy  tog  deur’’  ’’  (p.  5)  — ’n  bevestiging  van  sy 
opregte  liefde.  Sy  teken  van  ware  liefde  vir  die  see  en  vir  Milla,  word  daad  vir 
daad  (ten  spyte  van  die  ouer  vrou  wat  op  haar  knieë  voor  haar  staan)  deur 
haar  beantwoord.  Haar  klere  word  ook  gestroop  en  sy  benat  haar  self  ook 
met  bloed  voor  sy  haar  deur  die  invloed  na  Wenning  toe  begewe  het. 

In  die  diepste  geheimhouding  is  hierdie  twee  kinders  verenig  — juis  in 
die  see. 

En  hier  is  die  leser  terug  by  die  inleidende  paragraaf:  die  seewater  was  nié  te 
diep,  die  gevaar  nié  te  groot  en  die  opvoedingsverskille  nie  te  diepgaande  om 
intense  liefde  te  verydel  nie.  En  tog  het  die  see  hom  finaal  laat  geld. 

Ten  slotte  sou  ’n  mens  die  titel  van  naderby  kon  bekyk  en  twee  interpretasies 
daaraan  heg: 

Op  die  eerste  verhaalvlak  word  daar  ’n  paar  keer  na  die  invloed  verwys.  As 
Wenning  die  eerste  geskenk  uit  die  see  bring,  wys  Hilda  dit  van  die  hand,  juis 
omdat  die  kabeljou  uit  die  see  kom.  Oor  varswatervis  voel  sy  egter  anders. 
Wenning  belowe  dat  hy  eendag  “hoër  op  langs  die  rivier’’  vir  haar  sal  “loop 
kurper  soek’’  (p.  2). 

As  Hilda  later  haar  uitdaging  rig,  is  die  invloed  weer  ter  sprake;  hierdie  keer 
nog  duideliker  omlyn  as  die  plek  waar  rivier-  en  seewater  (dus  riviervis  en 
seevis)  ontmoet  en  terselfdertyd  ’n  gevaarlike  tussengebied  waar  volop 
haaie  is,  veral  as  die  rivier  afkom.  Dis  juis  in  hierdie  tussengebied  waar  Wen- 
ning,  die  seun  wat  deur  sy  vader  ’n  see-mens  gemaak  is,  en  Milla,  die  een  wat 
hoër  op  teen  die  rivier  gewoon  het  en  dienooreenkomstig  ver  van  die  see  af 
opgevoed  is,  mekaar  uiteindelik  “ontmoet”.  En  tog  sou  die  see  die  twee 
jongmense  se  gelukkige  eenwording  verhoed. 

Op  ’n  tweede  vlak  sou  die  invloed  ook  kon  slaan  op  die  invloed  van  omstan- 
dighede  op  die  lewens  van  mense  en  hulle  optrede  teenoor  mekaar. 

Dit  is  voor  die  hand  liggend  dat  Wenning  se  see-georiënteerde  opvoeding  ’n 
geweldige  sterk  invloed  op  sy  optrede  sou  uitoefen.  Hy  is  onteenseglik  see- 
mens  wat  in  terme  van  die  see  se  goedheid  kon  kommunikeer  en  uiteindelik 
met  woord  en  daad  bewys  dat  die  see  goed  is  en  dat  sy  liefde  vir  Milla  diep 
gewortel  is,  soos  sy  liefde  vir  die  see. 

Hilda  Sewes  haat  die  see.  Die  invloed  hiervan  is  so  sterk  dat  sy  haar  dogter 
dienooreenkomstig  opvoed  en  die  see  self  ten  slotte  gebruik  om  haar  obses- 
siewe  haat  op  die  see-mens,  Wenning,  uit  te  stort.  Met  die  bloed  van  ’n 
landdier  bekragtig  sy  op  byna  rituele  wyse  haar  diepgewortelde  haat. 
Milla  is,  as  gevolg  van  haar  opvoeding,  ’n  land-mens  wat  vroeg  reeds  aange- 
trokke  voel  tot  c|ie  see-mens,  Wenning.  Haar  van  sou  ’n  simboliese  verwysing 
kan  wees  na  haar  andersheid  (in  terme  van  die  opvoeding  wat  sy  ontvang 

het).  Wenning  se  selfopofferende  liefdesdaad  beïnvloed  haar  in  so  ’n  mate 
dat  sy  die  eenwording  met  hom  in  die  dood  byna  blindelings  tegemoet  gaan. 
So  verenig  hulle  in  ’n  duister  paradys. 

“Terugkeer  van  ’n  soldaat’’  — Dolf  van  Niekerk 

Die  titel  wek  (veral  binne  ’n  Suid-Afrikaanse  konteks)  ’n  aangename  verwag- 
ting.  Op  ’n  (oënskynlik)  gewone  realistiese  vlak  bou  die  eerste  drie  para- 
grawe  voort  aan  die  genoemde  aangename  verwagting:  ’n  moeder  maak  die 
voordeur  oop  op  die  oggend  van  die  dag  waarop  haar  soldaat-seun  huis  toe 
kom.  Die  wêreld  hoor  haar  innige  verwagting  en  sy  glimlag  vir  die  kerkhor- 
losie  se  begrip. 

Die  vierde  paragraaf  dwing  die  leser  om  te  besef  dat  die  netjies  verwoorde 
verwagting  nie  heeltemal  so  gewoon-alledaags  is  nie,  want  die  spreker  is  die 
soldaat  op  wie  se  koms  daar  gewag  word;  dis  juis  hy  wat  langs  haar  staan,  en 
dis  hy  wat  verskrik  is  by  die  aanskoue  van  die  “vreugde  in  haar  oë’’  (p.  1 2).  Na 
paragraaf  vier  weet  die  leser  reeds  dat  ironie  ’n  vanselfsprekende  deel  van 
die  verhaal  is,  want  d ie  verwesenl  iking  blyk  d ie  teenoorgestelde  van  haar  ver- 
wagting  te  wees;  trouens,  hy  is  reeds  by  haar  (sonder  dat  sy  daarvan  bewus 
is).  Voorts  is  sy  reaksie  op  haar  vreugde  ’n  duidelike  teken  van  die  absurditeit 
van  die  situasie.  Absurd  (afkomstig  van  die  Latynse  woord  absurdum)  word 
hier  bedoel  as  onversoenbaar  of  onharmonies.  In  plaas  van  die  verwagte 
vreugde  by  ’n  herontmoeting,  is  hy  verskrik  deur  haar  vreugde.  Bykans  elke 
element  van  die  verhaal  — ruimte  en  tyd,  gebeure,  karakterisering  en  die  ver- 
tellersgesigpunt  staan  in  die  teken  van  dit  wat  ironies  en  absurd  is. 

Wat  tydhantering  betref  is  dit  duidelik  dat  die  handelingsverloop  in  ’n  enkele 
dag,  Woensdag,  en  (in  die  hede)  van  vroegoggend  tot  half-vyf  die  middag 
voltrek  word.  Binne  die  ure  van  die  enkele,  uitsonderlike  dag,  lewe  die  hoof- 
karakter  naby  die  horlosie,  want  alles  moet  doelgerig  en  tydgebonde  gedoen 
word:  vroegoggend  maak  sy  die  voordeur  oop.  Later  stel  sy  die  horlosie  en 
stoot  die  voorkamer  se  vensterraam  oop;  nog  later  nuttig  sy  ’n  skamele  mid- 
dagete.  Sy  hoor  die  kerkhorlosie  drie-uur  slaan;  om  half-vier  smoor  sy  die 
wekker  voor  dit  lui.  Om  half-vyf  arnveer  d\e  trein  sonder  haar  seun.  Sy  glimlag 
egter  by  die  gedagte  dat  hy  dalk  ‘ “miskien  volgende  Woensdag’’  ’ (p. 
1 8)  sal  opdaag. 

Benewens  die  ironie  van  die  situasie,  vestig  die  laaste  woorde  van  die 
moeder  ook  die  leser  se  aandag  op  die  absurditeit  van  haar  gewag  op  die 
terugkeer  van  haar  seun;  trouens,  elke  Woensdag  word  dieselfde  ritueel 
herhaal  — “vandag  is  dit  die  honderd  en  vyftigste  Woensdag’’  (p.  1 3)  wat  dit 
gebeur.  Dit  word  ’n  nimmereindigende  en  absurde  sikliese  ritueel.  Die 
moeder  leef  eintlik  net  vir  Woensdae.  Let  op  hoe  sy  op  die  Woensdag  onthou 
om  die  skemer  voorkamer  se  venster  oop  te  maak . . . en  “die  week  se  vars 
lug  stroom  die  voorkamer  binne’’  (p.  1 3).  Op  Woensdae  kom  sy  in  die  tuin, 
pluk  sy  ’n  handvol  grashalms,  “blaas  sy  die  stof  om  die  blompot  weg’’  (p.  1 3), 
dek  sy  tafel,  kook  sy  kos,  begin  sy  neurie,  “sing  sy  (dit)  elke  keer  wanneer 

haar  hart  oorloop  van  vreugde”  (p.  1 4).  Sy  besoek  die  werf,  trek  later  aan  en 
stap  stasie  toe. 

Onmiddellik  besef  die  leser  ook  dat  die  ruimte  waarin  elke  Woensdag  se 
ritueel  voltrek  word,  ieKenend  is  van  ’n  geïsoleerde  en  eweneens  absurde 
milieu.  Sy  word  omring  deur  tekens  van  isolasie  en  verval.  Haar  stoep  is 
gebars;  in  die  “verwaarloosde  tuintjie”  streel  sy  oor  die  koppe  van  “gras- 
halms  en  sydissels”  (p.  12).  Klitsgras  koek  in  haar  wolkouse.  Die  hoen- 
derhokke  se  drade  hang  slap;  trouens,  die  “laaste  hoender  het  twee  jaar 
gelede  al  gevrek”  (p.  14).  Voor  die  agterdeur  lewe  nog  net  ’n  paar  riete  — 
waaraan  die  boontjies  moes  rank  wat  nooit  geplant  is  nie  — en  die  takke  van 
die  drie  perskebome  “tier”  (p.  14)  in  alle  rigtings. 

Binne  lyk  dit  nie  anders  nie.  Die  blompot,  tafel,  botteltjies  en  glasies  is,  soos 
die  kussings  in  die  voorkamer,  met  stof  bedek.  Sy  dek  vir  twee,  maar  sy  “kyk 
aanhoudend  na  die  leë  stoel”  (p.  1 5). 

Haar  isolasie  blyk  ook  uit  haar  kommunikasie  met  mense  om  haar.  Haar 
enigste  gespreksgenoot  binne  die  vier  mure  van  haar  huis  is  haar  “afwesige” 
seun,  Carolus.  Die  enkele  sinne  wat  sy  met  haar  buurvrou  praat,  stomp  af 
vanweë  haar  beheptheid  met  haar  seun  se  terugkoms.  Mense  wuif  vir  haar  in 
die  straat  vanaf  hulle  stoepe.  Die  stasievoorman  se  “mond  wat  halfpad  oop 
was,  gaan  toe”  en  hy  “knik  met  sy  kop”  (p.  18). 

Die  belangrikste  verhaalgegewe  is  die  vrou  self.  Soos  reeds  aangetoon  lewe 
sy  slegs  op  Woensdae  intens:  “Vandag  is  die  honderd  en  vyftigste  Woens- 
dag  waarop  sy  ontsettend  baie  te  doen  het”,  want  elke  keer  vrees  sy  dat  haar 
soldaat  sal  kom  voor  alles  gereed  is  (p.  1 3).  Sy  sien  ook  nie  meer  die  absur- 
diteit  van  dit  wat  haar  omring  nie:  sy  “streel”  (byna  liefderyk)  oor  die  gras- 
halms  en  sydissels  en  die  geroeste  handpomp.  En  te  midde  van  verval,  ’n 
rourok  en  isolasie  lyk  sy  “tevrede”  (p.  1 3). 

Hoe  nader  sy  aan  half-vyf  kom,  hoe  meer  intens  lewe  sy  en  hoe  meer 
opgewonde  raak  sy.  Sy  lag  as  sy  “gesondheid”  sê  by  die  gedagte  aan  die 
gemmerbier  wat  sy  en  haar  seun  gaan  drink.  Met  koorsagtige  haas  trek  sy 
aan  en  flap  poeier  oor  haar  gesig  “tot  sy  bleek  is  soos  die  dood”  (p.  1 6).  Die 
volgende  aanhaling  spel  die  absurditeit  van  haar  totale  menswees  duidelik 
uit:  “Bo  die  wit  gesig  sit  haar  oë,  diep  en  tam  en  blink  en  bly  in  hulle  kaste”  (p. 
1 6J.  Minute  later  buig  haar  liggaam  “soos  ’n  vraagteken  teen  die  bultjie  uit”  (p. 
1 6)  om  betyds  vir  die  trein  te  wees.  Vir  die  verbygangers  glimlag  sy  “soos  ’n 
koningin”  (p.  16).  En  ten  spyte  van  die  groeiende  opgewondenheid  is  die 
tevergeefse  wag  vir  haar  oënskynlik  nie  ’n  te  groot  teleurstelling  nie. 

Alles  wat  sy  op  hierdie  Woensdag  en  die  afgelope  honderd  en  vyftig  Woens- 
dae  gedoen  het  was  vir  en  saam  met  haar  seun.  En  die  vooruitsig  dat  hy  dalk 
volgende  Woensdag  sal  kom,  hou  haar  aan  die  lewe.  Hieruit  blyk  die  belang- 
rikste  eienskap  van  hierdie  vrou,  nl.  haar  geloof.  Dit  is  juis  vanweë  hierdie  oor- 
beklemtoning  van  haar  geloof  dat  daar  by  haar  geen  enkele  traan  oor  elke 
Woensdag  se  teleurstelling  gestort  word  nie. 

Maar  hierdie  geloof  blyk  niks  anders  as  ’n  siek,  ironiese  en  absurde  obsessie 

te  wees  nie.  Dit  is  immers  baie  opvallend  hoe  die  gestorwe  seun  (en  verteller) 
voortdurend  kommentaar  lewer  op  wat  die  moeder  doen.  En  hoe  groter  haar 
opgewondenheid  oor  die  half-vyf-trein,  hoe  meer  desperaat  raak  hy  omdat 
hy  nie  in  staat  is  om  tot  haar  deur  te  dring  en  haar  illusie  — haar  paradys  — te 
versteur  nie. 

Hy  smag  na  momente  om  die  waarheid  uit  te  skree,  maar  slaag  nie  daarin  nie 
— juis  vanweë  haar  intense  lewe  en  geloof.  As  sy  buk  om  die  klitsgras  uit  haar 
kouse  te  trek,  herinner  dit  haar  aan  iets,  en  haar  oë  “raak  stroef”  (p.  1 2).  En 
dan  sê  die  verteller:  “Daarop  wag  ek  al  lank  — nou  kan  ek  haar  sê”  (p.  1 2). 
Maar  dan  kyk  sy  weer  vol  blydskap  na  ’n  skilpadkewertjie  in  haar  hand.  Uit  al 
sy  tevergeefse  en  al  hoe  dringender  pogings  word  die  volle  werklikheid  van 
die  situasie  aan  die  leser  — en  nié  aan  die  moeder  nie  — bekend;  die 
telegram  wat  deur  die  offisier  afgelewer  is,  “die  papiere  wat  uit  die  sak  van  ’n 
soldaat . . .”  (p.  14)  gekom  het,  die  koevert  met  die  medalje,  die  sakboekie 
met  die  potloodjie  en  die  “portret  wat  tussen  die  bladsye  was”  (p.  1 7).  Alles 
duidelike  tekens  dat  hy  reeds  dood  is  en  dat  die  moeder  die  tyding  moes 
gekry  het. 

Die  ek-verteller  se  angs  oor  die  moeder  se  illusie  gaan  oor  in  ’n  intense 
benoudheid:  “ek  kan  haargeloof  nie  langerverduurnie”(p.  1 7).  En  hysmeek 
ten  slotte  om  net  ’n  enkele  traan  by  haar  te  sien  — “net  ’n  traan  dan  is  ek 
verlos”  (p.  1 7).  ’n  Traan  sou  bewys  lewer  dat  sy  begryp  dat  hy  dood  is  en  ’n 
traan  sou  die  dooie  verlos  of  bevry  van  die  groeiende  wroeging  en  angs  van- 
weë  die  moeder  se  skrynende  illusie: 

Die  trein  raas  nader  en  nader.  Ek  wil  skree  van  pyn,  want  ék  is  die  stawe  waarop  hy  loop. 
As  sy  net  wil  huil  — net  een  traan.  Sy  wat  nooit  huil  of  twyfel  of  dink  nie.  Een  oomblik  son- 
der  blinde  geloof  en  ek  is  vry. 

In  hierdie  verhaal  groei  haar  intense  lewe  op  Woensdae  tot  ’n  obsessie  om  te 
bly  lewe.  Daarom  vind  die  vereensaamde,  geïsoleerde,  verarmde  vrou  sin 
daarin  om  te  bly  glo,  ongeag  alles  wat  haar  omring,  dat  haar  seun  sal 
terugkom. 

Maar  in  hierdie  verhaal  groei  die  moeder  se  sieklike  obsessie  en  geloof  tot 
iets  universeels.  Lees  ’n  mens  die  aanhaling  “Honderd  en  vyftig.  Woensdae. 
Honderd  en  vyftig  jaar . . . eeue”  (p.  1 6)  saam  met  die  onbepaalde  lidwoord 
van  die  titel  — “Terugkeer  van  ’n  soldaat”  — is  hierdie  moeder  se  obsessie 
slegs  ’n  voorbeeld  van  die  universele  obsessie  van  diegene  wat,  in  ’n  poging 
om  aan  die  harde  werklikheid  te  ontkom,  onwrikbaar  bly  glo  in  ’n  illusie  (’n 
verlore  paradys)  wat  hulle  self  geskep  het. 

“Slaaptydstorie”  — Chris  Barnard 

Die  verhaal  toon  in  ’n  sekere  sin  ooreenkoms  met  die  vorige  twee  verhale. 
Soos  in  “Terugkeer  van  ’n  soldaat”  wek  die  titel,  “Slaaptydstorie”  ook  ’n 
aangename  verwagting.  Die  eerste  paragraaf  ontbloot  egter  ook  ’n  groot 
stuk  ironie,  want  in  geen  onduidelike  taal  nie  word  die  harde  werklikheid  (die 

verwesenliking)  deur  die  verteller  uitgeskree;  “Ek  was  sat  van  die  ellendige 
storie”  (p.  25). 

Soos  in  die  geval  van  “Die  invloed”  plaas  die  eerste  paragraaf  van  “Slaap- 
tydstorie”  die  leser  ook  midde  in  die  situasie  deur  by  voorbaat  genoegsame 
gegewensvan  dievertelleren  Ouboeten  diestorieteverstrek;  m.a.w.  ietsvan 
WAT  aan  die  gebeur  was,  is  duidelik.  Weer  eens  is  die  HOE  dit  gaan  verloop 
die  belangstellingspunt. 

Volg  die  leser  die  laasgenoemde  gedagte  op,  lê  die  eerste  paragraaf  reeds 
baie  detail  bloot:  die  ek-verteller  se  wroeging  oor  Ouboet;  Ouboet  wat  nog 
elke  aand  gebad  en  in  die  bed  gesit  moet  word  en  die  verteller  se  gevoel  oor 
elke  aand  se  storie.  En  dan  volg  ’n  baie  belangrike  mededeling  (“Maar”);  ten 
spyte  daarvan  dat  hy  sat  en  moeg  was  vir  Ouboet  en  die  storie,  moes  hy 
deeglik  rekening  hou  met  Ouboet  wat  “groot  en  sterk  en  sonder  genade”  (p. 
25)  was. 

Op  die  eerste  verhaalvlak  ontplooi  die  aanloop  tot  dié  punt  waar  die  verteller 
so  sat  is  vir  die  hele  opset  voor  die  leser: 

Nadat  Pa  weggeneem  is  inrigting  toe  het  sý  verantwoordelikheid  t.o.v. 
Ouboet  se  versorging  die  verteller  s’n  geword.  Van  die  eerste  aand  af  het 
dinge  skeef  geloop,  want  “Ouboet  wou  hom  nie  laat  bad  nie”  (p.  25).  Ouboet 
se  geskree  en  gehuil  en  gedreig  en  die  verteller  se  toenemende  moede- 
loosheid  het  hom  ’n  storie  vir  Ouboet  laat  belowe. 

Ouboet  wou  nie  die  storie  van  die  prinsessie  hoor  nie  en  ook  nie  ’n  treurige 
storie  nie;  nee,  hy  wou  ’n  storie  — ’n  mooi  storie  — oor  Pa  hoor.  En  die  ver- 
teller  het  ’n  sprokie  oor  Pa  versin. 

Pa  word  in  dié  storie  verheerlik  tot  die  bykans  onmoontlike  heldefiguur.  Hy 
was  “skatryk”  en  het  in  ’n  “tamaai”  groot  huis  met  “dik  klipmure”  gewoon.  En 
Pa  se  klere  was  “vreeslik  mooi”  en  hy  het  “trommels  vol  geld”  gehad.  Pa  het 
ook  ’n  “blink  vosperd”  gehad  en  hy  kon  “vreeslik”  goed  skiet.  “Al”  die 
meisies  was  op  hom  verlief  en  het  hom  na  ’n  maskerbal  genooi  waar  hy  vir  Ma 
ontmoet  het.  Op  dieselfde  wyse  word  Ma  se  voorkoms  ook  verheerlik.  En 
hulle  troue  het  in  ’n  wit  kerk  met  baie  torings  — “amper  net  so  mooi  soos  ’n 
krismiskoek”  (p.  26)  — plaasgevind.  Ouboet  is  later  gebore  en  “hy  het  in  ’n 
blou  wieg  geslaap  totdat  hy  groot  genoeg  was  om  sy  eie  kamer  te  kry” 
(P.  26). 

Die  verteller  kon  die  eerste  aand  na  dié  uitsonderlike  vertelling  nie  slaap  nie. 
Al  het  hy  hom  getroos  met  die  gedagte  dat  Ouboet  sou  vergeet,  móés  hy  die 
volgende  aand  en  weer  en  weer  dieselfde  storie  op  Ouboet  se  aandrag  ver- 
tel.  Dié  leuen  het  die  verteller  in  so  ’n  mate  gehinder  dat  hy  homself  ver- 
wyt  het. 

Groter  as  die  verteller  se  selfverwyt  was  die  vrees  dat  Pa  sal  terugkom. 
Ouboet  sal  “die  storie  wil  hoor  en  Pa  sal  . . .”  (p.  27). 

In  die  lig  van  sy  eie  ervarings  met  Ouboet  se  krag,  het  die  verteller  geweet  dit 
sou  nie  verstandig  wees  om  “sommer  op  ’n  aand  summier  te  weier  as 
Ouboet  sy  storie  vra”  (p.  27)  nie.  Maar  meer  as  ’n  maand  later  het  hy  tog  een 

aand  gewaag  om  aan  Ouboet  te  vraof  hy  nie  dink  hulle  moes  maar,  omdat  Pa 
so  lank  al  weg  was  en  dalk  nooit  weer  gaan  kom  nie,  ophou  om  oor  Pa  te  praat 
nie.  Dit  was  ’n  flater  want  “as  daar  een  mens  was  aan  wie  Ouboet  onvoor- 
waardelik  geglo  het,  dan  was  dit  juis  Pa’’  (p.  28).  Gevolglik  moes  die  verteller 
die  leuen  voortsit. 

Daardie  nag  laat  het  die  verteller  besef  dat  hy  “moes  kies  tussen  Pa  en 
Ouboet’’  (p.  28).  Hy  het  nog  nie  mooi  geweet  vir  wie  hy  die  bangste  was  nie. 
Duideliker  as  ooit  tevore  (en  vir  die  eerste  keer  in  die  verhaal  vermeld)  het  hy 
geweet  dat  hy  Ouboet  haat  en  dat  hy  in  staat  sou  wees  om  Ouboet 
dood  te  maak. 

Na  ’n  angsdroom  later  dieselfde  nag,  waarin  hy  gedroom  het  hoe  Pa  aan  die 
deur  klop  en  hoe  hý  (die  verteller)  Ouboet  met  ’n  skerp  klip  slaan  “totdat  die 
bloed  uit  sy  oë  stroom’’,  maar  Ouboet  wakker  word  en  hom  verwurg  tot  hy  die 
storie  vertel  “terwyl  Pa  staan  en  luister’’  (p.  28),  het  die  verteller  geweet  “dat 
die  oomblik  aangebreek  het:  dat  die  waarheid  moes  uit’’  (p.  28).  Hy  het 
opgespring  en  oor  Ouboet  gebuk  en  hygend  vir  Ouboet  gesê  dat  hy  gelieg 
het  oor  Pa  en  Ma  en  die  kerk  met  die  baie  torings. 

Verder  kon  hy  nie  kom  nie,  want  Ouboet  was  “’n  bloekomboom  wat  val:  ’n 
dier  wat  spring’’  (p.  29)  en  hy  het  die  verteller  begin  verwurg  en  grommend 
aangedring  op  die  storie  van  die  kerk. 

Bang  en  moeg  het  hy  die  sprokie  wat  Ouboet  wou  hoor  begin  vertel,  maar 
halfpad  losgeruk  en  Ouboet  ’n  idioot  genoem,  en  Pa  ’n  dronklap  en  Ma  . . . 
Ouboet  het  weer  die  oorhand  gekry  en  hygend  sy  sin  uit  die  verteller  gepynig. 
Die  hele  leuenagtige  storie  is  weer  vertel. 

Toe  die  verteller  later  seker  was  dat  Ouboet  slaap,  het  hy  deur  die  venster 
geklim  en  doelloos  gevlug  terwyl  Ouboet  skielik  alle  gevoel,  vrees,  verlange 
en  haat  in  hom  opgeëis  het. 

Tussen  die  klippe  en  doringtakke  het  hy  gestruikel  en  — te  moeg  om  op  te 
staan  — wanklankend  die  voltooiing  van  die  werklike  waarheid  uitgeskree: 
dat  Ouboet  ’n  idioot  is  en  veertig  jaar  oud  is;  dat  Ma  ’n  slet  is  wat  haarself  aan 
’n  laken  opgehang  het  en  dat  die  maskerbal  en  die  kerk  nooit  bestaan  het  nie. 
Hy  alleen  het  die  eggo  gehoor  en  iewers  heen  rigting  gesoek  terwyl  hy  bewus 
was  yan  drie  kerktorings  voor  die  son  en  kraaie  bokant  hom. 

Uit  dié  sonderlinge  verhaal  blyk  ook  ’n  tweede  verhaalvlak  vanweë  die  feit  dat 
sekere  verhaalgegewens  buite  verhouding  beklemtoon  word  en  groteske 
afmetings  aanneem: 

*die  verhouding  tussen  die  verteller,  Ouboet  en  Pa; 

*die  oorbeklemtoning  van  gegewens  rakende  Pa  en  Ma  en  Ouboet; 

*die  verteller  se  groeiende  angs  en  skuldgevoel; 

*die  verteller  se  vlug. 

Dat  Ouboet  abnormaal  is,  blyk  vroeg  uit  die  verhaal  reeds  duidelik;  en  soos 
wat  die  verhaal  vorder,  groei  Ouboet  tot  ’n  bykans  vreesaanjaende  monster 
vir  wie  die  verteller  “doodbang”  is  (p.  27).  Dit  is  eers  aan  die  einde  van  die 
verhaal,  nadat  die  verteller  gevlug  het,  dat  hy  die  waarheid  oor  Ouboet 

uitskree,  nl.  dat  Ouboet  in  werklikheid  veertig  is  en  ’n  idioot. 

Die  verhouding  tussen  Ouboet  en  die  verteller  is  onvolledig  sonder  om  Pa  se 
rol  hierin  te  noem.  Al  het  Pa  Ouboet  as  ’n  oorlas  geag,  het  Ouboet  onvoor- 
waardelik  in  Pageglo;  daarom  dat  hyop  ’n  mooi  storieoor  Paaangedring  het. 
Sy  groeiende  skuldgevoel  oor  die  leuen  en  die  toenemende  skuldgevoel  het 
hom  gedwing  om  tussen  Pa  en  Ouboet  te  kies;  hy  moes  net  besluit  vir  wie  hy 
die  bangste  is. 

Soos  reeds  op  die  eerste  verhaalvlak  aangedui,  is  die  elemente  van  die 
sprokie  oor  Pa  en  Ma  en  Ouboet  grotesk.  Pa  is  die  sprokieagtige  held  en  ma 
die  prinsesagtige  skoonheid  met  Ouboet,  in  sy  blou  wiegie,  die  afronding  van 
’n  sprokiesagtige  huwelik.  Dit  is  belangrik  om  daarop  te  let  dat  die  verteller 
self  nie  as  karakter  in  dié  sprokie  figureer  nie. 

Die  vraag  kan  tereg  gevra  word:  Waarom  die  oorbeklemtoning  van  die 
sprokieagtige  (m.a.w.  die  leuen  so  grotesk  maak)?  Waarom  dan  die  verteller 
se  groeiende  skuldgevoel  en  vrees?  Al  het  Ouboet  die  verteller  gedwing  om 
’n  mooi  storie  oor  Pa  te  vertel,  was  dit  tog  die  verteller  se  keuse  om  die 
verhaalelemente  só  te  kies  en  in  te  kleur  dat  dit  geen  raakpunte  met  die 
werklikheid  het  nie.  Die  onversoenbare  kloof  tussen  die  werklikheid  en  die 
sprokie  dwing  die  leser  om  te  besef  dat  die  verteller  die  harde  werklikheid 
doelbewus  wou  verbloem  deur  die  sprokieagtige  (paradysagtige)  vertelling. 
En  hy  vertël  dit  juis  vir  Ouboetomdat  laasgenoemde  die  wanstaltige,  abnor- 
male  produk  van  ’n  “huwelik”  tussen  twee  ewe  wanstaltige  mense  is. 
Tydens  die  worsteling  ervaar  die  verteller  dat  dit  nie  meer  net  Ouboet  se 
hande  is  wat  hom  vashou  nie  — “dit  was  meer  as  dit”  (p.  30).  As  hy  daarna 
vlug,  is  dit  nie  net  om  van  Ouboet,  die  idioot,  weg  te  kom  nie,  maar  om  van  die 
harde  werklikheid  weg  te  kom. 

Maar  die  leser  moet  ook  onthou  dat  die  verteller  se  onrus  nie  net  vanweë 
Ouboet  se  dringende  teenwoordigheid  groei  nie,  maar  ook  vanweë  sy  vrees 
dat  Pa  sal  terugkom  en  dat  die  verteller  se  leuen  aan  die  lig  sal  kom.  Saam 
met  sy  groeiende  skuldgevoel  omdat  hy  die  waarheid  (Ouboet)  nie  kan  aan- 
vaar  nie,  groei  Pa  tot  simbool  van  sy  gewete. 

In  die  lig  van  die  reeds  vermelde  interpretasie  van  die  verhaal  op  die  tweede 
verhaalvlak,  moet  die  leser  die  verteller  se  situasie  na  sy  ontvlugtingspoging 
onder  die  vergrootglas  plaas. 

Weg  van  Ouboet  (die  harde  werklikheid)  af,  bevind  hy  hom  in  ’n  ewe  troos- 
telose  ruimte:  eensaamheid,  grys  lig,  hy  struikel  tussen  klippe  en  doring- 
takke.  T ussen  die  klipkranse  het  hy  die  waarheid  “wanklankend”  uitgeskree, 
maar  net  hy  moes  die  eggo  woord  vir  woord  hoor.  M.a.w.  hy  kon  nie  van  die 
harde  werklikheid  loskom  nie  — nie  deur  ’n  illusie  (’n  slaaptydstorie)  te  skep 
nie  en  ook  nie  deur  te  vlug  nie. 

Hy  was  alleen  en  rigtingloos  en  duideliker  as  ooit  tevore  deur  sy  eie  stem  aan 
die  waarheid  herinner.  Tussen  hom  en  die  son  (simbool  van  lig  en  lewe)  was 
daar  kerktorings  — nie  een  nie,  maar  drie.  In  sy  sprokie  was  die  kerktorings 
duidelik  as  ’n  balansgewende  werklikheidsillusie  van  die  waarheid  ingebou. 

Nou  in  sy  ontredderde  toestand  aan  die  einde  van  die  verhaal,  is  die  kerk- 
torings  simbolies  van  die  WAARHEID  wat  tussen  hom  en  die  lewe  staan.  En 
as  kraaie  gesien  word  as  simbool  van  diegene  wat  op  superieure  vlak 
geïsoleerd  lewe  (Cirlot,  1 981 : 72),  dan  rond  die  treffende  slotsin  die  verteller 
se  ontgogeling  én  isolasie  (letterlik  en  figuurlik)  finaal  af. 

Die  boodskap  van  hierdie  uitsonderlike  verhaal  kan  dan  so  verwoord  word: 
Alle  pogings  om  aan  die  harde  werklikheid  te  ontkom,  is  futiel  — dit  verswaar 
diegewetenslasen  versomberdie  lewensgangtenslottemetontgogelingen 
isolasie. 

Cirlot,  J.E.  1 981 . A dictionary  of  symbols,  Routledge  & Kegan  Paul,  London,  Henley. 


“My  pa  se  huis”  — André  Letoit 

Die  opvallendste  kenmerk  van  hierdie  verhaal  is  die  interne  verteller  se  ver- 
moë  om  twee  verhaallyne  (by  wyse  van  ’n  terugvertelling)  gelyktydig  aan  te 
bied  en  op  mekaarte  laat  inspeel.  Die  een  verhaallyn  — die  gebeure  van  die 
“ander  oggend”  op  Devil’s  Point  (p.  37)  — kan  nie  los  van  die  ander  verhaal- 
lyn  — die  verteller  se  vroeëre  verhouding  met  Cathy  op  Grootgetrou  — 
gelees  word  nie;  trouens,  die  een  verhaallyn  is  onvolledig  sonder  die  ander: 
hulle  vind  in  mekaar  hulle  betekenis. 

Dit  is  daarom  noodsaaklik  dat  die  leser  noukeurig  moet  let  op  die  verteller  se 
oorskakeling  van  die  een  verhaallyn  na  die  ander  ten  einde  suiwer  te 
kan  interpreteer. 


Devíl’s  Point 


Grootgetrou 


Die  verteller  verwoord  die  “opwin- 
ding”  (p.  37)  van  die  oggend  toe  ’n 
man  op  Devil’s  Point  verdrink  het.  Hy 
self  voel  heeltemal  “onaantasbaar” 
(p.  37).  As  ’n  vrou  hom  om  hulp 
nader,  glimlag  hy  net;  ander  kan  hulp 
verleen.  Hy  bly  onbetrokke  agter  ter- 
wyl  die  deuntjie  van  “Catch  the 
Wind”  in  sy  gedagtes  speel.  Hy  is 
bang  om  aan  Cathy  te  dink,  terwyl  hy 
letterlik  en  figuurlik  op  ’n  afstand  oor 
die  see  kyk  en  niks  sien  nie. 


Die  verteller  ontmoet  Cathy  op 
Grootgetrou  — ’n  sanderige  myn- 
dorpie  in  die  Suide  van  Suidwes.  Sy 
het  in  die  kantien  gewerk  waar  haar 

pa  die  kroegman  was.  Sy  het  hom 
aanvanklik  bedien  en  later  soms  by 
hom  kom  sit.  Hulle  het  mekaar  op- 
pervlakkig  leer  ken,  maar  “nie  son- 
der  om  af  te  gee  aan  mekaar  nie” 
(p.  39). 

Die  verteller  vind  dit  vreemd 
om  nou  aan  haar  te  dink. 

Mense  raak  gaandeweg  betrokke;  ’n 
meisie  (“verbintenis”)  staan  en  huil, 
groepies  drom  saam,  ma’s  gaan 
roep  hulle  kinders  uit  die  see.  Die 
verteller  deel  in  die  “gemeenskap- 
like  skuldgevoel”  (p.  39).  Twee  mans 
kom  aangedraf  met  ’n  reddingstou. 

In  haar  vry  oomblikke  het  sy  by  hom 
kom  sit.  Eendag  het  sy  hom  genooi 
om  na  haar  pa  se  huis  te  kom  om 
Scrabble  te  speel.  Ten  spyte  van  die 
woordspeletjies  en  die  koekies  en 
koffie  was  daar  ook  “wit  stiltes”  (p. 
41)  tussen  hulle,  en  gemeenplase 
tussen  hulle  “heilig”  en  “onaanraak- 
baar  soos  klippe  in  ’n  donker  glas- 
kas  in  Windhoek  se  museum”  (p. 
41 ).  Hy  het  lief  geword  vir  haar  “op  ’n 
onverklaarbare”  (p.  40)  manier. 

’n  Gespierde  man  het  die  red- 
dingstou  om  hom  gebind  en  water 
oor  sy  lyf  gespat  terwyl  die  drenke- 
ling  “iewers  besig  was  om  soos  ’n 
klip  te  sink”  (p.  41). 

Een  aand  het  hy  haar  een  hand  aan- 
geraak  en  gesê  dat  hy  haar  lief  het. 
Sy  het  toe  gesê  dat  hy  dit  nie  bedoel 
nie;  dat  hy  (wat  van  die  stad  kom  en 
aan  meisies  gewoond  is)  maar  net  so 
sê  omdat  hy  alleen  voel. 

Hy  wonder  oor  die  eerlikheid  van 
mense  se  motiewe. 

Waarom  waag  die  man  sy  lewe?  Hy 
moet  bewus  wees  van  die  man  wat 
besig  is  om  te  verdrink,  maar  meer 
bewus  van  die  bewondering  van  tie- 
nermeisies  op  die  strand. 


Hy  het  sy  liefdesverklaring  verhaal, 
maar  sy  het  hom  versoek  om  nie 
daarvan  te  praat  nie.  Sy  het  haar  pa  in 
die  kroeg  gaan  help,  maar  later  die 
aand  tog  die  versekering  gegee  dat 
hy  weer  welkom  in  hulle  huis  was.  Sy 
het  tog  soms  weer  sy  hand  vasge- 
hou. 


Die  lewensredder  swem  uit  omdat 
hy  niks  kan  kry  nie.  ’n  Visserbootjie 
vaar  uit.  Later  keer  hulle  terug  terwyl 
mense  stil  word  van  afwagting, 
“want  ’n  man  het  verdrink’’  (p.  43). 
Almal  wil  deelneem  om  seker  te 
maak  dat  hy  dood  is  en  “om  op  te 
maak  vir  hulle  skuldige  passiwiteit’’ 
(P-  43). 


Die  verteller  voel  soos  ’n  medeplig- 
tige  “want  Cathy  sou  iets  meer  eer- 
baars’’  van  hom  verwag  het  as  om 
passief  te  bly  staan  (p.  43).  Hy  skuif 
alles  eenkant  toe,  “behalwe  Cathy’’ 
(p.  43). 


Hy  herleef  die  laaste  aand  op  Groot- 
getrou  terwyl  hulle  by  die  grens- 
draad  staan.  Sy  het  haar  vinger  met 
die  doringdraad  gesny  en  gevra  hy 
moet  die  bloed  afsuig.  Daarop  het  hy 
gevra:  “Hoe  kan  ek  vir  jou  ’n  man 
word,  Cathy?”  (p.  44).  Op  sy  sugges- 
tie  oor  die  lewe  elders  in  ’n  woonstel 
het  sy  geantwoord  dat  sy  hiér 
gelukkig  is.  Sy  wou  nie  weer  daar- 
oor  praat  nie.  Haar  bloed  het  aan  sy 
vingers  agtergebly  toe  hy  haar  hand 
teen  sy  wang  gedruk  het.  Hy  het 
gemeen  sy  verstaan  nie  wat  hy  pro- 
beer  suggereer  nie,  maar  sy  het  vol- 
gehou  dat  sy  tóg  verstaan;  dat  sy 

hom  tog  gehelp  het:  “Jy  weet  wat  jy 
wil  hê,  maar  jy  moet  eers  jouself 
vind.”  (p.  44).  Sy  sou  in  haar  pa  se 
huis  bly  tot  hy  eendag  terugkom. 

Hy  sing  die  liedjie  “Catch  the  Wind.” 

Die  mense  drom  om  die  drenkeling 
saam.  ’n  Dokter  ondersoek  die  man 
wie  se  gesig  reeds  grys  is.  lemand 
gooi  ’n  handdoek  oor  hom.  Die  hui- 
lende  meisie  se  illusie  sterf. 

Cathy  wag  vir  hom  in  haar  pa  se  huis 
en  hy  weet  nie  of  hy  moet  gaan  nie. 

Hy  het  die  wind  probeer  vang,  maar 
kan  nie  “situasies  van  vlees  en  bloed 
hanteer  nie.  En  liefde  is  vlees  en 
bloed,  bloed  aan  die  hand  van  Cathy 
se  gesnyde  vinger,  wat  nooit  kan  af- 
was  nie  (p.  45).  Nog  ’n  gewaarword- 
ing  kom  by  hom  op:  “Ons  het  die 
dood  gesoek  in  die  golwe  en  die 
lewe  gekry”  (p.  45)  want  hierdie 
drenkeling  is  nie  werklik  dood  nie, 

“hy  lewe  voort  in  die  huis  van  die 
Vader”  (p.  45).  Hy  neem  hom  voor 
om  terug  te  gaan  na  Cathy;  hy  sal  nie 
vir  haar  sê  dat  hy  vir  haar  lief  is  nie, 
maar  sy  sal  verstaan  as  hy  dit  be- 
wys. 

Hy  loop  strand  af,  “en  dink  aan  die 
nat  sand  teen  die  grys  wang  van  die 
dooie  man”  (p.  45). 

Uit  hierdie  twee  verhaallyne  kry  die  leser  ’n  duidelike  beeld  van  twee  mense, 
nl.  die  verteller  en  Cathy. 

Ons  leer  die  verteller  uit  die  situasie  op  Devil’s  Point  — toe  ’n  man  in  die  see 
verdrhik  het  — ken  as  iemand  wat  half  apaties  teenoor  die  gebeure  rondom 
hom  staan;  hy  neem  half  op  ’n  afstand  waar.  Voorts  is  daar  in  sy  manier  van 
dinge  sê  ’n  sinisme  af  te  lei:  die  “opwinding”  van  “Vader  Krismis  se  boottog 
oor  die  lagune  met  Kersfees  en  die  jaarlikse  regatta  die  dag  na  Nuwejaar”  (p. 
37)  word  op  dieselfde  vlak  beleef  as  die  “opwinding”  met  ’n  man  se 
dood. 

Die  verteller  sê  self  dat  hy  “onaantasbaar”  (p.  37)  is;  sy  optrede  teenoor  die 
vrou  wat  hulp  soek  en  sy  keuse  om  daadwerklike  hulp  aan  ander  oor  te  laat, 
bevestig  sy  eie  uitspraak.  Die  liedjie  wat  hy  sing,  “Catch  the  Wind”  bewys 

onteenseglik  sy  onvermoë  om  by  mense  en  hulle  omstandighede  betrokke 
te  raak;  trouens,  hy  sê  self:  “om  met  ’n  ander  persoon  te  skakel  sal  ’n  tipe 
blootstelling  beteken,  ’n  oorgawe,  ’n  banaliteit’’  (p.  38). 

In  hierdie  situasie  van  totale  onbetrokkenheid  is  hy  “bang  om  aan  Cathy  te 
dink’’  (p.  38).  Uit  sy  fragmentariese  vertelling  rakende  sy  ontmoeting  met 
Cathy  en  die  verhouding  wat  daaruit  voortgevloei  het,  word  dit  vir  díe  leser 
duidelik  waarom  hy  in  die  situasie  op  die  strand  bang  is  om  aan  haar  te  dink: 
sy  is  so  totaal  anders  as  hy. 

Cathy  is  vir  geen  oomblik  los  te  dink  van  die  ruimte  waarin  hy  haar  leer  ken  het 
nie:  die  sanderige  myndorpie  Grootgetrou.  Cathy  was  “aards,  en  skou- 
spelagtig  soms’’  — soos  die  wêreld  waarin  sy  gelewe  het  — en  “dan  weer 
vreedsaam  soos  ’n  bok  wat  laat  drink’’  (p.  40).  Cathy  was  “’n  donker  klip  in  die 
woestyn.  Jonk  in  terme  van  die  ewigheid,  maar  sy  het  van  altyd  af  bestaan, 
soos  die  tuine  van  die  Namib”  (p.  41). 

Vanweë  haar  werk  in  ’n  kantien  was  sy  intens  betrokke  by  die  “luide  applous 
vir  skurwe  grappe  en  linte  wit  rook  teen  die  plafon”  (p.  39).  Ten  spyte  van  die 
omstandighede  het  haar  voete  “tussen  die  tafeltjies  deur  gevlinder  met 
skinkborde  in  haar  hande”  (p.  40). 

Cathy  was  uiterlik  nie  mooi  nie  — daar  was  eelte  op  haar  tone  en  haar  hande 
was  bruin  en  knopperig,  maar  “daar  was  kristalle  in  haar  oë”  (p.  38).  Al  was  sy 
aards  soos  Suidwes,  was  haar  oë  “ruig  met  donker  geheime”  (p.  38).  Ten 
spyte  van  ’n  pa  wat  na  “Family  Fun-sjampoe  geruik”  (p.  41 ) het  en  “skynbaar 
nie  ’n  flenter  vir  sy  dogter  omgegee”  het  nie  (p.  41 ),  verklaar  sy  onomwonde: 
“Ek  is  gelukkig  hier”  (p.  44). 

Kortom:  Cathy  was  die  betrokke  daadmens,  die  een  wat  “’n  ketel  kon  laat 
kook  en  ’n  alledaagse  gesprek  kon  verander  in  ’n  wonderwerk”  (p.  42));  “ ’n 
Swart  orgidee  wat  asemgehaal  het  in  haar  pa  se  voorhuis”  (p.  42).  Sy  ~ “die 
droë  plant  van  die  woestyn”  (p.  44)  wil  die  “lewe  ondervind”  (p.  39),  maar  nie 
as  ’n  sintetiese  plant  iewers  in  ’n  pot  “in  ’n  kamer  in  die  stad,  waar  mense  tee 
drink  en  waar  skilderye  hang  nie”  (p.  44);  nee,  sy  wil  die  lewe  ondervind  waar 
sy  gelukkig  is;  daarom  sê  sy:  “Ek  bly  hier  in  my  pa  se  huis.” 

Uit  die  verteller  se  Grootgetrou-episode  blyk  die  reeds  genoemde  kontras 
tussen  hom  en  Cathy  duidelik:  hy  is  nie  ’n  daad-mens  nie.  Hy  reageer 
gewoon  op  Cathy  se  handeling.  Dit  is  sý  wat  in  die  kantien  by  hom  gaan  sit; 
dit  is  sý  wat  hom  uitnooi  om  by  haar  te  gaan  Scrabble  speel.  Sy  liefdes- 
verklaring  was  geensins  ’n  uitvloeisel  van  doelbewuste  toenaderings  (deur 
dade)  van  sy  kant  nie.  Daarom  betwyfel  sy  sy  motiewe:  hy  is  ’n  man  van  die 
stad  wat  aan  meisies  gewoond  is  en  wat  met  sy  liefdesverklaring  eintlik  maar 
net  sê  dat  hy  alleen  voel. 

As  sy  die  laaste  aand  van  sy  verblyf  op  Grootgetrou  haar  vinger  teen  die 
doringboom  sny  en  ’n  teken  vra  dat  hy  bereid  is  om  iets  te  doen,  om  sy  lief- 
desverklaring  met  ’n  daad  te  bewys:  ‘ “Hier.  Suig”  ” (p.  44),  doen  hy  niks, 
maar  vra  eerder  passief  ‘ “Hoe  kan  ek  vir  jou  ’n  man  word,  Cathy?’  ” (p.  44). 
Selfs  in  die  laaste  oomblikke  van  hulle  saamwees  soek  hy  geen  fisiese  kon- 

tak  nie,  maar  “omhels”  eerder  die  sleutels  in  sy  sak  (p.  44). 

Waarom  is  hy  dan  bang  om  aan  Cathy  te  dink  wanneer  hy  apaties  en  onbe- 
trokke  is  wanneer  die  man  by  Devil’s  Point  verdrink?  Die  antwoord  kan  in 
geen  beter  woorde  as  in  sy  eie  belydenis  uitgedruk  word  nie:  “want  Cathy 
sou  iets  meer  eerbaars  van  my  verwag  het  as  om  so  te  staan  met  my  tone  in 
die  sand”  (p.  43). 

Die  laaste  momente  op  die  strand  van  Devil’s  Point  en  die  laaste  aand  saam 
met  Cathy  op  Grootgetrou  vloei  nou  baie  mooi  saam. 

Hier  op  die  strand  by  Devil’s  Point  het  hy  (lank  na  sy  ondervinding  met  Cathy, 
toe  hy  vanweë  sy  daadloosheid  die  liefde  laat  sterf  het)  weer  die  geleentheid 
gehad  om  betrokke  te  wees,  om  met  die  daad  liefde  te  betoon.  Hy  het  egter 
gekies  om  onaantasbaar  te  bly.  Hy  bring  die  twee  mislukkings  so  intens  met 
mekaar  in  verband  dat  hy,  wanneer  hy  die  lyk  sien,  sê:  “my  liefde  lê  dood  op 
die  strand”  (p.  45). 

As  hy  hier  op  die  strand  sou  optree,  sou  dit  bewys  lewer  dat  Cathy  se  laaste 
gesprek  indruk  gemaak  het,  dat  hy  “’n  man”  geword  het  wat  liefde  doen  en 
nie  net  praat  nie;  dat  hy  LEWE  soos  wat  Cathy  dit  bedoel  en  gedemonstreer 
het.  As  hy  nou  die  liedjie  sing  — “Catch  the  Wind”  — herbevestig  dit  nie  net 
sy  onvermoë  om  betrokke  te  wees  nie,  maar  sê  dit  duidelik  dat  hy  die  wind 
probeer  vang  het,  maar  nog  nie  situasies  van  vlees  en  bloed  kan  hanteer  nie, 
“en  liefde  is  vlees  en  bloed,  bloed  aan  my  hand  van  Cathy  se  gesnyde  vinger, 
wat  nooit  kan  afwas  nie”  (p.  45). 

Die  intense  vervlegtheid  van  die  twee  verhaallyne  bring  ook  ’n  interessante 
wending.  Vir  die  eerste  keer  tydens  die  drenkeling-episode  vereenselwig  die 
verteller  hom,  ten  spyte  van  sy  mislukking  om  in  terme  van  Cathy  se  voor- 
beeld  te  lewe,  met  die  omstanders:  hy  praat  van  “ons”.  Nou  breek  ’n  ander 
begrip  deur:  “Ons  het  die  dood  gesoek  in  die  golwe,  en  die  lewe  gekry.  Want 
hierdie  man  wat  in  vlees  en  gestolde  bloed  hier  tussen  ons  lê  is  nie  werklik 
dood  nie,  hy  lewe  voort  in  die  huis  van  die  Vader”  (p.  45).  Hy  koppel  dié  insig 
dadelik  weer  (en  by  herhaling)  aan  Cathy:  “En  liefde  is  vlees  en  bloed,  bloed 
aan  my  hand  van  Cathy  se  gesnyde  vinger,  wat  nooit  kan  afwas  nie”  (p.  45). 
Daarom  besluit  hy  dat  hy  na  Cathy  toe  sal  teruggaan,  nou  dat  hy  (a)  betrokke 
(“ons”)  geraak  het,  (b)  skielik  besef  dat  die  drenkeling-episode  nie  maar  ’n 
illusie  was  nie,  maar  die  werklikheid,  en  (c)  tot  die  insig  gekom  het  dat  die 
dooie  man  voortlewe  “in  die  huis  van  die  Vader”  (p.  45).  Maar  nou  sal  hy  met 
ander  motiewe  na  Cathy  kan  teruggaan:  hy  sal  nie  vir  haar  sê  dat  hy  vir  haar 
lief  is  nie  (want  liefde  is  soos  die  wind),  maar  hy  sal  met  haar  “speel”  en  koffie 
“drink”  en  saam  met  haar  “stap”  en  die  wolke  “dophou”  en  homself  “wees”; 
met  ander  woorde  hy  sal  liefde  met  dade  demonstreer. 

Deur  Cathy  se  voorbeeld,  nl.  om  met  betrokkenheid  en  dade  (ten  spyte  van 
plek  en  omstandighede)  te  lewe,  het  hy  met  die  LEWE  in  aanraking  gekom, 
maar  dit  nog  nie  deurgrond  nie.  Op  die  strand  kom  hy  weer  eens  in  aanraking 
met  mense  se  betrokkenheid,  gedemonstreer  deur  dade  (om  jou  lewe  vir 
iemand  anders  te  waag)  en  steek  sy  eie  aanvanklike  onbetrokkenheid  skerp 

af.  Danksy  Cathy  se  invloed  uit  sy  Grootgetrou-episode  kan  hy  nou  by  die 
ware  vlees-en-bloed-LIEFDE  uitkom.  En  vanweë  hierdie  LIEFDE,  as  oor- 
koepelende  motief,  het  hy  ook  die  groter  LEWE  “in  die  huis  van  die  Vader”  (p. 
45)  ontdek. 

Na  die  ontdekking  kan  hy  teruggaan  na  Cathy  en  deur  LIEFDE  te  demon- 
streer  (en  nie  as  ’n  illusie  te  beleef  nie),  weet  hy  sal  sy  verstaan  dat  hy  “’n  man” 
geword  het  en  sal  haar  huis  vir  hom  inderdaad  ook  “my  pa  se  huis”  (vergelyk 
die  titel)  word. 

Die  slotreël  bevestig  sy  veranderde  perspektief:  op  Devil’s  Point  is  hy  nie 
langer  die  onaantasbare,  siniese,  liefdelose  toeskouer  nie,  want  die  gebeure 
bly  hom  nou  by:  hy  “dink  aan  die  nat  sand  teen  die  grys  wang  van  die  dooie 
man”  (p.  45).  Aan  die  ander  kant  twyfel  die  leser  nie  meer,  danksy  die  Devil’s 
Point-episode,  aan  sy  opregte  motiewe  wanneer  hy  later  na  Cathy  sal  terug- 
gaan  nie. 

Dalk  wil  die  verhaal  ten  slotte  sê:  Om  betrokke  te  LEWE,  ongeag  plek  en 
omstandighede,  is  ’n  voorvereiste  vir  werklike  LIEFDE  — vlees-en-bloed- 
LIEFDE. 

Pretoriase  Onderwyskollege 

Johan  Anker 

Toorberg  — ’n  interpretasie 


1.  Vertelperspektief 

Op  p.  10  word  die  ontmoeting  tussen  die  Magistraat  en  OuAbel  Moolman 
(lank  reeds  gestorwe)  afgesluit  met  dié  woorde:  “So  het  die  agterdistrikte, 
lank  nadat  hy  al  weg  was,  dit  oor  sy  aankoms  gehad”. 

Reeds  van  die  begin  van  die  roman  is  dit  dus  duidelik  ’n  vertelling  vanuit  ’n 
agternaperspektief,  net  soos  die  Magistraat  se  ondersoek  na  die  gebeure  1 4 
maande  vroeër  (p.  24)  ’n  agternaperspektief  op  die  hele  Moolman-geskiede- 
nis  open  sodat  hy  later  (p.  73)  — saam  met  die  leser  — in  een  van  sy  briewe 
kan  erken:  “Ek  begin  die  familie  Moolman  en  sy  vertakkings  nou  ken.  Wat  op 
die  trein  op  pad  hierheen  ’n  stamboek  was  (soos  die  stamboek  op  p.  1 vir  die 
leser  — J.A.)  word  nou  vlees  en  bloed”.  Want  Toorberg  handel  oor  veel  meer 
as  die  dood  van  Noag  du  Pisani:  dit  is  die  storie  van  Toorberg  en  die 
Moolmans  en  deur  dié  stuk  aarde  en  sy  mense  ook  van  die  Afrikaner  en 
sy  land. 

Die  wisseling  en  verskeidenheid  in  vertelperspektief  is  van  die  begin  af  vir  die 
leser  opvallend.  Die  47  kort  “hoofstukke”  word  wel  deur  ’n  konstante 
eksterne  vertelinstansie  vertel,  maar  dié  vertelinstansie  maak  gebruik  van  21 
personale  fokalisators  waarvan  die  belangrikste  sekerlik  die  Magistraat  wat 
in  1 9 van  die  47  hoofstukke  as  belangrikste  fokalisator  funksioneer.  Agt  van 
dié  fokaliserings  is  die  ongeposte  briewe  aan  sy  vrou.  Die  ander  20  fokali- 
sators  bestaan  uit  1 1 lewendes  en  9 dooies!  Want  hierdie  wêreld  waaruit  die 
roman  bestaan,  is  ’n  plek  waar  “waarheid  en  verdigsel,  geskiedenis  en 
toekoms,  en  lewe  en  dood  deurmekaar”  loop  (p.  1 0),  ’n  plek  waar  spoke  loop 
(p.  1 1 0)  op  ’n  plaas  vol  geeste  (p.  1 38).  Die  gebruik  van  hierdie  fokalisators 
versterk  die  deurlopende  eenheid  in  die  roman  deur  ’n  verbinding  met  die 
familiegeskiedenis  te  bewerkstellig  en  die  kontinuiteit  van  die  geslagte  te 
impliseer. 

Die  herhaalde  gebruik  van  die  Magistraat  as  fokalisator  skep  enigsins  een- 
heid  tussen  al  die  verwisseling  tussen  fokalisators,  lewendes  en  dooies, 
verlede  en  hede.  Dit  dui  ook  op  ’n  sekere  perspektief  (wel  ’n  veranderende 
perspektief)  op  die  persone  en  gebeure  soos  hy  Toorberg  en  sy  mense  leer 
ken,  ’n  perspektief  wat  die  leser  dus  met  hom  deel. 

Onder  die  lewendes  is  dit  ironies  genoeg  Kaatjie  Danster,  belangrikste  ver- 
teenwoordiger  van  die  Skaamfamilie,  wat  eenheid  en  struktuur  verleen  deur 
haar  fokalisasie  in  die  eerste  en  laaste  hoofstuk — sy  is  ook  die  enigste  ander 
karakter  wat  drie  maal  as  fokalisator  funksioneer. 

Die  “geeste”  wat  as  fokalisators  optree  kry  elk  een  “beurt”  versprei  deur  die 
roman.  Dit  sluit  al  die  Moolmanvoorvaders  in,  behalwe  De  la  Rey:  Ouma 

Magtilt,  Andries  Riet,  Andreas,  StamAbel,  Regter  Lucius,  Floors,  Soois 
Olivier  en  OuAbel.  Onder  die  huidige  geslag  Moolmans  en  StiefMoolmans 
kom  Ella,  Amy,  Shala  Koevert,  DwarsAbel  en  Oneday  twee  keer  aan  die 
beurt.  Hulle  verteenwoordig  die  moeder  (Ella),  kind  (DwarsAbel),  skoon- 
familie  (Amy),  Stieffamilie  (Koevert)  en  die  Skaamfamilie,  nou  die  Riete  — 
Shale  en  Oneday.  Dit  is  opvallend  dat  een  van  die  geïmpliseerde  hoof- 
karakters;  Abel  Moolman  eers  teen  die  einde  van  die  roman  as  fokalisator 
figureer.  Verder  verwyderde  StiefMoolmans  kry  ook  elk  een  beurt:  Meisie 
Pool,  Watermeyer  du  Pisanie  en  KleinKitty. 

Dat  Abel  slegs  een  keer  as  fokalisátor  gebruik  word,  impliseer  dat  hy  toe 
reeds  tot  die  gestorwenes  behoort  het  (hoofstuk  40),  reeds  as  een  van  die 
stamvaders  beskou  word.  Sý  perspektief  stem  dan  ook  ooreen  met  die  van 
die  ander  voorvaders  — hy  praat  selfs  met  Noag  du  Pisani  asof  hy  in  sy 
nabyheid  verkeer:  “kyk,  Noag,  hulle  soek  my.  Hulle  soek  my  op  al  die  plekke 
waar  hulle  dink  ek  behoort  te  wees”  (p.  1 62).  Hy  kry  eers  in  sy  dood  ’n 
“spreekbeurt”,  ook  omdat  die  Magistraat  hom  nooit  ondervra  nie,  soos  die 
Slams  voorspel  het:  “Hy  gaan  al  om  jou  praat,  met  almal  behalwe  jou” 

(p.  160). 

Die  weglating  van  De  la  Rey  as  fokalisator  kan  gemotiveer  word  deur  die 
Magistraat  se  identifikasie  met  De  la  Rey.  Hy  was  ook  mank  soos  die  Magis- 
traat  se  pa  (p.  1 0, 11 ),  Ella  sien  die  Magistraat  vir  De  la  Rey  aan  (p.  1 03),  sy 
kalmte  herinner  haar  aan  De  la  Rey  (p.  1 08),  hy  slaap  in  De  la  Rey  se  kamer  (p. 
1 22),  trek  sy  kamerjapon  aan  (p.  1 34)  en  voel  in  sy  kamer  soos  één  van  die 
familie  (p.  1 34).  Hy  klink  selfs  soos  De  la  Rey  (p.  1 77)  en  die  Slams  voorspel 
aan  Abel  dat  De  la  Rey  sal  terugkom  in  ’n  ander  gedaante  wat  direk  na  die 
Magistraat  verwys:  “Hy  sal  miskien  nie  lyk  soos  jy  hom  onthou  nie  . . .”  (p. 
160).  Die  identifikasie  motiveer  ook  die  geïmpliseerde  verhouding  tussen 
Ellen  en  die  Magistraat. 

2.  Die  Magistraat  (en  sy  briewe) 

Dat  die  Magistraat  ’n  terughoudende,  eensame  mens  is,  ’n  totale  buitestaan- 
der  in  dié  distrik,  dien  ook  as  motivering  vir  sy  briewe  aan  sy  (reeds  oorlede) 
vrou.  Dit  is  vir  hom  ’n  nuwe  manier  van  gesels  (p.  1 02)  in  hierdie  stug  distrik  en 
dorp  (p.  56).  Die  briewe  is  dan  ’n  skriftelike  uiting  van  sy  gedagtes,  selfs  soos 
’n  informele  regsverslag,  deel  van  sy  aard  om  oor  regsake  en  regsprosedure 
skriftelik  verslag  te  doen  — alhoewel  en  miskien  juis  omdat  daar  uiteindelik 
geen  verslag  is  nie  (p.  1 81 ).  Dit  word  egter  nie  net  ’n  uiting  van  sy  regsiening 
nie,  maar  ook  van  sy  persoonlike  ervaring  daarvan.  Hy  erken  byvoorbeeld 
“dat  hy  aan  sy  vrou  dink  soos  aan  homself.  Dat  daar  geen  onderskeid  meer 
tussen  hulle  is  nie”  (p.  1 02).  Sy  briewe  aan  haar  word  dus  by  implikasie  ook 
briewe  aan  homself  — hulle  word  immers  nooit  gepos  nie  slegs  later 
stukkend  geskeur  (p.  97,  102). 

Die  briewe  dui  ook  ’n  sekere  groeiende  selfkennis,  groeiende  gevoel  van 
mislukking  en  ook  groter  betrokkenheid  by  die  Moolmans  en  Toorberg  aan 

— onverskoonbaar  vir  iemand  wat  objektief  en  nugter  die  reg  moet  laat  ge- 
skied.  Hyerken  dathyhom  laatmeevoeren  betrokkeraak(p.85)en’nsekere 
affiniteit  vir  Toorberg  ontwikkel  (p.  97).  Hy  begin  twyfel  aan  sy  reg  om  dié 
mense  se  verlede  te  ondersoek  (p.  1 33)  en  wanneer  hy  begin  deel  voel  van 
die  familie  erken  hy  dat  hy  verroes  is  (p.  1 58),  dat  “hier  in  dié  geweste  iets 
broei  wat  buite  my  gebied  lê”  (p.  1 58). 

Uiteindelik  lei  dit  tot  sy  erkenning  dat  die  reg  onmagtig  is,  dat  hy  met  sy  afarm- 
regspraak  se  “standaardbegrippe”  nie  goed  genoeg  was  vir  dié  saak  nie  (p. 
1 67).  So  staan  ook  hý  skuldig,  besef  hy  dat  dit  sy  einde  is  as  dienaar  van  Jus- 
tisie,  skryf  hy  geen  verslag  nie,  bly  hy  ’n  antwoord  skuldig,  spréék  hy  nie  meer 
die  reg  nie  maar  bepleit  dit  (p.  1 81 ).  Sodoende  word  sy  briewe  die  ongeposte 
verslag  wat  slegs  in  die  lesers  se  hande  is,  word  die  finale  oordeel  en  skuld  (?) 
aan  die  leser  oorgedra. 

3.  Ruimte 

Die  titel  sinjaleer  reeds  die  oorheersende  belang  van  ’n  ruimte  wat  sentraal 
staan  in  dié  roman,  ’n  ruimte  wat  in  al  sy  geheimsinnigheid,  kontraste  en  ge- 
skeidenheid  tog  ook  die  mens  vreemd  gebonde  hou. 

Toorberg  is  ’n  ruimte  vol  teenstellings.  Vir  StamAbel  het  dit  met  die  ontdek- 
king  soos  die  Paradys  self  gelyk  (p.  1 82)  en  Abel  self  dink  in  die  hede  van  die 
verhaal  daaraan  as  “vrugbaarste  aarde”,  “Paradysberg”,  “Toormooi”,  “lief- 
like  aarde  Tooraarde”  (p.  102),  maar  ook  terselfdertyd  as  ’n  klipbank,  ’n 
“aarde  wat  hom  skielik  kan  teë  sit  en  ongenaakbaar  kan  sê  hokaai,  Abel”  (p. 
1 62).  Die  kontras  tussen  die  prag  en  die  hardheid  van  die  aarde  loop  soos  ’n 
refrein  deur  die  roman.  Die  onbegryplike  mooi  wonderwêreld  (vandaar  die 
naam  Toorberg  — p.  3)  wat  ’n  spogplaas  geword  het  (p.  4)  met  die  grootste 
opstal  in  die  kontrei  (p.  1 9)  word  ook  deur  die  Magistraat  as  ’n  pragtige 
wêreld  beleef  (p.  1 35). 

Toorberg  is  egter  ook  later  die  plek  van  droogte  — so  word  dit  in  die  eerste 
paragraaf  aan  die  leser  bekend  gestel  (p.  1 ) — die  plaas  met  die  droë  oog  (p. 
1 42),  ’n  plaas  wat  aan  die  doodwurg  was  (p.  1 55)  en  deur  OuAbel  as  ’n  harde 
aarde  ervaar  is  (p.  1 28),  “nors  en  stug”  vir  Andreas  (p.  66),  jaloerse  grond  (p. 
8)  en  ’n  koorsige,  veeleisende  wêreld  (p.  9).  Dit  was  vir  OuAbel  ’n  swáár  roep- 
ing  om  die  steeks  grond  mak  te  kry.  Ook  vir  DwarsAbel  op  sy  motorfiets  was 
dit  “verraderlike  grond”  (p.  59)  en  in  sy  frustrasie  ook  “dwars  grond,  die 
nukkerige  aarde,  die  steeks  son”  (p.  60). 

In  so  ’n  ruimte  was  water  dus  essensieel,  was  die  storie  van  die  Moolmans  die 
storie  van  water  (p.  2).  Die  onbegryplike  mooiheid  en  naam  van  Toorberg  het 
sy  ontstaan  gehad  in  die  “wêreld  met  sy  Oog,  vleie  en  gras”  (p.  3)  waar  “sewe 
klipgleuwe. . . waterspu”.Totdit’n  harde  aarde  geword  hetmetdieopdroog 
van  die  oog  (p.  1 42),  sodat  dit  ’n  swaar  roeping  geword  het  om  Toorberg  ’n 
spogplaas  te  hou  (p.  154).  Die  droogte  het  uiteindelik  die  boormasjien 
genoodsaak,  ’n‘boormasjien  wat  selfs  as  moontlike  skuldige  in  die  saak  van 
die  dood  van  Noag  du  Pisani  genoem  word  (p.  39),  waarteen  Toorberg 

weerstand  bied,  die  oorsaak  vir  die  ronddwaal  van  die  voorgeslagte  (p.  1 24) 
So  is  ook  die  gedurige  klaende  opstyg  van  die  kolganse  beeld  van  die  soeke 
na  die  eertydse  waterryke  glorie  van  Toorberg  — vgl  pp.  1 , 4, 5, 1 0, 1 58, 1 63, 
181,  186). 

Maar  Toorberg  is  ook  ’n  ruimte  van  skeiding.  Nie  net  het  die  plaas  self  sy 
dooiveld:  “daardie  giftige  stuk  aarde  . . waar  die  sewe  duiwels  wat  Stam- 
Abel  uitgesweet  het  “nog  dwaal  (p.  35)  — en  Hartseerland  wat  “elke  man  se 
moed  tussen  sonop  en  sononder  kan  breek’’  (p.  1 75)  nie,  maar  ook  die  stief- 
veld  waar  die  skaamfamilie  van  Floors  Moolman  met  hul  afstammelinge  een 
honderd  jaar  kan  woon  (p.  1),  daar  waar  hulle  “anderpad  toe’’  moet  leef 

(p.  26). 

Die  ander  StiefMoolmans  soos  Posmeester  Moolman  bly  “op  die  rand  van 
Toorberg.  Weg  kan  hulle  nie  kom  nie,  maar  deel  is  hulle  ook  nie’’  (p.  33).  Die 
skeiding  bring  verbittering  (p.  33)  en  selfs  ’n  verbod  wat  meebring  dat  som- 
mige  nooit  weer  hulle  voete  (as  lewendes)  op  Toorberg  se  grond  kon  sit 
nie. 

Dit  is  egter  ook  ’n  kleurskeiding  sodat  Shala  “nooit  weer  sy  voete  op  Toor- 
berg  se  wit  werf  gesit  (het)  nie’’  (p.  44)  — ’n  skeiding  wat  slegs  die  één  dag 
rondom  die  boorgat  opgehef  is  (p.  64,  1 83). 

Dié  skeidingsmaatreëls  en  verbitterdheid  word  ook  beeld  van  die  eietydse 
skeiding  en  verbittering,  opstand  en  geweld.  Daarom  word  ook  die  wyer 
ruimte  van  skeiding  en  die  verset  daarteen  uitgebeeld  in  die  verwysing  na  die 
opstokery  in  die  dorpslokasie  (p.  58,  1 1 9)  en  in  die  Townships  (p.  69, 1 09), 
die  spesifieke  plek  waar  Oneday  gevange  geneem  is  en  Eerste  Stasie  waar 
Oneday  sy  gróót  preke  gehou  het:  “die  groot  begrafnissaamtrekke  vir  die 
kinders  wat  voor  die  soldate  se  koeëls  geval  het’’  (p.  169). 

Toorberg  is  egter  ook  en  veral  die  ruimte  van  die  Moolmans,  ’n  ruimte 
waaraan  hulle  in  die  lewe  en  selfs  na  die  dood  onherroeplik  en  onlosmaaklik 
verbonde  is:  “Toorberg  het  geen  Moolman  nog  vry  laat  gaan  nie;  nie  in  die 
lewe  nie  en  nie  in  die  dood  nie’’  (p.  1 2).  Dáár  moes  die  Moolmans  “wortel  skiet 
en  selfs  ná  die  dood  mog  hulle  nie  reis  nie.  Toorberg  was  hulle  s’n’’.  Elke 
Moolmanman  en  -vrou  was  testamentêr  geregtig  op  Toorberg  se  vrugte  (p. 
1 4),  selfs  die  Skaamfamilie  en  die  verstotenes,  en  testamentêr  vebind  om  in 
die  familiebegraafplaas  begrawe  te  word  (p.  1 4).  Selfs  dié  wat  nie  daar  mog 
bly  nie,  soos  Posmeester  en  Koevert,  het  bly  verlang  deur  ’n  verkyker  (p.  31 ) 
en  “is  gepla  met  sy  erfgrond  wat  hy  nooit  sal  sien  nie’’  (p.  53). 

In  die  dood  kan  dié  wat  verstoot  en  weggejaag  is  vrylik  op  Toorberg  se  grond 
rondloop,  was  die  plaas  uiteindelik  in  die  dood  ook  húlle  s’n.  Vergelyk 
byvoorbeeld  Andreas  (p.  66),  Lucius  (p.  100)  en  selfs  die  veragte  Floors 
Moolman  wie  se  naam  op  Toorberg  verbied  is:  “En  nou,  dink  Floors,  kan  ek 
hier  dwaal  asof  dit  uiteindelik  ook  myne  is  . . . Ek  het  teruggekeer  soos  alle 
Moolmans,  want  hier  is  mý  nageslagte  ook  — al  het  hulle  die  Stiefveld  geërf. 
Hulle  kan  nog  soggens  wakker  word  en  opkyk  na  die  kop  van  Toorberg  en 
dink:  Hier  hoort  ons’’  (p.  1 1 7).  Die  ou  familiegesegde  dat  die  Moolmans  altyd 

naToorberg  terugkom,  selfs  in  die  dood  (p.  1 21 ),  word  wel  deeglik  “werklik- 
heid”  in  dié  roman. 

Ook  die  mense  van  die  Stiefveld,  die  Skaamfamilie,  bly  gebonde  aan  Toor- 
berg.  Hulle  bly  op  die  rand  en  in  die  skadu  van  Toorberg,  hulle  Ouma  Riet  is 
begrawe  naby  die  murasie  van  StamAbel  se  eerste  huis  (p.  48)  en  hulle  voor- 
vaders  — die  arm  pandoer  en  Hans  Boesman  — in  Oneday  se  woord:  “was 
van  hierdie  aarde”  (p.  1 30).  So  word  ook  hulle  weer  één  met  die  familie  dié 
dag  rondom  die  gat:  “En  om  die  graf  het  die  familie  gesit  of  gestaan  vir  één 
keer  geruk  uit  hul  skynheilige  trots.  Ook  die  mense  uit  die  Stiefveld  was  daar 
. . . vir  één  keer  weer  bymekaar”  (p.  64). 

Dit  is  insiggewend  dat  ook  die  Magistraat  betower  word  en  betrokke  raak  by 
die  ruimte  (en  sodoende  sy  objektiwiteit  as  “regter”  verloor).  Van  die  begin  af 
maakhyaanspraakdaarop  datditooksýaardeis(p.  10)en  latererken  hydat 
sy  “affiniteit  vir  die  misterie  van  Toorberg”  hom  verlei  het  (p.  97). 

Bevolk  met  wandelende  voorvadergeeste  uit  ’n  verre  en  vroeër  verlede,  ver- 
bitterde  Skaam-  en  Stieffamilie  en  ’n  Magistraat  wat  ondersoek  instel  na  die 
skuld  van  ’n  hele  stam  se  geskiedenis,  is  Toorberg  ook  ’n  ruimte  waar 
“waarheid,  verdigsel,  geskiedenis  en  toekoms  en  lewe  en  dood”  deur- 
mekaar  loop  (p.  10);  ’n  plek  van  legendes  en  fabels,  ’n  vreemde  distrik  met 
vrese  en  bygelowe  (p.  40),  selfs  vervloek  (p.  40).  Dit  is  ook  beeld  van  die 
Afrikanergeskiedenis  en  die  Afrikanerfamiiie  met  sy  “wit  verf”  (p.  44),  die 
tipiese  Afrikanerfamiliehuis  (p.  81 ),  die  solder  “soos  ’n  kollektiewe  geheue” 
(p.  81 ) saamgevat  in  dié  woorde  van  die  Magistraat:  “die  plaas  is  soos  vele 
ander  plase  in  Afrikanerbesit,  die  familie  herinner  my  aan  soveel  ander 
families”  (p.  1 33). 

Dit  is  egter  ook  ’n  ruimte  vol  skuld,  in  ’n  land  wat  mense  laat  skuldig  voel  (p. 
56)  en  die  droogte  as  ’n  straf  vir  die  sondes  beskou  word  (p.  7);  ’n  ruimte 
waaroor  uitspraak  gelewer  moet  word  (p.  1 0),  wat  vervloek  is  (p.  40).  Omdat 
die  skuld  en  die  sondes  van  die  voorgeslagte  én  die  nageslagte  deel  is  van 
hul  bestaan  binne  hierdie  ruimte  van  StamAbel  tot  Abel-hulle  (wat  aan  Toor- 
berg  behóórt),  word  die  kollektiewe  skuld  van  geslag  tot  geslag  voortgedra. 
Daarom  neem  Abel  spesifiek  die  kaart  en  transport  saam  tot  in  sy  dood  in  die 
kollektiewe  geheue:  die  solder. 

’n  Ruimte  dus  vol  teenstellings,  gedwonge  skeiding,  legendes  en  geskie- 
denis,  voorgeslag  en  nageslag,  Afrikanerruimte,  maar  ook  versetsruimte, 
Paradys,  ’n  vervloekte  ruimte,  vol  liefde  en  bitterheid,  “onbegryplike  aarde” 
(p.  1 88),  maar  ook  aktueel:  beeld  van  ’n  eietydse  Suid-Afrika. 

4.  Persone:  Die  Moolmans 

“Die  Moolmans  is  ’n  trotse,  hegte  familie.  Hulle  is  stoer  Protestants.  Hulle  is 
baie  familievas.  Vir  hulle  is  eergister  soos  gister,  en  van  gister  praat  hulle  of  dit 
vandag  is.  Die  dooies  begrawe  hulle  nooit  nie.  En  hulle  vergeef  nie”  (p.  31 ).  So 
waarsku  die  ou  Non  vir  Amy  O’Leary  voor  haar  troue  met  Posmeester  Mool- 
man.  Een  van  die  oorheersende  eienskappe  van  hierdie  familie  — want  dit 

gaan  in  die  roman  eerder  oor  die  familie  as  individue  — is  hul  trots  en  die  drif 
en  onrustigheid  wat  die  uiting  daarvan  was:  te  trots  om  te  deel  (p.  31 ),  selfs  in 
dood  indrukwekkend  (p.  9),  mense  wat  die  wêreld  niks  skuld  nie  (p.  1 04),  wat 
selfs  nie  aan  die  regspraak  onderdanig  is  nie  (p.  160),  wat  glo  aan  die 
familiegebondenheid  tot  in  die  familiebegraafplaas  (p.  6).  Selfs  die  verstote 
Skaamfamilie  deel  hierdie  trots  — enersyds  ’n  “trotse  woede’’  teen  die 
Moolmans  by  Shala  en  Oneday  (p.  2),  maar  ook  ’n  trots  dat  hulle  stam  uit  die 
“fiere  Moolmans’’  (p.  9).  Kaatjie  is  nog  trots  op  haar  Moolmanbloed  (p.  72)  en 
haar  kinders  vermaan  sy:  “Jy’s  ’n  Moolman,  my  kind.  Jy  moet  trots  wees 
daarop’’  (p.  145). 

Hierdie  trots  is  ook  hulle  “sonde”.  Die  StiefMoolmans  is  “deur  OuAbel  en 
Abel  se  trots  verstoot”  (p.  1 2),  volgens  Andreas  ’n  “skynheilige  trots”  (p.  64). 
Ook  die  Magistraat  beskou  dit  as  een  van  die  belangrikste  oorsake  van  hul 
sonde  en  skuld:  “dit  gaan  om  die  oorsaaklikheid  van  bloed  en  trots”  (p.  85),  ’n 
trots  wat  ook  hul  vroue  se  bestaan  “’n  droewige  bestaan”  gemaak  het 
(p.  148). 

Juis  as  gevolg  van  hulle  trots  is  die  onvrugbaarheid  en  selfmoord  aan  die 
einde  so  ’n  groot  vernedering;  ’n  fisieke  ondergang.  Hulle  wat  so  trots  is  op 
die  familiegeskiedenis  en  die  kontinuïteit  van  die  geslagte:  “’n  Abel  is  ’n  Abel 
is  ’n  Abel”  (p.  1 79),  moet  die  einde  magteloos  gadeslaan  — “Dwars  Abel . . . 
Abel  die  Vierde.  Waarskynlik  die  laaste  Abel,  wat  eendag  met  sy  onvrugbare 
lende  as  ’n  ou,  bitter  man  op  die  stoep  sal  sit”  (p.  1 62).  Shala  kan  dan  baie 
leedvermakerig  dink:  “En  dit  is  die  einde  . . . vir  my  en  jóú,  DwarsAbel,  ons 
met  die  vlek  oor  die  oor.  Al  een  wat  oorbly  is  Koevert  Moolman,  hy  wat  nie 
eens  met  sy  klompie  beeste  geboer  kon  kry  nie”  (p.  171). 

In  die  bespreking  van  die  ruimte  is  reeds  gewys  op  die  Moolmans  se  gebon- 
denheid  aan  Toorberg,  tot  selfs  ná  die  dood;  Skaamfamilie  en  Stieffamilie 
ingesluit  (vgl.  3)  — in  die  woorde  van  die  verstote  Floors  Moolman:  “Maar  ek 
het  teruggekeer,  soos  alle  Moolmans,  want  hier  is  my  nageslagte  ook  — al 
het  hulle  die  Stiefveld  geërf.  Hier  hoort  ons.”  (p.  1 1 7) 

Die  familie  se  voorgeskiedenis  en  die  voortsetting  daarvan,  die  verbon- 
denheid  aan  die  geslagte  word  sterk  beklemtoon.  Nie  net  die  verskyning  van 
die  voorvaders  nie  maar  ook  die  deurlopende  verwysing  na  die  Moolman- 
stam  en  stamgeskiedenis  vestig  dit  as  ’n  belangrike  motief  in  die  roman; 
vergelyk  byvoorbeeld:  Moolmanstam  (p.  2),  voorgeslagte  se  sondes  (p.  3), 
StamAbel  (p.  3),  die  stam  van  Abel  (p.  1 0),  “Die  dooies  begrawe  hulle  nooit 
nie”  (p.  31 ),  “smarte  van  sy  voorgeslagte”  (p.  55),  “die  hele  generasie”  (p.  73), 
Ouma  Magtilt,  die  “stammoeder”  (p.  75),  “’n  Abel  is  ’n  Abel  is  ’n  Abel”  (p.  1 79). 
Dus:  nie  slegs  ’n  familie  nie  maar  ’n  hele  stam,  selfs  ’n  hele  generasie  wat  ook 
die  StiefMoolmans  en  Skaamfamilie  insluit  deur  hulle  trots  en  bloed.  Dwars- 
Abel  en  Shala  word  selfs  as  bloedbroers  beskryf  (p.  44, 46).  Uiteindelik  word 
hulle  ook  saamgedwing  by  die  graf  van  Druppeltjie  du  Pisani  — vgl.  pp.  64, 
1 83, 1 84.  ’n  Familie  wat  deur  hulle  geskiedenis  en  ander  verwysings  ook  die 
Afrikaner  verteenwoordig.  So  verwys  die  Magistraat  na  hulle  (p.  81 ) en  One- 

day  (p.  170  — “die  wit  Boere”).  Ella  sê  min  mans  was  beter  Afrikaners  as 
StamAbel  (p.  11 8)  en  op  p.  1 33-134  word  die  familie  en  plaas  gelyk  gestel 
aan  soveel  ander  Afrikanerfamilies  en  -plase. 

Die  sondes  van  die  vaders  besoek  egter  ook  hierdie  derde  en  vierde  geslag. 
StamAbel  moes  al  die  “voorgeslagte  se  sondes  uitsweet”  (p.  3);  Koevert  ver- 
wys  na  “die  sonde  wat  vra  om  gestraf  te  word”  (p.  7),  die  Kêns  Moolmanbloed 
slaan  uit  in  Kêns-Tillie  (p.  33),  hulle  is  vervloek  deur  hulle  bloed  (p.  33).  Abel 
moes  selfs  die  “smarte  van  sy  voorgeslagte  wegklim”  (p.  55)  en  hulle  is 
ontsteld  oor  die  Magistraat  wat  kom  ondersoek  instel  na  “die  voorgeslagte 
se  ondinge”  (p.  1 54). 

Daar  word  direk  verwys  na  die  sondes  van  die  vaders  (p.  33)  en  die  droogte 
word  gesien  as  ’n  straf  vir  die  erfsonde  soos  ook  KênsTillie  en  die  on- 
vrugbaarheid  wat  uiteindelik  lei  tot  die  einde  van  die  Stam  van  Abel  (vgl.  p. 
1 62, 1 71 ) — of  is  daar  die  moontlikheid  van  ’n  nuwe  verbintenis  in  die  ver- 
binding  tussen  KoevertMoolman  en  Kleinkitty  Riet? 

Vir  dié  stam  word  Abel  dan  die  sondebok,  hy  het  “die  swaar  van  sy  hele 
familie  op  hom  geneem  daardie  skemer  oggend  by  die  boorgat”  (p.  185). 
Daarom  sterf  hy  in  die  solder,  die  kollektiewe  onderbewuste  van  die  familie, 
stam  (en  volk)  waarin  al  “die  geslagte  se  uitskotsels  vergaar”  word  (p.  81 ) met 
die  kaart  en  transport  van  die  plaas  in  sy  hande  (p.  1 73). 

5.  Skuld 

Uiteindelik  is  die  storie  van  Toorberg,  die  storie  van  die  Moolmans  dan  dié 
van  die  skuld  van  ’n  hele  generasie:  “as  ’n  hele  generasie  meedoen  aan  ’n 
ketting  van  gebeure  wat  lei  tot  ’n  misdaad:  wie  is  aandadig?  Tog  seker  almal! 
(p.  73)  en:  “die  misdaad  van  ’n  héle  stam  eerder  as  ’n  tot  dusver  ongeïden- 
tifiseerde  man  of  vrou”  (p.  88). 

In  die  soektog  na  die  skuldige  ten  opsigte  van  die  dood  van  Noag  du  Pisani 
neem  die  skuld  en  sonde-motief  dus  toe  in  omvang.  Die  spesifieke  skuld  van 
Abel  word  baie  duidelik  verbind  met  dié  van  die  hele  familie  en  voorgeslagte 
(vgl.  pp.  4, 1 0, 33, 55, 57, 73, 85, 1 54, 1 85),  maar  ook  met  dié  van  die  mens  in 
die  algemeen:  die  hele  distrik  (p.  9),  al  die  mense  van  die  verste  distrikte  lewe 
onder  ’n  vloek  (p.  39)  en  Abel  kyk  selfs  na  die  “sondes  van  die  wêreld”  (p.  55). 
Dit  geskied  in  ’n  land  wat  sy  mense  laat  skuldig  voel  (p.  56)  — almal  is  skuldig 
(p.  56)  alhoewel  die  grense  van  die  mens  se  sonde  nie  vasgestel  kan  word  nie 

(p.  102). 

Die  “Paradysberg”  (p.  1 58)  word  ’n  Toorberg  vol  skuld  en  haat,  bevolk  met 
sondes  van  trots  (p.  1 3),  skeiding  (p.  1 3),  moord  en  lyding  (p.  92),  inhaligheid 
(p.  1 50),  ontug  (o.a.  p.  1 62),  doodskiet  van  mense  (p.  1 62)  en  kinders  (p.  1 69), 
ongeoorloofde  intimiteit  (p.  177)  — dit  klink  soos  J.L  Cachet  se  Sewe 
duiwels  en  wat  hulle  gedoen  het\  Sodoende  word  ’n  hele  moderne  gemeen- 
skap  aangespreek.  Selfs  die  een  wat  die  skuld  soek  en  moet  veroordeel, 
staan  skuldig  (p.  177,  178). 

Die  straf  bly  dan  (onvermydelik?)  nie  uit  nie:  die  droogte,  KênsTillie,  die  dood 

van  Abel  en  die  einde  van  ’n  generasie  — en  per  implikasie  selfs  ’n  hele 
volk? 

6.  Die  misterie  van  Toorberg 

Die  motto  van  die  roman  waarsku  reeds  die  leser  dat  die  uitbeelding  van  lewe 
en  dood  die  herhaling  van  ’n  fabel  is  — realiteit  word  fabel,  fabel  word  fiksie: 
die  verhaal  van  die  Moolmans  setel  in  die  aktuele  en  die  fiktiewe,  want  “hier 
loop  waarheid  en  verdigsel,  geskiedenis  en  toekoms  en  lewe  en  dood  deur- 
mekaar’’  (p.  1 0). 

Hier  word  selfs  vanuit  dooies  se  perspektief  vertel,  nege  maal,  voorvaders  en 
-moeders  wat  deur  die  boormasjien  wakker  geskud  word  (p.  1 60),  maar  ook 
omdat  die  Moolmans  tot  selfs  in  die  dood  na  Toorberg  terugkeer  (p.  1 21 ). 
Toorberg  is  ’n  plaas  vol  geeste  (p.  1 38)  waar  die  spoke  loop  (p.  1 1 0),  met  ’n 
tokkelos  wat  woon  in  die  berg  (p.  2)  en  ’n  hele  reeks  karakters  wat  ’n  “aan- 
voeling’’  het  vir  die  bonatuurlike,  hulle  met  die  “binneste  oog’’:  Ella,  Water- 
druppeltjie,  KênsTillie  en  selfs  Kaatjie. 

Rondom  die  Moolmans  ontstaan  deur  die  geslagte  ’n  hele  netwerk  van 
bygelowe  en  legendes:  StamAbel  wat  sewe  duiwels  opgedoen  het  (p.  4),  De 
la  Rey  se  spore  in  die  fyntuin  (p.  1 1 ),  Abel  wat  al  sy  oorlede  kinders  se  gesigte 
op  die  water  sien  dryf  (p.  54),  die  muur  wat  rooi  uitslaan  van  Soois  se  bloed  (p. 
1 07, 1 62)  en  die  Moolmans  wat  altyd  met  hul  voete  na  die  Ooste  begrawe 
moet  word. 

Die  hele  ruimte  (en  die  teksruimte)  is  deurtrek  met  fabel  en  verdigsel:  “Daar  is 
vrese,  ou  vrese,  vrese  van  die  bloed  en  die  ou  tyd.  In  die  berge  is  daar 
bygelowe . . . Hulle  lewe onder  ’n  vloek”.  Hierdie  bygelowe en  legendes  vorm 
deel  van  die  ondersoek  van  die  Magistraat  want  “Dalk  lei  dit  my  na  die  wor- 
tels  van  die  stam,  na  insidente  van  jare  gelede,  waar  geskiedenis  en  legende 
ineenvloei  tot  die  nagmerrie  van  die  verlede”  (p.  74).  Hy  word  dan  bewus  van 
die  misterie  van  Toorberg  (p.  97),  word  selfs  meegevoer  “deur  hierdie  land 
waar  waarheid  en  verdigsel  mekaar  lankal  nie  meer  begrens  nie”  (p.  85) 
sodat  hy  sy  onmag  daarteenoor  moet  erken  (p.  1 58).  Hy  word  dan  selfs  deel 
van  die  misterie  wanneer  hy  as  ’n  gereïnkarneerde  De  la  Rey  voorgestel  word 
(bv.  p.  103,  134)  en  vir  KênsTillie  selfs  ’n  Antjie  Somers-figuur  (p.  84, 
179). 

Ook  die  Slams-figuur  dra  by  tot  die  misterie  en  legende  van  Toorberg.  Hy  is 
die  toorder  (p.  137)  wat  Abel  waarsku  teen  die  Magistraat  as  verteenwoor- 
diger  van  De  la  Rey,  wat  altyd  onverklaarbaar  weet  wanneer  om  op  te  daag 
(p.  1 64)  en  volgens  KleinKitty  vir  Noag  die  gat  ingetoor  het  (p.  1 68),  ook  Abel 
se  dood  vergaan  met  ’n  doodsbrousel  (p.  1 68). 

Die  verknogtheid  aan  al  die  mites  word  egter  ook  ’n  ontvlugting  van  die 
realiteit,  ’n  wegvlug  van  skuld  en  verantwoordelikheid,  deel  van  die  Mool- 
mans  se  skuld:  “Dit  lyk  of  die  Moolmans  deur  legendes  wil  ontsnap  na  ’n 
wêreld  waar  die  normale  reëls  nie  geld  nie,  (p.  85)  — ’n  aktuele  waarskuwing 
aan  ’n  volk  om  nie  sy  mites  te  verhef  tot  ’n  eie  onaantasbare  wêreld  nie. 

7.  Aktualiteit 

Toorberg  het  ten  spyte  van  die  voorgeskiedenis,  legendes,  fiksie  en  fabel  ook 
wel  deeglik  raakpunte  met  ’n  eietydse  problematiek. 

Dit  sluit  in  die  verwysings  na  dié  land  se  beskawingsgeskiedenis,  die  Afri- 
kanervolk,  opstande,  rasseskeiding,  Casspirs,  townships,  veiligheidsge- 
vangenes,  busboikotte,  predikante  met  politieke  boordjies,  traanrook,  groot 
preke  by  begrafnissaamtrekke  en  selfs  die  teologie  van  die  rewolusie  (p. 
170). 

Die  stryd  tussen  bevolkingsgroepe,  die  sondes  van  die  voorgeslagte,  die 
erfsonde,  die  trotsheid  van  ’n  suiwer  volk  — al  dié  dinge  word  in  die  roman 
aangespreek  en  in  Oneday  se  woorde  ook  verwerp:  “Ma  moet  vergeet  van 
die  Moolmans  se  dinge.  Ons  is  die  Riete  — ons  kyk  vorentoe  met  die  krag  van 
die  Here’’  (p.  1 81 ).  Daarteenoor  staan  egter  ook  die  oomblik  van  versoening 
rondom  die  boorgat  en  later  toe  Kaatjie  en  Abel,  as  die  verteenwoordigers 
van  die  trotse  familie  en  die  skaamfamilie,  alleen  is  by  die  graf:  “en  haar  hand 
na  hom  uitgesteek  en  ’n  oomblik  gekyk  hoe  vuil  haar  naels  is  wat  op  sy  arm 
lê’’  (p.  1 85).  Daarom  kan  die  roman  ook  eindig  met  ’n  deernis  en  empatie.  “Dit 
was  die  weemoed  van  ’n  groot  man  het  Kaatjie  agterna  gesê’’  (p.  185)  en 
later:  “Sy’t  aangevoel  hoe  swaar  dit  vir  hom  is’’  (p.  1 86). 

Wat  ’n  mens  in  dié  ruimte  en  in  dié  teks  moet  ontdek  (en  miskien  in  ons  land 
ook?),  is  in  die  woorde  van  die  Magistraat:  “die  onbeperktheid,  nie  van  die 
onmoontlike  nie  . . . maar  die  onbeperktheid  van  die  moontlike”  (p.  181). 

Henning  Pieterse  (1 956) 
Voorgeskrewe  poësie 


1 . Ballade  van  die  Grysland  — D.J.  Opperman 

1.1  Inleidend 

Die  digter  D.J.  Opperman  staan  algemeen  bekend  as  digter  van  die  groot- 
stad  omdat  hy  dié  monster  se  demoraliserende  risiko  vir  die  mens  insien.  Van 
sy  bekendste  gedigte  soos  Stad  in  die  mis  en  Na  ’n  besoek  aan  die  dieretuin, 
konfirmeer  dié  siening.  In  Opperman  se  epos  Joernaal  van  Jorik  is  dit  juis  die 
stad  met  sy  frivoliteit  wat  tot  die  hoofpersonasie  se  ondergang  lei. 

Ballade  van  die  Grysland,  voorbeeld  van  epiese  poësie,  is  in  drie  pro- 
gressiewe  hoofmomente  verdeel  waarin  die  lewensverhaal  van  die  onbe- 
kende  ek,  stap  vir  stap  ontvou. 

Eenheidskeppende  middele  in  die  gedig  is  onder  andere  die  deurgekom- 
poneerde  tersines,  die  aba-rympatroon,  die  halfrym,  herhaalde  verskyning 
van  leegheidsbeelde  asook  talle  herhaalde  verwysings  na  ’n  skuldbewus- 
syn,  ’n  durende  kringmotief  en  implisiete  Bybelse  verwysings. 

1 .2  Titel:  ’n  moderne  ballade 

Veral  twee  titelkonstituente  dien  van  naderby  bekyk  te  word:  ballade  en 
Grysland.  Die  Nasionale  Woordeboek  (De  Villiers  e.a.  1 987: 38)  omskryf  die 
begrip  ballade  soos  volg:  “Verhalende  gedig  in  strof  iese  vorm,  met  of  sonder 
refrein,  wat  beknop  en  met  spronge  — soms  in  dialoogvorm  — ’n  romantiese 
voorval  behandel”.  Prof.  A.P.  Grovétref  vroeg  reeds  (1 976: 1 0)  ’n  onderskeid 
tussen  die  Franse  ballade  en  die  volksballade.  Die  volksballade  is  ála  Grové 
oorwegend  epies  van  aard  en  laat  hom  veral  ken  aan  sy  stof:  minnenyd, 
teleurgestelde  liefde  of  wraak.  Volgens  Grové  word  die  volksballade  in 
Afrikaans  onder  meer  deur  Eugéne  Marais  beoefen.  Naas  die  Afrikaanse 
volksballade  onderskei  Grové  die  moderne  ballade  soos  deur  Van  Wyk 
Louw  beoefen  in  Ballade  van  die  bose  en  ook  D.J.  Opperman  se  Ballade  van 
die  Grysland.  Anders  as  in  die  tradisionele  ballades  met  sy  refrein,  is  daar  in 
dié  tekstipe  eerder  frases  wat  op  gevarieerde  posisie  as  leitmotiv  optree. 
Soos  in  1 .1  aangetoon  voldoen  Ballade  van  die  Grysland  aan  die  vereistes 
van  ’n  epiese  gedig  met  die  volgende  voorbeelde  van  fraseherhaling: 
*Deel  II,  strofe  8 (11-8);  “die  rekenmeester  kom”. 

*Deel  II,  strofe  12  (11-12);  “O  die  vrees!  as  die  rekenmeester  kom”. 

*Deel  III,  strofe  18  (111-18);  “O  as  die  rekenmeester  kom!” 

Die  tweede  konstituent  is  die  samestelling  Grysland(grys  = basis;  land  = 
basis)  wat  intertekstueel  verwant  is  aan  die  Totiusgedig,  Trekkerswee.  Daar- 
om  dan  ook  dat  Opperman  ’n  aanhaling  uit  laasgenoemde  as  epigraaf  ge- 
bruik.  In  die  onderskrif  kom  die  woord  grys  ook  voor.  Totius  se  Trekkerswee 

is  eweneens  ’n  epos  in  versvorm  wat  die  verderflike  invloed  van  die  stad  op 
die  mens  uitbeeld.  Die  basis  grys,  konnoteer  onder  andere  kleurloosheid, 
grouheid,  eentonigheid  en  op  die  emosionele  vlak,  somberheid  en  troos- 
teloosheid. 

’n  Verhaal  met  ’n  uitsiglose  strekking  word  deur  die  titel  in  die  vooruitsig  ge- 
stel.  Grysland,  met  al  sy  konnotasies  van  negatiwiteit,  moet  as  metafoor  vir 
die  grootstad  gelees  word. 

1.3  Titelbyskrif 

Die  motto  of  epigraaf,  direk  uit  Trekkerswee,  bekragtig  die  band  tussen  die 
twee  gedigte.  Net  soos  Ballade  van  die  Grysland,  bestaan  Trekkerswee  uit 
drie  hoofafdelings,  nl.:  Silwer  strale,  Goue  gode  en  Groue  grawe.  Die  slot- 
gedeelte  se  groue  evokeer  die  “groot  en  grijs’’  van  die  motto  en  sluit  op 
emosionele  vlak  aan  by  die  grys-stemming  wat  in  die  Oppermangedig 
seëvier.  Ter  wille  van  die  kwintessens  van  Trekkerswee  haal  ek  graag  die 
inleidingswoord  aan  wat  in  die  versamelde  werke  van  Totius  (1 988: 1 35)  aan 
die  begin  van  Trekkerswee  staan: 

“Die  versie  verplaas  ons  bo-op  die  Rand,  ongeveer  waar  Johannesburg  nou 
lê.  Daar  het  oom  Gert,  ’n  trekker,  met  vrou  en  enigste  dogter,  gaan  woon. 
Later  kom  ook  Koos,  ’n  kolonis  [Kolonialer?],  wat  in  die  nabyheid  grond 
gekoop  het.  Sy  seun  Willem  raak  verlief  op  Dina,  oom  Gert  se  dogter.  Nadat 
die  twee  families  saam  Paardekraal-fees  gevier  het,  gaan  Willem  en 
Dina  trou. 

Die  tweede  versereeks  beskrywe  die  ontdekking  van  die  goudvelde  en  die 
opkoms  van  Johannesburg,  maar  ook  die  verleiding  waaraan  Willem  en 
Dina,  wat  by  oom  Gert  inwoon,  blootgestel  is  en  waarvoor  hulle  beswyk.  Die 
tweede  stuk  eindig  dan  met  die  groot  Boer-Britse  oorlog. 

Die  derde  versereeks  verplaas  ons  in  die  tyd  toe  die  Unie  tot  stand  gekom  het, 
en  beskryf  die  treurige  einde  van  oom  Gert  en  Dina. 

Dis  die  simpele  storie  waarop  die  hele  gedig  gebou  is.  Ons  kan  hier  nog 
byvoeg  dat  die  S.A.  Akademie,  deur  die  vrygewigheid  van  genl.  Hertzog,  in 
staat  gestel  is  om  jaarliks  ’n  milde  geldprys  vir  letterkundige  werke  uit  te  loof. 
Die  prys  vir  1915  is  aan  hierdie  gedig  toegeken.” 

Niks  verhinder  die  leser  om  die  naamlose  stad  in  Opperman  se  ballade  as 
Johannesburg  te  sien  nie.  Die  spreker  se  koms  na  die  stad  kan  heel  waar- 
skynlik  verband  hou  met  die  ontvolking  van  die  platteland  tydens  die  ont- 
dekking  van  goud  aan  die  Rand.  Die  besliste  band  tussen  Trekkerswee  en 
Ballade  van  die  Grysland  skemer  selfs  deur  in  11-13  waar  direk  uit  Trekkers- 
wee  aangehaal  word:  “Die  dag  breek  grou:  ‘op  tafelblad’/  links  in  my  smalle 
kamer/  ’staan  leë  bottels  in  hul  nat’.”  In  die  tweede  deel  van  Trekkerswee 
(1 988:  1 67)  staan  die  volgende  woorde:  “Leeg  is  die  saal . . . op  tafelblad/ 
staan  leë  bottels  in  hul  nat”. 

Leegheid(leë)  kom  betekenisvol  in  albei  gedigte  voor.  In  Ballade  van  die 
Grysland  waar  dit  dikwels  in  meer  as  een  beeld  herhaal  word,  dui  dit  op  die 

leegheid,  die  niks  wat  die  stadslewe  die  inwoner  daar  bied.  ’n  Intertekstuele 
studie  tussen  die  twee  gedigte  kan  insiggewend  wees,  maar  aangesien  dit 
hier  primêr  gaan  oor  die  interpretasie  van  die  Oppermangedig,  laat  ek  ’n 
genuanseerde  studie  oor  aan  die  ondernemende  dosent  (onderwyser)  of 
student  (leerling). 

1.4  Teksanalise 

1.4.1  Inset 

As  die  onbekende  ek  die  stad  ingestuur  word  in  strofe  een,  blyk  die  ge- 
vangenheid  wat  die  stad  meebring  al  duidelik.  Dit  lyk  nie  of  hy  beheer 
daaroor  het  nie;  dié  magteloosheid  herinner  aan  die  magtelose  bleshoen- 
ders  in  Van  Wyk  Louw  se  Seekoevlei  wat  nolens  volens  dryf:  “Die  swart 
bleshoenders  dryf  verby/  agter  die  skraal  wit  riet”.  Die  ek  word  sonder  enige 
inspraak  in  ’n  baan  op  “ysterspore”  geplaas.  Ysterspore  suggereer  die 
kilheid  van  die  stad  waar  elke  “jas  met  sy  gesig”  loop  (III- 1 2)  en  waar  melding 
gemaak  word  van  inperkende  ystertralies  (111-19). 

Reeds  in  1-7  waardiesprekergeld  verduister,oní-spoor  hy.  Dieontsporing  is 
’n  progressiewe  proses  wat  die  spreker  al  hoe  verstrengelder  maak  tot  aan 
die  einde  van  die  gedig  waar  hy  ondergaan. 

1 .4.2  Deurgekomponeerde  kringmotief 

Waar  die  gedig  begin  in  die  donker  (onsekerheid)  met  “tonnels  van  die  nag”, 
eindig  dit  ook  so.  Die  (neon)lig  in  11-8  is  slegs  ’n  tydelike  skynsekerheid  in  ’n 
skynparadys  wat  in  werklikheid  ’n  emosionele  slotduister  prefigureer  en 
voortgeplant  word  in  byvoorbeeld  die  swart  “steenkoolerf”  (III-1 7)  en  die  slot 
“laaste  lig”  (111-20).  Binne  die  oorkoepelende  sirkelgang,  verskyn  kleiner 
sirkelmotiewe  by  wyse  van  fraseherhalings  of  woordherhalings  wat  uitloop 
op  die  slot  waar  die  spreker  vasgedraai  in  sy  eie  verkwisting  sit. 

Tonnels  in  strofe  1 dui  sekerlik  op  ’n  eerste  betekenisvlak  op  die  tonnel  waar- 
deur  die  trein  aangery  kom.  Tonnel  word  in  die  Nasionale  Woordeboek  (De 
Villiers  e.a.:  526)  omskryf  as  “deur-  of  uitgegraafde  ondergrondse  gang  of 
weg  o.m.  vir  spoorweg”.  Dieselfde  lemma  word  ook  verklaar  as:  “broeikas  vir 
kweking  van  groente,  blomme,  ens”.  Waar  baie  van  Opperman  se  hoofper- 
sonasies  gebore  word,  opgroei,  die  wêreld  verken  en  later  dikwels  onder- 
gaan,  kan  hierdie  tonnel  ook  die  aanvang  van  ’n  nuwe  fase  (geboorte)  aandui, 
weliswaar  ’n  bestaan  wat  niks  goeds  “uitbroei”  nie  (vgl.  par.  1 .4.3).  Dat  die 
spreker  “(U)it  tonnels  van  die  nag  tuur”  dui  op  sy  in  perspektief  bring  van  sy 
nuwe  lewe  in  die  stad.  Aangesien  ’n  tonnel  ook  as  kweekhuis  gesien  word, 
plaasvervanger  van  ’n  tuin  dus,  prefigureer  dit  die  skynparadys  waarna  die 
spreker  in  deel  II  vlug. 

Tonnel  kan  ook  doolhof  konnoteer.  ’n  Doolhof  is  volgens  De  Villiers  e.a.:  1 09) 
’n  “plek  waarin  ’n  mens  maklik  verdwaal”.  Die  spreker  se  nuwe  begin  in  die 
stad  is  niks  anders  nie  as  die  begin  van  ’n  groot  (ver)dwaling  in  ’n  kuns- 

matige  tuin. 

In  die  volgende  frases  kan  die  kringmotief  raakgesien  word: 

* 1-5:  “gryp  en  vou  en  gryp  en  vou”. 

*ll-9:  “grootwiel” 

* 11-10:  “mallemeul”  — mal  maak;  waansin. 

*ll-14:  “o  week  na  week  gebonde — ’n  haas  aan  die  ovale  kring”. 

*lll-1 5:  “tot  ek  die  vrees  weer  voel”. 

* 111-21:  hele  strofe.  “Blinkpapier,  mallemeul . . .” 

1.4.3  Die  geboortemotief  in  die  Opperman-oeuvre 

Die  skeppingsbeginsel  in  Opperman  se  poësie  beliggaam  steeds  die 
moontlikheid  van  ondergang  of  vernietiging. 

In  die  gedig  Negester  en  stedelig  (Opperman,  1987:  98)  word  die  voor- 
geboortelike  stadia  in  verband  gebring  met  die  mens  se  evolusionêre  ont- 
wikkeling.  Die  jy  slaap  eers,  dan  word  dit  ’n  seeanemoon,  dan  vis,  ’n  otter  en 
dan  word  hy  as  mens,  heerser  van  die  aarde,  gebore.  Maar  net  soos  in  Joer- 
naal  van  Jorik,  raak  die  mens  verknog  aan  die  aardse  met  sy  bose,  die 
stedelig.  In  die  tweede  strofe  staan  daar:  “partymaal  sal  jy  by  my  tafel  neul/ 
om  na  die  sirkus  of  die  mallemeul/ te  gaan;  en  vaster  om  jou  groei  bioskope”. 
Die  spreker  vra  hom  dan  tereg  af:  “Watter  kaart  of  watter  ster  sal  ek  jou  wys/ 
om  veilig  deur  die  grysland  heen  te  reis?”  (My  kursivering).  Hier  word  Grys- 
land  as  metafoor  van  die  stad  gebruik. 

In  die  gedig  Waatlemoen  (Kroniek  van  Kristien  — Opperman  1987:  211), 
skenk  Kristien  geboorte,  maar  is  tegelyk  bevrees  oor  dit  wat  uit  haar  sal  kom, 
want:  “In  die  groot  honger  is  die  kwaad/  gesaai  reeds  met  die  strooiing  van 
die  saad”. 

Daar  is  nog  heelwat  voorbeelde  wat  in  dié  verband  genoem  kan  word,  maar 
dit  is  slegs  illustratief  van  die  verderf  wat  reeds  lê  in  die  ek  se  betreding  van  ’n 
nuwe  bedeling. 

1.4.4  Die  stad  word  negatief  geteken:  deel  I 

Reeds  aan  die  begin  hang  daar  “rook  en  mis”  oor  die  stad.  Die  negatiewe 
hoedanighede  van  die  stad  word  dikwels  met  iets  wat  sinvol  is,  vergelyk  en 
dit  veroorsaak  dat  ’n  ironiese  beeld  ontstaan.  “(B)ottelskerwe  en  geroeste 
sink  is  negatief  omdat  eg.  stukkend  kan  sny  en  sink  wat  geroes  is,  vir  niks 
deug  nie.  Die  son  se  blink  skyn  (1-2)  teen  “dakke  en  skoorstene”,  word 
vergelyk  met  die  weerkaatsing  daarvan  teen  gevaarlike  bottelskerwe  en  ge- 
roeste  sink  in  ’n  leeggeloopte  dam.  ’n  Leë  dam  is  óók  niks  werd  nie. 

As  werker  in  ’n  olieraffinadery  (1-4)  stapel  die  spreker  as  een  van  baie  werkers 
“leë  olievate”  op  dat  dit  soos  ’n  heuningkoek  lyk.  Dit  bly  egter  ’n  staaldrie- 
hoek  (koud)  — ’n  sinlose  handeling  met  weinig  werksbevrediging  — dit  is 
immers  leë  olievate.  Tog  word  die  handeling  ironies  met  iets  sinvols  vergelyk 
en  juis  dit  releveer  die  sinloosheid  van  dié  handeling. 

Die  werk  in  die  fabriek  (1-5)  getuig  van  meganisasie.  Die  mens  word  daaruit 

gehaal.  Tog  word  die  meisie  se  bewegings  ironies  vergelyk  met  “hande, 
soos  oor  ’n  klavier’’  wat  sinvol  kuns  skep.  Die  herhaling  van  “gryp  en  vou  en 
gryp  en  vou’’  beklemtoon  die  eentonigheid  van  die  situasie  wat  tot  geen 
werksbevrediging  lei  nie. 

In  1-6  kom  die  spreker  se  eensaamheid  op  die  voorgrond  waar  masjinerie 
gepersonifieer  word.  Sy  makkers  se  geselskap  is  draaisae  wat  in  sy  ore  “gil”, 
beitels  wat  “klets”  en  motore  wat  “neul”.  Al  die  menslike  handelinge  in  hier- 
die  strofe  is  morbied.  Halfrym  het  ’n  beklemtoningsfunksie  in:  “klink  die 
gekleXs  van  swart  motore”  [kl]  en  [sj. 

In  die  eerste  deel  is  die  spreker  weinig  aktief.  Soos  reeds  aangetoon  word  hy 
’n  nuwe  lewe  ingestuur.  in  strofe  1 tuur  hy.  In  strofe  2 neem  hy  steeds  visueel 
waar.  In  die  derde  strofe  begin  hy  as  handearbeider  werk.  So  ook  is  dit  die 
geval  in  die  vierde  strofe.  In  strofe  vyf  is  hy  weer  waarnemer  soos  in  die 
daaropvolgende  strofe  waar  hy  na  die  geklets  en  gekla  van  sy  “vriende” 
luister. 

Daar  is  definitiewe  tydmerkers  in  die  eerste  deel:  eers  (strofe  3);  Toe  (strofe 
4);  Uiteindelik  (strofe  7). 

Uit  so  ’n  monotonie  besluit  die  ek  om  te  ontsnap.  Dít  kan  hy  slegs  doen  deur 
geldbedrog  te  pleeg.  Let  op  die  woordkeuse  “neergekrap”  wat  sy  onbere- 
kende  daad  in  ’n  onverskillige  haas  suggereer.  Die  dun  grens  tussen  ont- 
snapping  en  agterhaling  is  vir  die  eerste  keer  nou  ter  sake.  Hy  probeer 
ontstyg  aan  ’n  lewe  van  ’n  ordinêre  werker,  maar  van  nou  af  aan  sal  sy  gewete 
hom  agtervolg.  Die  lae  klas  van  die  handearbeider  met  sy  lae  lewenstan- 
daard  word  besondertreffend  klankmatig  gedenigreerdeurdie  allitererende 
frikatiewe  in:  ‘Vet  van  viskafees”. 

1.4.5  ’n  Valse  paradys:  deel  II 

Die  Bybelse  verwysing  kom  hier  vir  die  eerste  keer  eksplisiet  aan  bod.  Onder 
paradys  word  ’n  toestand  van  volkome  harmonie  verstaan.  Die  Bybelse 
paradys  was  ’n  tuin;  ’n  lushof.  Die  vrou  tree  hier  net  soos  in  die  Bybelse 
paradys  as  verleidster  op.  Vgl.  in  dié  verband  veral  11-9:  “Bo  na  sterre,  soos 
die  grootwiel,/  van  sterre  na  die  aarde,/  duisel  elke  vrou  my  siel.”  Gaan  ’n 
mens  die  etimologie  van  die  woord  paradys  na  (Boshoff  en  Nienaber,  1 967: 
483),  kom  ’n  mens  af  op  die  Oud-Persiese  vorm:  “pairidaeza”,  watomhein- 
ing  oXpark  beteken.  Juis  met  hierdie  ou  semantiese  waarde  van  die  paradys- 
begrip  kry  die  woord  besondere  ironiese  betekenis  in  die  gedig.  In  plaas 
daarvan  om  lushof  te  wees,  is  dit  juis  ’n  omheinde,  inperkende  gebied.  Die 
vasgevangenheid  van  die  spreker  is  al  van  die  begin  van  die  gedig  af  aan  die 
orde.  Dink  net  weer  aan  al  die  konnotasies  van  die  woord  tonnel! 

Enkele  woorde  dui  hier  en  daar  aan  dat  dit  ’n  valse  of  teennatuurlike  paradys 
is  waarheen  die  spreker  hom  wend.  Sulke  woorde  is  byvoorbeeld:  “neon- 
ligte”  wat  “blom”  (11-8);  “vrees”,  “gevlug”  (11-8);  “grootwiel”  (11-9);  “bioskoop 
en  dans”,  “mallemeul”  (11-10);  “Pennieslotmasjien”  (11-1 1 ) en  “leë  bottels”  (11- 
13). 

Wat  rustig  en  vreedsaam  moes  wees,  word  nou  ’n  (weg)“vlug”  weg  van  sy 
gewete  af.  “Tuine  van  die  nag”,  dui  kennelik  op  die  naglikse  hedonistiese 
bedrywighede  in  die  stad.  Die  “neonligte”  wat  “blom”  is  ’n  raak  beeld  omdat 
blomme  gepas  is  in  die  paradyskonteks;  hier  is  dit  egter  kunsmatige 
blomme.  Tog  begin  die  gewete  pla:  wat  gaan  gebeur  as  hy  aan  God  moet 
verantwoording  doen?  Die  gelykenis  van  die  goue  muntstukke  (Luk. 
19:1 1-27)  word  hier  geëvokeer. 

Elke  vrou  wat  sy  siel  “duisel”  dui  op  lighoofdige  sinlike  genot,  maar  “duisel” 
dra  ook  die  betekenis  van  geestesverward  en  dit  is  júís  wat  die  stad  aan  die 
spreker  doen!  Grootwiel  kan  op  die  wiel  in  ’n  mallemeule  dui,  (11-1 0).  Daar  is  ’n 
teveel  aan  aardse  genietinge:  bioskoop  en  dans,  draak  en  die  fisant”,  wat  die 
spreker  en  sy  vroulike  metgesel  snags  euforiese  geluk  soos  in  ’n  feëland  met 
sy  onwerklikhede  laat  smaak.  Dit  is  duidelik  dat  al  die  “eksperimente”  bloot 
ontvlugting  van  die  gewete  is.  Die  woord  “mallemeul”  het  ook  die  betekenis- 
waarde  van  mal  word  en  word  voorloper  van  die  waansin  wat  die  spreker  se 
voorland  word. 

In  plaas  daarvan  om  hom  reg  te  ruk,  draai  hy  hom  nog  vaster  in  die  “sonde”. 
Hy  dobbel  voort  en  ’n  “(P)ennieslotmasjien  se  kake/  spoeg  ’n  kaartjie  na  my 
(hom)  uit:/  “Wees  veral  versigtig  met  geldsake”.  Soos  die  draaisae  en  beitels 
word  die  pennieslotmasjien  gepersonifieer  en  is  dit  nie  toevallig  nie  dat  dit 
waarsku  teen  dit  wat  oorspronklik  die  spreker  ’n  voortvlugtende  vir  homself 
gemaak  het:  geld. 

Vrees  om  verantwoording  te  doen  lei  tot  ’n  verdere  ontvlugtingstap;  die 
oorgawe  aan  drank.  “Die  dag  breek  grou”  — ná  so  ’n  nag  van  drankmisbruik. 
In  plaas  van  die  rooi  dagbreek  met  sy  vooruitsig,  is  dit  grou  (vgl.  die  skakeling 
met  Grysland.  Die  bottels  is  leeg  (vgl.  die  leegheidmotief). 

Steeds  word  dit  erger.  In  11-14  verwed  hy  sy  geld  in  die  honderesies.  Die 
nagemaakte  haas  wat  gewoonlik  voor  die  honde  uithardloop,  asook  die 
honde  self  word  hier  verpersoonliking  van  die  skuldige  gewete  wat  hom 
besig  is  om  in  te  haal.  Hierdie  waanbeeld  kan  ook  die  begin  van  sy  kranksin- 
nigheid  wees.  Die  spreker  se  verstrengeldheid  met  die  kwaad  word  bevestig 
met:  “O  week  na  weekgebonde”. 

1.4.6  Uiteinde:  deel  III 

Die  spreker  drink  al  so  erg  dat  hy  in  die  hospitaal  opgeneem  moet  word. 
Moontlik  het  hy  die  horries  daarvan  en  moet  sy  gestel  gesuiwer  word  — 
daarom  die  “glaspypie”  wat  water  uit  hom  tap.  Nadat  die  nagevolg  van  die 
drank  uit  sy  gestel  is,  en  hy  meer  homself  begin  word,  begin  hy  “die  vrees 
weer  voel”.  Die  spreker  is  in  ’n  bose  kringloop  vasgevang  en  dit  deur  sy  eie 
toedoen!  Dit  is  ook  nie  ’n  gewone  hospitaal  nie,  maar  ’n  inrigting  vir  sielsiekes 
(vgl.  111-19).  Moontlikisditvreesvirafrekening  watveroorsaakdathy’noogin 
elke  houtkwas  sien.  Sy  dae  word  vasgegryp  (gebondenheid)  soos  ’n  “tros 
lukwarte”.  ’n  Lukwart  is  ’n  suur  vrug,  so  is  sy  lewe  tans  ook. 

Tog  beleefdiesprekernog  mooi  helderoomblikkesoosin  lll-17waardaar’n 

aangedaan.heid  in  hom  opwel  as  hy  sien  hoe  die  peerboom  op  sy  tyd,  ten 
spyte  van  die  onvrugbare  steenkooíerf,  sy  spierwit  bloeisels  dra.  Die  swart- 
wit  kontras  is  hier  funksioneel.  In  teenstelling  met  die  peerboom  besef  hy  dat 
sy  lewe  geen  vrug  dra  nie.  Hierdie  toneel  herinner  aan  die  gelykenis  van  die 
vyeboom  wat  in  werklikheid  uitgekap  moet  word. 

Vanuit  die  inrigting  kyk  die  spreker  saam  met  sy  “verwarde  broers”  deur 
tralies  na  die  tuin.  In  par.  1 .4.5.  is  die  Oud-Persiese  betekenis  van  paradys  as 
omheining  of  park  genoem.  Moontlik  kan  die  tralies  hier  op  die  omheining 
dui.  Op  ’n  ander  betekenisvlak  is  hier  sprake  van  omkering  omdat  die 
spreker  in  deel  II  in  ’n  (skyn)paradys  was  en  nou  is  hy  van  die  werklike 
paradys  uitgesluit.  Dit  kan  selfs  op  sy  ewige  verlorenheid  sinspeel.  Die 
broers  en  die  ek  kyk  nou  “verlangend”  na  die  tuin  en  die  stad  (Hemelse  stad?) 
uit.  Maar  dit  is  reeds  te  laat. 

In  III-20  word  die  identiteitloosheid  van  die  mens  beskryf  met  “elke  jas  (wat) 
met  sy  gesig”  loop.  Die  ruimte  sluit  by  die  gemoedstemming  van  die  spreker 
aan  — dit  reën,  dis  amper  donker  en  nat  voëls  loop  “krukkig”  (gebreklik/ 
ongemaklik)  rond.  Henning  Snyman  (1984:  74)  beskou  “elke  jas  met  sy 
gesig”  as  metonimiese  beeld,  aangesien  jas  op  ’n  groter  geheel,  klere  en 
gesig  op  die  groter  geheel  mens  dui.  Die  absurde  waarneming  van  die 
spreker  onderstreep  natuurlik  sy  versteurdheid.  Snyman  poneer  in  dié  ver- 
band:  “Die  literêre  funksie  van  die  metonimia  is  om  deur  assosiasies  (jas  en 
gesig)  ’n  eenheid  te  suggereer  wat  onmiddellik  versteur  word  om  ’n  sekere 
gebrokenheid  te  beklemtoon”. 

Die  slotstrofe  van  die  gedig  wat  die  sirkel  voltooi,  funksioneer  as  sinopsis 
aangesien  dit  die  spreker  se  benarde  situasie  uitlig  deur  van  reeds  ge- 
noemde  sake  melding  te  maak: 

Blinkpapier,  mallemeul  en  wiel, 

’n  laphaas  en  ses  honde 

óm  en  óm  . . . die  dun  spil  van  die  siel. 

2.  Lofsang  — Antjie  Krog 
2.1  Inleidend 

J.C.  Kannemeyer  (1 983:  503)  maak  die  volgende  uitspraak  oor  die  bundel 
waarin  Lofsang  staan:  “Mannin  het  die  verblyf  in  Kaapstad  as  agtergrond, 
maar  nou  word  die  aandag  toegespits  op  die  vrou  in  haar  liefde  vir  die  man  en 
die  verhaal  van  hulle  huwelik:  swangerskap,  lewe  saam  met  die  man  en 
huislike  geluk.”  Met  hierdie  uitspraak  vermoed  die  leser  al  dat  Lofsang  nie 
oor  Christus  se  geboorte  kan  handel  nie,  maar  ’n  moeder  se  vreugdesang 
oor  die  geboorte  van  ’n  seun  is. 

Hierdie  “kersliedjie”  herinner  aan  die  gelyknamige  Oppermangedig  wat  die 
Christusgeboorte  kultureel-ruimtelik  transponeer.  In  Lofsang  gaan  dit  in  die 
eerste  instansie  nie  oor  Christus  nie,  aangesien  heelwat  tekswoorde  teken 
van  die  algemeen  menslike  vlak  is. 


127 


2.2  ’n  Lied 

Dietweestrofes,ongelyk  in  lengte,  wykgeheel  en  al  af  van  dietipiese  lied  met 
sy  strofiese  bou.  Prof  T.T.  Cloete  (1 981 : 1 27)  verdeel  die  gedig  tektonies  in 
drie  dele,  nie  op  grond  van  strofe-indeling  nie,  op  grond  van  die  tipografie. 
Die  tipografiese  afbakeningsbeginsel  wat  hy  volg,  is  versreëllengte  en  die 
indeling  wat  hy  maak  lyk  soos  volg: 

Deel  1 : reël  1 -9  — bekende  omgewing. 

Deel  2:  reël  10-19:  kosmiese  ruimte. 

Deel  3:  reël  20-27  — bekende  omgewing. 

Die  drieledige  siklus  is  nie  ’n  Onbekende  musiekvorm  nie.  Dink  maar  (Berry 
1 966: 80)  aan  die  sg.  “compound  ternary’’.  Ten  spyte  aandie  vrye  versvorm 
is  daar  tog  eenheidskeppende  herhalings  soos  die  baie  halfryme,  wat  ’n 
mate  van  samehang  aan  die  gedig  verleen.  Die  volgende  herhalings  in  die 
teks  regverdig  die  gedigtitel: 

* Fraseherhalings  van  reël  1 en  reël  20;  “kom  herwaarts  geliefdes”. 

*r.  5:  “trek  op  uit  die  Hamtamgebergtes 

r.  6:  (trek  op)^  uit  die  Koue  Bokkeveld” 

* r.  8:  “vertoef  nie  vir  klere  nie 

r.  9:  (vertoef)2  ook  nie  vir  brood  of  wyn  nie” 

*r.  14:  “’n  seun  is  gegee  in  vreugde  ontvang  en  gebore 
r.1 5:  ’n  seun  wat  die  aarde  langs  sal  huppel” 

*\/anaf  reël  16-19  staan  “’n  seun”  implisiet  aan  elke  reëlaanvang. 

Die  gemaklike  ritmiese  voortgang  is  volgens  Cloete  (1981 : 1 27)  opvallend; 
iets  wat  hy  toeskryf  aan  die  “ritme  in  verse  sonder  leestekens”.  Vir  ’n  moont- 
like  toonsetting  is  die  gedigverloop  beslis  nie  hortend  nie. 

2.3  Bybelse  konteks 

Die  bundeltitel  Mannin  plaas  die  gebeureonmiddellik  in  Bybelse  perspektief 
omdat  dit  na  die  vrou  wat  uit  die  man  geskape  is,  verwys.  Die  aansienlike  aan- 
tal  woorde  en  frases  met  Bybelse  implikasie,  soms  selfs  verhewe  Bybeltaal, 
versterk  dié  tese. 

As  geestelike  lied  vind  die  gedig  besondere  aansluiting  by  Gesang  88  wat 
eweneens  ’n  loflied  ter  ere  van  die  Christuskind  is.  Die  eerste  strofe  van  dié 
Gesang  lui  soos  volg: 

Kom,  alle  getroues,  vrolik  en  vol  vreugde, 
o kom  in  die  gees  nou  na  Betlehem! 

Loof  daardie  Kindjie  tot  ons  heil  gebore  — 
kom  buig  daar  in  aanbidding, 
kom  buig  daar  in  aanbidding, 
kom  buig  daar  in  aanbidding, 
voor  Jesus,  die  Heer. 


1 . Die  frase  trek  op  word  hier  geïmpliseer. 

2.  Die  woorde  vertoef  word  hier  geïmoliseer. 

Die  volgende  frases  of  woorde  in  die  gedig  evokeer  ’n  Bybelse  en/of 
plegtige  gevoelswaarde: 

* Kom  herwaarts  (2x;  r.  1 en  20). 

* Betlehem  (6.  7). 

* Vertoef  (r.  8). 

* Brood  of  wyn  (r.  9). 

*“want  ’n  kind  is  vannag  gebore’’  (r.  13  — Luk.  2:11). 

* Psalmsing  (r.  22). 

* “goud  en  wierook  en  mirre’’  (r.  23). 

* “gekruisig”  (r.  24). 

2.4  Noodwendig  ’n  aardse  lied 

Uit  vreugde  nooi  die  spreker  (moeder)  alle  vriende  en  familie  uit  om  die 
nuweling  te  kom  besigtig.  Die  her-  voorvoegsel  in  “herwaarts”  beteken 
“hierheen”.  Diesprekeren  haarseuntjie  is  die  middelpunt  van  belangstelling 
waarheen  alle  belangstellendes  opgeroep  word.  Dat  hierdie  aardse  ge- 
boorte  parallel  aan  dié  van  die  Verlosser  s’n  verbeeld  word,  wil  maar  slegs  die 
vreugde  van  die  moeder  benadruk. 

Dat  hier  na  die  Vrystaat  en  die  Kaap  verwys  word  maak  sin  as  die  leser  in 
gedagte  hou  dat  die  reële  outeur  in  die  Vrystaat  woon  en  dat  dit  voor-die- 
hand-liggend  is  dat  die  familie  en  vriende  moontlik  uit  dié  dele  afkomstig  sal 
wees.  Dit  is  hoofsaaklik  die  “Witteberge  naby  Betlehem”  wat  die  aardse  en 
die  Bybelse  ruimtes  saamtrek. 

Die  vreugde-uitnodiging  veronderstel  ’n  in  beweging  kom  wat  klankmatig 
effektief  verbeeld  word  in  die  volgénde  voorbeelde  van  halfrym: 

“(V)oete  vlugtig  oorbolandseberge”  (r.  2).  Die  vlugtige  beweging  wys  vooruit 
na  die  dringendheid  in  r.  8:  “vertoef  nie”.  Die  belangstellendes  mag  nie  vir 
alledaags-menslike  behoeftes  langs  die  pad  vertoef  nie;  klere,  brood  en  wyn 
is  nou  nie  van  belang  nie.  Ook  “trek  op”  (r.  5)  beklemtoon  die  mobilisering 
van  belangstellendes.  So  ook  “snel  geluidloos  deur  die  donker”  (r.  10). 
Die  beweging  raak  bonatuurlik  vanaf  reël  10-14  omdat  die  aarde  die  perd 
word  wat  vir  die  voortgang  verantwoordelik  is.  Byna  sprokiesagtig  word  sy 
salpetersweet  die  silwer  kosmiese  mane  wat  letterlik  op  die  salpeter- 
tpaanhare  van  die  perd  kan  dui.  Die  voortgang  word  nou  deur  ’n  Pega- 
sus  beheer! 

Vanaf  reël  1 5 word  dit  duidelik  dat  dit  oor  slegs  ’n  aardse  seun  gaan  en  nie 
Christus  nie.  Aangesien  die  seuntjie  so  ’n  groot  geskenk  vir  die  moeder  is, 
ken  sy  bonatuurlike  eienskappe  aan  hom  toe.  Vandaar  die  hiperboliese  ver- 
beelding.  Vir  haar  sal  hy  alomteenwoordig  wees:  Hy  sal  oseane  opvang  in  sy 
strandemmer.  Oseane  word  hier  metonimies  gebruik.  Sy  speelgoed  sal  oor 
vastelande  gestrooi  word  en  sy  top  sal  tol  in  alle  windrigtings.  Selfs  die  bron 
van  lewe,  die  son,  sal  tuis  wees  in  sy  agtersakkie.  Die  nuweling  sal  benewens 
die  oordrywing,  ordinêre  seunsdinge  doen: 

* nuppel; 

* met  speelgoed  speel; 

* ’n  strandemmer  hê; 

* met  ’n  top  speel; 

* met  albasters  speel. 

Strofe  twee  begin  weer  eens  met  ’n  lofprysing  en  hierdie  keer  lyk  dit  of  dit  na 
Christus  kan  verwys  omdat  daar  nou  sprake  van  “psalmsing”,  “goud  en 
wierook  en  mirre”  en  “kniel”,  is.  Die  tipografiese  geïsoleerde  reël  25  lei  ’n 
teenstelling  in.  Anders  as  die  goddelike  seun  sal  hierdie  seuntjie  “gevange” 
wees  soos  alle  mensekinders  en  sal  sy  lot  ook  wees  om  eindelik  triomfantelik 
vasgespyker  te  word,  nie  teen  ’n  kruishout  nie,  maar  teen  die  “aardse  ritme 
van  die  ewigheid”.  Ook  sy  lewe  is  ingeperk  as  deel  van  die  aardse  ritme  — sy 
lewe  gaan  ook  verby  teenoor  die  ewige  tyd  wat  durend  bly. 

Nuwe  Afrikaanse  boeke  Januarie  — Maart  1991 


Opgestel  deur  die  Nasionale  Afrikaanse  Letterkundige  Museum  en  Navorsingsentrum,  Musiek 
en  Toneel  (NALN),  Privaatsak  X20543,  BLOEMFONTEIN,  9300. 


Romans 

BAKER,  Eleanor:  Wêreld  sonder  einde.  Grootdruk.  Daan  Retief.  R29,95 

BAKKES,  Margaret:  Gebonde  jare.  Grootdruk.  Daan  Retief.  R29,95 

Soetdoring.  Grootdruk.  Daan  Retief.  R29,95 

BLIGNAUT,  Toek:  Tzigane.  Grootdruk.  Sagteband.  Makro  Boeke.  R15,00 

BOSHOFF,  Melanie:  Soete  inval.  Grootdruk.  Sagteband.  Makro  Boeke.  R35,00 

Vir  altyd  die  sonpad.  Grootdruk.  Makro  Boeke.  R29,95 

CALITZ-BEKKER,  Rika:  En  die  lorelei  sing.  Treffer-Boekklub.  R19,95 

CLOETE,  Jan:  Monsieur  Robyn.  Van  der  Walt.  R 19,95 

DE  VILLIERS,  Hema:  Ek  beloof  jou  nie  my  liefde.  Grootdruk.  Sagteband. 

Makro  Boeke.  R 15,00 

DE  WAAL,  Johann:  Machadospoor.  Sagteband.  HAUM-Literêr.  R23,95 

DU  PISANIE,  Sarah:  Die  baron  van  Rauenshof.  Treffer-Boekklub.  R19,95 

Liefste  Koos.  Grootdruk.  Makro  Boeke.  R27,00 

Maroelas  uit  Libanon.  Grootdruk.  Sagteband.  Van  der  Walt.  R19,00 

DU  PLESSIS,  A.J:  Die  skraal  man.  Grootdruk.  Sagteband.  Makro  Boeke.  R33,00 

DU  TOIT,  Tryna:  Eendekuil.  Grootdruk.  Daan  Retief.  R29,95 

FRANKLIN,  Charl:  Rendezvous  om  eenuur.  Sagteband.  Perskor.  R 9,99 

Sy  naam  was  Benji.  Sagteband.  Perskor.  R 9,99 

GOUWS,  Danie:  Jou  uur  het  geslaan.  Sagteband.  Perskor.  R 9,99 

Die  vierde  getuie.  Benedic  Boeke.  R 17,50 

HATTINGH,  Ryk:  Ignatius  Brand.  Sagteband.  Taurus.  R 19,95 

HEINE,  Mike:  Ewig  soos  die  sandsteenkranse.  Grootdruk.  Sagteband. 

Makro  Boeke.  R29,95 

My  hart  is  'n  duisend  sterre.  Grootdruk.  Sagteband.  Makro  Boeke.  R33,00 

Newels  oor  Nineve.  Grootdruk.  Makro  Boeke.  R28,00 

Sterre  in  die  skemering.  Grootdruk.  Daan  Retief.  R29,95 

Wraak  van  die  adelaar.  Treffer-Boekklub.  R19,95 

HURTER,  Jack:  40  meter  diep.  Sagteband.  Perskor.  R 9,95 

KELSEY,  Madelein:  Kavalier  vir  Claudia.  President.  R19,95 

KOTZÉ,  Marietjie:  Die  jacobsleer.  Grootdruk.  Sagteband.  Makro  Boeke.  R16,00 

KOTZÉ,  Nico:  Om  die  son  in  pers  te  groet.  Sagteband.  Benoryn.  R32,50 

LINDE,  Engela:  Agter  toe  vensters.  Grootdruk.  Sagteband.  Makro  Boeke.  R33,00 

LINGUA,  Susanna  M:  Op  vleuels  van  die  tyd.  Van  der  Walt.  R19,95 

MANS,  Villa:  Sonskyn  oor  die  lelies.  Van  der  Walt.  R 19,95 

MARTIN,  Wille:  Prinses  van  harte.  President.  R 19,95 

Storm  en  swaard.  Benedic  Boeke.  R 17,50 

MORGAN,  Annelize:  Silwer  drome.  President.  R 19,95 

MURRAY,  Ena:  Agter  die  masker.  Grootdruk.  Daan  Retief.  R29,95 

Anderkant  die  horison.  Grootdruk.  Sagteband.  Makro  Boeke.  R35,00 

Ena  Murray-omnibus  14.  Tafelberg.  R34,95 

Keerkring  van  die  hart.  Grootdruk.  Daan  Retief.  R29,95 

Die  kleine  kring.  Sagteband.  Waterkant.  R17,95 

Ontsluit  die  grendels.  Grootdruk.  Makro  Boeke.  R35,00 

Die  oujongnooi  van  Polkadraai.  Tafelberg.  R24,95 

Die  sewende  somer.  H & R.  R22,99 

Skaduwees  van  gister.  Grootdruk.  Daan  Retief.  R29,95 

Skynglans  van  die  maan.  Grootdruk.  Sagteband. 

Makro  Boeke.  R35,00 

Terug  na  Kolkbaai.  Grootdruk.  Daan  Retief.  R29,95 

’n  Vrou  soos  Salome.  Grootdruk.  Daan  Retief.  R29,95 

OBERHOLZER,  Lourens:  Rooibult  se  rooikop-rissiepit.  Grootdruk. 

Sagteteband.  Van  der  Walt.  R27,95 

STOCKENSTRÓM,  Wilma:  Abjater  wat  so  lag.  H & R.  R27,99 

VAN  DER  BERGH,  Kas:  Die  dinge  langs  die  pad.  Grootdruk.  Sagteband. 

Makro  Boeke.  R35,00 

VAN  DER  MERWE,  Christo:  Bewaker  van  die  skemerkinders.  Treffer- 

Boekklub.  R 19,95 

VAN  DER  MESCHT,  Ella:  Altyd  soos  nou.  Grootdruk.  Sagteband.  Makro 

Boeke.  R27,00 

Ken  jy  die  jasmyn?  Van  der  Walt.  R1 9,95 

Ken  jy  die  jasmyn?  Grootdruk.  Sagteband.  Van  der  Walt.  R27,95 

VAN  DER  WESTHUIZEN,  H.G.:  Konings  van  die  Kalahari.  Hans  Strydom.  R29,95 

VAN  DER  WESTHUIZEN,  Izak:  Liewe  leeutemmer.  Grootdruk.  Sagteband. 

Makro  Boeke.  R26,00 

Wilgerspruit  se  nuwe  dokter.  Grootdruk.  Sagteband.  Makro  Boeke.  R27,00 

VAN  NIEUWENHUIZEN,  Jackie:  Met  sterker  vlerke.  Van  der  Walt.  R19,95 

VAN  SCHALKWYK,  Nickey:  Die  groen  goud  van  Jalad.  Benedic  Boeke.  R17,50 

Soos  gras  teen  die  wind.  Grootdruk.  Sagteband.  Makro  Boeke.  R29,95 

Die  weduwee  van  Tamarynsteeg.  Grootdruk.  Sagteband.  Makro  Boeke.  R12,00 

VAN  WYK,  Schalkie:  Alleen  in  die  wind.  Grootdruk.  Daan  Retief.  R29,95 

Beminde  vyand.  Van  der  Walt.  R 19,95 

Kammaland  van  liefde.  Grootdruk.  Makro  Boeke.  R35,00 

Nimf  in  die  newels.  Grootdruk.  Sagteband.  Makro  Boeke.  R1 5,00 

Seisoen  van  verlange.  Van  der  Walt.  R 19,95 

Web  van.betowering.  Grootdruk.  Sagteband.  Van  der  Walt.  R27,95 

VENTER,  Corrie:  Waar  die  wit  luiperd  waak.  Sagteband.  Perskor.  R 9,95 

VILJOEN,  Lettie:  Belemmering.  Sagteband.  Taurus.  R39,00 

VISSER,  Anita:  Drome  aan  skerwe.  Van  der  Walt.  R 19,95 

Drome  aan  skerwe.  Grootdruk.  Sagteband.  Van  der  Walt.  R27,95 

WOLMARANS,  Vera:  ’n  Orgidee  vir  Jana.  President.  R 19,95 

Kortverhale,  essays,  briewe,  ens. 

COMBRINK,  Salomé:  Seisoene  van  genade.  BARUK.  R42,00 

DE  VILLIERS,  Steve:  Kaviaar  vir  ’n  kanniedood.  Sagteband.  Perskor.  R39,50 

HOFMEYR,  C.F.  Beyers:  Dieredokter,  verhaal  van  mens  en  dier. 

B & B uitgewers.  R21,00 

KRÚGER,  Kobie:  Boskonsert:  stories  van  ’n  wildtuingesin.  Sagteband. 

Tafelberg.  R24,95 

PIETERSE,  Pieter:  Dasseneiland:  ’n  dagboek.  HAUM-Literêr.  R22,95 

VAN  BILJON,  Madeleine:  Mevrou,  jy’s  lastig.  Daan  Retief.  R1 1,50 

VAN  NIEKERK,  A.A.J.;  Vir  ’n  oulap  en  ’n  bokstert.  Sagteband.  Klipbok.  R24,95 

VAN  SITTERT,  Jakkie:  Vonnis  vir  ’n  dwaas.  Sagteband.  Sikelela.  R 19,65 

VENTER,  De  Waal:  Oop  toe.  Sagteband.  HAUM-Literêr.  R21,95 

Dramas 

WOLRAAD  Woltemade  en  ander  eenbedrywe;  redaksie:  P.J.  Nienaber  en 

J.L.  Boshoff.  Sagteband.  Educum.  R 8,95 

Poësie 

BREYTENBACH,  Breyten:  Soos  die  so.  Sagteband.  Taurus.  R43,95 

GOUWS,  Tom:  diaspora.  HAUM-Literêr.  R23,95 

KRITZINGER,  Bets:  Die  purperkoord  II.  Hans  Kirsten.  R12,00 

LOMBAARD,  Chris:  Tussen  die  malgasse  op  die  kaai.  H & R.  R 19,95 

MALAN,  Lucas:  Kaartehuis.  HAUM-Literêr.  R22,95 

NEZAR,  Chris:  Judas.  NHS-uitgewers.  R12,00 

OPTOG;  onder  redaksie  van  Willie  Adams,  Leonard  Koza  en  Patrick  Petersen. 

Sagteband.  Domestia-Uitgewers.  ^16,00 

SWART,  J.J.:  Spitse  na  die  ewigheid.  Lux  Verbi.  R 19,95 

VERSE  vir  Ernst:  20  Maart  1991.  Tafelberg.  R40,00 

WALTERS,  M.M.:  Die  Swartland  is  my  tuisland:  ’n  nostalgiese  reis.  Perskor.  R45,00 


Vertaalde  poësie 

BRASILIË  sing:  Portugese  gedigte;  vert.  deur  Uys  Krige.  Sagteband. 
Perskor. 

WOORDE  soos  pluimsaad:  Duitse  gedigte  uit  agt  eeue;  vert.  deur  Gunther 
Pakendorf.  Sagteband.  Perskor. 


Letterkundige  studies  en  kritieke 

COMBRINK,  J.C.:  Vrae  en  kommentaar  oor  voorgeskrewe  gedigte:  XII. 

Sagteband.  Nasou.  R 6,95 

KANNEMEYER,  J.C.:  Dokumente  van  dertig.  Sagteband.  Jutalit.  R69,50 

Die  rym  neem  ook  ’n  hele  lewe  in  beslag.  Jutalit.  R49,75 

MEYER,  P.N.:  Aantekeninge  oor  Kinders  van  die  aarde:  1990-1993. 

Sagteband.  Via  Afrika.  (Achiever-reeks).  R 9,95 

Die  POTLOODDIEF  en  die  engel:  ’n  studiegids.  Sagteband.  Guidelines.  R12,99 

Kinder-  en  jeugverhale 

BRAND,  Roeloff:  Sokkerkroon.  Sagteband.  Marius  Lubbe  Uitgewers.  R 7,35 

BRYER,  Estelle:  Andreas  en  die  grys  heks.  Tafelberg.  R17,95 

CALITZ-BEKKER:  Jaap:  Sonja.  Sagteband.  Waterkant.  R1 1,95 

COETZEE,  John:  Vlam  van  die  goudvelde.  Van  der  Walt.  R 18,95 

DE  VILLIERS,  Biebie:  Stories  van  oral  oor.  Nasionale  Boekhandel.  R29,99 

DIRKS,  Cor:  Die  uile  vlieg  weer.  Sagteband.  Perskor.  R12,50 

DU  PLESSIS,  M.C.:  Lin  en  vet  Vin.  Sagteband.  Unibook.  R 7,95 

GREYLING,  F.:  Staptog.  Sagteband.  Unibook.  R 9,50 

HEESE,  Hester:  Daar  diep  in  die  see.  Tafelberg.  R19,95 

HOEKSTRA,  E.H.:  Die  ou  fort.  Sagteband.  Marius  Lubbe.  R 4,00 

KOTZÉ,  Bessie:  Kemeelsie  en  Mafarie-mier.  Van  der  Walt.  R 15,95 

MULLER,  Petra:  ’n  Reënboog  vir  Hannatjie.  Tafelberg.  R19,95 

MY  alfabet  storieboek:  Sagteband.  Love  to  Learn.  R60,00 

NEL,  Hesma:  Dwarstrek  oor  die  Drake.  Sagteband.  Tafelberg.  R17,95 

Hoërskool  Arendskruin.  Sagteband.  Van  der  Walt.  R18,95 

PANAGOS,  Wilna:  Hoekom  is  kameelperd  se  nek  so  lank.  Hans  Kirsten.  R13,95 

Die  olifant  en  die  haan.  Hans  Kirsten.  R13,95 

Skilpad  en  die  duif.  Van  der  Walt.  R23,50 

PASCH,  M.:  In  die  móre.  Sagteband.  Unibook.  R 8,95 

RODE,  Linda:  ’n  Glimlag  kan  groei.  Tafelberg.  R16,95 

ROUX,  Heléne:  Eendag  was  daar  ’n  oorlog.  Sagteband.  Tafelberg.  R21,95 

STRIJDOM-MEIJ,  Rensché:  Seun  uit  die  see.  Sagteband.  Tafelberg.  R19,95 

TALJAARD,  Francis:  Brokkie  Bo;  en,  Die  ou  hoed.  MSCU.  R 9,95 

UITDAGING:  ’n  keur  vir  jong  lesers;  saamgestel  deur  Elise  van  Staden  en 

Joan  Kruger.  Sagteband.  Juta.  R 9,25 


R24,95 

R27,95 

VAN  DER  VYVER,  Marita:  Eenkantkind.  Sagteband.  Tafelberg.  R19,95 

VAN  WYK,  At;  Stampie.  Sagteband.  H & R.  R 3,95 

VAN  WYK,  C.R.  de  Wet:  Manne  wat  omkyk.  Daan  Retief.  R14,95 

VORSTER,  Corrie;  Oom  Loffie  se  belegging.  Sagteband.  Vivlia.  R 8,95 


Vertaalde  kinder-  en  jeugverhale 

AARDEMA,  Verna:  Haas  maak  ’n  aap  van  ’n  leeu;  vert.  deur  Linda  Rode. 

H & R.  R25,99 

ALAN,  Geoffrey:  Ek  speel  ek  is  . . .;  vert.  deur  Annelene  van  der  Merwe.  H & R.  R1 2,99 

Ek  wens  ek  was  . . .;  vert.  deur  Annelene  van  der  Merwe.  H & R.  R1 2,99 

Kan  ek  help?  vert.  deur  Annelene  van  der  Merwe.  H & R.  R1 2,99 

Die  verlore  halssnoer;  vert.  deur  Annelene  van  der  Merwe.  H & R.  R 12,99 

BAUMANN,  Hans:  Die  groot  olifant  en  die  kleintjie.  Anansi.  R25,95 

BEMELMANS,  Ludwig:  Die  bok  en  die  boom.  Anansi.  R28,95 

BERGER,  Barbara  Helen;  Die  eseltjie  se  droom.  Anansi.  R28,95 

BLAKE,  Quentin:  Almal  saam;  vert.  deur  Philip  de  Vos.  H & R.  R27,99 

BRUNA,  Dick:  Katkryntjie  gaan  kuier;  vert.  deur  Pieter  Bothma.  Garamond.  R14,95 

Oupa  en  Ouma;  vert.  uit  Nederlands.  Garamond.  R 14,95 

Die  sypaadjie;  vert.  deur  Pieter  Bothma.  Garamond.  R14,95 

BUTLER,  Dorothy:  My  bruin  beer  Bennie;  vert.  deur  Elsa  Naudé.  H & R.  R22,99 

DE  HAMEL,  Joan:  Theo  se  troeteldier;  vert.  deur  Tinus  Strydom.  Leo. 

DICKS,  Terrance;  Goliat  se  kersfees;  vert.  deur  Madeleine  van  Biljon.  Daan 

Retief.  R 10,50 

DR  SEUSS:  Herrie  broei  die  eier  uit;  vert.  deur  Marié  Heese.  H & R.  R28,95 

GRETZ,  Susanna:  Padda-in-die-middel;  vert.  deur  Nonna  Weideman.  H & R.  R21,99 

Weg  is  eend!  vert.  deur  Nonna  Weideman.  H & R.  R21 ,99 

HILL,  Douglas:  Vreemdelingvesting;  vert.  deur  Jan  Schaafsma.  Sagteband. 

H & R.  R17,99 

HUTCHINS,  Pat:  Die  heel  ergste  monster.  H & R.  R19,99 

IVIMEY,  John  W.:  Drie  blinde  maats;  vert.  deur  llse  Andrag.  Anansi.  R27,95 

KEEPING,  Charles:  Sias  en  die  karperd;  vert.  deur  Freda  Linde.  Anansi.  R27,95 

KENMUIR,  Dale:  Toorband  en  ivoor.  Sagteband.  De  Jager-HAUM.  R 17,95 

MILNE,  Kathleen;  Van  Hunks  en  die  verleier.  Anansi.  R27,95 

MOROZUMI,  Atsuko:  Een  gorilla;  vert.  deur  Elsa  Naudé.  H & R.  R24,99 

My  eerste  storieboek;  vert.  deur  Annelene  van  der  Merwe.  H & R.  R12,27 

PITTMAN,  Helena  Clare:  Eendag  toe  ek  bang  was.  Anansi.  R28,95 

STOEKE,  Janet  Morgan;  Minerva  Louise;  vert.  deur  Lydia  Snyman.  Anansi.  R27,95 

WEMYSS,  Diana:  Vyand  in  ons  midde;  vert.  deur  Madeleine  van  Biljon. 

Daan  Retief.  R20,50 

WHITE,  Ruth:  Ginny  se  storie;  vert.  deur  Dorothea  Krige.  Sagteband.  H & R.  R22,99 

WILDSMITH,  Brian:  ’n  Kersfeesstorie;  vert.  deur  Linda  Rode.  Oxford  University 

Press.  R25,95 

YEATMAN,  Linda:  Perkins;  vert.  deur  Helene  Olivier.  Daan  Retief.  R 10,50 


Taalkunde 

AFRIKAANS  op  die  maklike  manier;  ’n  studiegids.  Sagteband.  Guidelines.  R 17,95 

MEIRING,  B.A.:  Funksionele  Afrikaans.  Academica.  R25,00 

SOUTH  African  multi-language  dictionary  and  phrase  book:  Reader’s  Digest.  R75,99 
Die  TAALATLAS  van  Suid-Afrika;  saamgestel  deur  E.  Grobler,  K.P.  Prinsloo 

en  I.J.  van  der  Menwe.  RGN.  R1 40,00 

WYBENGA,  D.M.  (red):  Taalkompas.  Sagteband.  Serva.  R49,00 

Ander  werke  van  belang 

AFRIKANERS  tussen  die  tye;  reds.  Bernard  Lategan  en  Hans  Muller.  Sagteband. 


Taurus.  R 18,00 

DE  KLERK,  Willem:  F.W.  de  Klerk:  die  man  en  sy  tyd.  Tafelberg.  R49,95 

Die  OSSEWA-BRANDWAG:  vuurtjie  in  droë  gras.  PU  vir  CHO.  R60,00 

OUTEURSLYS  van  monografieë  met  S.A.  inslag:  Staatsbiblioteek.  R 12,50 

Heruitgawes 

AFRIKAANSE  woordelys  en  spelreëls:  8e  uitg.  Tafelberg.  R39,95 

BOTHA,  M.C.:  Skaak.  2de  uitg.  Sagteband.  H & R.  R12,99 

BOUWER,  Alba:  Stories  van  Bergplaas.  Sagteband.  Tafelberg.  R10,95 

BREYTENBACH,  Breyten:  Het  huis  van  de  dove.  Meulenhoff.  R29,00 

Met  ander  woorde  vrugte  van  die  droom  van  stilte.  Sagteband.  Buren.  R13,50 

Met  andere  woorden.  Meulenhoff.  R29,00 

HENDRIKS,  P.G.:  Anna  Rodolphus.  2de  uitg.  Sagteband.  H & R.  R12,99 

KROG,  Antjie:  Eerste  gedigte.  2de  uitg.  Sagteband.  H & R.  R24,99 

LINGUA,  Susanna  M.:  Bruinoog-madonna.  2de  uitg.  Van  der  Walt.  R 19,95 

LOUW,  N.P.  van  Wyk:  Die  val  van  ’n  regvaardige  man:  eerste  ontwerp  vir  ’n 

hoorspel.  2de  uitg.  Sagteband.  H & R.  R 9,99 

MARTIN,  Wille:  Trots  van  Gelderland.  2de  uitg.  Van  der  Walt.  R19,95 

MARX,  Chris  L.:  Wanneer  ’n  verloorder  wen.  2de  uitg.  Sagteband.  Perskor.  R 9,95 

RAIDT,  E.H.:  Afrikaans  en  sy  Europese  verlede.  3de  hers.  en  uitgebreide  uitg. 

Sagteband.  Nasou.  R34,95 

RICHTER,  Francois:  Die  muisval.  2de  uitg.  Sagteband.  Perskor.  R 9,95 

SCHOEMAN,  Karel:  By  fakkellig.  2de  uitg.  Sagteband.  H & R.  R 19,99 

SNYMAN,  Adriaan:  Die  weg  van  ’n  arend.  Sagteband.  Tafelberg.  R 10,95 

SPENCE,  Ella:  Die  huis  van  eensaamheid.  2de  uitg.  Van  der  Walt.  R 19,95 

Voltooide  simfonie.  2de  uitg.  Van  der  Walt.  R 19,95 

SUID-AFRIKAANSE  akronieme  en  afkortings  van  organisasies:  2de  uitg. 

Sagteband.  Johannesburgse  Openbare  Biblioteek.  R 12,00 

VAN  DER  MESCHT,  Ella:  Middelwater  se  nuwe  dokter.  2de  uitg.  Van  der  Walt.  R 15,95 
VAN  NIEKERK,  A.A.J.:  Op  pad  na  Port  Jollie.  2de  uitg.  Klipbok.  R 19,95 

VENTER,  De  Waal:  Die  v^-millimeter-avontuur.  2de  uitg.  Sagteband.  H & R.  R 12,99 

VENTER,  F.A.:  Man  van  Cirene.  2de  uitg.  Sagteband.  Tafelberg.  R29,95 


April  tot  Junie  1991 


Romans 

BAKKES,  Margaret:  Klein  land  van  die  liefde.  Grootdruk.  Daan  Retief.  R29,95 

Die  ver  reis.  Grootdruk.  Daan  Retief.  R29,95 

BEKKER,  Maria  M.:  Seun  van  gister.  Grootdruk.  Van  der  Walt.  R27,95 

BLIGNAUT,  Toek:  ’n  Bruidegom  vir  Marjolein.  Benedic  Boeke.  R18,50 

My  pad  na  geluk.  Grootdruk.  Daan  Retief.  R29,95 

COETZER,  Daan:  Bravo  Oscar  Pappa.  Sagteband.  Van  der  Walt.  R22,95 

COOPER,  Jeff:  Die  dag  van  die  Mauser:  die  verdediging  van  Fort  Namutoni  op 

die  Namibiese  grens  in  die  1900’s.  Sagteband.  T.J.  Openshaw.  R10,00 

DE  KOCK,  Helene:  Saterdagskind.  Tafelberg.  R34,99 

DU  PISANIE,  Sarah:  ’n  Prinses  vir  Somi.  President.  R19,95 

DU  TOIT,  Tryna:  Die  glashennetjie.  Grootdruk.  Daan  Retief.  R29,95 

Kleingeluk.  Grootdruk.  Daan  Retief.  R29,95 

Omnibus  9.  H & R.  R34,99 

GOUWS,  Etheresia:  Liewe  juffrou.  Sagteband.  Grootdruk.  Makro  Boeke.  R1 2,00 

GROBLER,  Douwlina:  Vereffening.  Grootdruk.  Sagteband.  Makro  Boeke.  R15,00 

HEINE,  Mike:  Liefde  bring  verraad.  Sagteband.  Grootdruk.  Makro  Boeke.  R39,95 

’n  Nooi  so  mooi  soos  die  liefde.  Van  der  Walt.  R 19,95 

HENNING,  Nan:  Geliefde  rabbedoe.  Grootdruk.  Daan  Retief.  R29,95 

^ Hermien  van  Alwyndrif.  Grootdruk.  Daan  Retief.  R29,95 

KIRSTEN,  Carin:  Wolweberg.  Treffer-Boekklub.  R19,95 

KOTZÉ,  E.:  Die  vuurgety.  Grootdruk.  Daan  Retief.  R29,95 

KOTZÉ,  Marietjie:  Die  maan  in  ’n  erdeskottel.  Sagteband.  Grootdruk.  Makro 

Boeke.  R 2 5,00 

LANDSBERG,  Louise:  Melissa.  Van  der  Walt.  R19,95 

LINDE,  Engela:  Mense  van  die  móre.  Grootdruk.  Sagteband.  Makro  Boeke.  R33,P0 

LINDE,  Engela:  Najaar  van  die  feniks.  Grootdruk.  Sagteband.  Makro  Boeke.  R30,00 

LINGUA,  Susanna  M.:  Tart  my  nie,  Mijnheer.  Grootdruk.  Van  der  Walt.  R27,95 

MANS,  Villa:  Sneeu  in  die  somer.  Van  der  Walt.  R 19,95 

MARITZ,  Empie:  Ryp  graan.  Grootdruk.  Daan  Retief.  R29,95 

Velde  vol  vygies.  Grootdruk.  Daan  Retief.  R29,95 

MARTIN,  Wille:  Delila.  Benedic  Boeke.  R18,50 

Geliefde  gyselaar.  Treffer-Boekklub.  R19,95 

Geliefde  gyselaar.  Grootdruk.  Sagteband.  Van  der  Walt.  R27,95 

Klein  silwer.  Grootdruk.  Van  der  Walt.  R27,95 

POTGIETER,  Lea-Lynn:  Die  geheim  van  Hadida.  Grootdruk.  Daan  Retief.  R29,95 

RYGER,  R.R.:  Beertjie  en  sy  boytjies.  Taurus.  R25,00 

SCHEEPERS,  Annamarie:  Mooi  is  gister  se  spore.  President.  R19,95 

SPENCE,  Ela:  Wanneer  die  liefde  kom;  Die  somer  gaan  verby;  Die  splinter. 

Van  der  Walt. 

THERON,  Jacques:  Die  h^rtklop  van  ’n  Bolandse  plaas.  J.  Theron.  R17,50 

VAN  DEN  BERGH,  Kas:  Diamante  spel  troewe.  Sagteband.  Grootdruk.  Makro 

Boeke.  R 36,00 

VAN  HEERDEN,  Etienne:  Casspirs  en  Campari’s:  ’n  historiese  entertainment. 

Tafelberg.  R49,95 

VAN  SCHALKWYK,  Nickey:  Tolbosse  in  die  najaar.  Grootdruk.  Sagteband. 

Makro  Boeke.  R29,99 

Die  verlatenes:  Grootdruk.  Sagteband.  Makro  Boeke.  R28,00 

Die  wraak  van  Madepula.  Sagteband.  Grootdruk.  Makro  Boeke.  R27,00 

VAN  WYK,  Schalkie:  Beminde  vyand.  Grootdruk.  Sagteband.  Van  der  Walt.  R27,95 

Gister  se  betowering.  Grootdruk.  Sagteband.  Makro  Boeke.  R28,00 

Die  goue  eendag.  Grootdruk.  Sagteband.  Makro  Boeke.  R36,00 

Melodie  van  liefde.  Grootdruk.  Sagteband.  Makro  Boeke.  R29,00 

WARDECK,  Anne:  Martha  en  Maria.  Van  der  Walt.  R 19,95 

Vertaalde  romans 

PERETTI,  Frank:  Die  duisternis  van  hierdie  eeu;  vert.  deur  Annalou  Marais. 

Sagteband.  CUM.  R23,95 

Kortverhale,  essays,  briewe,  ens. 

HUISGENOOT  se  mooiste  liefdesverhale;  saamgestel  deur  Bennie  Fritz. 

Tafelberg.  R39,99 

JAGTYE:  ’n  keur  van  jagervarings  uit  Suider-Afrika;  saamgestel  deur  Henk 

Rall.  Sagteband.  Tafelberg.  R34,99 

KRUGER,  Joan:  Lappiesgoed.  Sagteband.  Van  Schaik.  R22,50 

POTGIETER,  Lucas:  ’n  Kooltjie  uit  my  kampvuur.  Sagteband.  Van  der  Walt.  R17,95 

VAN  BILJON,  Madeleine:  Melkskommels,  my  siel  en  die  Skepper.  CUM.  R16,95 

VAN  WAART,  Sue:  Kannalandse  kameë.  Van  der  Walt.  R33,95 

VAN  ZYL,  Anna  M.:  Stofdeeltjie  in  ’n  stormwind.  Daan  Retief. 

VERTELLERS  2:  die  tweede  groot  verhaalboek;  saamgestel  deur  Merwe 
Scholtz.  Tafelberg. 

Dramas 

DE  WET,  Reza:  Vrystaat-trilogie.  Sagteband.  HAUM-Literêr. 

Vertaalde  dramas 

CAMPTON,  David:  Die  doen-dit-self  Frankenstein  monteerstel.  Sagteband. 
DALRO. 

Hoor  jy  die  musiek?  Sagteband.  DALRO. 

Die  laboratorium;  vert.  deur  Driekie  Nel.  Sagteband.  DALRO. 

Wat  dink  jy  doen  jy?  Sagteband.  DALRO. 

COURTELINE,  Georges:  Die  stasiebevelvoerder;  vert.  deur  Fred  le  Roux. 
DALRO. 

D’HERVILLIEZ,  Gabriel:  Gemeubileerde  huis  te  huur;  vert.  deur  F.C.  Gonin. 
Sagteband.  DALRO. 

WHITING,  John:  Geen  vrae.  Sagteband.  DALRO. 

Poësie 

CAMPBELL,  Anna:  Waar  die  meetsnoere  val.  Sagteband.  Soeklig  Kommuni- 
kasies. 

DE  LANGE,  Johann:  Nagsweet.  Sagteband.  Taurus. 

LA  GRANGE,  Retseh:  En  winter  die  boom:  haikoes.  Sagteband.  Lyra. 

SMIT,  J.J.:  Spitse  na  die  ewigheid.  Lux  Verbi. 

SMIT,  Sarel:  Soos  gister.  Sagteband.  Clock  Card. 

Vertaalde  poësie 

ARISTOTELES:  Poëtika;  vert.  deur  L.  Cilliers  en  E.L.  de  Kock.  Perskor. 

DANTE  Alighieri:  Die  hel;  vert.  deur  D.A.H.  du  Toit.  Zebra  Publikasies. 

Letterkundige  studies  en  kritieke 

BONGA:  Sagteband.  Guidelines. 

BY  fakkellig:  Sagteband.  Guidelines. 

CARSTENS,  Analisé:  Afrikaanse  voorgeskrewe:  St.  1 0 tweede  taal.  Sagteband. 

Roedurico  Trust. 

DIAS:  Sagteband.  Guidelines. 

DIGTERS  en  digkuns,  O.V.S.:  Sagteband.  Guidelines. 

DIGTERS  en  digkuns,  Transvaal:  Sagteband.  Guidelines. 

ELEGIE  vir  ’n  onbekende  [deurj  Margaret  Bakkes:  ’n  studiegids.  Sagteband. 
Guidelines. 

FIELA  se  kind:  Sagteband.  Guidelines. 

Die  HAASVANGER:  Sagteband.  Guidelines. 

Die  HELD:  ’n  studiegids.  Sagteband.  Guidelines. 

HOOGXEPUNTE  uit  die  Afrikaanse  verhaalkuns:  Sagteband.  Guidelines. 

Die  KIND,  [deur]  Jan  van  Tonder:  Sagteband.  Guidelines. 

KLAWERVYF:  ’n  studiegids.  Sagteband.  Guidelines. 

KLEINBEGIN  in  die  prosa  [saamgestel  deurj  Charles  Malan:  ’n  studiegids. 

Sagteband.  Guidelines. 

KORT  keur:  Sagteband.  Guidelines. 

KRUGER,  J.A.:  Kinderkeur:  ’n  gids  tot  bekroonde  Suid-Afrikaanse  kleuter-, 
kinder-  en  jeugboeke  tot  1 989.  UNISA. 

MALAN,  Charles:  Onder  andere:  die  Afrikaanse  letterkunde  en  kulturele 
kontekste.  Van  Schaik. 


R11,50 

R44,99 


R 5,40 
R 6,40 
R 6,30 
R 4,80 

R 6,00 

R 5,50 
R 4,20 


R 10,36 
R28,00 
R 17,40 
R 19,95 


R59,50 
R 100,00 


R 12,99 
R 12,99 

R 6,20 
R 12,99 
R 12,99 
R12,99 

R17,95 
R 12,99 
R12,99 
R 9,99 
R12,99 
R 12,99 
R 9,99 

R 12,99 
R 12,99 


R 16,00 

Die  MAN  met  die  alibi:  Sagteband.  Guidelines.  R12,99 

MOEDERS  en  dogters;  Sagteband.  Guidelines.  R 12,99 

MOSAiEK  [saamgestel  deur]  J.P.  Smuts  en  Ria  van  Rensburg:  ’n  studiegids. 

Sagteband.  Guidelines.  R 12,99 

PYLVAK:  Sagteband.  Guidelines.  R12,99 

RAKA:  Sagteband.  Guidelines.  R 12,99 

Die  ROOI  duiwel  se  as,  [deurj  F.W.  Strydom:  ’n  studiegids.  Sagteband. 

Guidelines.  R12,95 

SKAAK;  Sagteband.  Guidelines.  R12,99 

SPEKTRUM,  [vanj  H.B.  de  Swardt:  Kaap,  eerste  taal  St.  9,  1991 : ’n  studie- 

gids.  Sagteband.  Guidelines.  R12,99 

Die  TURRET  senior  Afrikaans  letterkundekursus:  Werkboek.  Sagteband. 

Turret  Correspondence  Kollege.  R 4,50 

Die  UURWERK  kantel:  Sagteband.  Guidelines.  R12,99 

VERLORE  paradyse;  Sagteband.  Guidelines.  R12,99 

VOETPAD  na  Vergelegen,  [deurj  Chris  Barnard:  eerste  taal:  ’n  studiegids. 

Sagteband.  Guidelines.  R 12,99 

VOORSPRAAK:  Sagteband.  Guidelines.  R12,99 

VYFLING:  Sagteband.  Guidelines.  R12,99 

Kinder-  en  jeugverhale 

DE  JONGH,  Marietjie:  Bietjie-Kier  en  die  man  in  die  Karoo.  H.  & R.  R 19,99 

GREEFF,  D.:  Loewie  en  die  leeu.  Daan  Retief.  R16,50 

GROBBELAAR,  Pieter  W.:  Voëls  van  eenderse  vere.  Daan  Retief. 

HUMAN,  Erna:  Janet  en  die  gelukbringer.  Sagteband.  De  Jager-HAUM.  R15,95 

JACOBS,  Petri:  As  alles  anders  was.  Van  der  Walt.  R 19,95 

KOTZÉ,  W.J.;  Die  heuningvoëltjie.  Sagteband.  De  Jager-HAUM.  R 7,20 

KÚHNE,  Klaus:  Die  snuifblikbakkie.  Tafelberg.  R23,99 

LINDE,  Freda:  Pienke.  Daan  Retief.  R16,50 

MEIJ,  Mart:  Olifant  bly  olifant:  ’n  Afrika-storie.  Hans  Kirsten.  R 15,95 

Vertaalde  kinder-  en  jeugverhale 

AYLESWORTH,  Jim:  Altwee  asvaal  geskrik;  vert.  deur  Linde  Rode.  Oxford.  R22,95 

BOUMA,  Paddy:  Een  is  alleen.  Tafelberg.  R25,99 

BROWN,  Ken:  Nellie  se  knoop;  vert.  deur  Riëtte  Bothma.  H & R.  R25,99 

GALUCH,  Patricia  Lee:  Dans,  Tessa.  Tafelberg.  R26,99 

GODDEN,  Rumer:  ’n  Familie  katjies;  vert.  deur  Freda  Linde.  Anansi.  R27,95 

HOFFMAN,  Mary:  Natuurlik  kan  Connie!  Tafelberg.  R27,99 

INKPEN,  Mick;  Fiefel;  vert.  deur  Linda  Rode.  H & R.  R26,99 

JENKIN-PEARCE,  Susie:  Rosie  en  die  sypaadjie-bere;  vert.  deur  Erne  Potgieter. 

H & R.  R25,99 

JOHNSTON,  Tony:  Daar  doer.  Sagteband.  Anansi.  R29,95 

KEEPING,  Charles:  Josef  se  plant;  vert.  deur  Freda  Linde.  Sagteband. 

Anansi.  R28,95 

LILLEGARD,  Dee:  In  rriy  kartondoos.  Tafelberg.  R26,99 

MAHY,  Margaret:  As  die  wêreld  wankel.  Sagteband.  Tafelberg.  R22,99 

Die  zoep-zap-en-zirts-homl-avontuur  op  Orkaanpiek;  vert.  deur  Linda 

Rode.  H & R.  R22,99 

MY  eerste  groot  woordeboek:  H & R.  R 9,88 

PAUL,  Korky:  Kaptein  Karbonkel  se  skat;  vert.  deur  Linda  Rode.  H & R.  R27,99 

RODGERS,  Frank:  Ek  kan  nie  slaap  nie;  vert.  deur  Linda  Rode.  H & R.  R25,99 

SAUNDERS,  Dave:  Die  eende  se  storie;  vert.  deur  Linda  Rode.  H & R.  R26,99 

SPIER,  Peter:  Verveeld  — niks  te  doen  nie;  vert.  deur  Riël  Hauman.  H & R.  R26,99 

STEWART,  Dianne;  Zondi  se  eerste  taxi-rit.  Tafelberg.  R23,99 

WHITE,  Paul:  Apie  in  ’n  leeuvel;  vert.  deur  Annalou  Marais.  Sagteband.  CUM. 

(Mini-reeks).  R 2,95 

Apie  kruis  die  ewenaar;  vert.  deur  Annalou  Marais.  Sagteband.  CUM. 

(Mini-reeks).  R 2,95 

Donkie  wysheid;  vert.  deur  Annalou  Marais.  Sagteband.  CUM. 

(Mini-reeks).  R 2,95 

Die  koel  watergat;  vert.  deur  Annalou  Marais.  Sagteband.  CUM. 

(Mini-reeks).  R 2,95 

Die  ongehoorsame  apie;  vert.  deur  Annalou  Marais.  Sagteband.  CUM. 

(Mini-reeks).  R 2,95 

Soet  en  suur  seekoei;  vert.  deur  Annalou  Marais.  Sagteband.  CUM. 

(Mini-reeks).  R 2,95 

Verseboeke  vír  kinders 

NUWE  verseboek  vir  seniors:  saamgestel  deur  Henning  Snyman.  Sagteband. 

Tafelberg.  R17,95 

Taalkunde 

RETIEF,  R.:  Funksionele  Afrikaans.  Sagteband.  Academica.  R29,00 

SCHUTTE,  Paul  J.:  Debattering  en  redevoering.  Sagteband.  Academica.  R27,00 

Ander  werke  van  belang 

WOORDE,  waarhede  en  wyshede  vir  ons  tyd;  saamgestel  deur  L.W.  Bienedell. 

Sagteband.  Bienedell  Uitgewers.  R 15,00 

Heruitgawes 

BAKER,  Eleanor:  Weerkaatsings.  Sagteband.  H & R.  R24,99 

BAKKES,  Margaret:  Die  langste  nag  en  ander  verhale.  2de  uitg.  Sagteband. 

H&R.  R16,99 

BIERMAN,  Ettie:  Vermoedelik  verlief.  2de  uitg.  Van  der  Walt.  R19,95 

BONGERS,  Beulah:  Jannie  en  die  verkennerbytjie.  2de  uitg.  Sagteband. 

Unibook.  R 7,95 

CILLIERS,  Stoffel:  Die  padda-rebellie.  2de  uitg.  Sagteband.  Unibook.  R 7,95 

DE  KLERK,  Daphne:  Gelukkige  asjas.  4de  uitg.  Sagteband.  DALRO.  R 7,20 

DE  VILLIERS,  D.G.:  Broers:  ’n  eenbedryf.  2de  uitg.  Sagteband.  DALRO.  R 2,50 

GRIESSEL,  Nita:  Bloeisels  vir  jou,  Elani.  2de  uitg.  Van  der  Walt.  R 19,95 

HUEBSCH,  J.C.:  Kommunikasie  2000.  2de  uitg.  Sagteband.  Butterworths. 

KRITZINGER,  M.S.B.:  Afrikaanse  spreekwoorde  en  uitdrukkings.  Hers.  uitg. 

Van  Schaik.  R37,50 

LANGENHOVEN,  C.J.:  Herrie  op  die  óú  tremspóór.  Tafelberg.  R19,95 

Mof  en  sy  mense.  Tafelberg.  R19,95 

LAUBSCHER,  De  Wet:  Kaskenades  van  jakkals:  ’n  operetta.  2de  uitg.  DALRO.  R10,40 

LEROUX,  Etienne:  Sewe  dae  by  die  Silbersteins.  2de  uitg.  Sagteband.  H & R.  R22,99 

SWANEPOEL,  Annali:  Karolus  Kat  en  die  astrante  muis.  2de  uitg.  Sagteband. 

Unibook.  R 7,95 

VAN  RENSBURG,  Roelf:  Die  hemelvoël.  2de  uitg.  Sagteband.  Van  der  Walt.  R 17,95 

VAN  STRATEN,  A.S.:  Pendoring  (Edms)  Beperk:  ’n  hoorspel.  Sagteband. 

Tafelberg.  R10,95 

WESSELS,  Elza:  Hoe  nagaap  sy  naam  gekry  het.  2de  uitg.  Sagteband. 

Unibook.  R 7,95 

Naeltjies  knip.  2de  uitg.  Sagteband.  Unibook.  R 7,95 


139 


Weens  die  toestroming  van  artikels  en  beperkte  ruimte  \n\\  ons  mede- 
werkers  vriendelik  versoek  om  artikels  so  kort  as  moontlik  te  hou. 

ÍOBH 


GEDRUK  DEUR  V&R  DRUKKERY,  PRETORIA 


